
Comentarii la Cartea Iosua 



Introducere la Cartea Iosua 



Iosua este cea de-a şasea carte a Sfintei Scripturi şi prima dintre cărţile numite „istorice", 
dacă socotim Pentateuhul drept entitate aparte (deşi partea istorică e bogat reprezentată şi în 
cărţile acestuia). Cartea Iosua este numită după personajul principal din istoria cuprinsă în ea: 
Iosua (= Domnul este mântuire), Iehoşua 1 în Biblia Hebraica, Iisus (Navi) 2 în Septuaginta şi 
Liber Iosue BenNun id est Iesu Nave în Vulgata. începând cu Cartea Iosua, creşte numărul 
diferenţelor dintre textul ebraic şi cel grecesc; ba mai mult, chiar textul grec cunoaşte versiuni cu 
deosebiri semnificative, Alfred Rahlfs punând, în ediţia sa, largi pasaje în paralel şi comparând 
astfel Codex Alexandrinus (A) cu Codex Vaticanus (B): 15,21-62; 18,22-19,45. Atragem atenţia 
că, începând cu Cartea Iosua, sunt numeroase, între traduceri, şi diferenţele de numerotare a 
versetelor, în funcţie de textul original de la care s-a pornit. E un motiv în plus de a prefera tra- 
ducerea românească realizată de I. P. S. Bartolomeu Valeriu Anania, aceasta urmând Septuagintei 
şi, astfel, fiind în concordanţă, de regulă, cu comentariile Sfinţilor Părinţi răsăriteni. 

Cartea Iosua descrie cucerirea Canaanului de către israeliţi sub conducerea lui Iisus 
Navi şi împărţirea ţării între cele douăsprezece triburi israelite (în fapt, doar zece triburi, Ruben 
şi Gad statornicindu-se dincolo de Iordan, alături de jumătate din seminţia lui Mânase, iar leviţii 
având un statut special). Astfel au fost împlinite făgăduinţele divine, iar neamul israelit a fost 
aşezat în pământul din care va răsări mântuirea. „Cartea Iisus Navi cuprinde nenumărate 
aventuri, lupte între cetăţi şi războaie grandioase în care israeliţii, ameninţaţi de răul ale cărei 
dimensiuni sunt comparate cu mulţimea firelor de nisip (cf Psalmi 138, 17), reuşesc cu ajutorul 
lui Dumnezeu să boruiască regat după regatpe drumul lor sprepământul făgăduinţei' a . 

Autorul principal al cărţii este însuşi Iosua, dar scrierea a cunoscut şi redactări 
ulterioare, forma actuală datând dinaintea anului 1006 î. Hr. „Conform tradiţiei evreieşti {Baba 
Batra 14B), cartea ar fi fost scrisă chiar de Iosua şi completată, după moartea lui, de marele 
preot Eleazar şi, după moartea acestuia, de fiul lui, Fineas" 4 . 

Cât priveşte perioada în care a activat Iosua, „dacă admitem că Exodul a avut loc în 
jurul anului 1230 î. Hr., înseamnă că Iosua a devenit conducătorul israeliţilor cam în 1990. [. . .] 
O povestire tradiţională, Ialkut Şimoni, spune că Iosua a condus poporul lui Israel timp de 35 de 

ani, în timp ce alte texte (Seder Olam Rabd) vorbesc de 28 de ani de domnie" 5 . 

In unele ediţiile româneşti ale Bibliei ce au urmat Septuagintei (mai puţin versiunea lui 
Anania, care-1 numeşte, pretutindeni, Iosua), eroul este numit Isus Navi, spre a-1 deosebi de 
Iisus Hristos, Mântuitorul. La fel au procedat şi traducătorii scrierilor patristice. Dar, cum în 
greacă cele două nume sunt scrise identic, iar pe această identitate şi-au bazat exegeza Sfinţii 
Părinţi, văzând în Iisus Navi un tip al lui Hristos, vom opera în mod tacit, în comentariul nostru, 
modificarea (restaurarea) numelui ca Iisus, acolo unde el nu este numit Iosua. „Fiind vorba în 
acest caz de o omonimie perfectă între Septuaginta şi Noul Testament, transliterarea diferită 
Isus (pentru Iosua) şi Iisus (pentru numele Mântuitorului) din unele ediţii româneşti ale Bibliei 
nu-şi află nici o justificare. De altfel, tocmai pe această omonimie şi-au întemeiat Părinţii greci 
ai Bisericii interpretarea tipologică a cărţii" 6 . 

Ca şi în comentariile anterioare, vom căuta a sui, călăuziţi de Sfinţii Părinţi, de la 
grosimea istoriei la subţirimea înţelesului duhovnicesc al acesteia; astfel, cheia înţelegerii creştine 
a textului biblic va consta în a vedea în Iisus Navi chipul Mântuitorului Iisus Hristos, iar în 
pământul Canaan- tipul împărăţiei Cerurilor. 



Comentarii la Cartea Iosua 



CAPITOLUL 1 - Domnul îl îmbărbătează pe Iosua. 

„Primul capitol marchează transferul de putere de la Moise, îndată după moartea 
acestuia, la Iisus Navi, căruia Dumnezeu i se adresează direct. încă de la primele versete, Iisus 
Navi se prezintă ca o continuare a Deuteronomului, din care reia, de altfel, temele cheie, cel mai 
adesea chiar în formulări identice sau asemănătoare: aşteptarea intrării în Pământul făgăduinţei 
(1, 3-4), îndemnul la curaj (1, 6-7) şi la supunere faţă de Lege pentru a acţiona în deplină 
cunoştinţă" 7 . 

1: Şi a fost că după moartea lui Moise a grăit Domnul către Iosua, fiul lui Navi, 
ajutătorul lui Moise, zicând: 

„începutul cărţii are tonul unei continuări a Deuteronomului: Iosua e un personaj deja 
cunoscut" 8 . Septuaginta numeşte pe Iosua, în raport cu Moise, to ipurgo: „Sensul principal al 
cuvântului ipurgos (folosit numai aici în Vechiul Testament) este cel ce asistă (pe cineva), cel 
ce ajută, auxiliar" 9 . Numele Iosua, cum am arătat şi în cărţile anterioare, înseamnă Dumnezeu 
mântuieşte sau Mântuitor. „Origen {Horn. Ios. I, 3 şi II, 1) comentează în mai multe rânduri 
moartea lui Moise, prezentată ca un simbol al morţii Legii şi al dispariţiei vechiului cult, încât 
creştinii să nu poată fi acuzaţi de adulter spiritual. ♦ Cartea este interpretată de creştini în cheie 
hristologică, plecând în primul rând de la numele Iisus (cf. Evrei 4, 8; prima exegeză explicită 

se întâlneşte în Epistola lui Barnaba 12, 8). Textul Masoretic nu permite o asemenea 
identificare a personajului vetero-testamentar cu un typos al lui Iisus Hristos (după Textul 
Masoretic protagonistul se numeşte Iosua). Textul Septuagintei va fi exploatat hristologic şi 
alegorico-mistagogic tocmai în baza acestei coincidenţe onomastice" 10 . 

2: „Moise, robul Meu, a murit. Ridică-te dar şi treci Iordanul, tu şi tot poporul acesta, 
în ţara pe care Eu le-o dau. 

Iosua, prin numele său şi prin aceea că urmează după Moise, este tip al Mântuitorului 
Hristos. „Ce ne învaţă toate acestea? Nimic altceva, decât că însemnătatea cărţii lui Iosua este 
mai puţin aceea de a arăta faptele lui Iisus, fiul lui Navi, cât de a ne descrie tainele lui Iisus, 
Domnul nostru. El este acela care, după moartea lui Moise, îşi asumă conducerea, cel care 
îndrumă oştirea şi luptă împotriva lui Amalec, şi ceea ce este neînchipuit pe munte, prin 
ridicarea mâinilor, împlineşte el, dezbrăcând domniile şi puterile, biruind asupra lor prin cruce 
(Coloseni 2, 15)" n . Cum s-a spus, Iosua îşi începe activitatea după moartea lui Moise (prin 
Moise înţelegându-se Legea veche şi, prin extensie, întreg Vechiul Testament). „Prin urmare, 
Moise este mort, căci Legea a luat sfârşit: Legea şi proorocii ajung până la Ioan (Matei 11, 13). 
Trebuie oare dovedit cu Scriptura că Moise se confundă cu Legea? Ia aminte la ceea ce spune 
Evanghelia Au pe Moise şi pe profeţi, să asculte de ei (Luca 16, 24). Fără îndoială că Moise 
ţine aici locul Legii. Moise deci, slujitorul lui Dumnezeu, este mort, căci Legea a încetat şi 
poruncile Legii au luat sfârşit, de acum înainte" 12 . Desigur, e vorba de timpul venirii 
Mântuitorului, preînchipuit doar de Iosua. Cât priveşte încetarea Legii, e vorba doar despre 
oprirea la litera ei, de vreme ce Mântuitorul afirmă: Să nu socotiţi că am venit să stric Legea sau 
profeţii; n-am venit să stric, ci să plinesc (Matei 5, 17). „Ar trebui să tâlcuim şi moaştele lui 
Moise, căci dacă nu înţelegem cum a murit Moise nu putem înţelege cum a domnit Iisus (Navi). 
Dacă iei în considerare Ierusalimul dărâmat şi altarul desfiinţat, încât nu mai vezi nicăieri nici 
victime, nici daruri; şi nu mai auzi nicăieri preoţi, nicăieri slujitori, nicăieri Liturghia leviţilor, 
când contemplezi stagnarea tuturor acestor rânduieli, atunci poţi zice că Moise, robul lui 
Dumnezeu, a murit. Dacă tu nu mai vezi pe nimeni venind de trei ori pe an înaintea Domnului, 
nici aducând daruri în templu, nici junghiind Pastele, nici mâncând azime, nici oferind primiţii, 
nici jertfind pe întâiul născut (Ieşirea 22, 29), când nu vezi îndeplinindu-se nimic din toate 
acestea, atunci spune că Moise, robul lui Dumnezeu, a murit. Când vei vedea însă popoarele 
încreştinându-se, zidind biserici şi altare, dar pe care nu le mai stropesc cu sângele animalelor, 
ci sunt sfinţite prin scump sângele lui Hristos (I Petru 1, 2), când vei vedea pe preoţi şi pe leviţi 
că nu mai folosesc sângele taurilor şi al ţapilor (Evrei 9, 13), ci de acum Cuvântul lui Dum- 
nezeu lucrează prin harul Duhului Sfânt, atunci să spui că a luat Iisus locul lui Moise, şi că El 
stăpâneşte împărăţia, propriu-zis, nu Iisus fiul lui Navi, ci Iisus Fiul lui Dumnezeu. Când ştii că 
Hristos, Pastele nostru, a fost junghiat (I Corinteni 5, 7) şi că noi mâncăm azimile curăţiei şi ale 
adevărului (I Corinteni 5, 8), când roadele bunului pământ înmulţindu-se în Biserică la treizeci, 
şaizeci sau la o sută (Matei 13,8), vreau să zic văduvele, fecioarele şi martirii, când vezi că spo- 
reşte naţiunea lui Israel, a acelora ce nu sunt din sânge, nici din dorinţă trupească, nici din 
dorinţă bărbătească, ci de la Dumnezeu (Ioan 1, 13) şi când vezi adunaţi laolaltă prietenii lui 
Dumnezeu cei împrăştiaţi (Ioan 1 1 , 52), când vezi poporul lui Dumnezeu prăznuind sabatul, dar 
nu oprindu-se de la modul obişnuit de viaţă, ci oprindu-se de la faptele păcatului, când vezi 
toate acestea, spune că Moise, sluga lui Dumnezeu, a murit şi că Iisus, Fiul lui Dumnezeu, este 
stăpânul împărăţiei. In sfârşit, într-o mică lucrare, în care se descrie această taină în chip figurat, 
ni se arată că a văzut doi Moise: unul viu, în duh, altul mort în trup. Iată într-o privire scurtă 
înţelesul acestei prefigurări, dacă ne gândim la litera Legii, neclară şi lipsită de tot ce am vorbit 
mai sus, iată pe Moise mort după trup. Insă poţi ridica vălul (II Corinteni 3, 16) şi să înţelegi că 

legea e duhovnicească (Romani 7, 14). Şi atunci îl vei vedea pe Moise, care trăieşte în duh" 13 . 

3: Tot locul pe care-1 va călca talpa piciorului vostru vi-1 dau, aşa cum i-am grăit lui 
Moise. 

E o făgăduinţă făcută ostaşilor lui Iisus Navi. „Pentru oamenii acelui veac, aceasta 
reprezintă ţara canaaneilor, a ferezeilor, a iebuseilor şi a tuturor popoarelor, în a căror stăpânire a 
ajuns, după ce a alungat pe locuitorii băştinaşi. Dar să cercetăm ce făgăduinţe conţin pentru noi 
cuvintele acestea. Există neamuri diabolice şi puteri vrăjmaşe, împotriva cărora noi trebuie să 
luptăm şi să ne războim cu multă stăruinţă în cursul acestei vieţi. Toate aceste mari puteri, dacă 
le punem la picioarele noastre, dacă le biruim prin lupte, vor fi ale noastre pământurile lor, 
ţinuturile lor, împărăţiile lor, toate ne vor fi date de către Domnul Iisus, căci puternici au fost 
odinioară îngerii, care au participat la măreţiile împărăţiei lui Dumnezeu. Oare nu citim la Isaia 
ceea ce se spune despre ei? Cum a căzut Lucifer din ceruri, el, stea strălucitoare, fecior al 
dimineţii? (Isaia 14, 12). Acest Lucifer a avut, desigur, sălaşul său în ceruri, însă numai până la 
cădere. Dacă îl pot învinge şi îl fac aşternut picioarelor mele, dacă mă învrednicesc ca Domnul 
Iisus să sfarme sub picioarele mele pe satan, atunci voi avea îndreptăţire să ocup locul lui 
Lucifer în ceruri. Numai aşa înţelegem făgăduinţa pe care ne-a făcut-o Iisus, Domnul nostru, 
când zicea: tot locul pe care va călca talpa picioarelor noastre va fi al nostru. Dar să nu credem 
că putem intra în stăpânirea aceasta dacă stăruim în somnolenţă, în lene şi nepăsare. Mânia are 
îngerul ei aparte, dacă nu eşti stăpân pe inima ta şi, dacă nu o ţii departe de agitaţiile enervării şi 
ale mâniei, nu vei putea obţine, ca moştenire, locul ocupat altădată de acest înger şi în nepăsarea 
ta nu-1 vei putea alunga din pământul făgăduinţei. De asemenea, pentru orgoliu, pizmă, 
zgârcenie, necurăţie: toate aceste păcate păgubitoare îşi au îngerii lor pentru a-i inspira şi pentru 
a-i îndârji. Dacă tu nu vei ieşi victorios, în mânia ta, împotriva acestor patimi, şi nu le vei 
stăpâni de pe pământ, sfinţit prin harul Botezului, atunci niciodată nu te vei învrednici de 
plinătatea moştenirii făgăduite" 14 . Pentru ca astfel de tâlcuiri să fie mai clare, reamintim că 
pământul Canaanului, cum am mai spus-o şi în volumele anterioare, ca şi în Introducere, este 
prefigurare a împărăţiei Cerurilor. „Origen interpretează alegoric: credincioşii calcă în picioare 
popoarele diabolice simbolizând aici patimile. Astfel ei intră în posesia avuţiei lui Iisus Hristos, 
împărăţia cerurilor" 15 . 

4: Pustiul şi Antilibanul până la marele râu al Eufratului şi până la marea cea mai 
îndepărtată dinspre soare-apune, acelea vor fi hotarele voastre. 

„Munţii Antiliban la nord, Neghebul la sud, Eufratul la est şi Mediterana la vest: 
întinderea ideală a ţării Canaanului" 16 . Liban (= alb) e un lanţ de munţi cu zăpezi persistente, 
vestit prin pădurile de cedri, chiparoşi şi ienuperi; lanţul oriental al acestor munţi era denumit 
Antiliban. „Şi Scriptura zice că Iisus a primit de la Dumnezeu nu Libanul, ci Antilibanul 17 . 
Antilibanul se ia în locul Libanului. Şi dacă vezi întâi poporul, poporul după trup, pe Israel, că a 
fost adevăratul măslin, înţelege că el este şi adevăratul Liban, însă din pricina necredinţei sale 
împărăţia lui Dumnezeu s-a luat de la dânsul şi s-a dat unui neam care face roade (Matei 21, 
43). Văzând un popor alungat şi altul primit în locul lui în împărăţie, să înţelegi că al doilea 
popor este Antilibanul, adică Biserica Dumnezeului celui viu (I Timotei 3, 15), strâns din 
mijlocul păgânilor (Romani 9, 24) de către Iisus Hristos, Domnul nostru" 18 . 

Eufrat (= apă dulce; râul rodniciei), mare fluviu din Mesopotamia, a delimitat nord-estul 
regatului israelit în perioada de maximă extensie a acestuia. 

5: Nu va fi om care să vă stea împotrivă, pe toată durata zilelor vieţii tale; aşa cum 

am fost cu Moise, întocmai voi fi şi cu tine: nu te voi părăsi şi nu te voi trece cu vederea. 

„Dumnezeu a spus o dată pentru totdeauna Nu te voi lăsa, nici nu te voi părăsi. Şi 
credem în Dumnezeu că El o va face aceasta" 19 . 

6: Intăreşte-te şi îmbărbătează-te, căci tu îi vei împărţi acestui popor pământul pe 
care Eu M-am jurat părinţilor voştri să li-1 dau. 

7: Intăreşte-te dar şi îmbărbătează-te, ca să păzeşti şi să faci aşa cum ţi-a poruncit 
Moise, sluga Mea, şi de la ele să nu te abaţi nici la dreapta, nici la stânga, pentru ca să fii 
tu înţelept în tot ceea ce vei face. 

8: Iar cartea acestei legi să nu lipsească, ci întru ea să cugeti ziua şi noaptea, pentru 
ca tu să înţelegi cum anume să faci toate lucrurile care sunt scrise [în ea] ; atunci vei păşi 
drept şi-ţi vei face căile uşoare şi atunci vei fi înţelept. 

„Este greu de precizat dacă referirea se face doar la Deuteronom (legea lui Moise) sau la 
Lege în general (întregul Pentateuh)' 20 . 

9: Iată, Eu îţi poruncesc: întăreşte-te şi îmbărbătează-te!; să nu te sperii, şi nici să 
ai teamă, căci Domnul, Dumnezeul tău, este cu tine în toate locurile unde vei merge". 

Dumnezeu îmbărbătează pe Iosua şi arată două dintre condiţiile necesare păstorului: 
înţelepciunea şi ţinerea pe calea împărătească, ce evită abaterile de-a stânga (senzualitatea) şi 
de-a dreapta (înalta părere de sine, urmată de stricarea dogmelor). 

10: Iar Iosua le-a poruncit scribilor poporului, zicând: 

„Scribii:funcţionari ştiutori de carte, la dispoziţia conducătorilor politici sau religioşi" 21 . 

11: „Treceţi prin mijlocul taberei poporului şi porunciţi-i poporului, zicând: 
Pregătiţi-vă merinde; căci încă trei zile, şi veţi trece Iordanul acesta ca să intraţi spre a lua 
în stăpânire pământul pe care vi-1 dă vouă Domnul, Dumnezeul părinţilor voştri!" 

pregătiţi-vă merinde: tradiţia iudaică şi Origen {Horn. Ios.) văd aici o previziune a 
dispariţiei manei (Iosua 5, 12) după trecerea Iordanului" 22 . 

„Apoi Iosua a zis: Pregătiţi-vă merinde pentru drum. Şi azi vei auzi tu pe Iisus zicându- 
ţi: Dacă vrei să Mă urmezi, pregăteşte-ţi merinde pentru drum. Merinde sunt faptele care ne 
însoţesc în mersul spre calea viitoare" 23 , sau pregătim merinde însuşindu-ne virtuţile. 

12: Iar către Ruben şi către Gad şi către jumătate din neamul lui Mânase a zis 
Iosua: 

Triburile Ruben, Gad şi jumătate din Mânase s-au stabilit deja la răsărit de Iordan 
(Deuteronom 3, 12-13). 

13: „Aduceţi-vă aminte de cuvântul Domnului pe care Moise, robul Domnului, vi 1- 
a poruncit, zicând: Domnul, Dumnezeul vostru, El v-a dat odihnă şi v-a dat pământul 
acesta. 

V-a dat odihnă: „v-a odihnit: gr. KaTa7rai)£iv, a se linişti, a se odihni, a fi în pace etc. 
(cf contextul din 23, 1), formulă reluată de mai multe ori (1, 15; 21, 44; 22, 4); după Origen 
(Horn. Ios. XVI, 5), cei care şi-au primit deja cele făgăduite şi s-au odihnit, dar care mai luptă încă 
în oastea lui Iisus sunt Părinţii care au adormit înaintea noastră şi ne ajută cu rugăciunile lor. 
Printre aceştia, Origen îi citează pe profeţii lui Israel: Isaia, Ieremia, Daniel, Iezechiel şi Osea. Şi 
alte pasaje subliniază, la fel, unitatea celor două popoare, turma alcătuită din drepţii Vechiului 
Testament şi din creştinii de acum''' 14 . 

14: Femeile voastre şi copiii voştri şi vitele voastre să locuiască pe pământul pe care 
El vi 1-a dat. Iar voi toţi, cei care sunteţi în stare, să mergeţi cu bună rânduială înaintea 

fraţilor voştri şi să vă luptaţi laolaltă cu ei 

15: până când Domnul, Dumnezeul vostru, le va da fraţilor voştri odihnă, aşa cum v-a 
dat şi vouă, şi până când vor moşteni şi ei pământul pe care li-1 dă Domnul, Dumnezeul 
nostru; şi veţi merge fiecare la moşia sa pe care Moise v-a dat-o dincolo de Iordan, spre soare- 
răsare". 

16: Iar ei, răspunzându-i lui Iosua, i-au zis: „Vom face tot ceea ce ne vei porunci şi 
vom merge peste tot unde ne vei trimite; 

17: în orice am ascultat de Moise vom asculta şi de tine, numai să fie cu tine Domnul, 
Dumnezeul nostru, aşa cum a fost El cu Moise. 

18: Iar omul care nu ţi se va supune ţie şi care nu-ţi va asculta cuvintele pe care tu i le 
vei porunci, acela să moară; doar atât, tu fii tare şi îmbărbătează-te!" 

Versetele 10-18: „Cuvântul Domnului către Iisus e urmat de punerea sa în fapte. 
Originalitatea traducerii acestui pasaj constă în precizia vocabularului militar. Origen revine în mai 
multe rânduri {Horn. Ios. III, XVI şi XXVI) asupra simbolisticii împărţirii în două grupuri: triburile 
transiordaniene care au primit moştenirea de la Moise sunt cei din vechime care trăiau sub Lege, 
aliaţi ai oştirii lui Iisus {Horn. Ios. XVI, 5), chiar dacă (după cum dovedeşte numărul lor de două 
triburi şi jumătate) ceva a lipsit din credinţa lor {Horn. Ios. III, 2). Origen nu prezintă întotdeauna 
aceste două popoare drept complementare, ci opune uneori poporul mort celui viu, al adevăratului 
Israel {Horn. Ios. XXVI, 3) sau chiar poporul de sus, poporului de jos, care 1-a respins pe Hristos 
{Horn. Ios. VII, 5)" 25 . 

Pacea şi odihna lui Hristos se vor da deplin după ce ne vom fi nevoit în războiul cel 
nevăzut, chiar dacă o arvună a lor dobândeşte orice creştin vrednic de acest nume. De remarcat 
că Ruben, Gad şi jumătatea lui Mânase făgăduiesc să asculte de Iosua (Iisus) aşa cum au 
ascultat de Moise. Am putea vedea în făgăduinţa lor, cel puţin în aceea de a se supune lui Iisus, 
o anticipare a venirii neamurilor la credinţă, cu atât mai mult cu cât aceste triburi au dispărut 
relativ curând din Israel, contopindu-se cu alte neamuri. 



CAPITOLUL 2 - Iosua trimite iscoade în Canaan. 

1: Iosua, fiul lui Navi, a trimis din Şitim doi tineri să iscodească [ţara], zicându-le: 
„Duceţi- vă şi vedeţi ţara şi Ierihonul!" Şi ducându-se acei doi tineri, au venit în Ierihon; şi 
au intrat în casa unei femei desfrânate, al cărei nume era Rahab, şi s-au odihnit acolo. 

„Ierihon: principala cetate a Canaanului, situată la capătul sudic al Văii Iordanului, 
localitate din care astăzi au rămas doar ruinele pe care le cercetează arheologii. (Noul Ierihon, 
acela al Noului Testament, a fost ridicat de către Irod cel Mare pe un alt amplasament)" 26 . 
„Casa unei femei desfrânate: Flavius Iosephus {AI 5, 7) dă Kaxaywyiov, un han unde, după o 
tradiţie menţionată în Targum şi reluată de exegeza iudaică, iscoadele vin să cineze. Tradiţia 
creştină insistă, dimpotrivă, asupra prostituatei care va fi salvată de către cercetaşii lui Iisus [i. 
e. Hristos] (Origen, Horn. Ios. I, 4 şi III, 4; tot la Origen, aceşti cercetaşi sunt îngerii lui Dumnezeu), 
şi leagă personajul de celelalte prostituate din Vechiul Testament şi Noul Testament. ♦ Rahab: după 
Origen, Rahab simbolizează sufletul plin de vicii, care se mântuieşte prin credinţă şi prin faptele 
de credinţă {Horn. Ios. I, 4). Tocmai pentru că-i primeşte pe cei doi trimişi ea dovedeşte că se află 
pe calea mântuirii. In Horn. Ios. III, 4, sprijinindu-se pe etimologia antroponimului, care ar însemna 
larg, cuprinzător, Origen identifică în Rahab figura Bisericii recrutată dintre neamurile păcătoase. 
[...] Alexandrinul trimite explicit la III Regi 3, 16, scena judecăţii celor două desfrânate (una rea, 
cealaltă mărinimoasă) de către Solomon, precum şi la desfrânata luată în căsătorie de profetul Osea 
(Osea 1, 2). Toate aceste desfrânate vetero-testamentare prefigurează în mod tainic Biserica ieşită la 

lumină dintre neamurile păgâne păcătoase. ♦ Tot după Origen, cei doi tineri trimişi de Iisus Navi 
sunt doi îngeri meniţi să-i arate calea cea dreaptă lui Rahab-Biserica-Sufletul omenesc (Horn. 
Ios. I, 4 şi III, 3)" 27 . 

Iscoadele au fost trimise în Ierihon (= oraşul finicilor; cetatea parfumurilor), pornind din 
Şitim (= cedri; salcâmi), un şes din Ţara Moabului. „In vreme ce Iisus [Navi] al nostru a trimis 
iscoade către regele Ierihonului, ei au fost primiţi de o desfrânată ospitalieră. Insă această 
desfrânată, care a primit pe solii lui Iisus, i-a primit cu scopul, desigur, de a nu mai fi 
desfrânată. Sufletul fiecăruia dintre noi a fost tot o desfrânată, câtă vreme el a trăit în plăcerile 
cărnii. [...] Dacă un suflet îl primeşte cu evlavie [pe trimisul lui Iisus Hristos - n. n.], El nu-1 
aşază în locuri joase şi inferioare, ci în locuri înalte şi superioare, pentru că noi n-am primit pe 
Domnul Iisus din ţinuturile joase ale pământului, pe Cel care a venit de la Tatăl şi a coborât din 
cer" 28 . Rahab (= cea întinsă; furie; cea mândră) apare în genealogia Mântuitorului Hristos 
(Matei 1,5). 

2: Dar regelui Ierihonului i s-a dat de ştire cum că aici au intrat nişte bărbaţi 
dintre fiii lui Israel, ca să iscodească ţara. 

3: Iar regele Ierihonului a trimis şi a grăit către Rahab, zicând: „Scoate-i afară pe 
bărbaţii care ţi-au intrat azi-noapte în casă, fiindcă ei au venit să iscodească ţara!" 

4: Dar femeia, luându-i pe cei doi bărbaţi, i-a ascuns şi le-a grăit [trimişilor 
regelui], zicând: „Au intrat la mine nişte bărbaţi, dar n-am ştiut de unde sunt; 

I-a ascuns: Textul Masoretic are şi l-a ascuns; folosind pluralul, Septuaginta, ca toate 
celelalte traduceri (Targumul siriac, Theodotion şi Symmachos), restabileşte coerenţa sintactică 
a textului. Singularul ciudat din ebraică a dat naştere la numeroase comentarii (un midraş îl 
explică prin aceea că la Rahab a intrat doar unul dintre spioni, iar celălalt ar fi fost un înger 
nevăzut). Origen (Horn. Ios. III, 3) îi prezintă pe amândoi drept îngeri ai lui Dumnezeu" 19 . 

5: iar la vremea întunericului, când poarta s-a închis, bărbaţii aceia au ieşit, dar eu 
nu ştiu unde s-au dus; alergaţi după ei şi-i veţi prinde!"... 

„Uită-te că Rahav îşi acoperă cu multă înţelepciune gândurile ei cele bune. Când trimişii 
împăratului pentru căutarea iscoadelor au întrebat-o: Au intrat oameni la tine?, ea le-a răspuns: 
Da, au intrat. A spus mai întâi adevărul, apoi a adăugat minciuna. Niciodată minciuna nu-i 
crezută dacă nu-i adaugi la început şi o umbră de adevăr. De aceea, cei ce mint cu aparenţă de 
adevăr, spun mai întâi adevărul, ceea ce se ştie de toată lumea, şi apoi adaugă minciunile şi 
neadevărul. Au intrat la tine iscoadele? Da, le-a răspuns femeia. Dacă ar fi răspuns de la 
început: Nu, ar fi îndemnat pe trimişii împăratului să-i caute în casă. Dar ea le-a răspuns: Da, au 
intrat şi au plecat pe acest drum! Urmăriţi-i şi-i veţi prinde! Ce minciună bună! Ce viclenie 
bună, care n-a trădat cele dumnezeieşti, ci a păstrat credinţa!" 30 . 

6: Iar ea s-a suit la ei, deasupra casei, şi i-a ascuns între nişte snopi de in pe care ea 
îi pusese acolo, pe acoperişul casei. 

„E vorba de un acoperiş de casă palestiniană, drept şi întins ca o terasă" 31 . „Origen 
(Horn. Ios. I, 5) vede în simbolul inului chipul preoţiei, iar prezenţa lui pe casă ar reprezenta 
înălţimea tainelor credinţei" 32 . 

Inul, fiind rece, e simbol al stingerii poftelor şi, tocmai de aceea, folosit în alcătuirea 
veşmintelor preoţilor Vechiului Testament. „Inul slujeşte pentru veşmintele preoţilor, va să zică el 
- inul - era prefăcut pe seama celor ce aveau să fie poftiţi la slujirea preoţiei, după vorba Apos- 
tolului Petru: Voi sunteţi neam sfânt, preoţie împărătească (I Petru 2, 9), sau cel puţin în 
simbolismul Legii, unde-i vorba de preoţi, se ascunde chemarea tainică a acestui popor, care este 

chemat dintre păgâni (Romani 9, 24)" 33 . Prezenţa inului în casa unei desfrânate dintre păgâni ves- 
teşte că aceştia vor fi chemaţi la slujirea lui Dumnezeu. 

7: Iar oamenii au alergat după ei pe calea Iordanului, până la vad; şi poarta s-a 
închis. 

8: Şi a fost că atunci când oamenii care umblau după ei s-au dus, şi mai înainte ca 
ei (iscoadele) să fi adormit, ea s-a urcat la ei pe acoperişul casei şi le-a zis: 

9: „Eu ştiu că Domnul v-a dat vouă ţara; că frica de voi a căzut asupra- ne; 

Domnul v-a dat vouă ţara: „In tradiţiile ebraică şi creştină, declaraţia lui Rahab (până la v. 
11) e interpretată ca semn al Duhului lui Dumnezeu care coboară asupra acesteia, conferindu-i 
darul profeţiei (Ruth Rabbah 1; Origen Horn. Ios. III, 4)" 34 . 

10: fiindcă noi am auzit cum a secat Domnul Dumnezeu Marea Roşie de dinaintea 
voastră, atunci când aţi ieşit din ţara Egiptului, precum şi tot ceea ce El le-a făcut celor doi 
regi ai Amoreilor de dincolo de Iordan, lui Sihon şi lui Og, pe care voi i-aţi nimicit. 

,Marea Roşie după denumirea grecească gpvGpa Gd^aaaa. Numele ebraic yam suf 35 , 
marea de stuf, face referire la vegetaţia care îi dă culoarea roşie" 36 . 

1 1 : Şi dac-am auzit noi acestea, inima ni s-a înfricoşat şi în nici unul dintre noi n-a mai 
rămas curaj în faţa voastră, căci Domnul, Dumnezeul vostru, este Dumnezeu sus în cer şi 
jos pe pământ. 

„Să mergem acum şi la alţii care au fost mântuiţi prin pocăinţă. Poate că una din femei 
va zice: - Am trăit în desfrânare, am săvârşit adulter, mi-am pângărit trupul cu tot felul de 
destrăbălări. Mă pot oare mântui? - Uită-te, femeie, la Raav şi aşteaptă şi tu mântuirea! Dacă 
femeia, care a făcut desfrânare pe faţă şi în public, s-a mântuit prin pocăinţă, oare femeia care a 
făcut odată desfrânare, înainte de a primi harul, nu se mântuie prin pocăinţă şi post? Caută cum 
s-a mântuit aceea! Raav a spus numai aceste cuvinte: Dumnezeul vostru este în cer şi pe 
pământ. A spus: Dumnezeul vostru, căci n-a îndrăznit, din pricina desfrânării, să-1 numească 
Dumnezeul ei. Şi dacă doreşti să ai o mărturie scrisă că ea s-a mântuit, atunci o găseşti 
consemnată în Psalmi: îmi voi aduce aminte de Raav şi de Vavilon care mă cunosc (Psalmi 86, 
3). Cât este de mare iubirea de oameni a lui Dumnezeu că pomeneşte în Scripturi şi pe 
desfrânate! N-a spus numai: îmi voi aduce aminte de Raav şi Vavilon, ci împreună cu cuvintele: 
care mă cunosc. Prin urmare este mântuire şi pentru bărbaţi şi la fel şi pentru femei; iar aceasta 
se capătă prin pocăinţă" 37 . 

12: Şi acum, juraţi-mi pe Dumnezeu că aşa cum am făcut eu milă cu voi, tot astfel să 
faceţi voi milă cu casa tatălui meu: 

13: că anume veţi lăsa cu viaţă casa tatălui meu şi pe mama mea şi pe fraţii mei şi pe 
surorile mele şi toată casa mea şi tot ce au ei, şi că sufletul meu îl veţi izbăvi din moarte". 

Desfrânata Rahavcere pentru toţi ai săi, de la trimişii lui Isus, izbăvirea din moarte. 

14: Şi i-au zis bărbaţii: „Viaţa noastră pentru a voastră, chiar şi cu moarte!" Iar ea a 
zis: „Când Domnul vă va da cetatea, să faceţi cu mine milă şi adevăr!" 

15: Şi le-a dat drumul pe fereastră 

„Textul Masoretic completează: ...i-a coborât cu o funie pe fereastră, căci îi era casa în 
zidul cetăţii şi în zidul cetăţii locuia" 38 . Biblia 1982 şi reeditările ulterioare urmează aici textului 
ebraic. 

16: şi le-a zis: „Duceţi-vă la munte, ca nu cumva să dea de voi cei ce vă urmăresc, şi 
staţi ascunşi acolo vreme de trei zile, până ce urmăritorii se vor întoarce de către voi, şi 
apoi vă veţi duce în calea voastră". 

„Femeia depravată (curtezana, cum traduc unii) este expusă mâniei regelui din Ierihon 
[...]. Este deci un rege care este vrăjmaşul acestei curtezane, e stăpânul lumii acesteia (Ioan 12, 
31), care urmăreşte iscoadele lui Isus şi vrea să pună stăpânire pe ele, dar el nu le poate apuca 
pentru că ele umblă pe munţi. Ele nu coboară în regiunile de jos şi nu se lasă în văi, ci ele caută 
înălţimea colinelor şi culmile munţilor. Tot aşa şi sufletul depravat care este în noi exclamă: Ri- 
dicat-am ochii mei la munţi, de unde va veni ajutorul meu (Psalmi 120, l)" 39 . 

17: Şi i-au zis bărbaţii: „Liberi suntem noi de acest jurământ al tău: 

„Formulă a unui jurământ condiţionat de poziţia părţii celeilalte; în cazul de faţă, 
condiţia constă în instrucţiunile ce urmează" 40 . 

18: Iată, noi vom intra într-o parte a cetăţii, iar tu să pui semn: această funie roşie să 
o legi la fereastra prin care ne-ai dat drumul: iar pe tatăl tău şi pe mama ta şi pe fraţii tăi şi 
toată casa tatălui tău să-i aduni la tine, în casa ta. 

„In tradiţia creştină, roşul simbolizează sângele lui Hristos. După Origen {Horn. Ios. III, 
5), nu există mântuire decât prin sângele lui Hristos; Rahab-Biserica se va mântui doar prin jertfa lui 
Iisus. Cf şi Clement Romanul, Epistola către Corinteni 12,7; Iustin, Dial. 111; Theodoret, Qu. Ios. 

în funia cea roşie, Părinţii Bisericii au văzut preînchipuit sângele Mântuitorului vărsat 
pe cruce, după cum casa desfrânatei Rahav este tip al Bisericii. Semnul sângelui va sta la 
fereastra izbăvitoare, aşa cum şi noi ne-am mântuit prin cruce, fereastră către împărăţia 
cerurilor. E o apropiere şi între funia cea roşie de la fereastră şi sângele mielului cu care evreii 
au uns uşile lor în Egipt, la vremea celei de a zecea plăgi trimise asupra egiptenilor (Ieşirea 12, 
7). „Şi au mai spus să pună semn: să atârne de casa ei ceva roşu. Prin aceasta au făcut cunoscut 
mai dinainte că prin sângele Domnului se vor mântui toţi cei ce cred şi nădăjduiesc în Dum- 
nezeu. Vedeţi, iubiţilor, că în femeia aceasta avem nu numai credinţă, ci şi profeţie" 42 . „Tot 
astfel, simbolul panglicii celei roşii, pe care au dat-o în Ierihon desfrânatei Raab cei trimişi de 
Iisus Navi ca iscoade, spunându-i să o lege de fereastra prin caie îi coborâse pe ei, pentru ca să-i 
facă să scape de duşmani, a arătat, de asemenea, simbolul sângelui lui Hristos, prin care cei din 
toate neamurile, care odinioară au fost desfrânaţi şi nedrepţi, se mântuiesc, luând iertarea păca- 
telor şi nepăcătuind mai departe" 43 . 

19: Şi va fi că tot cel ce va ieşi în afara uşii casei tale, vina lui va fi asupră-i, iar noi 
vom fi liberi de acest jurământ; iar pentru câţi vor fi împreună cu tine în casa ta, noi vom 
fi vinovaţi dacă mână de om se va atinge de ei. 

„Versetul este comentat pe larg de Origen: cine vrea să fie mântuit, chiar dintre cei 
vechi, să rămână în casă adică în Biserică {Horn. Ios. II, S)" 44 . 

„Socoti tu că poţi sta şi trăi despărţindu-te de Biserică, clădindu-ţi alte aşezăminte şi altă 
locuinţă? S-a spus către Rahab, în care era preînchipuită Biserica: Vei aduna pe tatăl tău şi pe 
mama ta şi pe fraţii tăi şi toată casa tatălui tău la tine, în casa ta, şi oricine va ieşi afară pe uşa 
casei tale acuzat va fi" 45 . 

20: Dar dacă vreunul ne va vătăma, sau dacă va da pe faţă aceste cuvinte ale 
noastre, liberi vom fi noi de jurământul acesta cu care ne-ai jurat". 

21 : Iar ea le-a zis: „Fie după cuvântul vostru!" Şi le-a dat drumul, iar ei au plecat. 
„Că după cum duşmanul, atunci când a supus pe om, 1-a făcut făptură nouă în folosul 
său, 1-a îmbrăcat cu patimi rele, 1-a uns cu duhul păcatului şi a turnat în el vinul a toată 
nelegiuirea şi învăţătura cea rea, tot aşa şi Domnul, izbăvindu-1 (din mâna) duşmanului, 1-a 

făcut (un om) nou, 1-a uns cu Duhul Său şi a turnat în el vinul vieţii, învăţătura cea nouă. Pentru 
că Cel ce a schimbat cele cinci pâini într-o mulţime (Matei 14, 15-20), Cel ce a făcut să 
vorbească asina, care în mod firesc era lipsită de raţiune (Numeri 22, 28 ş. u.), Cel ce a adus pe 
desfrânată la castitate, [...] Acesta poate să schimbe sufletul răvăşit şi pustiit de păcat şi să-1 
readucă la propria-i bunătate, blândeţe şi pace, prin Duhul cel Sfânt şi Bun pe Care L-a 
promis . 

22: Şi au ajuns la munte şi au rămas acolo vreme de trei zile; iar cei ce-i urmăreau 
au scotocit toate drumurile, dar nu i-au aflat. 

23: Şi întorcându-se cei doi tineri, s-au coborât de la munte; şi s-au dus la Iosua 
Navi şi i-au povestit toate câte li se întâmplaseră. 

„Cei doi tineri (îngerii Domnului) scapă de urmăritorul lor {prinţul acestei lumi) 
urcându-se pe munte, locul unde, conform interpretării lui Origen (Horn. Ios. I, 4), diavolului nu- 
i este îngăduit să ajungă, prin însăşi micimea naturii sale. Locurile sale de predilecţie sunt văioagele 
ascunse şi murdare" 47 . 

24: Şi i-au zis lui Iosua: „Domnul a dat în mâna noastră toată ţara aceea şi toţi lo- 
cuitorii acelei ţări tremură de frica noastră". 

„Cei doi spioni nu aduceau informaţii de ordin militar sau economic, ci asupra stării de 
spirit a locuitorilor; importantă era demobilizarea interioară a acestora, ceea ce-1 va face pe 
Iosua să adopte o strategie corespunzătoare. Totul va începe de la desfrânata Rahab, eroina 
acestui episod, care se va desprinde de neamul ei şi va deveni o fiică a lui Israel, înscriindu-se 
chiar în arborele genealogic al lui Iosif, logodnicul Măriei (Matei 1, 5)" 48 . Versetele 1-24: 
,Jscodirea Ierihonului şi întâlnirea cu Rahab. Pasajul subliniază paralelismul dintre misiunea 
de recunoaştere iniţiată de Moise în Canaan şi cea a succesorului său, Iisus Navi. In acest 
capitol apare Rahab, în care tradiţiile iudaică şi creştină văd prototipul neamurilor păgâne 
convertite la Dumnezeul lui Israel" 49 . „La Flavius Iosephus {AI 5, 13), după darea de seamă a 
spionilor, promisiunea făcută de iscoade lui Rahab este ratificată de sfatul bătrânilor" 50 . 



CAPITOLUL 3 - Trecerea Iordanului. 

1: Şi sculându-se Iosua dis-de-dimineaţă, a plecat din Şitim. Şi au venit până la 
Iordan şi au poposit acolo mai înainte de a trece. 

„In multe privinţe, Iisus al lui Navi a fost tipul lui Iisus Hristos. Când a început să 
conducă poporul, a început de la Iordan; de acolo a început şi Hristos să predice Evanghelia, 
după ce a fost botezat" 51 . 

2: Şi a fost că după trei zile au trecut scribii prin tabără 

3: şi i-au poruncit poporului, zicând: „Când veţi vedea chivotul legământului 
Domnului, Dumnezeului vostru, şi pe preoţii voştri şi pe leviţi purtându-1, să vă ridicaţi 
din locurile voastre şi să mergeţi după ei. 

Pe preoţii voştri şi pe leviţi: „Textul Masoretic are pe preoţii leviţi. Diferenţierea 
preoţilor de leviţi în acest verset apare şi în Targum, şi în traducerea siriacă. Vulgata însă 
urmează Textul Masoretic, subliniind identitatea lor: et sacerdotes stirpis leviticae. Sintagma 
preoţii leviţi se găseşte începând cu Deuteronom 17, 9. Origen {Horn. Ios. IV, 1-3) separă şi el 
ordo sacerdotali set leviticus. La fel şi Flavius Iosephus {AI 5, 17), precizând ordinea în care aceştia 
au trecut Iordanul: Preoţii purtând chivotul, apoi leviţii purtând cortul. In Pentateuh, atribuţiile 

46 Sf. Macarie Egipteanul, Omilii duhovniceşti, XLIV, 2 

47 SEP 2, p. 28 

48 BBVA, pp. 247-248 

49 SEP 2, pp. 24-25 

50 SEP 2, p. 28 

51 Sf. Chirii al Ierusalimului, Cateheze, X, 11 

leviţilor sunt contradictorii (cf. de ex. Numeri 1, 50 şi Deuteronom 31, 25)" 52 . Aceste atribuţii se vor 
fi schimbat şi funcţie de contextul istoric, astfel că nu trebuie să vedem contradicţii pretutindeni. 

4: Dar între voi şi el să fie o depărtare: voi să fiţi cam la două mii de coţi; să nu vă 
apropiaţi de el, pentru ca să ştiţi calea pe care veţi merge, fiindcă voi niciodată n-aţi mai 
umblat pe calea aceasta". 

„Distanţă de aproximativ un kilometru. Prin legea lui Moise, oamenii din popor nu 
aveau voie să se apropie de lucrurile sfinte; pe de altă parte, se cerea evitată îmbulzeala şi, deci, 
lipsa de perspectivă" 53 . Pornind de la acest loc, iudaismul ulterior a stabilit calea sabatului sau 
calea sâmbetei, adică distanţa pe care o puteau parcurge iudeii în ziua sâmbetei; dar, despre 
aceasta, nu socotim a fi aici locul pentru a vorbi mai mult. 

Textul scripturistic de mai sus arată că sunt diferite grade ale apropierii credincioşilor de 
Dumnezeu: „Caută să înţelegi, în sfârşit, pentru ce se spune: Dar depărtarea între popor şi 
chivotul legământului să fie ca de două mii de coţi. Preoţii şi leviţii, dimpotrivă, stau foarte 
aproape, aşa de aproape că poartă pe umerii lor chivotul Domnului şi poruncile divine. Fericiţi 
sunt aceia care sunt vrednici să se apropie de Dumnezeu. [...] Fericiţi sunt aceia care sunt a- 
proape de tot (de Dumnezeu), atât de aproape încât apropierea focului îi luminează fără să-i 
ardă. Şi Israel va fi mântuit, însă va fi mântuit de departe, el îşi urmează calea sa, însă nu cu pu- 
terile lui proprii, ci cu ajutorul şi sub purtarea de grijă a preoţilor" 54 . 

5: Iar Iosua i-a zis poporului: „Pentru mâine să fiţi curaţi, căci mâine va face 
Domnul minuni între voi". 

6: Iar preoţilor le-a zis Iosua: „Ridicaţi chivotul legământului Domnului şi mergeţi 
înaintea poporului!" Şi ridicând preoţii chivotul legământului Domnului, mergeau înaintea 
poporului. 

Comentariul ce urmează va anticipa desfăşurarea evenimentelor: „Iisus este, deci, 
Domnul şi Mântuitorul meu care a preluat conducerea. Asemănaţi, dacă voiţi, faptele lui Moise 
cu principatul lui Iisus. Când Moise a scos poporul din ţara Egiptului, nu era nici o rânduială în 
mijlocul mulţimii, nici un ritual la preoţi. Ei au străbătut apa mării, o apă sărată care nu conţinea 
nimic dulce într-însa şi care alcătuia un perete la dreapta şi la stânga (Ieşirea 14, 22). Aceasta s- 
a petrecut sub conducerea lui Moise. Când însă Domnul meu conduce oştirea, vedem 
întâmplările care au fost prevăzute. Preoţii păşeau înainte purtând pe umerii lor chivotul legă- 
mântului. In nici o parte însă nu le-a venit în cale marea, nici valurile care să-i împrăştie. Dar eu 
vin la Iordan, sub îndrumarea Domnului meu Iisus, şi nu vin cu dezordinea unui fugărit, sau în 
tulburare înspăimântată, ci vin acolo împreună cu preoţii, care poartă pe creştetul lor şi pe 
umerii lor cortul mărturiei Domnului, unde sunt păstrate Legea lui Dumnezeu şi tablele sfinte. 
Eu intru în Iordan nu cu o linişte prefăcută, ci în sunet de trâmbiţă, care produce o vibraţie de 
aparenţă spirituală şi divină, ca să înaintez până la vestirea adusă de trâmbiţa cerească" 55 . 
Trecerea prin Iordan preînchipuie Taina Botezului, iar trâmbiţele sunt simbol al celei de a doua 
veniri a Mântuitorului. 

7: Şi a zis Domnul către Iosua: „în ziua aceasta voi începe a te înălţa pe tine în faţa 
tuturor fiilor lui Israel, ca să cunoască ei că aşa cum am fost cu Moise, tot astfel voi fi şi cu 
tine. 

„Voi începe să te înalţ dinaintea fiilor lui Israel: pentru Origen (Horn. Ios. IV, 2) şi 
Theodoret (Qu. Ios. 2) trecerea Iordanului de către Iisus Navi prefigurează botezul Domnului" 56 . 

8: Şi acum, porunceşte-le preoţilor care poartă chivotul legământului, zicându-le: 
De cum veţi intra pe o parte a apei Iordanului, staţi în Iordan!" 

9: Şi a zis către fiii lui Israel: „Apropiaţi- vă aici şi auziţi cuvântul Domnului, Dum- 



52 SEP 2, p. 29 

53 BBVA, p. 248 



54 Origen, Omilii la Cartea Iosua, IV, 3 

55 Origen, Omilii la Cartea Iosua, IV, 4 

56 SEP 2, p. 29 

nezeului vostru! 

10: Intru aceasta veţi cunoaşte că-ntru voi se află Dumnezeu-Cel-Viu şi că El va 
nimici de dinaintea noastră pe Canaanean şi pe Heteu şi pe Ferezeu şi pe Heveu şi pe 
Amoreu şi pe Ghergheseu şi pe Iebuseu. 

11: Iată, chivotul legământului Domnului-a-tot-pământul va trece Iordanul 
înaintea voastră. 

12: Alegeţi dintre fiii lui Israel doisprezece bărbaţi: câte unul din fiecare seminţie. 

13: Şi va fi că de îndată ce picioarele preoţilor care poartă chivotul legământului 
Domnului-a-tot-pământul se vor opri în apa Iordanului, apa Iordanului de sub ele se va 
duce la vale, iar apa care vine la vale se va opri." 

Sunt ultimele pregătiri înaintea trecerii Iordanului. Lui Israel, sau minţii văzătoare de 
Dumnezeu, i se promite nimicirea dinaintea sa a popoarelor canaanite; prin acestea sunt 
închipuite duhurile vrăjmaşe, împotriva cărora avem a ne lupta în războiul cel nevăzut. Deşi se 
cere şi efortul nostru, puterea lui Dumnezeu este aceea care le va birui. Reluăm aici scurte date 
despre popoarele canaanite enumerate în text: Canaaneii (= zeloşi; negustori), populaţie 
hamitică, locuind pe coasta mării şi prin văi; Heteii sau Hitiţii (= uriaşi; descurajaţi), popor 
hamitic care, la un moment dat, a întemeiat un mare imperiu cuprinzând Asia Mică şi o parte 
din Orientul Mijlociu; Heveii (= cei vii; satul celor ce trăiesc în corturi), neam canaanit, împărţit 
în mai multe grupe; Ferezeii (= locuitorii câmpiei; împrăştiaţi; călăreţi), se pare că erau o 
populaţie băştinaşă, instalată în Palestina înaintea canaaniţilor; Ghergheseii (= cei ce locuiesc în 
mlaştini), populaţie hamitică (Ghirgasiţi); Amoreii (= munteni), populaţie veche, prezentă în 
Palestina dinaintea canaaniţilor, locuia teritoriile muntoase; Iebuseii (= zdrobiţi), popor hamitic, 
locuind cetatea Iebus (vechiul nume al Ierusalimului) şi împrejurimile acesteia. 

14: Şi poporul s-a ridicat din corturi ca să treacă Iordanul, iar preoţii au ridicat 
chivotul legământului Domnului înaintea poporului. 

15: Şi când preoţii care purtau chivotul legământului Domnului au intrat în Iordan 
şi când picioarele preoţilor care purtau chivotul legământului Domnului se afundau într-o 
parte a apei Iordanului (Iordanul se umfla acum în toată matca lui, ca în zilele secerişului 
de grâne), 

16: atunci apele care veneau din sus s-au oprit; un cheag se oprise foarte departe, 
până spre ţinutul Chiriat-Iearim; iar cele din vale s-au scurs în marea Araba - Marea 
Sărată - până ce s-au dus de tot; iar poporul stătea faţă-n faţă cu Ierihonul; 

Origen {Horn. Ios. rV, 1) comentează relatările asemănătoare din Ieşirea 15, 8 (trecerea 
Mării Roşii) şi Iisus Navi 3, 16, scoţând în evidenţă superioritatea trecerii Iordanului (apele nu se 
despică doar, ca la trecerea Mării Roşii, ci se unesc de-o singură parte, iar restul se scurge în mare). 
De asemenea, în rV, 2, alexandrinul interpretează spiritual despicarea apelor: şuvoiul care se varsă în 
Marea Sărată şi amară îi simbolizează pe creştinii care, deşi botezaţi, se întorc spre cele lumeşti; 
apele care se opresc ca un zid (fermitate, statornicie) îi simbolizează pe cei care se menţin în harul 
botezului primit de la Domnul. [...] Origen {Horn. Ios. IV, 2) vede în abisurile Mării Sărate 
simbolul cupei sărate a lăcomiei din care beau cei ce au primit botezul, dar n-au ştiut să-1 
preţuiască" 57 . 

17: Iar preoţii care purtau chivotul legământului Domnului au stătut pe uscat în 
mijlocul Iordanului; şi toţi fiii lui Israel treceau pe uscat, până ce întregul popor, pân-la 
cel din urmă, a trecut Iordanul. 

Toţi fiii lui Israel treceau pe uscat: „Pentru exegeza iudaică, doar fiii lui Israel au 
traversat pe uscat, în timp ce neamurile care îi însoţeau au trecut prin apă" 58 . 

„Locuitorii Ierihonului - inclusiv Rahab (vezi 2, 10) - aflaseră de minunata trecere a 
Israeliţilor prin Marea Roşie. Acum şi aici se petrece o minune asemănătoare: ambele sunt 



' SEP 2, pp. 30-31 
1 SEP 2, p. 31 

făcute de unul şi acelaşi Dumnezeu în favoarea unuia şi aceluiaşi popor. Demobilizarea 
lăuntrică a adversarilor din faţă va spori" 59 . 

„Cortul legământului era îndrumător al poporului lui Dumnezeu. Preoţii şi leviţii se 
opriră, iar apele, ca impresionate de respect în faţa slujitorilor lui Dumnezeu, s-au oprit din 
curgerea lor, s-au strâns grămadă şi au îngăduit trecerea poporului lui Dumnezeu fără teamă. Şi 
să nu te minunezi, creştine, când ţi se istoriseşte ceea ce s-a întâmplat cu poporul cel vechi! Prin 
taina Botezului şi tu ai trecut cursul de apă al Iordanului şi acum Cuvântul lui Dumnezeu îţi 
făgăduieşte bunuri multe şi mult mai înalte, ba îţi făgăduieşte drum şi trecere chiar şi prin 
văzduh. Ascultă numai ce spune Pavel despre cei drepţi: Vom fi răpiţi în nori ca să întâmpinăm 
pe Hristos în văzduh, şi pururi vom fi cu Domnul (I Tesaloniceni 4, 17). Nu, creştinul nu are de 
ce să se teamă, ştiind că toată făptura e în slujba lui. Ascultă şi făgăduinţa, pe care Dumnezeu 
ne-o face prin profet: Şi dacă vei trece prin foc, tu nu vei fi ars şi flăcările nu te vor mistui (Isaia 
43, 2). Cel drept este în paza Domnului pretutindeni, iar făptura arată ascultarea (pe) care i-o 
datorează. Şi să nu-ţi închipui că pe tine, (cel) care asculţi acum cum ţi se istoriseşte ceea ce s-a 
întâmplat cu cei de demult, nu te interesează, pentru că toate acelea se împlinesc şi cu tine în 
chip duhovnicesc. Căci, dacă vei părăsi întunericul idolatriei şi dacă râvneşti să ajungi la 
cunoaşterea legii divine, atunci începe ieşirea ta din Egipt. Când te-ai ataşat de mulţimea cate- 
humenilor Bisericii şi ai început să asculţi de rânduielile Bisericii, ai străbătut şi tu Marea 
Roşie, iar în popasurile pustiului, în fiecare zi te-ai legat să împlineşti legea lui Dumnezeu şi să 
contemplezi faţa lui Moise, pe care ţi-o descoperă slava Domnului. Dar când vei ajunge la 
izvorul duhovnicesc al Botezului şi când, în prezenţa tagmei preoţeşti şi levitice, vei fi iniţiat în 
aceste taine măreţe şi frumoase, pe care le cunosc numai cei care singuri au dreptul să le 
cunoască, atunci, trecând Iordanul, mulţumită tagmei preoţilor, vei intra şi tu în Ţara 
Făgăduinţei, în această ţară în care, după Moise, Iisus te ia în grijă şi devine îndrumătorul 
noului tău drum" 60 . In scrierile sale, Origen face deseori, ca şi aici, referire la instituţia 
catehumenatului, sau la perioada în care neofiţii dintre păgâni erau instruiţi (catehizaţi) în 
învăţătura creştină, după care urma primirea Botezului. „Câtă măreţie în trecutul istoric! Marea 
Roşie a fost trecută cu piciorul, ca pe uscat, mana a fost trimisă din cer, izvoarele au ţâşnit în 
pustie, Legea a fost creată prin Moise, semne şi minuni nenumărate s-au săvârşit în pustie, şi cu 
toate acestea nicăieri nu se spune că ar fi fost preamărit Iisus (Navi). In schimb, la trecerea 
Iordanului, s-a auzit glasul Domnului când a preamărit pe Iisus, zicând: In ziua aceasta voi 
începe a te preamări înaintea ochilor poporului Meu. Nici înaintea tainei Botezului Iisus nu este 
preamărit, dar din această clipă El începe a fi preamărit şi preamărit va fi în faţa poporului Său, 
căci toţi câţi în Iisus Hristos s-au botezat şi în moartea Lui s-au botezat (Romani 6, 3). Iar 
(dacă) moartea lui Hristos nu s-a preamărit decât prin preamărirea de pe cruce, atunci se cade ca 
Iisus să nu fie preamărit pentru fiecare credincios altfel decât în clipa tainei Botezului, după 
cum scris este: Dumnezeu L-a preaînălţat şi I-a dăruit Lui nume care este mai presus de orice 
nume. Ca întru numele lui Iisus tot genunchiul să se plece, al celor cereşti, al celor pământeşti 
şi al celor de dedesubt (Filipeni 2, 9-10). [...] Eu cred că nu este o taină faptul că Sfânta 
Scriptură ne spune că o parte din apele Iordanului se scufundă în Mare şi se prăvălesc în 
valurile ei amare, câtă vreme cealaltă îşi menţine dulceaţa. Aceasta nu este fără un temei 
duhovnicesc. Pentru că dacă cei botezaţi păstrează dulceaţa harului ceresc, pe care l-au primit, 
şi nimeni nu se mai întoarce la amărăciunea păcatului, nu s-ar mai fi scris că o parte a râului s- 
ar fi vărsat în prăpastia mării sărate. Şi de aceea, aceste vorbe mi se pare că indică o deosebire 
între botezaţi, deosebire pe care, din păcate, adeseori avem prilejul să o constatăm. Sunt unii 
care primesc Sfântul Botez, dar se dedau iar la lucruri lumeşti, la atracţiile patimilor, şi beau din 
nou din cupa sărată a plăcerilor. Partea de apă care se varsă în mare şi se pierde în valurile 
sărate este chipul acelora care uită pe Dumnezeu. Iar partea de apă care stă în loc şi-şi păstrează 

59 BBVA, p. 248 

60 Origen, Omilii la Cartea Iosua, IV, 1 

dulceaţa este chipul acelora care fără a se clătina îşi menţin darul pe care l-au primit de la Dum- 
nezeu" 61 . Am mai putea vedea în apele care se varsă în Marea Moartă şi păcatul de care ne cu- 
răţim prin Botez. In amonte, apele Iordanului s-au oprit în dreptul ţinutului Chiriat-Iearim (= 
cetatea pădurilor), la origine o cetate gabaonită, situată la vreo 15 km depărtare de Ierusalim, pe 
drumul care duce la Lida. Reamintim aici că Iordan s-ar traduce prin „cel care curge la vale; cel 
care coboară; râul care coboară în adâncime", nume provenind din marea diferenţă de nivel din- 
tre izvoare şi locul vărsării în MareaMoartă. 

„Trecerea Iordanului. Este o reluare a pasajului trecerii Mării Roşii, dar termenii folosiţi 
în Iisus Navi, respectiv în Ieşirea (atât cei geceşti, cât şi cei ebraici), diferă. Tradiţia ebraică 
subliniază legătura dintre Iisus navi cap. 3 şi Ieşirea cap. 14 şi 15; tradiţia creştină subliniază şi 
ea paralelismul celor două relatări. Origen {Horn. Ios. IV, 1) propune o lectură originală, făcând 
din aceste două traversări cele două etape ale itinerariului spiritual: trecerea Mării Roşii, simbol al 
catehumenatului, iar cea a Iordanului, simbol al botezului" 62 . 



CAPITOLUL 4 - Cele douăsprezece pietre spre amintire. 

1 : Şi după ce întregul popor a trecut Iordanul, Domnul i-a grăit lui Iosua, zicând: 

2: „Ia bărbaţi din popor, câte unul din fiecare seminţie. 

3: Şi porunceşte-le, zicând: Luaţi din mijlocul Iordanului douăsprezece pietre şi 
aduceţi-le cu voi şi puneţi-le în tabăra voastră, acolo unde veţi tăbărî la noapte!" 

4: Şi chemând Iosua doisprezece bărbaţi fruntaşi dintre fiii lui Israel, câte unul din 
fiecare seminţie, 

5: le-a zis: „înaintaţi în faţa mea, înaintea feţei Domnului, până-n mijlocul Iordanu- 
lui, şi fiecare să ia de acolo câte o piatră şi s-o ridice pe umeri, după numărul celor 
douăsprezece seminţii ale lui Israel, 

6: pentru ca acestea să vă fie semn de-a pururi; pentru ca, atunci când fiul tău te va 
întreba mâine, zicând: Ce înseamnă pentru voi aceste pietre?, 

7: tu îl vei lămuri pe fiul tău, zicând: Râul Iordanului a secat de dinaintea chivotului 
legământului Domnului-a-tot-pământul, atunci când 1-a trecut!... Şi pietrele acestea le vor fi 
spre amintire fiilor lui Israel în veci." 

Nevoitorii „trebuie mai întâi să se lupte cu patimile şi cu multă trezvie să-şi întipărească 
în memorie cele întâmplate în cursul luptei, ca apoi, pe baza celor ce li s-au întâmplat lor, să 
înveţe pe alţii cele ale luptei şi să le facă biruinţa mai uşoară, zugrăvindu-le de mai nainte cursul 
şi meşteşugul războiului. Fiindcă sunt unii, care au biruit patimile prin marea lor asprime în 
vieţuire, dar nu cunosc meşteşugul biruinţei, deoarece, războindu-se ca într-o luptă de noapte, n- 
au urmat legilor războiului, nici nu şi-au îndreptat mintea cu deamănuntul spre cursele 
vrăjmaşilor. Aceasta a făcut-o simbolic şi Isus al lui Navi, care după ce a trecut oastea Iordanul 
în vremea nopţii, a poruncit să se scoată pietre din mijlocul râului şi să le zidească afară de râu 
şi să scrie pe ele cum au trecut Iordanul. El a dat să se înţeleagă prin aceasta că trebuie scoase la 
arătare gândurile adânci ale vieţuirii pătimaşe şi ţintuite ca pe un stâlp în văzul altora, spre a nu 
se ascunde cu pizmă cunoştinţa pe care ar putea-o lua şi alţii. In felul acesta va fi cu putinţă ca 
nu numai trecutul să cunoască chipul în care s-a făcut trecerea, ci şi cei ce se hotărăsc la acelaşi 
lucru să-şi facă trecerea uşoară, şi experienţa unora să fie spre învăţătura altora" 63 . Locul scrip- 
turistic de aici e folosit şi ca argument în favoarea icoanelor, în lupta de contracarare a 
iconoclasmului: „Dumnezeu a poruncit să se ia douăsprezece pietre din Iordan şi a explicat pen- 
tru care cauză [...]. Pentru ce dar nu vom zugrăvi şi noi patimile mântuitoare şi minunile lui 
Hristos-Dumnezeu, pentru că atunci când mă va întreba fiul meu ce sunt acestea, eu îi voi spune 

61 Origen, Omilii la Cartea Iosua, IV, 2 

62 SEP 2, p. 28 

63 Nil Ascetul, Cuvânt ascetic, 24 

că Dumnezeu Cuvântul S-a făcut om şi prin El a trecut Iordanul nu numai Israel, ci întreaga fire 
s-a reîntors la fericirea de altădată. Prin El firea s-a urcat din cele mai de jos ale pământului 
deasupra oricărei stăpâniri şi a stat în însuşi tronul Tatălui (Efeseni 2, 6)" 64 . Dumnezeu „a 
poruncit să se ia 12 pietre din Iordan spre preînchipuirea preoţilor - ce taină mare, cât de mare 
celor cu adevărat credincioşi! - care au purtat chivotul şi spre preînchipuirea secării apei. Tot 
astfel şi acum zugrăvim cu dor icoanele bărbaţilor virtuoşi din trecut, spre zelul, amintirea şi 
râvna noastră. Aşadar, sau suprimă orice icoană şi dă legi potrivnice Celui care a poruncit să se 
facă acestea, sau primeşte pe fiecare, potrivit raţiunii şi modului ce se cuvin fiecăreia" 65 . 

8: Iar fiii lui Israel au făcut aşa cum i-a poruncit Domnul lui Iosua. Şi au luat din 
mijlocul Iordanului douăsprezece pietre (aşa cum Domnul îi poruncise lui Iosua când fiii 
lui Israel şi-au încheiat trecerea) şi le-au adus cu ei în tabără şi le-au aşezat acolo. 

9: Iar Iosua a aşezat, de asemenea, alte douăsprezece pietre în chiar Iordanul 
însuşi, anume în locul de sub picioarele preoţilor care purtau chivotul legământului 
Domnului; ele sunt acolo până-n ziua de astăzi. 

„Cele douăsprezece pietre {Dodekalithori). Ridicarea unui altar din douăsprezece pietre, 
pe muntele Ebal, poruncită de Moise (Deuteronom 27, 3-4) e narată abia în cap. 9 Aici e vorba 
de un memorial al trecerii; istorisirea ezită între douăsprezece pietre ridicate pe malul vestic, la 
Ghilgal, sau douăsprezece pietre ridicate în [râu] [...]. ♦ Pentru Grigorie al Nyssei {Or. In Cant. 
21-24; GNO IX, 1) numărul 12, corespunzând triburilor lui Israel, arată că nici o piatră nu e de 
lepădat pentru a fi martor al misterului petrecut la Iordan; prin comparaţie cu singurul toiag care 
înflorise dintre cele douăsprezece, acest număr ar sugera progresul poporului între cele două 
momente. In omilia In diem luminum, el interpretează cele douăsprezece pietre ca pe o 
prefigurare a celor doisprezece apostoli, slujitori ai botezului (cf şi Theodoret, Qu. Ios. 2)" 66 . 

10: Iar preoţii care purtau chivotul legământului Domnului au stătut în Iordan 
până când Iosua a isprăvit tot ceea ce Domnul îi poruncise să spună poporului; şi popo- 
rul s-a grăbit şi a trecut. 

„Traversarea Iordanului cu obligaţia ca fiecare seminţie să transporte o piatră în 
amintirea trecerii [...] a inclus-o şi pe Rahab. Se înţelege că ea se va despărţi de neamul ei, 
devenind fiica lui Israel" 67 . „Graba poporului de a trece Iordanul este interpretată spiritual de 
către Origen: credincioşii trebuie să se grăbească să împlinească poruncile şi pentru a se 
desăvârşi (Horn. Ios. V, l)" 68 . 

11: Şi a fost că după ce a trecut tot poporul, a trecut şi chivotul legământului Dom- 
nului; şi pietrele înaintea lor. 

12: Iar fiii lui Ruben şi fiii lui Gad şi jumătate din seminţia lui Mânase, bine înar- 
maţi, au trecut înaintea fiilor lui Israel, aşa cum le poruncise Moise. 

13: Patruzeci de mii, pregătiţi de luptă, au trecut prin faţa Domnului să se războ- 
iască împotriva cetăţii Ierihonului. 

Pregătiţi de luptă: SEP 2 are încinşi pentru luptă: „Pentru interpretarea versetului, 
Origen pleacă de la imaginea centurii care încinge trupul soldaţilor. El pune imaginea de aici în 
raport cu Efeseni 6, 14: Coapsele voastre sunt încinse cu adevăr. Prin urmare, adevăraţii soldaţi 
ai Domnului sunt încinşi cu centura adevărului. ♦ Cum am văzut, cetatea Ierihonului este 
sălaşul prinţului acestei lumi, al diavolului, după Origen. Bătălia dusă de creştin este o bătălie 
interioară, împotriva Ierihonului-diavol ascuns în suflet (Horn. Ios. V, 2)" 69 . 

14: în ziua aceea 1-a preamărit Domnul pe Iosua în faţa întregului neam al lui 
Israel; şi s-au temut de el, aşa cum se temuseră şi de Moise, pe toată durata vieţii lui. 



64 Sf. Ioan Damaschin, Cele trei tratate contra iconoclaştilor, 1, 18 

65 Sf. Ioan Damaschin, Cele trei tratate contra iconoclaştilor, III, 23 

Preamărirea lui Iosua a constat, aşa cum se deduce din text, în trecerea minunată a 
Iordanului, desfăşurată conform cuvintelor rostite în prealabil de Isus Navi, desigur, în urma 
unei descoperiri dumnezeieşti. Nu e singurul moment al istoriei lui Iosua în care acesta se 
bucură de directa intervenţie divină. 

15: Şi a grăit Domnul către Iosua, zicând: 

16: „Porunceşte-le preoţilor care poartă chivotul legământului Domnului să iasă din 
Iordan!" 

17: Iar Iosua le-a poruncit preoţilor, zicând: „Ieşiţi din Iordan!" 

18: Şi a fost că după ce preoţii care purtau chivotul legământului Domnului au ieşit 
din Iordan şi au atins pământul cu picioarele, apa Iordanului a năvălit la locul ei şi curgea 
ca mai înainte peste toate malurile lui. 

Pietrele puse de Iosua pe fundul râului sunt acoperite de ape, luându-se, astfel, dinaintea 
privirii poporului; aceasta lasă să se ghicească o semnificaţie tainică a gestului lui Iosua, pe 
care, taină fiind, nu ne propunem să o desluşim. De remarcat şi repetiţiile din text, obositoare 
uneori pentru cititorul modern; în cazul de faţă, de trei ori este repetată ieşirea preoţilor din 
Iordan. Socotim că şi aceste repetiţii au o semnificaţie tainică (aici, numărul 3 ne-ar putea duce 
cu gândul la Sfânta Treime), conferind textului şi o valoare sacramentală, care poate o 
covârşeşte pe cea istorică, chiar dacă aceste raţiuni ne scapă. 

19: Poporul a ieşit din Iordan în ziua a zecea a primei luni; şi fiii lui Israel şi-au 
aşezat tabăra la Ghilgal, în ţinutul dinspre răsărit faţă de Ierihon. 

E vorba despre „luna Nisan (martie - aprilie). In ziua a zecea a acestei luni începeau 
pregătirile pentru serbarea Paştilor (vezi Ieşirea 12, 3), eveniment ce va avea loc şi aici, în 
curând" 70 . „A zecea zi a lunii întâi: tradiţiile ebraică şi creştină fac asocierea cu porunca de a jertfi 
mielul înaintea ieşirii din Egipt, în această zi (cf. Ieşirea 12, 2-3). [. . .] In legătură cu simbolistica 
[numărului] 10, vezi Philon (Plant. 123, 126) şi Origen (Horn. Ios. III, 2)" 71 . 

„In luna florilor, râul Iordanului şi-a despărţit valurile în faţa semnului Stăpânului său" 72 . 
Semn este aici însuşi Iosua, tip al Mântuitorului Hristos. „Dar, când a avut loc trecerea Ior- 
danului? Deoarece am notat că este un amănunt care n-a fost notificat la întâmplare, ci tocmai 
pentru a se scoate în evidenţă momentul: a zecea zi din luna întâia, (zice Scriptura). Aceasta este 
ziua în care în Egipt se preînchipuia taina mielului (Ieşirea 12, 3). Aşa cum în ziua a zecea din luna 
întâia se prăznuia taina plăgii a zecea, în Egipt, tot aşa în a zecea zi a lunii întâia s-a intrat în Ţara 
Făgăduinţei. Mi se pare fericit (prilejul) că, în ziua în care scapi de greşelile lumii, dobândeşti 
vrednicia de a intra în Ţara Făgăduinţei. Această zi este aceea pe care noi o trăim în lume. Totodată, 
viaţa noastră de aici e imaginată printr-o singură zi. Din această taină să desprindem că nu trebuie 
să amânăm pe mâine faptele şi lucrările noastre de dreptate, ci să ne străduim să le împlinim azi, 
adică atâta vreme cât suntem în viaţă, cât mai suntem în această lume, toate faptele care au ca scop 
desăvârşirea, căci numai aşa vom putea intra în a zecea zi din luna întâia în Ţara Făgăduinţei, 
adică în fericirea desăvârşirii" 73 . 

20: Iar cele douăsprezece pietre pe care Iosua le luase din Iordan le-a aşezat în 
Ghilgal; şi le-a grăit fiilor lui Israel, zicând: 

„Un mozaic descoperit la Madaba atestă existenţa unei biserici AwSEKaMGwv, asociată 
cu numele Galgala [Ghilgal], la est de Ierihon'* 74 . 

21: „Când fiii voştri vă vor întreba, zicând: Ce sunt pietrele acestea?, 

22: voi le veţi povesti fiilor voştri că Israel a trecut Iordanul acesta pe uscat 

23: atunci când Domnul, Dumnezeul nostru, a secat apa Iordanului de dinaintea 
lor până când l-am trecut, aşa cum Domnul, Dumnezeul nostru, a făcut cu Marea Roşie, 

70 BBVA, p. 249 

71 SEP 2, p. 34 

72 Sf. Efrem Şirul, Imne la Azime, VIII, 1 6 

73 Origen, Omilii la Cartea Iosua, VI, 4 

74 SEP 2, p. 34 

pe care Domnul, Dumnezeul nostru, a secat-o de dinaintea noastră până ce am trecut-o; 

24: pentru ca să cunoască toate neamurile pământului că tare e puterea Domnului, 
şi pentru ca voi în toată vremea să-L cinstiţi pe Domnul, Dumnezeul vostru." 

„Ghilgal (al cărui nume înseamnă „cerc de pietre") devine punct de pornire şi centru de 
referinţă pentru cucerirea Canaanului. Din vechea aşezare nu se mai vede aproape nimic" 75 . 



CAPITOLUL 5 - Tăierea împrejur şi serbarea Paştilor în pământul făgăduinţei. 

1 : Şi a fost că de îndată ce regii Amoreilor, care erau dincolo de Iordan, precum şi 
regii Feniciei, care erau lângă mare, au auzit că Domnul Dumnezeu a secat râul Ior- 
danului de dinaintea fiilor lui Israel până ce ei l-au trecut, inimile lor au slăbit, minţile li s- 
au topit şi nici un curaj nu mai era în ei dinaintea fiilor lui Israel. 

Fenicia (= ţara palmierului; ţara purpurei; ţara oamenilor cu pielea arămie), teritoriu 
întins de-a lungul Mediteranei, ai cărei locuitori susţineau că sunt veniţi de pe ţărmul Golfului 
Persic; relaţiile acestora cu Israel au fost, de regulă, tensionate. Sporeşte descurajarea 
vrăjmaşilor lui Israel. Dacă trecerea Iordanului de către Israel este tip al Botezului, la fel se 
întâmplă cu puterile vrăjmaşe când ne botezăm şi ele sunt alungate cu puterea lui Iisus. Dar, aşa 
cum s-a mai arătat, acestea vor recăpăta puteri dacă nu depunem şi efortul nostru de a conlucra 
cu harul şi, prin reîntoarcerea la păcat, ne vom depărta de Hristos Cel ce viază în noi de la 
Botez. 

2: Şi-n vremea aceasta a zis Domnul către Iosua: „Fă-ţi cuţite de piatră, din piatră 
ascuţită, şi aşază-te şi taie-i împrejur pe fiii lui Israel a doua oară!" 

„Iustin (Dial. 113) vede în expresia cuţite de piatră simbolul lui Hristos-piatra şi al 
cuvintelor Sale. Origen (Horn. Ios. V, 5) şi Theodoret (Qu. Ios. 4) reiau acelaşi simbolism, care 
poate trimite la I Corinteni 10, 4: piatra era Hristos, iar cuvântul Său, un cuţit cu două tăişuri. ♦ 
[...] taie-i împrejur pe fiii lui Israel a doua oară: [...] Sensul tipologic al celei de-a doua 
circumcizii ar fi că, după cea a lui Moise, materială, urmează circumcizia spirituală, prin 
botezul lui Iisus-Piatra tăioasă [...]. Augustin {Qu. Lib. VI) a propus pentru prima dată 
explicaţia unei a doua circumcizii colective, după cea din Ieşirea, în acord cu exegeza 
rabinică" 76 . 

3: Iar Iosua şi-a făcut cuţite de piatră, cu muchiile ascuţite, şi i-a tăiat împrejur pe 
fiii lui Israel la locul ce se cheamă „Dealul-celor-netăiaţi-împrejur". 

„Textul Masoretic: Dealul Prepuţurilor. Circumcizia era practicată, din timpuri 
străvechi, şi de unii băştinaşi ai Canaanului" 77 . „După Origen, prima circumcizie, tăierea 
cultului idolatrie, nu este suficientă pentru mântuire. Credinciosul trebuie să-şi taie împrejur 
pofta, lăcomia care este forma cea mai subtilă de idolatrie {Horn. Ios. I, 7). ♦ A doua tăiere 
împrejur îndepărtează viciile: trufia, invidia, desfrânarea, lăcomia, nedreptatea; abia după 
această a doua circumcizie, interioară, sufletească, credinciosul poate intra în Pământul 
făgăduinţei, în împărăţia adevăratului Iisus, Hristosul (Origen, Horn. Ios. I, 7)" 78 . 

„Numele de piatră ascuţită înseamnă în acestea neclintirea şi nesfârâmarea Cuvântului 
lui Dumnezeu. Iar numele de piatră ascuţită indică puterea Lui de-a pătrunde cu subţirime în 
toate şi lucrarea cu totul ascuţită a Lui, cum numeşte şi Pavel [. . .] pe Cuvântul dumnezeiesc viu 
şi lucrător şi mai ascuţit decât orice sabie cu două tăişuri, pătrunzând până la despărţirea 
sufletului şi duhului (Evrei 4, 12). Iar Cuvântul atât de subţire şi de ascuţit, pătruns în inimile 

noastre prin Duhul Lui, ne curăţeşte de toată necurăţia. Şi, tăind împrejur, cum nu se poate 
spune, cele ale ultimei murdării de care suntem plini, ne face neprihăniţi şi sfinţi" 79 . 

4: în acest chip i-a tăiat Iosua împrejur pe fiii lui Israel: câţi erau născuţi pe cale şi 
câţi nu au fost tăiaţi împrejur dintre cei ce ieşiseră din Egipt, 

5: pe toţi aceştia i-a tăiat Iosua împrejur, 

6: căci patruzeci şi doi de ani s-a tot învârtit Israel prin pustie, pricină pentru care 
cei mai mulţi dintre luptătorii ieşiţi din ţara Egiptului erau netăiaţi împrejur, cei ce nu s- 
au supus poruncilor lui Dumnezeu şi cărora Domnul le-a rânduit să nu vadă ţara din care 
curge lapte şi miere, aceea pe care Domnul Se jurase faţă de părinţii lor să ne-o dea nouă; 

7: şi-n locul acelora i-a pus pe fiii lor, cei pe care Iosua i-a tăiat împrejur, ei nefiind 
tăiaţi împrejur fiindcă erau născuţi pe cale şi, deci, netăiaţi împrejur. 

8: Iar după ce au fost tăiaţi împrejur au şezut acolo liniştiţi, în tabără, până ce s-au 
vindecat. 

Textul ebraic vorbeşte despre 40 de ani, nu 42, cum apare în Septuaginta, „cifră rotundă 
pentru durata rătăcirii lui Israel prin pustiu; în fapt, durata unei generaţii" 80 . Sunt amintiţi şi 
aceia care, pentru nevrednicia lor, n-au ajuns să vadă pământul făgăduit, adică „vechea 
generaţie, care încă mai purta tarele şi nostalgia Egiptului idolatru, (şi care) fusese rânduită să 
moară pe drum; acum legea circumciziei i se aplica noii generaţii, din care nu lipseau 
războinicii" 81 . „Origen {Horn. Ios. VI, 1) compară circumcizia făcută de Iisus Navi cu cea 
spirituală săvârşită de Hristos, care îi cere omului efortul dureros de a părăsi lumea păcatului. Rana 
produsă de circumcizie (eliminarea păcatelor) trebuie să se cicatrizeze. Intr-un prim moment noul 
mod de viaţă pare foarte dificil; abia după cicatrizare viaţa îşi intră în firescul ei" 82 . 

Circumcizia celor din vechime e tip al tăierii împrejur în duh pe care o săvârşeşte Hristos 
la Botez: „[Iosua Navi] se zice că a circumcis poporul cu o a doua circumciziune cu cuţite de 
piatră (ceea ce a fost o propovăduire a circumciziunii acesteia, cu care ne-a circumcis pe noi Iisus 
Hristos, de la pietre şi de la ceilalţi idoli) şi a făcut o grămadă din prepuţuri, adică din rătăcirea lu- 
mii, circumcizându-i în tot locul cu cuţitele de piatră, adică cu cuvintele Domnului nostru Iisus. 
Căci am dovedit că Hristos a fost propovăduit prin profeţi, în parabole, ca stâncă şi piatră. Deci, şi 
prin cuţitele de piatră trebuie să înţelegem cuvintele Lui, prin care am fost circumcişi cu circum- 
ciderea inimii atâţia rătăciţi de la necircumcidere. Cu această circumcidere de atunci, Dumnezeu a 
îndemnat prin Iisus (Navi) să se circumcidă şi acei care au circumciderea aceea, care a luat fiinţă 
de la Avraam, spunându-se că Iisus (Navi) a circumcis cu o a doua circumciziune, cu cuţite de 
piatră, pe cei ce au intrat în pământul acela sfânt" 83 . Circumcizia se aplica în cea de-a opta zi de 
la naştere (chiar dacă în cazul de faţă prevederea nu mai era valabilă); aceasta dă prilejul unor 
interpretări mistice, cu atât mai mult cu cât ziua a opta e asociată cu învierea Domnului şi cu 
veşnicia: „Ziua a opta, care a tăiat împrejur pe iudei, să mulţumească Celui ce a dat lui Iosua, 
care purta numele Său, porunca să taie împrejur cu o cremene poporul al cărui trup a fost tăiat 
împrejur, dar a cărui inimă a rămas înăuntru păgână. Iată în ziua a opta a venit ca prunc la tăiere 
împrejur Cel ce taie împrejur toate (Luca 2, 21). Şi deşi semnul lui Avraam era în carnea Sa, 
fiica oarbă a Sionului L-a lovit" 84 . „Dureroasă pentru dobitoace e înfierarea lor, dureroasă 
pentru suflete e tăierea împrejur care revărsa întinăciuni peste cei tăiaţi împrejur fiindcă nu tăia 
împrejur întinăciunea inimii. Cremenea i-a însemnat odinioară pe ce aspri, Untdelemnul îi 
însemnează pe cei curaţi; celor blânzi Cel Blând le-a dat Untdelemn, dar inimii lor de piatră le-a 

dat cremene" 85 . „Aşadar, pruncul de curând născut în Hristos, adică poporul nou, înlătură 
moartea prin tăierea împrejur a credinţei. Căci pietricica este simbolul firii necorupte, a cărei 
tărie şi soliditate e indicată prin piatra dură. De aceea Iisus Navi trecând pe israeliţi Iordanul, i-a 
tăiat împrejur în Hristos prin duh. Căci piatra e Hristos, pe care II preînchipuie" 86 . „Astfel 
circumciderea era un semn care despărţea pe Israil de celelalte neamuri printre care trăia. 
Circumciderea era tipul botezului. Căci după cum circumciderea nu taie o parte folositoare a 
corpului, ci un prisos nefolositor, tot astfel, prin sfântul Botez, ni se taie împrejur păcatul. 
Păcatul, însă, este clar că e un prisos al poftei, şi nu o poftă folositoare" 87 . 

9: Şi a zis Domnul către Iosua, fiul lui Navi: „In această zi am ridicat de la voi ocara 
Egiptului". Şi locul acela 1-a numit Ghilgal. 

„După ce, sub conducerea lui Iosua, evreii au ocupat Canaanul, Cortul a fost aşezat mai 
întâi în Ghilgal, cetate aflată la nord-vest de Ierihon, către munţii lui Efraim, unde a rămas mai 
mulţi ani (4, 19). Aici a ordonat Iosua circumciderea tuturor celor care au neglijat lucrul acesta 
în timpul rătăcirii prin pustie. Tot aici a fost sărbătorit primul Paşti în Canaan şi a încetat 
căderea manei din cer, după ce evreii au mâncat pâine din pământul ţării făgăduite" 88 . „Ghilgal, 
centrul de cucerire a Canaanului, a devenit cu timpul şi un punct religios. Aici găsim referinţe 
despre primele practici de circumcizie" 89 . „Pentru Philon (Her. 315-316), Egiptul este simbolul 
trupului, patimilor, depravării. Origen (Horn. Ios. V, 5-6) şi Theodoret (Qu. Ios. 4) consideră că a 
doua circumcizie îndepărtează ocara Egiptului, adică ruşinea păcatelor. ♦ Galgala [Ghilgal]: la 
Flavius Iosephus (AI 5, 34) şi Theodoret (Qu. Ios. 4) toponimul simbolizează libertatea" 90 . 

Aici s-a ridicat de la israeliţi ocara Egiptului, adică ruşinea de a nu fi circumcis. „In 
sfârşit, despre a doua tăiere împrejur, Iisus spune poporului: Azi am ridicat de pe voi ocara 
Egiptului. Câtă vreme stăruim în păcate, câtă vreme ne stăpânesc viciile şi patimile, chiar de ne- 
am despărţi de idoli şi am crede că am părăsit Egiptul, ruşinea Egiptului totuşi încă nu ni s-a 
şters. Dacă accepţi această a doua tăiere împrejur, cea a viciilor tale, dacă îndepărtezi de la tine 
mânia, mândria, gelozia, necurăţia, zgârcenia, nedreptatea şi toate patimile de felul acesta, 
atunci vei fi spălat de ruşinea Egiptului şi răsădit în Pământul făgăduinţei, vei dobândi 
moştenirea împărăţiei cerurilor prin adevăratul Iisus, Hristosul, Domnul şi Mântuitorul 
nostru" 91 . „Căci, într-adevăr, la ce ne foloseşte ieşirea din Egipt dacă tot mai purtăm cu noi încă 
ruşinea Egiptului? Ce-am folosit din umblarea prin pustie? Ce folos că am renunţat la acest 
veac, prin botez, dacă stăruim mai departe în vechile obiceiuri ale păcatului şi în necurăţiile 
păcatelor cărnii? Se cuvine, deci, ca după trecerea Mării Roşii [sau a Iordanului - n. n.], adică 
după harul Botezului, prin Iisus, Domnul nostru, să piară de la noi năravurile vechi ale păcatelor 
cărnii, pentru ca, în sfârşit, să fim eliberaţi de ruşinea egipteană a răutăţilor. Aceste săbii de 
piatră şi aceste cuţite de cremene, cu care ne taie împrejur Iisus pentru a doua oară, sunt puse în 
locul pe care Iisus (Navi) 1-a cerut şi 1-a obţinut, acolo în locul pe care îl deţine în sufletul celui 
drept, în care a ascuns săbiile sale. Cum am arătat adesea, cuvântul lui Dumnezeu e numit sabie, 
căci, în sufletul acelora care-1 ascultă, acest cuvânt şterge păcatul şi curăţeşte întinăciunea 
răutăţii. Acesta este locul unde este îngropată puterea cuvântului dumnezeiesc. Sufletul primeşte 
un cuvânt al cunoaşterii şi un cuvânt al înţelepciunii, astfel încât la timpul potrivit acest suflet, 
încărcat de darurile Duhului, cu un cuvânt al înţelepciunii şi cu un cuvânt al cunoaşterii, să a- 
runce aceste săbii în Biserică şi să taie împrejur, a doua oară, pe aceia care au trebuinţă" 92 . Chiar 
dacă finalul citatului nu e foarte explicit, credem că se face referire la Taina Spovedaniei, o a 

două tăiere împrejur după Botez. „Iisus, urmaşul lui Moise [...], care primeşte poporul, povăţuit 
în multe chipuri spre buna credincioşie în pustie, după sfârşitul lui Moise în munte, îl curăţeşte 
prin chipul ciudat al tăierii împrejur cu cuţite de piatră şi îi trece pe toţi, neudaţi, prin Iordanul 
uscat, cu chivotul dumnezeiesc înainte, indică pe Cuvântul-Mântuitor anunţat prin el drept chip. 
Acesta, după sfârşitul literei poruncilor din lege, ce s-a întâmplat pe înălţimea înţelegerilor, 
primeşte conducerea Israelului adevărat şi văzător-de-Dumnezeu, taie-împrejur toată întinăciu- 
nea sufletului şi trupului cu cuvântul atotascuţit al credinţei în El, îl liberează de toată ispitirea 
celor ce-1 aţâţă la păcat şi îl trece peste firea curgătoare a timpului şi a celor în mişcare spre 
starea celor netrupeşti, având ridicată pe umerii virtuţilor cunoştinţa capabilă de tainele 
dumnezeieşti" 93 . Ghilgal (= prăvălire; prăbuşire) aminteşte dispariţia ocării Egiptului, datorită 
tăierii împrejur a fiilor lui Israel. „Fiindcă cei ce au ieşit din Egipt au avut ca plată a necredinţei 
mânia dumnezeiască şi au trebuit să suporte în pustie multe feluri de pedepse, Dumnezeu cel 
atotsfânt a socotit în mod cuvenit să nu-i ducă pe ei în pământul pe care îl făgăduise părinţilor 
lor. Dar cei de după aceea, liberi de vinile necredinţei, au reprezentat chipul poporului nou, 
primind tăierea împrejur în duh prin Hristos, pe când vechiul şi întâiul popor, adică Israelul, a 
căzut, precum am spus adineauri, în pieire. Dar se taie împrejur poporul cel nou şi nobil, după 
ce Iosua (Navi) 1-a condus, precum s-a scris, dincolo de Iordan. Şi iată înţelesul adevărat al 
celor spuse: Nu primim nicidecum tăierea împrejur în inimă prin Duh înainte de-a trece 
Iordanul cel tainic, ci după ce am ajuns dincolo de sfintele ape. Iar după ce e tăiat tot poporul 
prin porunca lui Iosua (Navi), Dătătorul Legii îndată descoperă folosul acestui lucru şi zice 
către Iosua: In ziua de azi am depărtat osânda Egiptului de la voi. In ce vom socoti că a fost 
folosit Israelul, sau din ce osândă a fost scos? A fost trecut din robie şi din slăbiciune, de la 
munca la lut şi la cărămizi, la libertate şi putere. Observă din câte rele îl scapă puterea tăierii 
împrejur în duh. Adică scoate sufletul omului din mâna diavolului, îl eliberează de păcatul din 
el şi-1 arată mai presus de toată puterea ce vine de la demonii cei răi. Ba îl eliberează şi de lut şi 
de cărămizi. Adică nu-1 mai lasă să se murdărească de plăcerile trupului, sau să se prăfuiască de 
muncile legate de pământ, şi-1 scapă şi de moarte, şi de corupere. Dar nu constau nici numai în 
acestea cele ce vin din tăierea împrejur, ci îi face şi părtaşi firii dumnezeieşti (II Petru 1, 4), prin 
împărtăşirea de Mântuitorul nostru Hristos" 94 . 

10: Iar fiii lui Israel au făcut Pastile în cea de a paisprezecea zi a lunii, spre seară, 
nu departe de Ierihon, de partea cealaltă a Iordanului, în câmp. 

1 1 : Iar a doua zi de Paşti au mâncat azime şi pâine nouă din grâul pământului. 

„Origen are o versiune diferită: circumcişii mănâncă fructe din ţara palmierilor 
(Fenicia), simbolul victoriei. După el, există trei tipuri de hrană spirituală, simbolizate prin tot 
atâtea tipuri de hrană materială: alimentele consumate la ieşirea din Egipt sunt învăţăturile 
lumeşti, erudiţia intelectuală; în deşert, adică în timpul vieţii prezente, credinciosul primeşte 
mana Legii; în fine, o dată intrat în Pământul făgăduinţei, el se hrăneşte cu roadele victoriei 
spirituale" 95 . 

12: în ziua aceasta, după ce au mâncat din grâul pământului, a încetat să mai cadă 
mană; iar fiii lui Israel n-au mai avut mană, şi în anul acela au adunat din roadele ţării 
Fenicienilor. 

Despre ţara Fenicienilor vorbeşte doar Septuaginta, textul ebraic, ca şi Vulgata, având 
pământul Canaan, cum, de altfel, era adeseori numită Fenicia de către evrei. Oricum, este 
primul Paşti prăznuit în pământul făgăduinţei; acum, mana încetează, semn al încetării 
prefigurărilor în tipuri, dar şi indicaţie a efectului în veşnicie al Euharistiei, merindea noastră 
pentru împărăţia cerească. „Odată trecut malul acestui râu, mana încetează şi, de aceea, dacă nu 
pregăteşti merinde, nu vei putea urma pe Iisus la intrarea în Pământul făgăduinţelor. Vezi ce fel 

de merinde strânge Iisus în Pământul făgăduinţelor Apoi, zice (Scriptura), au mâncat din roade, 
din pământul palmierilor, şi au mâncat pâine nouă. Vei înţelege, dar, că după ce am părăsit 
drumul acestei vieţi, dacă am urmat pe Iisus, cu o inimă neprihănită, palmierii biruinţei ni se 
arată cât de curând şi, dacă am lepădat aluatul de răutate şi viclenie (I Corinteni 5, 8), ni se 
pregăteşte pâinea nouă a curăţiei şi adevărului (I Corinteni 5, 8)" 96 . 

13: Şi a fost că atunci când Iosua era la Ierihon, s-a uitat cu ochii săi şi a văzut un om 
stând înaintea lui, având în mână o sabie goală. Şi, apropiindu-se Iosua, i-a zis: „Eşti de-al 
nostru, sau dintre duşmanii noştri?" 

14: Iar acela i-a zis: „Eu sunt voievodul oştilor Domnului; acum am venit"... Iar 
Iosua a căzut cu faţa la pământ şi i-a zis: „Stăpâne, ce-i porunceşti robului tău?" 

Aflat în preajma Ierihonului, Iosua se învredniceşte de o nouă arătare. In personajul 
misterios ce i-a apărut lui Iosua, autorii patristici au văzut fie un înger, fie pe însuşi Fiul 
făcându-Se cunoscut în oarecare mod încă înaintea întrupării Sale. „Theodoret (Qu. Ios. 5) 
crede că ar fi vorba de arhanghelul Mihail, la fel ca tradiţia ebraică (cf. şi Ieşirea 33, 2-3)" 97 . 

„Iisus al lui Navi şi Daniil (Daniel 8, 17; 10, 9) s-au închinat îngerului Domnului, dar nu 
l-au adorat. Căci altceva este închinarea de adorare, şi altceva închinarea adusă din respect celor 
care ne depăşesc prin vreo vrednicie oarecare" 98 . „O, prieteni, vă voi da şi o altă mărturie din 
Scriptură şi anume aceea că, mai înainte de toate cele create, Dumnezeu a născut din El un 
principiu şi o putere oarecare raţională, care se mai numeşte de către Duhul Sfânt şi Slavă a 
Domnului (Ieşirea 16, 7), alteori Fiu (Psalmi 2, 7), alteori înţelepciune (Pilde, cap. 8 ş. u.), alteori 
înger, alteori Dumnezeu, alteori Domn şi Cuvânt (Psalmi 32, 6; 106, 20) şi alteori Se numeşte pe 
Sine Conducător principal de oaste, atunci când S-a arătat în chip de om lui Iosua Navi. Căci în- 
totdeauna El îşi are numirea după felul cum slujeşte voinţei părinteşti şi din aceea că este născut 
din Tatăl, prin voinţă" 99 . 

15: Iar voievodul Domnului a zis către Iosua: „Dezleagă-ţi încălţămintea din 
picioare, căci locul pe care stai e sfânt." 

„Textul Masoretic adaugă: Şi Iosua a făcut aşa. Episodul reiterează momentul similar 
din Ieşirea 3, 5, atestându-1 pe Iosua ca urmaş legitim al lui Moise" 100 . „Această teofanie a fost 
comentată de Origen în Horn. Ios. VI, 2 printr-un fel de dedublare a figurii protagonistului: Iisus- 
Iosua din Vechiul Testament se prosternă în faţa lui Iisus Hristos din Noul Testament. ♦ Omul cu 
sabia în mâini este Iisus Hristos, după Iustin (Dial. 61), Origen (Horn. Ios. VI, 2), Eusebiu al 
Cezareii {DE V, 19, 1). Flavius Iosephus nu menţionează acest episod" 101 . „Cuvântul adresat lui 
Iisus de trimisul Domnului este aproape identic cu cel din scena rugului aprins (Ieşirea 3, 5). ♦ Actul 
de a se descălţa simbolizează în tradiţia rabinică purificarea şi asceza, care îi îngăduie sufletului 
să simtă Prezenţa divină. Origen (Horn. Ios. VI, 3) vede în această poruncă necesitatea de a 
dezlega picioarele sufletului nostru, ca să nu le mai ţină în loc nici o legătură a morţii. Intrebându- 
se de ce Iisus Navi trebuie să se descalţe într-un ţinut aflat încă sub dominaţia puterilor răului 
(păgânii), Origen răspunde că Prezenţa lui Dumnezeu sfinţeşte orice loc, indiferent de calitatea lui 
naturală (bună sau rea) {Horn. Ios. VI, 3)" 102 . 

„Pe acelaşi Cuvânt dumnezeiesc şi Iosua, urmaşul lui Moise, îl numeşte căpetenia, 
voievodul armatei Domnului în calitate de întâistătător peste îngerii şi arhanghelii cereşti şi 
peste puterile cele mai presus de lume, fiind socotit ca Putere şi înţelepciune a lui Dumnezeu şi 
ca Cel căruia I-a fost încredinţat al doilea loc în împărăţia şi conducerea lumii, desigur după ce 

a fost văzut şi înfăţişat şi sub formă de om" 103 . „Am găsit în unele scrieri că Pitagora, în 
sfaturile sale, îşi oprea discipolii să meargă pe calea obişnuită şi folosită de popor. De unde a 
luat această pildă nu ne este necunoscut. Căci, de vreme ce îşi trăgea obârşia din poporul 
iudeilor, cum cred cei mai mulţi, şi-a scos din învăţătura acestuia şi îndrumările sale de dascăl. 
Pe bună dreptate el a fost socotit mare între filosofi; ba, se spune, nu se află nici unul asemenea 
lui. Citise aşadar, în Ieşirea, că i s-a poruncit lui Moise prin glasul dumnezeiesc: Scoate-ţi 
încălţămintea din picioarele tale (3, 5). Aceasta i s-a poruncit şi lui Isus Navi, pentru ca, bineîn- 
ţeles, cei care doreau să meargă pe calea Domnului să nu aducă pe această cale praful 
drumurilor bătătorite de popor" 104 . 



CAPITOLUL 6 - Luarea Ierihonuluu 

1: Ierihonul era straşnic închis şi întărit, şi nimeni nu ieşea din el şi nimeni nu 



intra. 



„Dintre localităţile biblice cel mai mult cercetate de arheologi, atât înainte, cât şi după 
anul 1920, fac parte Ierihonul şi Ierusalimul. In prima aşezare biblică s-au înregistrat urme din 
perioada preistorică (8006-3150) şi din vremea lui Iosua, care a cucerit-o. După opinia 
arheologului J. Garstang, Ierihonul ar fi fost distrus înainte de venirea lui Iosua în Ţara Sfântă, 
adică în secolul XIV î. Hr. Părerea sa nu este bazată pe nişte date reale, deoarece unul din cele 
17 niveluri de ocupaţie poate fi pus în concordanţă cu cele relatate în Vechiul Testament despre 
distrugerea Ierihonului" 105 . „Ierihonul este simbolul lumii pământeşti (ca şi în Luca 10, 30), 
care va fi distrusă în cele din urmă; cucerirea Ierihonului prevesteşte sfârşitul lumii acesteia şi 
instaurarea împărăţiei lui Dumnezeu (cf Origen, Horn. Ios. VI, 4)" 106 . 

2: Şi a zis Domnul către Iosua: „Iată, Eu dau Ierihonul în puterea ta, şi pe regele 
lui în el şi pe cei vârtoşi în putere. 

3: Şi pune-i pe războinici să-1 înconjoare. 

4: înconjuraţi cetatea o dată pe zi; aceasta să faceţi timp de şase zile. Şapte preoţi 
vor purta înaintea chivotului şapte trâmbiţe din corn de berbec, iar în ziua a şaptea să 
ocoliţi cetatea de şapte ori, şi preoţii să sune din trâmbiţe. 

5: Şi va fi că atunci când veţi striga cu trâmbiţe de strigare, să strige tot poporul 
deodată. Şi când ei vor striga, zidurile cetăţii vor cădea singure; şi tot poporul va intra 
înăuntru, fiecare avântându-se de-a dreptul în cetate." 

Israeliţilor le e impusă de către Dumnezeu o strategie care nu are nimic de-a face cu 
logica militară, reprezentând mai degrabă un ritual religios, ale cărui resorturi intime ne rămân, 
fireşte, ascunse. 

6: Şi a intrat Iosua Navi la preoţi 

7: şi le-a zis: „Porunciţi-i poporului să umble de jur-împrejur şi să înconjoare 
cetatea; iar războinicii să meargă înaintea [chivotului] Domnului; 

8: şapte preoţi, purtând şapte trâmbiţe sfinte, să treacă înaintea [chivotului] 
Domnului şi să trâmbiţeze puternic, iar chivotul legământului Domnului să-i urmeze. 

9: Războinicii, ţinând aproape, să meargă înainte, iar preoţii, sunând din trâmbiţe, 
precum şi cei de dinapoia oastei, în urma chivotului legământului Domnului, să meargă 
sunând din trâmbiţe." 

„In interpretarea alegorică a lui Maxim Mărturisitorul {Ambigua II, 17), chivotul şi 
trâmbiţele simbolizează cunoştinţa tainelor dumnezeieşti şi virtuţile care cuceresc şi dărâmă 

veacul sensibil, lumea" 107 . 

„Deci când porunceşte Hristos prin glasul conducătorilor, să pornim împotriva 
duşmanilor, luând lupta nu cu sângele şi cu trupul, ci cu începătoriile şi stăpâniile şi cu legea 
care domneşte tiranic în mădularele trupului nostru (Efeseni 6, 12; Romani 7, 25). Şi atunci 
vom fi sub privirea Domnului, îmbrăcaţi în toată armura dumnezeiască şi spirituală 
(inteligibilă). Căci armele noastre nu sunt trupeşti, după cuvântul lui Pavel (II Corinteni 10, 4), 
ci strălucind de măreţia dreptăţii dumnezeieşti. Deci priveşte Dumnezeu, Stăpânul tuturor, la 
războinicii care sunt îmbrăcaţi în armele strălucitoare ale dreptăţii, căci aceasta înseamnă a mer- 
ge războinicii, înarmaţi, înaintea lui Hristos" 108 . 

10: Iar poporului i-a poruncit Iosua, zicând: „Să nu strigaţi, şi nimeni să nu vă 
audă glasul, şi cuvânt din gura voastră să nu iasă până în ziua în care eu vă voi porunci să 
strigaţi: atunci să strigaţi!" 

11: Şi, înconjurând cetatea cu chivotul legământului Domnului, îndată s-au întors 
în tabără şi acolo au rămas peste noapte. 

12: Iar a doua zi s-a sculat Iosua dis-de-dimineaţă, iar preoţii au ridicat chivotul 
legământului Domnului. 

13: Şi cei şapte preoţi care purtau cele şapte trâmbiţe mergeau aproape înaintea 
[chivotului] Domnului şi sunau din trâmbiţe, iar după ei mergeau războinicii şi toată 
gloata rămasă înapoia chivotului legământului Domnului; iar preoţii buciumau din trâm- 
biţe. 

14: Şi-ntreaga gloată de dinapoi a înconjurat cetatea, din aproape-n mai aproape, 
după care s-a întors în tabără; aşa a făcut vreme de şase zile. 

15: Şi a fost că în ziua a şaptea s-au sculat dis-de-dimineaţă şi-n ziua aceea au 
înconjurat cetatea de şapte ori: de şapte ori au înconjurat-o numai în ziua aceea. 

„Theodoret (Quaest. III Rg., 46) citează versetul ca pe un exemplu al unei acţiuni 
poruncite în ziua sabatului, pentru a arăta că legislatorul însuşi prescrie încălcarea poruncilor 
Legii, care n-au fost date decât din pricina slăbiciunii poporului" 109 . 

16: Şi a fost că atunci când au înconjurat cetatea a şaptea oară, preoţii au buciumat 
din trâmbiţe, iar Iosua a zis către fiii lui Israel: „Strigaţi!, căci Domnul v-a dat cetatea! 

17: Şi toată cetatea aceasta, cu tot ce se află in ea, Ii va fi afie roşită Domnului 
Atotţiitorului, în afară de desfrânata Rahab; pe ea s-o cruţaţi, şi tot ceea ce se află în casa ei. 

„Flavius Iosephus (AI 5, 26) [...] şi Theodoret (Qu. Ios. 7) pun în gura lui Iisus Navi 
explicaţia că trebuie oferită Domnului prima cetate cucerită, tot aşa cum i se oferă pârga de roade 
(cf Deuteronoml8,4)" 110 . 

18: Iar voi feriţi-vă cu tot dinadinsul de ceea ce e dăruit, ca nu cumva pofta să vă 
împingă a lua ceva din danie şi să puneţi tabăra lui Israel sub blestem şi să ne daţi pierzării. 

19: Şi tot argintul şi aurul şi arama şi fierul îi vor fi sfinte Domnului şi vor fi duse în 
vistieria Domnului". 

Cetatea îi va fi afierosită Domnului, „literal: ...îi va fi anatema Domnului. Substantivul 
anathema înseamnă, pe de-o parte, ofrandă adusă Divinităţii ca urmare a unei făgăduinţe (ofrandă 
votivă) şi, pe de alta, blestem. Ca şi în vremea lui Moise, prada de război (oameni şi bunuri) Ii era 
făgăduită în întregime Domnului, cuceritorii neavând dreptul să-şi însuşească absolut nimic. Dar, 
pentru ca nu cumva ei să fie ispitiţi s-o facă, prada era nimicită de istov, adică distrusă în între- 
gime. In funcţie de context, a anatematiza sau a da anatemei se traduce a oferi în dar, a afierosi, 
sau a nimici, a da pierzării. Un om anatematizat (sau dat anatemei) e blestemat să piară" 111 . In 
timp, sensul expresiei s-a modificat până la înţelesul de a preda pe cineva satanei. 

Dar citatul de mai sus grăieşte nu atât despre asprimea lui Dumnezeu, cât despre iubirea Sa 
de oameni: „Vezi cât e de neobişnuită predica iubirii de oameni! Dumnezeu, Care a spus în lege : 
Să nu faci desfrânare (Ieşirea 20, 14), datorită iubirii Sale de oameni, a schimbat cuvântul şi a 
strigat prin fericitul Iisus Navi: Rahav, desfrânata, să trăiască! Acel Iisus, fiul lui Navi, care a 
spus: Rahav, desfrânata, să trăiască, a fost icoana Domnului Iisus, Care a zis: Desfrânatele şi va- 
meşii merg înaintea voastră în împărăţia Cerurilor (Matei 21, 31)" 112 . „- Dacă trebuie să 
trăiască, pentru ce este desfrânată? Iar dacă este desfrânată, pentru ce să trăiască? - Am vorbit de 
starea ei de mai nainte ca să te minunezi de schimbarea de pe urmă. - Şi ce a făcut Rahav, ca să-i 
aducă mântuirea? Că a primit iscoadele cu pace? Asta o face şi o hangiţă! - Dar Rahav n-a cules 
mântuirea numai de pe urma vorbelor ei, ci, înainte de asta, de pe urma credinţei şi a dragostei ei 
faţă de Dumnezeu. Şi ca să cunoşti credinţa ei covârşitoare, ascultă că însăşi Scriptura dă mărturie 
de faptele ei! Era în casa de desfrâu, ca mărgăritarul aruncat în noroi, ca aurul azvârlit în mocirlă, 
ca o floare a credinţei înăbuşită în spini! Un suflet credincios era închis într-un loc al necredinţei! 
Ascultă-mă cu mare luare-aminte! Rahav a primit iscoadele. Şi pe Dumnezeul pe care Israel L-a 
trădat în pustie, pe acesta L-a predicat Rahav în casa de desfrâu. [...] Ceea ce auzise Israel, care 
fusese întărit cu atâtea minuni, care fusese învăţat cu atâtea porunci, pe care le tăgăduia, aceea a 
predicat Rahav, închisă într-o casă de desfrâu. [...] Rahav este icoană a Bisericii celei întinate 
altădată cu desfrânarea demonilor, care, primind acum iscoadele lui Hristos - nu iscoadele trimise 
de Isus al Lui Navi, ci pe Apostolii trimişi de Iisus, adevăratul Mântuitor - spune: Am aflat că 
Dumnezeul vostru este în cer, sus, şi pe pământ, jos, şi afară de El nu este alt Dumnezeu (2, 11). 
Aceste cuvinte le-au primit iudeii şi nu le-au păzit; pe acestea le-a auzit Biserica şi le-a păstrat. 
Este vrednică dar de toată lauda Rahav, icoana Bisericii" 113 . „Rahab se uita după El, căci dacă 
firul cel roşu a izbăvit-o printr-un simbol de mânie, în simbol ea a gustat realitatea" 114 . „Şi chiar 
Rahab, (desfrânata) care prindea bărbaţi, a fost prinsă de Tine" 115 . Atenţionarea de a nu se lua 
nimic dintre cele date blestemului are şi următorul înţeles: „Vedeţi să nu păstraţi, în voi, nimic ce 
este al veacului, obiceiurile, viciile, ezitările care aparţin vremelniciei, şi blestemate să vă fie toate 
legăturile pe care le veţi avea cu veacul acesta, voi şi toată adunarea voastră. Nu amestecaţi 
lucrurile lui Dumnezeu cu cele ale lumii; nu lăsaţi să intre preocupările lumeşti în lăcaşul sfânt al 
Bisericii!" 116 . In special se face menţiune asupra aurului, argintului, aramei şi fierului; acestea-I 
vor fi închinate lui Dumnezeu şi nimic din ele nu va putea fi reţinut de către israeliţi: „Căci 
socotesc că cei ce şi-au retras cugetul puternic de la plăcerile lumeşti şi de la împrăştierile în 
lumea aceasta şi s-au hotărât ca prin armele dreptăţii să câştige buna plăcere a lui Dumnezeu, 
petrecând sub privirea lui Hristos, nu mai trebuie să dorească nimic din cele lăudate ale lumii, nici 
bogăţie, nici slavă, nici putere sau înălţime, nici dogmele necredincioase ale înţelepciunii elineşti. 
Iar argintul e chipul (tipul) strălucirii demnităţilor şi treptelor înalte; căci materia e strălucitoare. 
Aurul, al bogăţiei. Iar arama înseamnă sunetul frumos al limbii înţelepţilor din lume; fierul, tăria 
şi puterea, fiind foarte dur şi biruind toată materia. Când vrea cineva să se împărtăşească de 
acestea, chiar dacă are treapta cea mai de cinste la Dumnezeu şi e numărat între războinici şi s-a 
făcut vestit prin curajul său duhovnicesc, jigneşte pe Dumnezeu şi, ca ionul ce prin abaterile urâte 
s-a hotărât să supere pe susţinătorul şi sprijinitorul său, va cădea sub urgia Lui. [...] Pentru că 
toată strălucirea, înţelepciunea, bogăţia şi puterea se dau în chip cuvenit şi cucernic lui Dum- 
nezeu. Căci a Lui este slava şi toată strălucirea, bogăţia, înţelepciunea şi puterea. Iar dacă le pri- 
meşte cineva de la Dumnezeu şi se îmbogăţeşte din vistieria Lui, are şi el bogăţia, se înţelege, cea 
spirituală, slava, înţelepciunea şi puterea duhovnicească, şi va fi renumit şi pizmuit. Dar dacă va 
voi să le primească acestea de la lume, va fi urât şi neplăcut la iubitorul de virtute Dumnezeu şi va 
sta sub judecata şi pedeapsa Lui. Căci bogăţiei îi va urma, fără îndoială, iubirea de plăcere; iar 

strălucirii şi înălţărilor îi e vecină mândria; puterii îi stă alături tirania; înţelepciunii din lume, urâ- 
ciunea dogmelor" 117 . 

20: Şi a strigat poporul, iar preoţii au buciumat din trâmbiţe; şi când poporul a 
auzit sunetul trâmbiţelor, întregul popor a strigat deodată cu strigăt mare şi puternic; şi- 
ntregul zid s-a prăbuşit de jur-împrejur; şi-ntregul popor a năvălit în cetate. 

„Cercetările arheologice au constatat că vechiul Ierihon avea două rânduri de ziduri, 
exterior şi interior, şi că ele, într-adevăr, s-au prăbuşit pe propriile lor temelii. Cei mai puţin 
credincioşi, fără să excludă intervenţia lui Dumnezeu, bănuiesc că a fost un cutremur; pe de altă 
parte, se poate prezuma că, făcând legătura între un strigăt puternic, multiplu şi simultan şi pră- 
buşirea zidurilor, Dumnezeu i-a descoperit omului, pentru prima oară, fenomenul de rezonanţă. 
Cât priveşte cele şase zile precedente, ele erau parte din războiul psihologic, menit să sporească, 
până la paroxism, spaima celor ce priveau nişte procesiuni aparent neagresive, fără să ştie ce se 
poate întâmpla" 118 . Insă, cum rezultă de la 5, 1, canaaniţii erau încă de la aflarea despre trecerea 
Iordanului părăsiţi de orice curaj. Mai degrabă am vedea, în primele şase zile, un exerciţiu 
ascetic, iar în strigarea poporului israelit urmată de căderea zidurilor o ilustrare a puterii 
rugăciunii colective. Dacă prăbuşirea zidurilor ar fi fost urmarea fenomenului de rezonanţă, 
procedeul folosit atunci de israeliţi s-ar fi repetat în istorie. 

A strigat poporul: „Origen interpretează în mod special termenul grecesc tradus aici prin 
strigăt. După el, acest termen înseamnă strigăt de luptă, dar şi strigăt de bucurie: poporul întreg 
strigă de bucurie la venirea Domnului (Horn. Ios. VII, 2). Apropie acest pasaj de Psalmi 99, 1 şi 
88, 16 (unde sintagma desemnează cu claritate strigătele de bucurie). ♦ tot zidul [întregul zid - 
Anania]: Origen precizează că cetatea s-a prăbuşit aGpowţ, adică în întregime, cu totul şi dintr- 
o dată, căderea Ierihonului prefigurând, prin caracterul său brusc, sfârşitul lumii (Horn. Ios. VII, 
2)" 119 . 

Să parcurgem şi câteva comentarii patristice privitoare la versetul de mai sus: „Pe 
vremea celui care preînchipuia pe Domnul, au căzut zidurile Ierihonului la sunetul trâmbiţelor 
numai; iar pentru că Iisus (Hristos) a zis: Nu va rămâne aici piatră pe piatră (Matei 24, 2), s-a 
dărâmat templul Iudeilor din faţa noastră. Asta nu înseamnă că pricina dărâmării au fost 
cuvintele Mântuitorului, ci că păcatul celor fără de lege a fost pricina dărâmării" 120 . „La vremea 
florilor, au răsunat glasurile (trâmbiţelor) şi zidurile s-au prăbuşit înaintea lui Iosua" 121 . 
„Venind la Ierihon, Isus al lui Navi 1-a împresurat, dar şapte zile nu i-a putut face nimic cu 
puterea sa. Dar când a poruncit Dumnezeu, zidurile au căzut de la sine" 122 . „Am mai spus că Ie- 
rihonul este, în mod figurat, chipul acestui veac. Or, noi vedem puterea meterezelor prăbuşite 
prin trompetele preoţilor, căci întăriturile puternice, care în această lume slujesc ca un zid gros, 
erau cultul idolilor, proorociri mincinoase izvorâte din viclenia demonilor, din născocirile 
înşelătoare ale prevestirilor, din citirile în stele ale magilor, din tot felul de lucruri ale lumii 
acesteia, care ne înconjoară ca un zid înconjurător. Chiar şi diferitele opinii ale filozofilor şi cele 
mai remarcabile învăţături ale şcolilor lor, care fuseseră socotite ca nişte metereze nebiruite, se 
vor prăbuşi deodată cu venirea Domnului nostru Iisus Hristos, a cărui sosire a preînchipuit-o 
fiul lui Navi, trimiţând preoţii Săi, Apostolii, purtând trâmbiţi de argint, adică învăţătura 
măreaţă şi cerească a propovăduirii lor" 123 . „Puterile cerurilor au făcut să răsune trâmbiţele lor 
cereşti, pentru că stăpânul acestei lumi era încătuşat, iar lumea a fost cucerită; şi toate oştirile 
cerurilor au lăsat să răsune aclamaţiile vesele la biruinţa lui Hristos. O! Cât de fericit trebuie să fie 
poporul care aude aclamaţiile bucuroase ale oştirilor cereşti, poporul care înţelege aceste taine şi 

care-şi păstrează credinţa!" 124 . Iosua, „înconjurând Ierihonul cu mii de bărbaţi înarmaţi şi voind 
să cucerească cetatea, a dat leviţilor poruncă să poarte chivotul Legii în jurul cetăţii în toate cele 
şase zile, iar în a şaptea, adică sâmbăta, a poruncit mulţimii nenumărate de oşteni să sune din 
trâmbiţe. Şi astfel, dărâmându-se zidurile, au intrat înlăuntrul cetăţii nimicind-o, nerespectând 
odihna, nepotrivită atunci, a sâmbetei, nici ferindu-se să lupte în chip biruitor, din pricina Legii 
care îi oprea, nici împotrivindu-se lui Iosua, căpeteniei ostăşeşti de atunci, ascultând fără cârtire 
de conducerea lui. Iar acestea sunt în chip. Deci, deoarece a venit Adevărul, adică Hristos, ca să 
dărâme şi să distrugă zidul stricăciunii, ridicat de diavol împotriva omului, şi se vede făcând 
aceasta sâmbăta, ca într-o pârgă şi început al lucrării, cu paraliticul, iudeii se înfurie din neştiinţă 
şi osândesc ascultarea părinţilor, neîngăduind firii umane să învingă răul pricinuit de boală, 
socotind că trebuie să se silească să prigonească pe Iisus, Care face binele sâmbăta" 125 . „Aceia, 
deşi admirau pe acel vechi Iosua care a cucerit Ierihonul sâmbăta şi a poruncit părinţilor lor să 
facă cele obişnuite biruitorilor, nedând vreo însemnătate odihnei de sâmbăta, pornesc împotriva 
lui Hristos şi, pe măsura răutăţii lor, nu-L scot numai din slava cuvenită lui Dumnezeu, ci II 
lipsesc şi de cinstirea cuvenită sfinţilor. Convinşi prin pizma lor să-şi închipuie că nu are în El 
nimic sfânt, pe Cel ce aduce dreptate lumii, şi a venit la noi pentru aceasta de la Tatăl, II declară 
lipsit de evlavie" 126 . 

21: Şi Iosua a dat-o nimicirii, cu tot ce se afla în ea, bărbat şi femeie şi tânăr şi 
bătrân şi viţel şi oaie şi asin, totul prin ascuţişul săbiei. 

22: Iar celor doi tineri care iscodiseră ţara le-a zis Iosua: „Intraţi în casa femeii şi 
scoateţi-o de acolo cu tot ce are ea!" 

23: Iar cei doi tineri care iscodiseră cetatea au intrat în casa femeii şi au scos-o pe 
desfrânata Rahab şi pe tatăl ei şi pe mama ei şi pe fraţii ei şi rudeniile ei şi tot ce era al ei; 
şi au aşezat-o în afara taberei lui Israel. 

24: Iar cetatea, cu tot ce se afla în ea, au ars-o cu foc, în afară de argint şi de aur şi 
de aramă şi de fler, pe care le-au dat să fîe duse în vistieria Domnului. 

Rahab şi ai săi au fost aşezaţi în afara taberei lui Israel: „Tabăra fiilor lui Israel era un 
loc sacru, în care păgânii nu aveau acces" 127 . Cetatea, cu tot ce se afla în ea, a fost arsă cu foc: 
„Cercetările arheologice au descoperit şi urmele incendiului. Rămăşiţele din gropile de grâu 
indică faptul că luarea Ierihonului s-a petrecut curând după seceriş" 128 . 

25: Iar pe Rahab desfrânata, cu toată casa tatălui ei, i-a lăsat Iosua vii, şi a făcut ca 
ea să locuiască în Israel până-n ziua de astăzi, fiindcă ea a ascuns iscoadele pe care Iosua 
le trimisese să iscodească Ierihonul. 

„Origen (Horn. Ios. VII, 5) citeşte acest verset: [Rahab] a fost adăugată la Israel (fiind deci 
altoită pe măslinul cel bun; cf. Romani 11, 17). Şi la Theodoret (Qu. Ios. 8), Rahab, străina care a 
locuit printre fiii lui Israel apare ca prototip al creştinului" 129 . 

Revenind la cele şapte zile de asediere a cetăţii, putem vedea în ele şi un semn al 
îndelungii răbdări a lui Dumnezeu, după cum şi Rahab pare a avea un rol mai important decât 
acela de a fi scăpat iscoadele: „Ei bine, acest Dumnezeu, Care e iute la zidit, când a fost vorba să 
dărâme o cetate, S-a aflat zăbavnic, din pricina bunătăţii Lui. [...] - Cum, Doamne, ai făcut 
lumea toată în şase zile, şi o cetate o dărâmi în şapte zile? Ce pune piedică puterii Tale? Pentru ce 
nu o dărâmi dintr-o dată? [...] Poţi, Doamne, să muţi munţii şi să-i arunci în mare şi nu vrei să 
dărâmi un oraş care Ţi se împotriveşte, ci dai răgaz de şapte zile pentru dărâmarea lui? Pentru 
ce? - Nu Mi-a slăbit puterea, răspunde Dumnezeu, ci iubirea Mea de oameni îndelung rabdă. Ii 
dau răgaz şapte zile, cum am dat şi cetăţii Ninive, trei zile. Poate va primi predica de pocăinţă şi 

se va mântui. - Dar cine-i pentru locuitorii Ierihonului predicatorul pocăinţei? Duşmanii 
înconjuraseră cetatea; generalul supraveghea zidurile cetăţii! Frica era mare, tulburarea multă! 
Ce cale de pocăinţă le-ai deschis? Le-ai trimis vreun profet? Le-ai trimis un binevestitor? Era, 
oare, cineva între ei care să le arate care le este folosul? - Da, răspunde Dumnezeu, aveau în 
mijlocul lor un dascăl al pocăinţei, pe minunata Rahav, pe care am mântuit-o prin pocăinţă. Era 
şi ea din acelaşi aluat ca şi ei; dar pentru că nu era de acelaşi gând cu ei, n-a luat parte la păcatul 
lor, de vreme ce nu luase parte nici la necredinţa lor" 130 . „Iisus Navi, simbolul Domnului, a 
mântuit pe desfrânata Raav, pentru că a crezut. Iar Iisus cel adevărat zice: Iată vameşii şi desfrâ- 
natele merg înaintea voastră în împărăţia lui Dumnezeu (Matei 21, 31)" 131 . In plus, „dacă vrei 
să te lămureşti cum de Rahav trăieşte în mijlocul lui Israel, bagă bine de seamă cum se altoieşte 
creanga de măslin sălbatic în rădăcina măslinului nobil (Romani 11, 17) şi atunci vei înţelege că 
e corect a zice că trăiesc în mijlocul lui Israel până în ziua de azi cei care sunt altoiţi în credinţa 
lui Avraam, a lui Isaac şi Iacob. Tot aşa şi noi, cei veniţi dintre neamuri, suntem ca şi crengile de 
măslin sălbatic, care altădată trăiau în depravare, cinstind piatra şi lemnul în locul adevăratului 
Dumnezeu, am fost altoiţi în rădăcina lui (a lui Israel), am fost păstraţi până în ziua de azi, prin 
credinţa noastră în Hristos ce ne-a făcut poporul de sus, pe când celălalt popor a rămas necre- 
dincios, devenind popor de jos, după proorocia din Deuteronom, unde se spune că cel care 
trăieşte în Hristos, capul tuturor lucrurilor, acela s-a făcut cap, însă cei care au respins pe Hris- 
tos, au fost puşi coadă (28, 13), sau care au fost cei dintâi au ajuns cei de pe urmă (Matei 19, 
30)" 132 . 

26: Şi-n ziua aceea, Iosua i-a jurat pe ei în faţa Domnului, zicând: 

„Blestemat în faţa Domnului să fie omul 

care va zidi această cetate!; 

temelia să i-o pună pe întâiul-său-născut 

şi să-i aşeze porţile pe fiul său cel mai tânăr!" 

Şi aşa a făcut Ozan din Betel: i-a pus temeliile pe Abiron, fiul său cel întâi-născut, 
şi i-a aşezat porţile pe fiul său cel mai tânăr, care scăpase cu viaţă. 

„Acest blestem s-a împlinit în secolul IX î.Hr., când Hiel din Betel a încercat să 
rezidească Ierihonul (vezi III Regi 16, 34)" 133 . „Iosua, fiul lui Nun, a blestemat Ierihonul şi a 
blestemat izvoarele lui. Iosua le-a blestemat şi ele s-au stricat. Prin simbolul lui Iisus ele au fost 
însă binecuvântate, căci a căzut în ele sare şi s-au făcut dulci şi gustoase (IV Regi 2, 20-22): un 
simbol al Sării dulci ieşite din Măria, care s-a amestecat cu apa, a oprit puroiul bubelor 
noastre" 134 . 

27: Şi Domnul a fost cu Iosua, iar numele acestuia era în toată ţara. 

Ca o recapitulare duhovnicească a întregului capitol de faţă (dar şi o anticipare a 
următorului), redăm următoarea tâlcuire: 

„Prăbuşind apoi prin şapte înconjurări şi tot atâtea trâmbiţări, împreunate cu strigarea tai- 
nică, cetatea Ierihonului, socotită ca fiind greu de cucerit, sau de necucerit, a indicat tainic pe 
Acelaşi Cuvânt al lui Dumnezeu ca biruitor al lumii şi desăvârşitor al veacului prin minte şi 
raţiune, adică prin cunoştinţă şi virtuţi al căror tip erau chivotul şi trâmbiţele. Căci celor ce-I 
urmează Lui le arată veacul sensibil ca fiind uşor de cucerit şi de dărâmat şi neavând între 
bunătăţile lui nimic în stare să facă plăcere iubitorilor de cele dumnezeieşti, fiind împreunat cu 
moartea şi cu stricăciunea şi pricinuitor de mânie dumnezeiască. Aceasta o arată (Acan), fiul lui 
Cârmi, adică gândul turbulent şi iubitor de materie, care, vrând să-şi însuşească ceva din cele 
supuse simţurilor, îşi atrage, potrivit hotărârii dumnezeieşti, acea moarte îngrozitoare pe care o 
pricinuieşte raţiunea, sufocând în adâncul conştiinţei rele pe cel vrednic de o astfel de pedeapsă 

(7, 1-26)" 135 . 



CAPITOLUL 7 - Greşala şi pedeapsa luiAcan. 

1: Dar fiii lui Israel au făcut o mare nelegiuire prin aceea că au luat din cele 
afierosite; fiindcă Acan, fiul lui Cârmi, fiul lui Zabdi, fiul lui Zerah, din seminţia lui Iuda, 
a luat din cele date anatemei; şi cu urgie S-a mâniat Domnul pe fiii lui Israel. 

Păcatul a fost săvârşit de Acan (= tulburare), fiul lui Cârmi (= vier), fiul lui Zabdi 
(Dumnezeu a dat), fiul lui Zerah (= lumină scânteietoare), fiul lui Iuda; totuşi, mânia divină 
vizează întregul Israel. „Origen {Horn. Ios. VI, 7) comentează tema responsabilităţii colective, 
fundamentală şi pentru tradiţia iudaică" 136 . 

„Păcatul unuia singur s-a răsfrânt asupra tuturor. Acest păcat va fi pricina tainică a în- 
frângerii din istorisirea care urmează" 137 . „Acan a furat odinioară un lucru dat blestemului şi 
vina unui singur om a fost nenorocirea tuturora" 138 . „Dar aceasta a fost - zici - o ticăloşie a mi- 
norităţii şi ceea ce nu se săvârşeşte de mai mulţi nu poate să-i păteze pe toţi. Am spus mai sus 
destul de des că în mijlocul poporului lui Dumnezeu crima unuia a fost nenorocirea multora. 
Aşa s-a prăbuşit poporul din cauza lui Acan [...]. Biserica lui Dumnezeu este ca şi un ochi. 
Precum în ochi, dacă a intrat un gunoi oricât de mic, se întunecă toată vederea, tot aşa în corpul 
bisericesc, chiar dacă puţini fac lucruri josnice, acestea pătează aproape toată lumina strălucirii 
bisericeşti" 139 . „Din pricina câtorva inşi a venit nenorocirea peste un întreg popor, iar din pricina 
răutăţii unuia singur s-a vătămat tot poporul. Ahar [Acan] a furat cele sfinte şi toată armata a fost 
pedepsită" 140 . , Aşadar, Acan supără pe Dumnezeu pentru că nu ia din vistieria lui Hristos, ci din 
Ierihon, adică din lume. Iar nenorocirile ce-au urmat de aici, din pricina mâniei dumnezeieşti, nu 
au căzut numai asupra celui osândit pentru acestea, ci asupra întregii adunări. Căci nemaifiind 
părtaş de ajutorul de sus, vechiul Israil, atât de greu de biruit, a fost slab şi fără putere" 141 . Loc mai 
greu de înţeles pentru omul modern, însă există o responsabilitate colectivă pentru tot ceea ce se 
întâmplă într-o comunitate. Mai jos, de altfel, se va arăta şi mijlocul de exorcizare a răului. 

2: Iar Iosua a trimis din Ierihon câţiva bărbaţi la Ai, [cetate] ce se află aproape de 
Betel, zicându-le: Iscodiţi Aiul! Şi s-au suit bărbaţii şi au iscodit Aiul!" Şi s-au suit 
bărbaţii şi au iscodit Aiul. 

Cetatea Ai (= ruină) era situată la circa 2 km sud-est de Betel (= casa lui Dumnezeu) şi 
la circa 15 km nord de Ierusalim. 

3: Şi s-au întors la Iosua şi i-au zis: „Să nu meargă întregul popor, ci să meargă doar 
ca la două sau trei mii de bărbaţi şi să ia cetatea prin împresurare; nu duce acolo tot poporul, 
căci [duşmanii] sunt puţini". 

4: Şi s-au dus ca la trei mii de bărbaţi, dar ei au fugit de dinaintea bărbaţilor din Ai. 

5: Iar bărbaţii din Ai au ucis dintre ei până pe la vreo treizeci şi şase de bărbaţi şi i-au 
gonit de la poartă şi i-au nimicit pe râpa dealului; iar inima poporului a slăbit şi s-a făcut ca 
apa. 

„Cei ce cuceriseră cetăţi şi înspăimântaseră ţări şi biruiseră fără osteneală cele mai 
crude popoare, îi găsesc pe cei din Ai nebiruiţi şi abia au scăpat fugind, nu fără pierderi, ei, care 
la început nici n-au voit să se înarmeze toată mulţimea celor buni de luptă, declarând pe faţă că 
cetatea va fi uşor de biruit de către puţini" 142 . 

135 Sf. Maxim Mărturisitorul, Ambigua, 17 

6: Iar Iosua şi-a sfâşiat hainele; şi a căzut Iosua cu faţa la pământ înaintea Domnului 
până seara, el şi bătrânii lui Israel, şi şi-au pus cenuşă pe cap. 

7: Şi a zis Iosua: „Doamne, mă rog: De ce robul Tău a trecut poporul acesta peste 
Iordan? Ca să-1 dai pe mâna Amoreilor, să ne nimicească? Mai bine am fi rămas şi ne-am fi 
aşezat dincolo de Iordan! 

8: Şi ce voi grăi eu după ce Israel a dat dosul din faţa duşmanilor săi? 

9: Că dacă vor auzi Canaaneenii şi toţi locuitorii ţării, ne vor împresura şi ne vor 
nimici de pe pământ; şi ce vei face Tu pentru numele Tău cel mare?" 

10: Şi a zis Domnul către Iosua: „Ridică-te! de ce ai căzut cu faţa la pământ? 

11: Poporul a păcătuit şi a călcat legământul pe care Eu l-am făcut cu ei; au furat 
din bunurile blestemate şi le-au dus în ascunzişurile lor. 

12: Şi fiii lui Israel nu vor fi în stare să stea în faţa vrăjmaşilor lor; ei vor da dosul de 
dinaintea duşmanilor lor, fiindcă ei s-au aşezat sub blestem; dacă nu veţi ridica din mijlocul 
vostru ceea ce e blestemat, Eu nu voi mai fi cu voi. 

13: Scoală-te, sfinţeşte poporul şi spune-le: Sfinţiţi- vă pentru mâine!; acestea zice 
Domnul, Dumnezeul lui Israel: Blestemul este-ntru voi, Israele; nu veţi fi în stare să staţi în 
faţa vrăjmaşilor voştri până când veţi ridica din mijlocul vostru ceea ce e blestemat. 

14: Mâine dimineaţă să vă adunaţi toţi laolaltă, din toate seminţiile; şi va fi că 
seminţia pe care Domnul o va arăta, voi o veţi aduce pe familii, şi familia pe care Domnul o 
va arăta, voi o veţi aduce pe gospodării; şi gospodăria pe care Domnul o va arăta, voi o veţi 
aduce om cu om; 

15: şi omul care va fi dat pe faţă, acela va fi ars cu foc, el şi toate câte sunt ale lui, 
fiindcă el a călcat legământul Domnului şi a făcut nelegiuire întru Israel". 

In comentariul ce urmează, pentru Ai e folosită denumirea Ghe, iar pentru Acan, Ahar: 
„Iar plecând Iisus al lui Navi şi înconjurând cetatea Ierihonului şi nimicind-o, a zis Dumnezeu: Şi 
o vei anatematiza pe ea şi toate ale ei (6, 17). Şi voind să lupte cu Ghe, Israil a fugit de la faţa lor, 
neputând să se lupte împotriva duşmanilor, pentru anatema ce a furat-o (a zădărnicit-o) Ahar. Şi 
căzând Iisus pe faţa sa, a plâns înaintea lui Dumnezeu, zicând: A întors Israil grumazul lui înain- 
tea duşmanilor şi eu ce voi face? Şi i-a spus lui Domnul: Fiindcă anatema este întru voi, Israil nu 
va putea să se împotrivească duşmanilor lui. Şi nu va mai ieşi la luptă, până ce nu va pierde pe 
Ahar" 143 . Israel e şi tip al nevoitorului pentru dobândirea bunătăţilor cereşti, iar episodul acesta e 
o dovadă că „e cu neputinţă monahului nevoitor să se împotrivească vrăjmaşilor de este stăpânit 
de vreo patimă, nici nu poate ajunge la măsurile desăvârşirii" 144 . „Oare n-a purtat tot Israilul chi- 
votul lui Dumnezeu, înconjurând zidurile Ierihonului, timp de şapte zile, în care negreşit a fost şi 
sâmbăta? Prin urmare, [...] a fost hotărâtă păzirea sâmbetei pentru a avea omul timp liber şi 
pentru Dumnezeu, ca să-i dea şi lui cea mai mică parte din timp, şi să se odihnească atât robul cât 
şi vita. Păzirea sâmbetei a fost hotărâtă pentru cei care sunt încă copii şi care sunt robiţi stihiilor 
lumii (Galateni 4, 3), pentru cei trupeşti, care nu pot să înţeleagă nimic mai presus de trup şi 
literă" 145 . 

16: Şi s-a sculat Iosua dis-de-dimineaţă şi a adus poporul după seminţiile lui, şi 
seminţia lui Iuda a fost dată pe faţă. 

17: Şi ea a fost adusă pe familii, şi a fost arătată familia lui Zerah; şi a fost adus om 
cu om; 

18: şi a fost arătat Acan, fiul lui Cârmi, fiul lui Zabdi, fiul lui Zerah. 

„Din textul grec, ca şi din cel ebraic, nu rezultă în ce fel este arătat vinovatul. După 
Flavius Iosephus, marele preot Eleazar este cel care desemnează vinovatul, prin sorţi" 146 . 



143 Isaia Pustnicul, Douăzeci şi nouă de cuvinte, XXV, 1 3 

19: Şi a zis Iosua către Acan: „Dă slavă astăzi Domnului, Dumnezeului lui Israel, şi 
mărturiseşte-te şi spune-mi mie ce ai făcut, şi nu-mi ascunde nimic!" 

20: Iar Acan i-a răspuns lui Iosua şi a zis: „Adevărat, eu am păcătuit în faţa 
Domnului, Dumnezeului lui Israel; aşa şi aşa am făcut: 

21: In timpul prădării am văzut o mantie brodată şi două sute de drahme de argint 
şi o pană de aur în greutate de cincizeci de drahme şi, poftindu-le, le-am luat şi le-am ascuns 
în pământ, în cortul meu; şi argintul este pus dedesubtul lor". 

Pană de aur. SEP 2 are: limbă de aur: „gr. yîuOXToa yfivaxy. traducere literală din ebraică 
pentru lingou de aur. Flavius Iosephus {AI 5, 33) şi Theodoret (Qu. Ios. 10): masă de aur, iar 
Origen {Horn. Ios. VII, 7) comentează expresia literală şi episodul în sens alegorico-spiritual: 
ereticii fură limbile de aur ale Ierihonului (vorbele seducătoare ale lumii acesteia) pentru a introduce 
în Biserică principiile false ale filozofilor" 147 . 

Biblia 1982 şi reeditările sale au: haină frumoasă pestriţă. „înţelegi că şi cel ce-a furat 
spune că a văzut în pradă un lucru subţire pestriţ şi două sute de sicii şi o limbă de aur de 
cincizeci de sicii şi că s-a gândit la ele, adică a venit la poftirea neîngăduită a lor. Lucrul subţire 
socotesc unii că e o haină ostăşească, o hlamidă pestriţ ţesută. Iar haina ostăşească e simbolul ti- 
raniei. Căci îi stă în fire neamului ostăşesc să stăpânească cu plăcere. Iar argintul e chipul (tipul) 
strălucirii lumeşti. Şi limba, al înţelepciunii dulce grăitoare elineşti. Căci cu adevărat limba şi 
învăţătura înţelepţilor elini e ca de aur şi mult preţuită" 148 . 

22: Atunci Iosua a trimis vestitori, iar aceia au alergat la cort, în tabără; şi pe 
acestea le-au aflat ascunse în cortul lui, şi argintul sub ele. 

23: Şi le-au scos din cort şi le-au adus la Iosua şi la bătrânii lui Israel şi le-au pus 
înaintea Domnului. 

în poporul Israel putem vedea şi o preînchipuire a Bisericii. „Eu nu cred că furtul unei 
cantităţi atât de mici de aur a constituit un păcat în stare să murdărească într-o măsură atât de 
covârşitoare Biserica Domnului! Să vedem, însă, nu cumva înţelesul mai lăuntric al acestui furt 
scoate în evidenţă răutatea şi gravitatea păcatului? Există o puternică atracţie în vorbele filoso- 
filor şi a sectarilor şi o multă frumuseţe în cuvântările lor. Ei bine, toţi aceştia sunt oameni din ce- 
tatea Ierihonului, adică oameni ai acestui veac. Deci, dacă se găsesc la filosofi învăţături greşite, 
îmbrăcate însă în afirmaţii strălucitoare, acestea sunt un drug de aur. Ia seama să nu te laşi ispitit 
de strălucirea operelor lor, nici să abuzezi de frumuseţea limbajului lor poleit cu aur" 149 . 

24: Iar Iosua 1-a luat pe Acan, fiul lui Zerah, şi argintul şi mantia şi pana de aur şi pe 
fiii lui şi pe fiicele lui şi boii şi asinii şi oile lui şi cortul lui şi tot ceea ce avea cu el; şi tot 
poporul era cu el; şi i-a dus la Emec-Acor. 

25: Şi i-a zis Iosua lui Acan: „De ce ne-ai nimicit tu pe noi? Nimicească-te pe tine 
Domnul astăzi!" Şi-ntregul Israel 1-a ucis cu pietre. 

Acan a fost ucis împreună cu fiii şi fiicele sale, iar textul ebraic adaugă: şi după ce i-au 
ucis cu pietre i-au ars cu foc. Pentru a îmblânzi oarecum pasajul pentru cititorul modern, 
sugerăm a se vedea în fiii şi fiicele lui Acan urmările păcatului; astfel, păcatul trebuie 
dezrădăcinat împreună cu toate cele ce decurg din el. înaintea lapidării, Iosua a rostit blestem 
asupra lui Acan, căci şi acela, prin fapta sa, atrăsese blestemul Domnului asupra poporului: 
„Opusul binecuvântării era blestemul (cherem). Acesta era deosebit de înfricoşător când îl 
rosteau părinţii asupra copiilor. O formă aspră de blestem este anatema prin care persoane, 
vietăţi sau obiecte erau distruse. în această accepţie, blestemul înseamnă nu numai rostirea de 
cuvinte de pedeapsă împotriva unui răufăcător, ci şi distrugerea lucrurilor rele. De aceea cel ce 
se atingea de lucrurile anatematizate sau interzise din porunca lui Dumnezeu era pedepsit." 150 . 

„Ca şi Moise, tot astfel şi Iosua a fost judecătorul suprem. Se afirmă despre el că era plin de 
duhul înţelepciunii şi că toţi i se supuneau (Deuteronom 34, 9). într-adevăr, Iosua a acţionat ca 
un judecător în condamnarea lui Acan, cel care reţinuse pentru sine o haină şi un drug de aur, 
din cele ce au fost ale locuitorilor din Ierihon, exterminaţi de către evrei. Desigur, împrejurarea 
a fost excepţională, dar Iosua s-a comportat cajudecător şi îh alte cazuri" 151 . 

„Pentru Maxim Mărturisitorul (Ambigua II, 17), lapidarea lui [Acan] într-o vale 
simbolizează uciderea gândului iubitor de materie în adâncul conştiinţei. O interpretare 
asemănătoare la Chirii al Alexandriei: omul duhovnicesc nu trebuie să mai dorească nimic din 
cele ale lumii (închinare V)" 152 . 

26: Şi au îngrămădit deasupră-i un morman de pietre; Iar Domnul Şi-a potolit 
aprinderea mâniei Sale. De aceea 1-a numit Emec-Acor până-n ziua de astăzi. 

„Iar descoperindu-se păcatul, Iosua a supus pe Acan pedepsei, ca pe unul ce nu şi-a 
făcut rău numai sieşi, ci a întins asupra întregii adunări pieirea, prin pofta sa neînfrânată. Şi poate 
aceasta este ceea ce ni s-a spus nouă atât de bine şi de înţelept prin glasul lui Pavel: Scoateţi pe 
cel rău dintre voi. Căci puţin aluat dospeşte toată frământătura (I Corinteni 5, 6)" 153 . „Nu socoti 
simple vorbe hotărârile lui Dumnezeu! Pentru ca Dumnezeu să vă încredinţeze că nu sunt 
simple vorbe, a adus pe unele din hotărârile Sale la împlinire chiar aici, pe pământ, cum a fost 
cazul cu Safira (Fapte 5, 7-10), cu (Acan), cu Aaron (Numeri 20, 24) şi cu mulţi alţii. A făcut 
aceasta ca să nu mai puneţi la îndoială cuvintele Lui; a făcut aceasta ca să încetaţi de a vă mai 
înşela pe voi înşivă că nu veţi fi pedepsiţi. A făcut aceasta ca să cunoaşteţi că bunătatea lui 
Dumnezeu stă în a da păcătoşilor răgaz de pocăinţă, şi nu în a nu pedepsi deloc pe cei ce 
stăruiesc în păcate" 154 . Desigur, creştinismul nu biruie prin forţă, iar măsuri punitive ca cea 
descrisă mai sus par, mai cu seamă în zilele noastre, aproape de neacceptat. Să nu uităm, însă, 
împrejurările speciale în care se afla poporul Israel, ca şi continua atracţie exercitată de 
apostazie şi idolatrie asupra sa. De altfel, şi istoria popoarelor creştine e plină de cruzimi; 
oricum, Hristos propovăduieşte mai degrabă iertarea (deşi nici învăţătura Sa nu exclude 
pedeapsa!): „Acestea sunt izbânzile venirii lui Hristos! Acestea sunt semnele puterii Lui! Căci 
n-a mântuit ca prin Moise un popor din Egipt şi din robia lui Faraon, despărţind marea (Ieşirea 
14, 16-31), ci mai mult, a izbăvit întreaga omenire de stricăciunea morţii şi de sub robia crudu- 
lui tiran, a păcatului. Nu duce cu forţa spre virtute, nici nu acoperă cu pământ (Numeri 16, 31- 
33), nici nu arde cu foc (Numeri 16, 35), şi nici nu porunceşte să fie ucişi cu pietre cei păcătoşi, 
ci convinge, prin blândeţe şi îndelungă răbdare, ca oamenii să aleagă virtutea, să lupte prin 
necazuri pentru ea şi să se bucure de roadele ei" 155 . Locul în care a fost executat Acan s-a numit 
de atunci Emec-Acor (= valea tulburării; valea nefericirii). 



CAPITOLUL 8 - împresurarea şi luarea cetăţii Ai. 

1 : Şi a zis Domnul către Iosua: „Să nu-ţi fie teamă, şi nici să te-nspăimânţi! Ia-i cu 
tine pe toţi războinicii şi scoală-te şi suie-te la Ai; iată că ţi l-am dat în mână pe regele 
Aiului, cu toată ţara. 

2: Şi vei face cu Aiul ceea ce ai făcut cu Ierihonul şi cu regele lui; veţi ţine însă 
pentru voi şi veţi împărţi prada de vite; şi puneţi-vă oameni de pândă înapoia cetăţii". 

împotriva cetăţii Ai, se prefigurează o nouă strategie decât în cazul Ierihonului; tot 
astfel, spre deosebire de prima cetate, israeliţii pot păstra prada de război. Bunurile Ierihonului 

vor fi fost, aşadar, privite ca o primiţie, închinată lui Dumnezeu. „După Origen, Ai înseamnă 
haos, dezordine. Mântuirea este o luptă permanentă cu forţele haosului (Horn. Ios. VIII, 3)" 156 . 

3: Şi s-a sculat Iosua şi-ntregul popor bun de război ca să meargă la Ai. Iar Iosua a 
ales treizeci de mii de bărbaţi puternici şi i-a trimis noaptea. 

4: Şi le-a poruncit, zicând: „Staţi la pândă înapoia cetăţii; să nu vă duceţi prea 
departe de cetate şi cu toţii să fiţi gata. 

5: Iar eu şi toţi cei ce sunt cu mine ne vom apropia de cetate; şi va fi că după ce 
locuitorii Aiului vor ieşi împotriva noastră, aşa cum au făcut-o înainte, noi vom fugi din 
faţa lor. 

6: Şi când se vor lua după noi, noi îi vom trage departe de cetate, iar ei vor zice: 
Ăştia fug de dinaintea noastră aşa cum au făcut-o şi altădată... 

7: Noi vom fugi de ei, iar voi vă veţi ridica din pândă şi veţi intra în cetate. 

8: Veţi face după cum v-am spus: iată, v-am dat poruncă!" 

9: Şi Iosua i-a trimis, iar ei s-au dus să se aşeze la pândă: şi s-au aşezat între Betel 
şi Ai, la apus de Ai. 

10: Iar Iosua s-a sculat a doua zi devreme şi a cercetat poporul trecându-i pe 
dinainte. Şi s-a ridicat, el şi bătrânii, în fruntea poporului, împotriva Aiului. 

11: Şi toţi războinicii s-au ridicat cu el şi au înaintat şi au venit dinspre răsărit 
împotriva cetăţii; 

12: iar cei ce pândeau cetatea se aflau spre apus." 

„Textul Masoretic adaugă: Şi a aşezat tabăra spre miazănoapte de Ai; iar între el şi Ai era o 
vale" 157 . Devine mai evidentă strategia folosită împotriva cetăţii Ai. 

13: Iar el a aşezat poporul tot într-o singură tabără, care se întindea în partea de 
miazănoapte a cetăţii, aşa încât coada taberei ajungea până spre partea de apus a cetăţii. 
Iar Iosua a fost, în noaptea aceea, în mijlocul văii. 

„Versetul 13: text lacunar mSeptuaginta; preluat din Textul Masoretic" 158 . 

14: Şi a fost că atunci când regele Aiului a văzut, el s-a grăbit şi a ieşit, el şi bărbaţii 
cetăţii, împotriva lor la război, şi tot poporul era cu el; dar nu ştia că împotriva lui sunt 
oameni la pândă, ascunşi în spatele cetăţii. 

15: Iar Iosua şi-ntregul Israel s-au tras îndărăt, ca şi cum le-ar fi fost frică, şi fugeau 
pe calea ce ducea spre pustiu. 

16: Iar ei au alergat după fiii lui Israel şi i-au gonit de dinapoi, îndepărtându-se 
astfel de cetate; 

17: şi în Ai n-a rămas nici unul care să nu alerge după fiii lui Israel; şi, lăsând cetatea 
deschisă, îi fugăreau pe fiii lui Israel. 

18: Atunci Domnul a zis către Iosua: „Intinde-ţi mana spre cetate, cu lancea pe care 
o ai în mână, că în mâinile tale am dat-o; iar oamenii de la pândă să se ridice degrab din 
locul unde sunt!" Şi şi-a întins Iosua mâna cu lancea asupra cetăţii. 

„Gestul, analog cu cel al lui Moise (cf Ieşirea 17, 8-13), a devenit în textul grec un 
semnal pentru cei aşezaţi în locul de pândă: această lectură e conformă cu o parte a exegezei 
rabinice (Flavius Iosephus, AI 5, 46), dar pentru alţi comentatori, gestul lui Iisus e simbolic" 159 . 

19: Şi când Iosua şi-a întins mâna, oamenii de la pândă s-au ridicat degrab din locul 
unde erau şi au intrat în cetate şi au luat-o; şi, grăbindu-se, au dat foc cetăţii. 

20: Iar când locuitorii Aiului au cătat înapoi, atunci au văzut fumul ridicându-se din 
cetate, dar nu mai aveau unde să fugă, încoace sau încolo... 

„Textul Masoretic adaugă: ...căci poporul care fugea spre pustiu se întorsese împotriva 
celor ce-1 urmăreau" 160 . Acum se dezvăluie pe de-a-ntregul planul strategic al lui Iosua, inspirat 
de glasul divin. 

21: Şi văzând Iosua şi-ntregul Israel că pân darii luaseră cetatea şi cum fumul cetăţii 
se ridica pân-la cer, s-au întors şi i-au lovit pe oamenii Aiului. 

22: Iar ceilalţi au ieşit din cetate ca să-i întâlnească; iar aceştia [Aiţii] se aflau în mij- 
locul taberei lui Israel, între unii de-o parte şi alţii de alta. Şi i-au ucis, până ce n-a mai 
rămas dintre ei nici unul scăpat cu viaţă sau cu fuga. 

„Origen salvează cruzimea episodului istoric, propunând o interpretare spirituală a 
măcelului: luptătorii, asimilaţi aici cu sfinţii creştini, au nimicit patimile, demonii care sălăşluiesc 
în acest Ai, simbol al haosului sufletesc {Horn. Ios. VIII, 7)" 161 . 

23: Iar pe regele Aiului l-au prins viu şi l-au adus la Iosua. 

24: Şi a fost că atunci când fiii lui Israel au încetat să-i ucidă pe toţi cei ce se aflau în 
Ai şi-n câmpuri şi pe povârnişul muntelui şi de peste tot de unde-i fugăriseră şi unde-au 
căzut, până la unul, sub ascuţişul săbiei, atunci Iosua s-a întors la Ai şi 1-a trecut prin 
ascuţişul săbiei. 

25: Cei ce-au căzut în ziua aceea, bărbaţi şi femei, au fost douăsprezece mii: toţi 
locuitorii Aiului. 

26: Iar Iosua nu şi-a lăsat jos mâna pe care o întinsese împreună cu lancea până ce 
nu i-a nimicit pe toţi locuitorii Aiului, 

27: în afară de vitele şi de prăzile ce se aflau în cetate, pe care fiii lui Israel le-au 
împărţit între ei după porunca Domnului, aşa cum Domnul îi poruncise lui Iosua. 

28: Iar Iosua a ars cetatea şi a prefăcut-o în movilă pe veci nelocuită, aşa cum se vede 
şi astăzi. 

29: Iar pe regele Aiului 1-a spânzurat de un copac cu două trunchiuri gemene; şi a 
stat el spânzurat de copac până seara; iar la apusul soarelui a dat Iosua poruncă şi l-au luat 
de pe copac şi l-au aruncat într-o groapă; şi au pus peste el o grămadă mare de pietre, aşa 
cum se vede şi astăzi. 

„Origen (Horn. Ios. VIII, 3) compară copacul înfurcat de care a fost atârnat regele din Ai, 
chip al diavolului, cu crucea lui Hristos pe care au fost răstignite cele două contrarii, Hristos şi 
lumea păcătoasă. ♦ [...] Lui Origen, coaliţia îndreptată împotriva lui Iisus îi evocă persecuţia 
împotriva creştinilor, iar victoria acestuia o prevesteşte pe cea a lui Iisus Hristos (Horn. Ios. IX, 
IO)" 162 . 

Drept cheie generală, după cum am mai arătat-o, în cetăţile care se opun lui Iosua şi în 
general în luptele purtate de israeliţi împotriva altor neamuri, vom vedea în opozanţi puterile 
vrăjmaşe cele nevăzute, iar în Israel pe poporul ce se nevoieşte a intra în împărăţia Cerurilor: 
„După părerea mea, acesta e cel mai potrivit fel de a înţelege războaiele lui Israel şi luptele lui 
Iisus (Navi) pentru dărâmarea şi jefuirea regatelor. Această explicare va da un înţeles mai uman 
textelor care descriu jaful şi devastarea tuturor acestor oraşe, unde n-a scăpat cu viaţă nici unul 
din ei. Bine ar fi ca Dumnezeu să lucreze în aşa fel, atât în sufletele credincioşilor Săi pe care El 
le pregăteşte pentru împărăţia Sa, cât şi în inima mea însăşi, ca să alunge toate păcatele din tre- 
cut şi să le nimicească, pentru ca să nu mai licărească în mine nici un gând de viclenie, nici o 
fărâmă de mânie, nici o poftă ruşinoasă să nu găsească în mine sălaş, ca să nu se mai poată fu- 
rişa nici un cuvânt rău în gura mea! Şi astfel, curăţit de toate păcatele cele vechi, să pot lua, sub 
conducerea lui Iisus, loc în oraşele fiilor lui Israel [...]. Fără îndoială că faptele lui Iisus (Navi) 
raportate de Scriptură trebuie referite la lucrarea pe care şi azi o urmăreşte Domnul nostru Iisus 
în sufletele noastre. Căci întâia faptă a Cuvântului lui Dumnezeu este de a smulge răul, care era 

de mai înainte, adică spinii şi pălămida păcatelor. Câtă vreme rădăcinile lor ţin pământul legat 
de ele, acesta nu poate primi seminţele sfinte şi bune" 163 . 

„în textul Septuagintei, versetele următoare (30-35) ale acestui capitol sunt inserate în 
capitolul următor drept versetele 2b-2f. Versiunea de faţă le introduce aici, în concordanţă nu 
numai cu Textul Masoretic, ci şi cu vechile ediţii româneşti" 164 . 

30: Atunci Iosua I-a zidit Domnului, Dumnezeului lui Israel, un jertfelnic pe muntele 
Ebal, 

3 1 : aşa cum Moise, sluga Domnului, le poruncise fiilor lui Israel şi cum este scris în 
legea lui Moise: jertfelnic de pietre întregi, peste care n-a fost pus nimic de fier; şi acolo i-a 
adus Domnului ardere-de-tot şi jertfă de mântuire. 

Muntele Ebal (= pleşuv; pietros) se află la nord de Sichem, fiind separat de muntele 
Garizim (= locuri pustii), despre care va fi vorba ceva mai jos, printr-o vale foarte strâmtă. Aici 
a ridicat Iosua jertfelnic din pietre necioplite. „De ce pietre întregi? Pentru că cele cioplite erau 
profanate de unealta omului şi, pe de altă parte, puteau fi luate drept idoli (chipuri cioplite)" 165 . 
Aici se aduceau arderile de tot şi celelalte jertfe: „Din arderea-de-tot (holocaust) nu rămânea 
decât scrumul, cenuşa; din jertfa propriu-zisă era arsă doar o parte, cealaltă rămânând în 
folosinţa preoţilor" 166 . 

32: Iar Iosua a scris pe pietre Deuteronomul, legea lui Moise, în faţa fiilor lui Israel. 

Sunt, desigur, alte pietre, special alese în acest scop, decât acelea ale jertfelnicului; pe 
ele a scris Iosua Deuteronomul: „E vorba de un dublet al Deuteronomului, copiat din cartea pe 
care o păstrau preoţii-leviţi, prescripţie consemnată în Deuteronom 17, 18" 167 . 

33: Şi tot Israelul, cu bătrânii lor, cu judecătorii şi cu grămăticii lor, cu toţi băştinaşii 
şi veneticii lor, mergeau pe aproape, de-o parte şi de alta în preajma chivotului, iar preoţii şi 
loviţii purtau chivotul legământului Domnului; jumătate din ei erau aproape de muntele 
Garizim şi jumătate erau aproape de muntele Ebal, aşa cum poruncise Moise, sluga 
Domnului, spre a-1 binecuvânta mai întâi pe poporul lui Israel. 

„Pietrele mari şi puse pe înălţime sunt chipul cetei Apostolilor noştri, care sunt mari şi 
înalţi şi văzuţi de mulţi pentru adevărul făcut cunoscut de ei. Iar cât priveşte virtutea şi vieţuirea 
lor în Hristos plină de laudă, nimeni nu e pe măsura lor. Căci în înălţimea lor întrec pe toţi cei 
asemenea nouă şi sunt mult deasupra lor. [...] Mari sunt deci pietrele şi ca într-un munte 
aşezate. Căci strălucirea slavei şi vestea măririi lor îi face să apară la mare înălţime şi ca într-un 
munte. Dar cine sunt cei ce ridică pietrele? Iudeeii care trec Iordanul. Cei ce cred în Hristos cel 
Sfânt şi se îmbogăţesc cu harul Sfântului Botez. Aceştia au ridicat peste ei ca învăţători şi 
călăuze tainice pe ucenicii Mântuitorului nostru, pietrele cu adevărat sfinte şi alese [...]. Deci şi 
noi suntem pietre, deşi rămânem întregi şi nerăniţi. Căci cei ce II înalţă pe El, cum am spus, 
întru miros de bună mireasmă, îşi sfinţesc întreaga lor cugetare, nelăsându-se împărţiţi spre cele 
din lume, nici purtând mai departe rănile de pe urma păcatului întinat şi urât, ci precum este 
Hristos neîmpărţit, aşa suntem şi noi şi ne arătăm având un singur mod de purtare şi simţire 
adevărată. Căci ne dăruim numai lui Dumnezeu, refuzând pornirea de a ne împărţi spre cele ale 
trupului şi ale lumii. [. . .] Deci pietrele trebuie să fie întregi şi neciuntite în modurile în care am 
spus adineauri" 168 . Pornind de la o altă traducere posibilă a numelor celor doi munţi, se prevăd 
cele viitoare: „Garizim se tălmăceşte prin tăiere-împrejur. Iar Bal prin amestecătură Deci în 
amestecătura blestemată de neamuri îşi aşează altarul Domnul nostru Iisus Hristos" 169 . 

34: Apoi a citit Iosua toate cuvintele acestei legi, binecuvântările şi blestemele, aşa 

cum toate erau scrise în legea lui Moise. 

35: Din toate câte-i poruncise Moise lui Iosua n-a fost nici un cuvânt pe care Iosua 
să nu-1 fi citit în auzul întregii adunări a fiilor lui Israel, al bărbaţilor şi al femeilor şi al 
copiilor şi al străinilor care făceau drumul împreună cu Israel. 

„Străinii sau veneticii erau păgâni acceptaţi în obştea lui Israel ca rezidenţi, adică pe 
cale de a se converti; prozeliţi" 170 . Printre aceştia nu erau acceptaţi canaaniţii, dar, cum s-a văzut 
din cazul cu Rahab şi casa ei, au existat şi excepţii. 



CAPITOLUL 9 - înţelegeri împotriva lui Israel. Vicleşugul Gabaoniţilor 

1 : Iar când au auzit regii Amoniţilor, cei de dincolo de Iordan, cei ce se aflau la 
munte şi-a câmpie şi pe ţărmul mării celei mari şi cei ce erau lângă Antiliban şi Heteii şi 
Canaaneenii şi Ferezeii şi Heveii şi Amoreii şi Ghergheseii şi Iebuseii, 

2: atunci s-au adunat laolaltă pentru ca toţi să facă război împotriva lui Iosua şi a 
lui Israel. 

Despre popoarele canaanite am dat unele amănunte în volumele anterioare, ca şi în 
volumul de faţă; Amoniţii (= aparţinând naţiunii) se trăgeau din fiul mai mic al lui Lot; aici e 
vorba despre o primă coaliţie a popoarelor canaanite împotriva lui Israel, de când evreii au trecut 
Iordanul. 

Aici, Septuaginta are un adaos, numerotat ca versetul 2a-f, pe care-1 reproducem în 
traducerea SEP 2: 2a: Atunci Iisus a durat un altar Domnului Dumnezeului lui Israel, pe muntele 
Gaibal [Ebal], 

2b: după cum le poruncise Moise, slujitorul Domnului, fiilor lui Israel, cum stă scris în 
legea lui Moise - un altar din pietre întregi, de care nu s-a atins fierul -, şi a urcat acolo arderi de 
tot pentru Domnul şi jertfă de mântuire. 

„După Philon (QE ad loc), prelucrarea pietrelor ar însemna pângărirea lucrărilor creaţiei, 
care sunt desăvârşite. Theodoret (QE 44) crede că e vorba de un motiv practic: un altar din pietre 
brute poate fi distrus mai uşor pentru a nu cădea în mâinile păgânilor. In interpretarea alegorică a 
lui Chirii al Alexandriei (închinare IX) piatra netăiată de fier simbolizează unitatea ipostatică a lui 
Hristos" 171 . 

2c: Şi Iisus a scris pe pietre Deuteronomul, legea lui Moise, pe care a scris-o în faţa fiilor 
lui Israel. 

Textul Masoretic vorbeşte aici despre o copie a legii. „Origen transcrie Deuteronomium, 
desemnând limpede cartea biblică. El se întreabă cum a fost posibil ca întreg poporul să fi stat 
lângă Iisus Navi tot timpul cât acesta a scris Deuteronomul întreg? Desigur, aşa ceva nu este de 
conceput, afirmă alexandrinul. Prin urmare, textul ne vorbeşte despre a doua lege, a lui Hristos, 
scrisă într-o clipă pe inimile credincioşilor (Horn. Ios. IX, 4)" 172 . 

2d: Şi tot Israelul, cu bătrânii lor, şi cu judecătorii lor, şi cu scribii lor mergeau de-o 
parte şi de alta a chivotului [de] dinainte, iar preoţii şi leviţii au ridicat chivotul legământului 
Domnului, şi [împreună cu] străinii şi băştinaşii care se aflau jumătate lângă muntele Garizin, 
jumătate lângă muntele Gaibal, precum poruncise Moise, slujitorul Domnului, ca să 
binecuvânteze poporul mai întâi. 

„După Origen, muntele Garizim este muntele binecuvântărilor, în vreme ce muntele 
Gaibal (Ebal) este muntele blestemelor (cf Deuteronom 27, 12-13). Cei care merg spre Garizim îi 

simbolizează pe credincioşii zeloşi, dornici să se desăvârşească spiritual; ceilalţi îi reprezintă pe 
credincioşii călduţi, al căror zel se reduce la evitarea iadului. Primii cred şi vor să se mântuiască 
din iubire; ceilalţi, din frică {Horn. Ios. IX, 6-7). ♦ Localizarea celor doi munţi este controversată. 
Tradiţia iudaică îi situează lângă Ierihon, în timp ce arheologii înclină pentru amplasarea lângă 
Sichem, în Samaria" 173 

2e: Şi după aceasta, Iisus a dat citire tuturor cuvintelor acestei legi, binecuvântărilor şi 
blestemelor, după toate cele scrise în legea lui Moise. 

„Origen (Horn. Ios. IX, 8) scrie că nu putem înţelege legea lui Moise decât dacă ne-o citeşte 
Iisus, i. e. Hristos" 174 . 

2f: N-a rămas nici un cuvânt, dintre toate pe care i le-a poruncit Moise lui Iisus, căruia 
Iisus să nu-ifi dat citire în auzul întregii adunări a fiilor lui Israel, a bărbaţilor, femeilor, copiilor 
şi a străinilor alipiţi de Israel. 

„Origen distinge două tipuri de ascultători ai lui Iisus: iniţiaţii, simbolizaţi de bărbaţi, care 
se pot hrăni cu mâncare solidă; şi neiniţiaţii, simbolizaţi de femei, copii şi străini, care nu suportă 
decât laptele duhovnicesc (Horn. Ios. IX, 9)" 175 . 

„Origen consacră întreaga omilie a IX-a acestor cinci versete, propunând şi o lectură 
cuvânt cu cuvânt: pe piatra vie a inimii noastre (pietrele întregi ale altarului), Iisus Hristos 
(Iosua), în prezenţa îngerilor lui Dumnezeu (fiii lui Israel) a înscris o a doua Lege şi, citind-o, 
explică întreaga lege catehumenilor (străinii). Tot după Origen, pietrele întregi îi pot simboliza şi 
pe apostoli, temelia Bisericii" 176 . 

Revenim, de aici, la textul versiunii lui Anania: 

3: Iar locuitorii Gabaonului, auzind despre toate lucrurile pe care Domnul le făcuse 
cu Ierihonul şi Aiul, 

4: au pus la cale şi ei un vicleşug, că s-au dus şi şi-au agonisit merinde şi s-au pregătit; 
şi-au pus pe asini saci vechi şi vin în burdufuri vechi, rupte şi cârpite, 

5: şi-n picioare încălţăminte şi sandale vechi şi peticite, şi pe ei îmbrăcăminte vechi, 
iar pâinile din merindele lor erau uscate, mucede şi roase. 

Gabaon (= cetatea dealurilor) era principala cetate a heviţilor, unul dintre popoarele 
canaanite; cetatea era situată la circa 9 km de Ierusalim. Gabaoniţii (= munteni) sau Ghibeoniţii 
au decis să-1 înşele pe Iosua şi, după cum vom vedea, planul lor a reuşit. „Gabaoniţii credeau că 
viclenia strategică cu care Iosua cucerise Aiul le poate servi drept model!" 177 . „Pentru Origen, 
locuitorii Gabaonului, îmbrăcaţi în veşminte vechi, îi simbolizează pe acei credincioşi care, în 
ciuda zelului lor, au rămas ataşaţi de omul vechi, lumesc. Aceştia sunt precum ulmii care, 
conform unei imagini din Păstorul lui Herma 2, 51, 1-10, deşi nu rodesc, sprijină pomii roditori 
(Horn. Ios. X, l)" 178 . 

6: Şi au venit la Iosua, în tabăra lui de la Ghilgal, şi au grăit către Iosua şi către tot 
Israelul: „Am venit dintr-o ţară de departe; şi acum, încheiaţi cu noi un legământ". 

7: Iar fiii lui Israel au zis către Hevei: „Luaţi aminte, ca nu cumva să locuiţi printre 
noi; atunci, cum am putea să încheiem cu voi un legământ?" 

8: Iar ei au zis către Iosua: „Noi suntem robii tăi". Dar Iosua le-a zis: „De unde 
sunteţi? şi de unde aţi venit?" 

9: Iar ei au răspuns: „Robii tăi au venit dintr-o ţară foarte îndepărtată, în numele 

Domnului, Dumnezeului tău, căci noi am auzit de numele Lui 

10: şi despre toate câte a făcut El în Egipt şi despre toate câte a făcut El cu regii 
Amoreilor, cei de dincolo de Iordan, şi cu Sihon, regele Heşbonului, şi cu Og, regele Vasa- 
nului, cel ce locuia în Aştarot şi Edreea. 

1 1 : Şi dac-am auzit, bătrânii noştri şi toţi locuitorii ţării noastre au grăit către noi, 
zicând: Luaţi-vă merinde de drum şi mergeţi în întâmpinarea lor şi să le spuneţi: Noi 
suntem robii voştri; şi acum, încheiaţi cu noi un legământ! 

12: Pâinile acestea erau calde când le-am luat să ne fie merinde, în ziua-n care am 
plecat să venim la voi; acum sunt uscate şi roase. 

13: Când am umplut noi aceste burdufuri cu vin, ele erau noi; acum s-au rupt. 
Aceste haine şi încălţăminte ale noastre s-au învechit din pricina drumului neobişnuit de 
lung...". 

14: Iar căpeteniile au luat din merindele lor, dar pe Domnul nu L-au întrebat. 

15: Iar Iosua a făcut pace cu ei; şi cu ei au făcut legământ că nu-i vor ucide, iar 
căpeteniile s-au legat faţă de ei cu jurământ. 

„în general, înţelegerile la nivel de stat cu străinii se încheiau cu depunerea unui 
jurământ. Uneori, după obiceiul pământului, jurământul se întărea cu junghierea şi despicarea în 
două a unui animal. Cei ce au încheiat legământul treceau printre cele două jumătăţi ale 
animalului tăiat, sugerându-li-se prin aceasta că tot aceeaşi junghiere şi despicare în două o va 
suferi şi cel care ar îndrăzni să încalce în vreun fel pactul consfinţit. De aici s-a încetăţenit 
expresia de tăiere a legământului (kaşat berit - în ebraică)" 179 . După cum se va vedea mai jos, 
autorii patristici au privit în mod diferit stratagema ghibeoniţilor, dar, în general, aprecierile sunt 
pozitive. De altfel, ei şi-au exprimat dorinţa de a sluji lui Dumnezeu, fiind dificil de spus cât 
erau de sinceri. Li s-ar putea reproşa vicleşugul, însă ei ştiau că evreii sunt decişi să extermine 
neamurile canaanite idolatre. Posibil ca ei să fi ajuns la un acord cu Iosua şi dacă mărturiseau că 
sunt canaaniţi, dacă ar fi afirmat ferm credinţa în Dumnezeul lui Israel. De altfel, războaiele 
purtate de israeliţi au avut aproape întotdeauna un caracter religios, ei înşişi privindu-se mai 
degrabă ca o religie, decât ca un neam sau o rasă distinctă. 

16: Şi a fost că dac-au trecut trei zile după ce încheiaseră cu ei un legământ, au 
aflat că le sunt aproape vecini şi că locuiesc între ei. 

17: Şi au pornit fiii lui Israel şi au venit la cetăţile lor; iar cetăţile lor erau 
Gabaonul, Chefira, Beerot şi cetatea Iearim. 

Cum se deduce de aici, prin Gabaoniţi sau Ghibeoniţi se înţelegeau şi locuitorii cetăţilor 
apropiate de aceia: Chefira (= sat), Beerot (= fântâni) şi Iearim (= păduri) sau Chiriat-Iearim, 
despre care am mai amintit. 

18: Dar fiii lui Israel nu s-au bătut cu ei, deoarece toate căpeteniile lor li se juraseră 
pe Domnul, Dumnezeul lui Israel; şi-ntreaga obşte a cârtit împotriva căpeteniilor. 

19: Iar căpeteniile au zis către obşte: „Noi ne-am legat faţă de ei cu jurământ pe 
Domnul, Dumnezeul lui Israel, şi acum nu ne putem atinge de ei. 

20: Dar le vom face astfel: îi vom prinde de vii şi-i vom ţine în viaţă; în acest fel nu 
va fi peste noi mânia Domnului din pricina jurământului cu care ne-am legat în faţa lor; 

21: ei vor trăi şi vor fi tăietori de lemne şi cărători de apă pentru toată obştea, aşa 
cum le-au spus căpeteniile". 

„Prescripţiile legii mozaice fac distincţia între sclavii proveniţi dintre străini şi cei 
indigeni (israeliţi). In prima categorie intrau cei ce, potrivit dreptului antic, erau luaţi ca pri- 
zonieri de război şi nu se ucideau, cei cumpăraţi de la popoarele vecine, îndeosebi de la 
ismaeliţi (şi) madianiţi, străinii săraci aşezaţi în ţară şi cei care se năşteau din familii de sclavi. 
Nu erau primiţi ca sclavi canaaneii din cauza idolatriei şi corupţiei lor, exceptând pe locuitorii 
cetăţilor Ghibeon, Beerot, Chiriat Iearim şi Chefira care în urma alianţei încheiată cu Iosua au 

fost acceptaţi ca slujitori inferiori în cortul sfânt. Israeliţilor li se interzicea după lege să spo- 
rească numărul sclavilor străini sau să recurgă la răpire ori să practice comerţul de sclavi, aşa 
cum făceau fenicienii şi filistenii. Preţul unui sclav era de 30 sicii de argint (Ieşirea 21, 32)" 180 . 

22: Iar Iosua i-a chemat şi le-a zis: „De ce m-aţi înşelat voi, zicând: Noi trăim 
foarte departe de voi..., în timp ce voi sunteţi învecinaţi cucei ce locuiesc printre noi? 

23: Şi acum, blestemaţi să fiţi: rob să nu lipsească dintre voi, nici tăietor de lemne 
şi nici cărător de apă pentru mine şi Dumnezeul meu!" 

„Theodoret (Qu. Ios. 13) subliniază că a sluji cultului este o onoare, nu o penitenţă; cu 
gabaonitii se împlineşte profeţia lui Noe: Canaan va deveni slujitor al fraţilor săi (Facerea 9, 
25)" 181 . ' 

24: Iar ei i-au răspuns lui Iosua, zicând: „Ni s-a spus că Domnul, Dumnezeul tău, i- 
a poruncit lui Moise, sluga Sa, să vă dea vouă această ţară, iar pe noi să ne daţi pieirii, pe 
noi şi pe toţi cei din faţa voastră care locuiesc în ea; şi foarte ne-am temut pentru viaţa 
noastră; de frica voastră am făcut noi aceasta. 

25: Şi acum, iată, noi suntem în puterea voastră; faceţi cu noi ce vă place şi cum vi 
se pare!" 

26: Şi le-au făcut aşa: în ziua aceea i-a scăpat Iosua din mâna fiilor lui Israel şi nu 
i-au omorât. 

27: Şi-n ziua aceea i-a făcut tăietori de lemne şi cărători de apă pentru toată obştea 
şi pentru jertfelnicul lui Dumnezeu. Drept urmare, locuitorii Gabaonului au devenit tă- 
ietori de lemne şi cărători de apă la jertfelnicul lui Dumnezeu până-n ziua de astăzi, ca şi 
pentru locul pe care Domnul l-ar alege. 

„Pentru Maxim Mărturisitorul (Q Th. 65), gabaonitii simbolizează raţiunile naturale sai 
gândurile conforme cu firea, pe care Iisus (i. e. Hristos) le cruţă, punându-le să aducă la altarul 
lui Dumnezeu lemne şi apă, adică materia care se aprinde de lumina cunoştinţei dumnezeieşti, 
respectiv care curăţă petele patimilor. într-o altă interpretare, gabaonitii sunt neamurile care 
vin la Iisus Hristos şi care se mântuiesc prin credinţă şi osteneala virtuţilor" 182 . 

Ghibeoniţii „au venit odinioară la Iisus (Navi) şi s-au rugat mult să fie primiţi în 
prietenia poporului lui Dumnezeu. Dar nu s-au apropiat fără viclenie, cu simplitate şi fără in- 
teres, din iubire faţă de Dumnezeu, ci cu făţărnicie şi înşelăciune. La început s-au putut ascunde. 
Dar când au fost prinşi făcând cele rele şi le-a fost descoperită intenţia vicleană şi nesinceră, au 
fost aşezaţi pe treapta cea mai de jos. [. . .] Vezi deci unde duce nesinceritatea şi lipsa voinţei de-a 
preţui din toată inima prietenia duhovnicească cu sfinţii. Inşală unii câteodată, dar nu pe 
Atotştiutorul Iisus, ci mai degrabă pe cei ce-L închipuiesc pe El, adică pe conducătorii popoarelor, 
ca şi aceia atunci pe Iisus, care era dat ca icoană şi chip al lui Hristos. Ei pătrund înăuntru umbriţi 
de înşelăciune şi acoperindu-şi sub făţărnicie adâncul gândurilor şi viclenia minţii; dar descoperiţi 
(căci nu pot rămâne ascunşi), abia se mântuiesc, fiind puşi pe ultima treaptă, de slugi. Căci 
înşelăciunea e rodul unui cuget neliber" 183 . După cum vom vedea, însă, mai jos, sunt şi opinii 
patristice în favoarea ghibeoniţilor, fără ca toate cele spuse în comentariul de aici să-şi piardă 
valabilitatea. 



CAPITOLUL 10 - Cucerirea sudului Palestinei: bătălia de la Gabaon; urmărirea şi 
uciderea celor cinci regi; luarea mai multor cetăţi 

1 : Auzind însă Adoni-Ţedec, regele Ierusalimului, că Iosua a luat cetatea Ai şi a 
nimicit-o, că aşa cum făcuse cu Ierihonul şi cu regele lui, întocmai a făcut cu Aiul şi cu 

regele lui, şi că locuitorii Gabaonului au mers de bunăvoie la Iosua şi la Israel şi că au 
rămas între ei, 

2: s-a temut foarte, fiindcă ştia că Gabaonul este cetate tare ca o metropolă şi că 
toţi oamenii ei sunt puternici. 

3: Şi a trimis Adoni-Ţedec, regele Ierusalimului, la Hoham, regele Hebronului, la 
Piream, regele Iarmutului, la Iafia, regele Lachişului, şi la Debir, regele Eglonului, zicând: 

,J^achiş: Origen pleacă de la sensul numelui, cale. Calea poate duce atât spre bine, cât şi 
spre rău: după victoria lui Iisus asupra cetăţii/sufletului, acesta a trecut de la viciu la virtute 
{Horn. Ios. XIII, 2). ♦ [...] Pentru Origen, Hebron înseamnă unire, căsătorie. Există însă 
călătorie cu un om rău şi căsătorie cu un om bun. Cucerită de Iisus/Hristos Hebronul/suflet şi-a 
găsit soţul adevărat" 184 . 

4: „Veniţi cu mine şi ajutaţi-mă să bat Gabaonul, căci s-a închinat lui Iosua şi fiilor 
lui Israel!" 

5: Şi au venit acei cinci regi ai Amoreilor: regele Ierusalimului şi regele Hebronului 
şi regele Iarmutului şi regele Lachişului şi regele Eglonului, ei şi tot poporul lor. Şi au îm- 
presurat Gabaonul şi-1 loveau. 

„După Origen, există două tipuri de războaie spirituale: unul purtat de creştinii 
desăvârşiţi, împotriva duhurilor rele, celălalt, de mai mică anvergură, purtat de nedesăvârşiţi, 
împotriva poftelor trupeşti. Cei cinci regi simbolizează aici cele cinci simţuri trupeşti, care-i 
atacă pe nedesăvârşiţi, simbolizaţi de Gabaon(i7om. Ios. X, 5)" 185 . 

O coaliţie de cinci regi a atacat Gabaonul, după ce locuitorii acestuia s-au supus lui 
Israel. Aceşti cinci regi erau: Adoni-Ţedec (= Domnul dreptăţii) al Ierusalimului (= temelia 
păcii), Hoham (= Dumnezeul mulţimii poporului) al Hebronului (= uniune), Piream (= sălbatic; 
hoinar) al Iarmutului (= înălţime), Iafia (= El să-i facă să strălucească) al Lachişului (= colină; 
oraşul negrilor) şi Debir (= în spate) al Eglonului (= juninci). „Când sufletul unui om intră în 
legătură cu cuvântul lui Dumnezeu nu trebuie să uite că va avea şi vrăjmaşi, şi că prietenii de 
altădată se pot transforma în duşmani. El nu numai că se poate aştepta din partea oamenilor la 
aşa ceva, ci să fie convins că puterile şi duhul rău sunt gata să vină asupra lui. Aşa este şi cu cel 
care caută prietenia lui Iisus. [...] Locuitorii Ghibeonului sunt încă şi astăzi asediaţi, oricât de 
slabi ar fi, din cauza legământului cu Iisus, cu toate că sunt tăietori de lemne şi cărători de apă. 
Cu alte cuvinte, (de) ai norocul să fii ultimul în Biserică din clipa ce ai o legătură oarecare cu 
Iisus, vei fi atacat de cei cinci regi. Totuşi ghibeoniţii nu sunt părăsiţi, ei nu îndură nici un 
dispreţ, nici din partea lui Iisus, nici din partea dregătorilor şi a bătrânilor lui Israel şi, până la 
urmă, sunt ajutaţi în neputinţele lor" 186 . Ghibeoniţii sunt ultimii convertiţi; pe aceştia îi atacă 
cei cinci regi, adică poftele simţurilor, care caută să-i aducă la starea lor de dinainte; dar Iosua 
(Iisus Hristos) şi dregătorii lui (clerul şi credincioşii mai vechi) îi ajută pe ultimii veniţi să-şi 
biruie neputinţele şi să se elibereze (sau, cel puţin, aşa ar trebui să se petreacă lucrurile, după 
cum porunceşte şi Sfântul Apostol Pavel: îmbărbătaţi pe cei slabi, sprijiniţi pe cei neputincioşi, 
fiţi îndelung răbdători cu toţii - I Tesaloniceni 5, 14). 

6: Iar locuitorii Gabaonului au trimis la Iosua, în tabăra din Ghilgal, zicând: „Să 
nu-ţi iei mâna de pe robii tăi! Vino la noi degrab şi ajută-ne şi scapă-ne!; că împotriva 
noastră s-au adunat toţi regii Amoreilor care locuiesc la munte". 

7: Şi a plecat Iosua din Ghilgal, şi-mpreună cu el tot poporul războinic, fiece om 
puternic în tărie. 

8: Şi a zis Domnul către Iosua: „Nu-ţi fie frică de ei, fiindcă Eu i-am dat în mâinile 
tale; nimeni dintre ei nu va rămâne-n faţa voastră". 

9: Şi-n vremea aceea a sosit Iosua asupra lor pe neaşteptate, că toată noaptea 
făcuse drumul din Ghilgal. 

10: Iar Domnul i-a lovit cu spaimă mare în faţa lui Israel; şi cu zdroabă mare i-a 
zdrobit Domnul la Gabaon. Şi i-au fugărit pe calea ce urcă spre Bet-Horon şi i-au bătut 
până la Azeca şi până la Macheda. 

1 1 : Şi-n timp ce ei fugeau din faţa fiilor lui Israel pe povârnişul Bet-Horon, Domnul 
a aruncat asupră-le pietre de grindină, din cer, pân-la Azeca; şi mai mulţi au fost cei ucişi 
de grindină decât cei ucişi în bătălie de săbiile fiilor lui Israel. 

Amoreii (= cei arătoşi; munteni) sunt fugăriţi pe calea spre Bet-Horon (= casa 
făţărniciei), până la Azeca (= puterea zidurilor; ruptură) şi Macheda (= ţinutul păstorilor). 
Amoreii pot închipui aici pe cei ce resping pe Iisus: „Nimeni nu poate să primească o raţiune 
sau un gând firesc, dacă dă atenţie numai slujirii trupeşti a legii. Fiindcă simboalele nu sunt 
acelaşi lucru cu firea. Iar dacă simboalele nu sunt una cu firea, e limpede că cel ce se lipeşte de 
simboalele legii, ca de prototipuri, nu poate nicicând să vadă ce sunt lucrurile după firea lor. De 
aceea respinge nebuneşte raţiunile cele după fire. El nu cugetă că trebuie ocrotiţi aceia care au 
fost cruţaţi de Iisus şi pentru care acela a purtat şi un război înfricoşat împotriva celor cinci regi 
ce au năvălit împotriva lor, război în care a luptat şi cerul însuşi, prin pietre de grindină, alăturea 
de Iisus împotriva celor ce s-au ridicat asupra Ghibeoniţilor; aceia pe care Cuvântul cel întrupat 
i-a pus să care lemne şi apă la cortul dumnezeiesc, adică la Sfânta Biserică, preînchipuită prin 
cort. Căci acesta este Iisus care a ucis modurile (de activitate) şi gândurile pătimaşe, care s-au 
ridicat prin simţuri împotriva lor. Fiindcă totdeauna Iisus, Cuvântul (Raţiunea) lui Dumnezeu, 
ocroteşte raţiunile contemplaţiei naturale, punându-le să care lemne şi apă la cortul dumneze- 
iesc al tainelor Sale, adică să procure materia ce se aprinde de lumina cunoştinţei dumnezeieşti 
şi să dea prilejul pentru curăţirea de petele patimilor şi pentru creşterea vieţii în duh. Căci fără 
contemplaţia naturală nu se susţine în nimeni în nici un chip puterea tainelor. Nu e greşit însă, 
nici potrivnic evlaviei, să se spună şi aceea că Ghibeoniţii înfăţişează soarta neamurilor ce vin 
la Iisus, împlinitorul făgăduinţelor dumnezeieşti, care le mântuieşte învăţându-le să care lemne 
şi apă, adică să poarte pe umerii virtuţilor, prin fapte, raţiunea tainică şi mântuitoare a crucii şi a 
renaşterii dumnezeieşti prin apă; şi să procure chivotului dumnezeiesc al credinţei celei 
evlavioase prin făptuire omorârea mădularelor pământeşti (Coloseni 5, 3), ca pe nişte lemne, iar 
prin contemplaţie revărsarea cunoştinţei în duh, ca pe o apă. Deci fie că preînchipuiesc raţiunile 
contemplaţiei naturale, fie neamurile mântuite prin credinţă, Ghibeoniţii îl au pe cel ce s-a 
hotărât să trăiască în chip iudaic, numai după litera legii, drept duşman care luptă împotriva 
celui ce se mântuieşte. Căci acesta, slujind pântecelui ca lui Dumnezeu (Filipeni 3, 19) şi 
înfăţişându-şi ruşinea ca pe un lucru vrednic de cinste, se alipeşte de patimile de ocară de parc-ar 
fi dumnezeieşti şi de aceea nu se îngrijeşte decât de lucrurile vremelnice, adică de materie şi 
formă şi de lucrarea încincită a simţurilor rău întrebuinţate [...]. Iar simţirea (lucrarea simţurilor), 
unindu-se cu materia şi forma, pe de-o parte dă naştere patimei, pe de alta ucide şi stârpeşte 
cugetările cele după fire. Pentru că raţiunea firii nu se poate arăta la un loc cu patima, precum nici 
patima nu se naşte împreună cu firea" 187 . 

12: Atunci Iosua a grăit către Domnul, în ziua în care Domnul i-a dat pe Amorei în 
puterea lui Israel, când i-a nimicit în Gabaon şi au fost zdrobiţi de dinaintea fiilor lui Israel. 
Şi a zis Iosua: 

„Să stea soarele deasupra Gabaonului 
şi luna deasupra văii Aialonului!" 

„Textul Masoretic adaugă: Oare nu despre aceasta se scrie în Cartea Dreptului? Cartea 

Dreptului (menţionată şi în II Regi 1,18) era, după toate probabilităţile, un poem eroic care s-a 
pierdut, aşa cum pierdută era şi Cartea Războaielor Domnului (vezi Numerele 21, 15). Aşadar, 
Iosua preia citatul şi i-L rosteşte Domnului ca pe o rugăciune" 188 . „Dintr-o străveche culegere de 
poeme s-a păstrat un fragment care proslăveşte eroismul lui Iisus Navi, care a putut vorbi cu 
Dumnezeu" 189 . Sunt, aşadar două opinii în această problemă: conform celei dintâi, Iosua ar fi 
folosit un stih dintr-o culegere alcătuită până la el, după cea de-a doua opinie, cuvintele au fost 
rostite de Iosua cel dintâi în această împrejurare, intrând ulterior într-o culegere de poeme, 
înclinăm către cea de-a doua opinie, căci e greu de crezut să se fi făcut înainte de Iosua referiri la 
Gabaon şi Aialon, de vreme ce israeliţii abia acum intraseră în Canaan. 

13: Şi soarele şi luna s-au oprit pe loc până când Domnul S-a răzbunat pe vrăjmaşii 
lor. 

14: Şi s-a oprit soarele în mijlocul cerului; şi nu s-a mişcat spre asfinţit până la 
sfârşitul unei zile. Iar o zi ca aceea n-a mai fost nici înainte şi nici după, aşa ca Domnul să 
asculte de cuvântul omului; că s-a luptat Domnul de partea lui Israel. 

Conform relatării despre oprirea soarelui şi a lunii, „aceasta ar însemna o zi în plus, fără 
să fi fost precedată de o noapte. Iosua urmărea o victorie totală într-un război foarte greu (cinci 
armate contra una), iar pentru aceasta avea nevoie de timp. Ca orice altă minune din Sfânta 
Scriptură, şi aceasta trebuie acceptată ca atare, printr-un act de credinţă pură; orice încercare de 
a o explica raţional e sortită eşecului" 190 . „Pentru Theodoret (Qu. Ios. 14), oprirea în loc a 
soarelui prefigurează întunericul ce va urma răstignirii lui Hristos" 191 . 

Chiar dacă minunea covârşeşte puterea noastră de înţelegere, putem face de aici 
consideraţii asupra a ceea ce numim noi timp: „O timp atât de scurt, dar a cărui putere e mai 
mare decât anii! Căci în el şi-a predat Cel Slăvit duhul Său Tatălui (Ioan 19, 30): întuneric s-a 
făcut în el, lumină s-a făcut în el: toate acestea s-au făcut în (acest răstimp). Dintr-o singură zi 
Iisus a făcut două, aşa cum Iosua făcuse din două zile una" 192 . „Aşadar, nimeni să nu-mi spună 
că timpurile sunt mişcările corpurilor cereşti, pentru că odată, când soarele se oprise după 
dorinţa cuiva, ca să termine un război victorios, soarele stătea, dar timpul mergea. In adevăr, 
acea luptă a fost purtată şi terminată în spaţiul său de timp, care să-i fie de ajuns" 193 . Soarele e 
şi imagine a lui Hristos, Lumina lumii: „Răsare soarele şi apune soarele, zice Scriptura 
(Ecclesiast 1, 5). Deci şi Cuvântul, când e socotit sus, când jos, după vrednicia şi după raţiunea 
şi modul de comportare al celor ce cultivă virtutea şi se străduiesc după cunoştinţa 
dumnezeiască. Fericit însă cel ce ţine, ca Isus Navi, neapus în sine Soarele dreptăţii în cursul 
întregii zile a vieţii de acum, nehotărnicit de seara păcatului şi a neştiinţei, ca să poată zdrobi şi 
fugări după lege pe dracii cei vicleni, care se ridică împotriva lui" 194 . „Cel ce cultivă în chip 
evlavios filosofia şi luptă împotriva puterilor nevăzute să se roage să rămână în el puterea 
naturală de discernământ (care are o lumină măsurată) şi harul luminător al Duhului. Căci cea 
dintâi călăuzeşte trupul spre virtute prin fapte; iar cel de al doilea luminează mintea pentru a 
alege mai presus de toate tovărăşia înţelepciunii, prin care surpă întăriturile păcatului şi orice 
culme ridicată împotriva cunoaşterii lui Dumnezeu (II Corinteni 10, 4-5). Aceasta o arată prin 
rugăciune Iisus Navi, care se roagă să stea soarele deasupra Ghibeonului, adică să-i fie păzită 
neapusă lumina cunoştinţei lui Dumnezeu pe muntele contemplaţiei mintale; şi luna deasupra 
văii, adică să-i rămână puterea naturală de discernământ în neputinţa trupului neabătută de la 

virtute" 195 . „Ghibeon este mintea înaltă; iar valea este trupul care s-a smerit prin mortificare. 
Soarele este Cuvântul care luminează mintea, îi hărăzeşte puterea vederilor (contemplării) şi o 
izbăveşte de toată neştiinţa. Iar luna este legea firii, care înduplecă trupul să se supună după 
lege duhului, spre a primi jugul poruncilor. Căci luna e simbolul firii, fiindcă e schimbăcioasă. 
Dar în sfinţi ea rămâne neschimbăcioasă, pentru deprinderea lor neclintită în virtute (pentru 
habitul neschimbăcios al virtuţii)" 196 . „Un alt drept zice doar un cuvânt şi soarele se opreşte. 
[. . .] Vezi cum drepţii sunt împăraţii celor create iar toate cele create aleargă întru întâmpinarea 
lor" 197 . Desigur, dreptul cere, prin rugăciune, însă Dumnezeu este cel care face minunea: „Dar 
cine a poruncit soarelui să stea pe loc alte două ore, ca (Iosua) să biruiască în război? A făcut 
acestea numai firea sa, sau Puterea care era în el?" 198 . „Am dori, de este cu putinţă, să arătăm 
cum a mărit Domnul nostru Iisus Hristos lumina şi a prelungit ziua, pe de o parte pentru 
mântuirea oamenilor, pe de alta, pentru zdrobirea puterilor răului. De când a venit Iisus în lume, 
de atunci a început sfârşitul păcatului lumii [...]. Propriu-zis, El a oprit şi a oprit şi întârziat ziua 
sfârşitului, neîngăduindu-i să se arate. [...] Deci până la împlinirea făgăduinţei făcute de Tatăl, 
până ce bisericile diferitelor popoare vor înflori şi se va ajunge să se vestească Cuvântul la toate 
neamurile şi în sfârşit până ce se va mântui şi întregul Israel (Romani 11, 25-26), iată cât timp 
se prelungeşte ziua şi iată cât e amânată încheierea ei, căci în tot acest răstimp soarele nu apune 
deloc, ci soarele dreptăţii (Maleahi 3, 20) se tot înalţă revărsând lumina adevărului în inimile 
celor care cred. Dar când se va umple măsura credincioşilor şi când va veni vremea stricăciunii 
şi a răutăţii neamurilor, celor de pe urmă, când din pricina înmulţirii fărădelegilor iubirea 
multora se va răci (Matei 24, 12) şi când nu vor mai rămâne decât puţini la care se va putea vădi 
credinţa, atunci se vor scurta zilele (Matei 24, 22). într-adevăr, acelaşi Domn va putea prelungi 
durata zilelor, când este timpul mântuirii, şi să scurteze durata, când este timpul mâhnirii şi al 
pierzării. După câte pricepem, vom avea şi noi o zi a noastră, în care se prelungeşte pentru noi 
timpul luminii, ca să umblăm cuviincios ca ziua şi să săvârşim faptele luminii (Romani 13, 
13)" 199 . „Cum, deci, nu trebuie să-L venerăm pe Cel pe care-L cunoaştem şi din aceasta şi să 
nu-I admirăm puterea Lui, atoatecauzatoare şi supranegrăită? Cum să nu-L admiri când soarele 
şi luna sunt mişcate de El într-o putere şi stabilitate mai presus de fire, împreună cu nemişcarea 
neschimbată a universului în toate şi toate rămân ca măsură a zilei întregi pentru toate sau mai 
mult decât aceasta? Cum să nu-L admiri, când toate cele mari şi cuprinzătoare, astfel purtate, nu 
amestecă cele cuprinse de ele?" 200 . 

15: Şi Iosua, şi tot Israelul împreună cu el, s-a întors în tabără la Ghilgal. 

Textul biblic fiind limpede, arătăm aici că Aialon (= ţinut al cerbilor) era o localitate 
situată la 15 km vest de Gabaon. Cât priveşte această din urmă aşezare: „Descoperiri ar- 
heologice deosebit de valoroase pentru confirmarea valorii istorice a Vechiului Testament s-au 
întreprins şi pe locul fostei aşezări hivite Ghibeon, între anii 1922-1923, 1957, 1959- 1960 şi 
1963. Importanţa acestor vestigii constă în faptul că ele atestă Ghibeonul ca aşezare fortificată 
şi în afara ei se afla iazul despre care vorbeşte profetul Ieremia (41, 12)" 201 . 

16: Iar aceşti cinci regi au fugit şi s-au ascuns în peştera din Macheda. 

„Macheda (menţionată şi în versetul 10) se afla la sud de Gabaon, între Lachiş şi 
Hebron. Nume cu rezonanţă epică, prin istorisirea care urmează" 202 . „Să vedem acum ce înţeles 

au cuvintele: cei cinci regi au fugit şi s-au ascuns în peşteră. Am mai spus că pentru creştini sunt 
două feluri de războaie. Este vorba aici de războiul drepţilor, aşa cum vorbeşte Sfântul Pavel efe- 
senilor, unde, după cum zice Apostolul, nu se înţelege atât lupta împotriva trupului şi a sângelui, 
cât împotriva domniilor, împotriva stăpâniilor, împotriva stăpânitorilor întunericului acestui veac, 
împotriva duhurilor răutăţii răspândite în văzduhuri (6, 12). Insă, pentru cei care sunt întârziaţi şi 
încă nedesăvârşiţi, lupta se duce, încă, împotriva trupului şi a sângelui, încât aceştia sunt încă 
asaltaţi de păcatele şi de slăbiciunile cărnii. Aceasta, cred, este indicată în acest loc. Am mai spus 
că cei cinci regi au declarat război ghibeoniţilor, prin care, după părerea noastră, trebuie înţeleşi 
creştinii nedesăvârşiţi. Ei sunt deci cei asediaţi de cinci regi. Cei cinci regi indică cele cinci 
simţuri ale trupului: vederea, auzul, gustul, pipăitul şi mirosul, căci prin unul din aceste simţuri se 
poate cădea în păcat. Cele cinci simţuri se aseamănă cu cei cinci regi, care asediază pe ghibeoniţi, 
cu alte cuvinte pe oamenii cei după trup. în ceea ce priveşte fuga în peşteri, poate că are următoa- 
rea semnificaţie (căci o peşteră este un loc în adâncurile pământului): înţelesul ar fi acela, după 
cum am spus mai înainte, că aflându-se simţurile în trup, ele sunt adânc înfipte în lucrurile pă- 
mântului, ocupându-se nu de slujirea lui Dumnezeu, ci de slujirea trupului, iar prin aceasta s-ar 
putea spune că ele s-au ascuns în peşteri" 203 . 

17: Iar lui Iosua i s-a spus: „Cei cinci regi au fost aflaţi ascunşi în peştera din 
Macheda". 

18: Şi a zis Iosua: „Prăvăliţi pietre mari pe gura peşterii şi puneţi oameni să le pă- 
zească! 

19: Iar voi nu staţi aici, ci goniţi-i din urmă pe duşmanii voştri şi loviţi partea lor 
de dinapoi şi să nu vă fie milă de ei şi nu-i lăsaţi să intre în cetăţile lor, căci Domnul, 
Dumnezeul nostru, i-a dat în mâinile noastre". 

20: Şi a fost că atunci când Iosua şi fiii lui Israel au încetat să-i taie într-un măcel 
care i-a nimicit de istov, cei ce scăpaseră cu viaţă au fugit în cetăţi tari. 

21 : Şi-ntregul popor s-a întors cu sănătate la Iosua, în Macheda, şi limba nici unuia 
dintre fiii lui Israel n-a murmurat. 

„Israeliţii, veşnic puşi pe cârteală împotriva mai-marilor lor - şi a Domnului -, nu aveau 
acum nici un motiv s-o facă. Textul Masoretic: Şi nimeni nu şi-a îndreptat limba împotriva fiilor 
lui Israel" 204 . 

întregul popor s-a întors, conform celor scrise, cu sănătate: „Vezi, aşadar, că slujind în 
oştirea lui Iisus, trebuie să te întorci din război sănătos şi nevătămat, întrucât nu te va atinge nici 
o rană care vine de la săgeţile cele arzătoare ale vicleanului (Efeseni 6, 16), nici o necurăţie nu 
va întina inima ta, nici o pată nu va tulbura gândurile tale, nici mânia, nici lăcomia şi nici un alt 
prilej nu va îngădui diavolului să te poată răni. Cât despre cuvintele: nimeni nu va mişca limba, 
părerea mea este că aceasta însemnează că nimeni nu s-a lăudat că a biruit, ştiind că Iisus este 
cel care aduce biruinţele. De aceea ei nici măcar nu-şi deschid gura să mai spună ceva. Aşa a 
înţeles lucrurile şi Apostolul (Pavel) când a spus: Nu eu (sunt cel caie m-am ostenit), ci harul lui 
Dumnezeu care este cu mine (I Corinteni 15, 10). Cred că la aşa ceva se referea şi spusa 
Domnului: Când veţi face toate cele poruncite vouă, să ziceţi: suntem slugi netrebnice, pentru 
că am făcut ceea ce eram datori să facem (Luca 17, 10). în amândouă aceste împrejurări Dom- 
nul ne dă să înţelegem că nu se cade să ne mândrim când reuşim ceva" 205 . 

22: Şi a zis Iosua: „Deschideţi peştera şi scoateţi-i afară pe cei cinci regi!" 

23: Şi i-au scos afară din peşteră pe cei cinci regi: regele Ierusalimului, regele 
Hebronului, regele Iarmutului, regele Lachişului şi regele Eglonului. 

„Să ţinem minte, dar, că dacă Iisus a zdrobit pe regele Lachişului, pe regele din Ai, pe 
regele din Lebna (vv 29-30), pe regele din Lachiş şi pe regele din Hebron, a făcut-o pentru ca 

toate acele oraşe, care trăiau într-o lege a păcatului, sub regi nevrednici, să trăiască de acum în 
legea lui Dumnezeu. Dar dacă am fi râvnitori şi dornici să descifrăm chiar şi sensul ascuns al 
numelor acestor oraşe, vom descoperi că ele se referă fie la împărăţia răului, fie la aceea a 
binelui. De exemplu, Lebna înseamnă albeaţă, iar albeaţa poate fi înţeleasă în multe feluri, căci 
este albeaţa leprei şi albeaţa luminii. E posibil, deci, ca prin sensul unui singur nume să se 
indice două stări opuse: sub conducerea regilor răi, Lebna a avut albeaţa leprei, însă după 
dărâmarea şi pustiirea oraşului, trecând sub autoritatea israeliţilor, Lebna va avea albeaţa 
luminii, căci, în Scriptură, albul este sau un termen de laudă sau unul de culpă. Iar dacă ne 
referim la Lachiş, care se tâlcuieşte cale, în Scriptură calea poate fi ceva bun sau ceva rău, 
precum citim în Psalmi: Calea celor necredincioşi va pieri (1, 6), iar în înţeles opus: Faceţi 
cărări drepte pentru picioarele voastre! (Evrei 12, 13). Oraşul Lachiş poate fi înţeles că, la 
început, a fost o cale a necredincioşilor, însă după dărâmare şi jefuire, el a fost aşezat pe o cale 
dreaptă prin stăpânirea lui Israel. Acelaşi lucru se petrece cu Hebron, care se tâlcuieşte tovărăşie 
sau căsătorie. Or, inima noastră a fost întovărăşită mai întâi cu un mire rău, cu un mire plin de 
fărădelegi, cu diavolul. îndată ce a murit şi a dispărut acest mire nedrept, inima, eliberată prin 
rege de întâiul ei bărbat, s-a unit cu un om al binelui, cu bărbatul său cel legitim (Romani 7, 2), cu 
Acela despre care Pavel zice: Eu v-am logodit unui singur bărbat, lui Hristos, ca să vă înfăţişez 
fecioară neprihănită (II Corinteni 11,2). Şi astfel, numele acelor cetăţi are o semnificaţie care se 
potriveşte cu îndoita stare a fiecărui oraş dintre acestea" 206 . Prin acest comentariu am anticipat 
într-o măsură asupra evenimentelor, dar ne-a părut cel mai potrivit să-1 introducem aici, fără a-1 
fragmenta. Deocamdată era vorba doar despre regii acestor oraşe (mai puţin Lebna) şi nu despre 
cucerirea cetăţilor respective. 

24: Şi după ce i-au scos în faţa lui Iosua, atunci Iosua a chemat laolaltă întregul 
Israel şi căpeteniile luptătoare care veniseră cu el, zicându-le: „înaintaţi şi puneţi-vă 
picioarele pe grumajii lor!" Iar ei au venit şi şi-au pus picioarele pe grumajii lor. 

25: Şi le-a zis Iosua: „Nu vă temeţi de ei şi nici să vă-nspăimantaţi! Imbărbătaţi-vă şi 
întăriţi-vă, că aşa le va face Domnul tuturor vrăjmaşilor voştri, cu care voi vă veţi bate". 

Punerea piciorului pe grumazul vrăjmaşului era un „gest simbolic al victoriei totale, 
obişnuit la faraonii Egiptului şi regii Babilonului" 207 . 

„De ce oare acuză ereticii această pericopă de cruzime? Este, zic ei, ceea ce este spus (în 
cuvintele): Puneţi-vă picioarele pe grumajii regilor acestora şi zdrobiţi-i! Dar aceasta nu este 
semnul unei cruzimi, ci de umanism şi bunătate. Cât aş vrea să ajungi şi tu să ai putere să calci 
peste şerpi, peste scorpii şi peste toată puterea vrăjmaşului (Luca 10, 19), ca să păşeşti peste 
aspidă şi vasilisc (Psalmi 90, 13), acest vasilisc care, altădată, a stăpânit peste tine şi a menţinut în 
tine domnia păcatului, pentru ca, odată nimiciţi cei care te stăpâneau, prin lucrările păcatului, să 
stăpânească întru tine Domnul nostru Iisus Hristos" 208 . 

26: Şi Iosua i-a bătut şi i-a spânzurat de cinci copaci. Şi au stat spânzuraţi până 
seara. 

27: Şi a fost că spre apusul soarelui, Iosua a poruncit şi i-au coborât de pe copaci şi i- 
au aruncat în peştera în care fugiseră şi au prăvălit pietre peste peşteră, aşa cum se vede şi 
astăzi. 

Spânzurarea era socotită drept înjositoare, dar, pe de altă parte, conform legislaţiei 
mozaice, condamnatul nu avea voie să rămână spânzurat pe lemn decât până la apusul soarelui. 
Locul de aici poate fi interpretat şi drept o mortificare a patimilor trupeşti, cum se va vedea şi 
dintr-un comentariu din finalul acestui capitol. In continuare (vv 28-42) sunt istorisite alte cuce- 
riri ale israeliţilor: „Campania-fulger a lui Iosua este relatată în şase episoade scurte, redactate 
aproape la fel, ca nişte rapoarte de luptă, peste tot reliefându-se faptul că adevăratul învingător 

este Domnul, Cel ce se luptă de partea poporului Său" 209 . 

28: Şi-n aceeaşi zi au cucerit Macheda, iar pe locuitori i-au trecut prin ascuţişul săbiei, 
şi de istov au nimicit tot ce era viu în ea; şi nimeni în ea n-a rămas care să fi scăpat cu viaţă 
sau cu fuga. Iar cu regele Machedei a făcut aşa cum făcuse şi cu regele Ierihonului. 

Macheda nu a fost identificată, dar se afla la nord-est de Lachiş, într-o regiune cu 
peşteri. 

29: Iar Iosua, şi tot Israelul cu el, au plecat din Macheda la Libna; şi au împresurat 
Libna. 

30: Şi a dat-o Domnul în mâinile lui Israel; şi au luat-o, pe ea şi pe regele ei, iar pe 
locuitorii ei i-au trecut prin ascuţişul săbiei, precum şi tot ce era suflare în ea; nimeni n-a 
scăpat cu viaţă sau cu fuga; iar cu regele ei au făcut ceea ce făcuseră cu regele Ierihonului. 

Libna (= albeaţă) era o cetate în câmpie, situată între Macheda şi Lachiş, dar al cărei loc 
nu se cunoaşte cu exactitate, vehiculându-se diferite presupuneri. 

3 1 : Iar Iosua, şi tot Israelul cu el, au plecat din Libna la Lachiş; şi a împresurat-o şi 
a pornit război asupră-i. 

32: Iar Domnul a dat Lachişul în mâinile lui Israel; şi l-au luat în ziua următoare, 
iar pe locuitorii din el i-au trecut prin ascuţişul săbiei; şi au dărâmat cetatea, aşa cum 
făcuseră cu Libna 

Lachiş era o cetate întărită din câmpie, situată la circa 45 km sud-vest de Ierusalim şi la 
vreo 23 km de Hebron. Din punct de vedere militar, cetatea Lachiş era bine fortificată, fiind 
cucerirea cea mai însemnată de până acum. 

33: Atunci Horam, regele Ghezerului, s-a ridicat în ajutorul Lachişului; iar Iosua 1- 
a izbit cu ascuţişul săbiei, pe el şi poporul său, că dintre ei n-a rămas nici unul care să fi 
scăpat cu viaţă sau cu fuga. 

In ajutorul Lachişului a intervenit Horam (= nobil), regele cetăţii Ghezer (= aşezat în pantă), 
situată în apropiere de Lachiş şi datând de pe la anul 3000 î. Hr. „Privite în ansamblu, vestigiile 
arheologice de la Ghezer (1966 -1971) depun mărturie pentru menţiunile făcute de aghiografi în 
legătură cu existenţa sa încă din vremea lui Iosua. Această aşezare a avut o istorie frământată şi pe 
locul său s-au perindat mai multe popoare între care şi filistenii, a căror prezenţă este confirmată în 
nivele de ocupaţie umană identificată de arheologi" 210 . 

34: Iar Iosua, şi tot Israelul cu el, au plecat din Lachiş la Eglon şi l-au împresurat şi 
au pornit război asupră-i; iar Domnul 1-a dat în mâinile lui Israel; 

35: şi în chiar ziua aceea l-au luat, iar pe locuitori i-au trecut prin ascuţişul săbiei; 
şi-n ziua aceea au ucis tot ce era viu în el, aşa cum făcuseră în Lachiş. 

Localizarea Eglonului este incertă; posibil să fi fost situat la 25 km nord-est de Gaza. 

36: Iar Iosua, şi tot Israelul cu el, au plecat de la Eglon la Hebron şi l-au 
împresurat; 

37: şi l-au luat şi l-au trecut prin ascuţişul săbiei, şi pe regele lui şi toate satele lui; 
şi n-a scăpat nimic din ceea ce era viu în el; precum făcuseră cu Eglonul, aşa au făcut şi cu 
el, nimicindu-1, pe el şi tot ce se afla în el. 

Cetatea Hebron fusese numită în vechime Chiriat-Arba; existentă încă de pe timpul lui 
Avraam, cetatea se află la cea mai mare altitudine din Palestina, circa 1000 de metri deasupra 
nivelului Mediteranei; este situat la circa 30 km sud-sud-vest de Ierusalim; în jurul Hebronului 
există 25 de izvoare şi 10 puţuri mari, numeroase podgorii şi livezi cu măslini. 

38: Iar Iosua, şi tot Israelul cu el, s-au întors la Debir şi l-au împresurat; 

39: şi l-au luat, pe el şi pe regele lui şi satele lui şi l-au trecut prin ascuţişul săbiei; şi 
l-au nimicit, şi tot ce era suflare în el; şi n-au lăsat în el pe nimeni care să fi scăpat cu 
viaţă; precum făcuseră cu Hebronul şi cu regele acestuia, aşa au făcut cu Debirul şi cu 

regele lui. 

Debirul era o cetate situată în ţinutul muntos al lui Iuda (după cum se va împărţi 
pământul ulterior), datând încă de pe la anul 2200 î. Hr.; s-a mai numit şi Chiriat-Sefer (= ce- 
tatea cărţii). 

40: Şi a lovit Iosua tot pământul ţinutului muntos şi Neghebul şi ţinutul şes şi 
Asidotul şi pe regii lui; nimic din ele n-a rămas care să fi scăpat viu; şi de istov au nimicit 
tot ce era viu, aşa cum a poruncit Domnul, Dumnezeul lui Israel, 

41 : din Cadeş-Barnea până la Gaza şi tot ţinutul Goşen până la Gabaon. 

Iosua a mai cucerit Neghebul, sau Ţara de miazăzi, loc de păşunat aflat la câţiva 
kilometri sud de Hebron; Asidotul (?) şi cetăţile sale; şi teritoriile de la Cadeş-Barnea (= deşert 
sfinţit) până la Gaza (= puternic) şi din Goşen (= alipire; presimţire) până la Gabaon. 

42: Pe toţi regii acestora şi ţinuturile lor le-a lovit Iosua o dată pentru totdeauna, 
căci Domnul, Dumnezeul lui Israel, S-a luptat de partea lui Israel. 

„Trebuie că aceste regate, care acum sunt supuse de Isus şi se ascund în peşteri, intră, 
mai târziu, în moştenirea sfinţilor şi sunt numite partea Domnului: astfel regatul din Ierusalim, 
Lachiş sau Hebron. Ceea ce cred eu (e) că chiar şi cele cinci simţuri ale trupului, înşirate mai 
înainte, odată ce au fost cucerite de Iisus şi dezbrăcate de infidelitatea lor incredulă, odată ce au 
murit pentru păcat (pentru că au încetat a mai vorbi), aceste cinci simţuri devin slujitoare ale 
sufletului pentru a înfăptui dreptatea lui Dumnezeu' 211 . 



CAPITOLUL 11 - Cucerirea nordului Palestinei: bătălia de la apele Merom; luarea 
Haţorului şi a altor cetăţi; încheiere. 

1: Şi dac-a auzit de aceasta Iabin, regele Haţorului, a trimis la Iobab, regele 
Madonului, la regele Şimronului şi la regele Acşafului 

„Origen interpretează alegoric şi spiritual numele regilor/demoni coalizaţi împotriva lui 
Iisus. Iabin înseamnă gânduri şi vicleşug! isteţime. Corespondentul lui este şarpele din Facere, 
renumit ca fiind cea mai isteaţă dintre creaturi (Facerea 3, 1). Haţor înseamnă curte 
{împărăteasca), simbol al întregii lumi pământeşti; prin urmare, Iabin este simbolul prinţului 
acestei lumi, al diavolului {Horn. Ios. XIV, 2). ♦ Şimron înseamnă ascultare, în două sensuri, 
bună şi rea. Regele din Şimron dă aici ascultare diavolului. ♦ Azif [AcşaJ] înseamnă cum se 
scurge: trimite la motivul vanitas vanitatem (toate cele lumeşti trec, se scurg inexorabil)" 212 . 

2: şi la regii dinspre marele Sidon, la munte, şi la Araba, în preajma Chinarotului, 
şi la câmpie şi în ţinutul Dor 

„Sidon înseamnă vânători: simbolizează puterile malefice care vânează sufletele 
credincioşilor {Horn. Ios. XIV, 2)" 213 . 

3: şi la Canaaneenii cei de pe ţărmul de la răsărit, şi la Amoreii de pe ţărmul mării, 
şi la Hetei şi la Ferezei şi la Iebuseii din munţi şi la Heveii cei de sub Hermon, în ţinutul 
Miţpa. 

4: Şi au ieşit aceştia, ei şi regii lor şi popor mult, numeros ca nisipul de pe ţărmul 
mării, şi cai şi foarte multe care de luptă. 

„Războaiele purtate de Iisus Navi împotriva regatelor (Biblia 1688: nărod multu ca 
năsipul de pe marginea mării mulţimea) au fost înverşunate, victoria israeliţilor se datoreşte, 
potrivit textului, numai ajutorului lui Iahve" 214 . 

O nouă coaliţie se formează împotriva lui Israel; în fruntea acesteia se afla Iabin (= El 
pătrunde) regele Haţorului (= târg; castel îngrădit), cetatea fiind capitala canaaniţilor din nord; 

lui Iabin i s-au alăturat Iobab (= jubilare; gălăgie) regele Madonului (= ceartă) - cetate din nord, 
regele Şimronului (= străjer) - cetate nordică, regele Acşafului (= fascinaţie) - cetate nordică, 
regii din Sidon (= pescuit; vânătoare; întăritură) - veche cetate canaanită din nord, cu regii din 
Araba (= pustiu), de lângă Chinarot sau Chineret (= harpă; liră) - câmpia Ghenizaretului, cu cei 
din ţinutul Dor (= locuinţă) - cetate pe ţărmul Mediteranei, Canaaneenii de pe ţărmul 
Mediteranei, Amoreii de pe ţărm, Heteii, Ferezeii, Iebuseii (vechii locuitori ai cetăţii Ierusalim) 
şi Heveii. 

5: Toţi regii aceştia s-a adunat laolaltă şi au venit într-un singur loc şi şi-au aşezat 
tabăra la apele Merom, ca să se bată cu Israel. 

Apele Merom (= loc înalt) erau situate, cel mai probabil, la 18 km nord de Lacul Galileii, 
dar există şi alte propuneri. 

6: Şi a zis Domnul către Iosua: „Nu te teme de ei, căci mâine, la ceasul acesta, Eu pe 
toţi îi voi da lui Israel ca să-i ucidă; cailor le vei tăia vinele, iar carele de luptă le vei arde-n 
foc". 

,f,e veţi tăia vinele: gr. >L£t)poK07r£iv înseamnă, exact, a tăia tendoanele. Corespunde ebr. 
aqar, dar în Deuteronom 21, 4.6 echivalează ebr. araph, a frânge grumazul. Origen preia împreună 
cele două expresii, interpretând spiritual expresia de aici ca a-şi înfrâna trupul prin post şi apune 
sub jugul abstinenţei grumazul trufaş al cărnii. El pleacă de la o nedumerire: de ce doar caii 
învinşilor sunt sacrificaţi, în vreme ce asinii sunt lăsaţi vii. Pentru că, răspunde el, caii sunt animale 
senzuale, lascive şi trufaşe, simbolizând patimile sufleteşti; asinii însă, prin caracterul lor blând şi 
umil, simbolizează virtuţile. La un alt nivel de interpretare, caii reprezintă adunarea demonilor, în 
vreme ce asinii îi simbolizează pe păgânii ce vor fi convertiţi {Horn. Ios. XV, 3)" 215 . 

7: Iar Iosua şi toţi războinicii au năvălit asupră-le năprasnic la apele Merom şi s-au 
repezit în ei în ţinutul muntos." 

„La nord de lacul Ghenizaret se afla în epoca biblică lacul Hule sau Merom, care era cu 
83 m deasupra nivelului Mării Mediterane. Avea o adâncime de 6-9 m. Hotarul dinspre nord nu 
era perfect delimitat, deoarece, în anotimpul ploios, toată împrejurimea era acoperită de bălţi. 
Lângă lacul acesta, evreii, sub conducerea lui Iosua, l-au înfrânt pe Iabin, regele din Hazor" 216 . 

8: Şi Domnul i-a dat în mâna lui Israel; acesta i-a lovit şi i-a fugărit până la marele 
Sidon şi până la Misferot-Maim şi până la câmpurile din Miţpa, spre răsărit; şi i-a nimicit 
până ce nici unul din ei n-a mai rămas să scape cu viaţă sau cu fuga. 

9: Iar Iosua le-a făcut aşa cum îi poruncise Domnul: cailor le-a tăiat vinele, iar 
carele de luptă le-a ars cu foc. 

Israel zdrobeşte coaliţia potrivnică şi-i urmăreşte pe fugari pe teritorii extinse: până la 
Sidon, în nord, la Misferot-Maim (= izvoare calde) - la hotarele ţării Sidonului, în câmpurile de 
la Miţpa (= turn de veghere) - cetate în Galaad, spre răsărit. Tăierea vinelor cailor, deşi 
violentă, ar putea închipui gestul unui făcător de pace, caii fiind percepuţi în vechiul Orient 
drept un simbol al războiului. 

10: Şi-n vremea aceea s-a întors Iosua şi a luat Haţorul, iar pe regele lui 1-a ucis cu 
sabia. Până atunci, Haţorul fusese căpetenia tuturor acestor regate. 

1 1 : Şi toată suflarea cetăţii au trecut-o prin ascuţişul săbiei, şi i-au nimicit pe toţi şi 
n-a mai rămas în ea nimic din ce era viu; şi au ars Haţorul cu foc. 

„Prin aceasta s-au indicat tainele al căror chip l-au arătat aceste cuvinte. Căci adevăratul 
Mântuitor al nostru, Iisus Hristos, Fiul lui Dumnezeu, biruitorul puterilor celor rele şi 
împărţitorul vredniciilor harului, a biruit în vremea întrupării Sale prin cruce păcatul şi pe regele 
său, diavolul (căci odinioară stăpânea păcatul, împărăţind peste toţi). Prin aceasta a omorât cu 
cuvântul puterii Lui şi a nimicit toată suflarea păcatului, adică patimile cele din noi şi gândurile 
urâte şi rele legate de ele, ca păcatul, în cei ce sunt ai lui Hristos şi vieţuiesc după Hristos, să nu 

mai aibă nimic care să se mişte şi să trăiască asemenea unuia care trăieşte numai prin 
suflare" 217 . 

12: Şi a luat Iosua toate cetăţile acestor regate, ca şi pe regii lor, pe care i-a trecut 
prin ascuţişul săbiei şi i-a nimicit, aşa cum poruncise Moise, sluga Domnului. 

13: Dar Israel nu a ars nici una dintre cetăţile întărite, în afară de Haţor, pe care 
Iosua a ars-o. 

14: Fiii lui Israel au luat pentru ei toate prăzile, iar pe oameni i-au trecut prin 
ascuţişul săbiei până ce i-au nimicit de istov: pe nimeni din ei nu l-au lăsat cu suflare. 

15: Aşa cum Domnul îi poruncise lui Moise, sluga Sa, întocmai îi poruncise Moise lui 
Iosua; aşa a făcut Iosua, fără să lase pe dinafară nimic din ceea ce Domnul îi poruncise lui 
Moise. 

16: Şi a luat Iosua toată ţara muntoasă şi ţinutul Negheb şi tot ţinutul Goşen şi 
ţinutul de şes şi pe cel dinspre apus şi muntele lui Israel şi ţinuturile joase dinspre munte, 

17: de la muntele Pele, care se întinde spre Seir, până la Baal-Gad, şi plaiurile 
Libanului, la poalele Hermonului; şi i-a prins pe toţi regii lor şi i-a bătut şi i-a omorât. 

18: Zile multe s-a războit Iosua cu regii aceştia. 

19: Şi n-a fost cetate pe care să n-o fi cucerit fiii lui Israel; pe toate le-au luat prin 
război. 

20: Că de la Domnul a fost ca inima lor să se întărească în a ieşi cu război împotriva 
lui Israel, pentru ca să fie ei nimiciţi de istov şi nici o milă să nu fie asupră-le, ci să fie daţi 
pieirii, aşa cum Domnul îi grăise lui Moise. 

Continuă cuceririle israeliţilor, urmează luptele cu Enachimii, descendenţi din Enac, 
despre care s-a mai vorbit şi în volumele anterioare: 

21: Şi-n vremea aceea a venit Iosua şi i-a nimicit cu totul pe Enachimii cei de dincolo 
de ţinutul muntos, din Hebron şi din Debir şi din Anab şi din tot muntele lui Israel şi din tot 
muntele lui Iuda, împreună cu cetăţile lor; şi i-a nimicit Iosua întru totul. 

22: Fiii lui Israel n-au cruţat pe nici unul dintre Enachimi, din ei însă au rămas în 
Gaza, în Gat şi Aşdod. 

23: Şi a luat Iosua toată ţara, aşa cum Domnul îi poruncise lui Moise. Şi Iosua le- a 
dat-o ca moştenire lui Israel, prin împărţire, după seminţiile lor. 

Şi s-a odihnit pământul de război. 

„Sub Moise nu s-a spus ceea ce s-a spus sub Iisus (Navi): pământul s-a liniştit de război. 
Desigur că acest pământ, care este al nostru, cel prea plin de războaie şi lupte, acest pământ nu 
va fi lipsit de războaie decât prin lucrarea Domnului Iisus. Intre noi se află tot felul de popoare pă- 
cătoase, care pun stăpânire pe sufletele noastre fără să ne lase nici un răgaz. Inlăuntrul nostru se 
află aceşti canaanei, între noi sunt ferezeii, aici sunt iebuseii; câtă trudă, câtă veghe şi îndelungă- 
răbdare ne trebuie pentru a alunga dintre noi toate aceste popoare viciate, pentru ca, în sfârşit, 
pământul nostru să fie lipsit de războaie" 218 . Să nu uităm că Iosua e doar tip al lui Iisus, după cum 
Canaanul e numai preînchipuire a împărăţiei cerurilor. Astfel, pentru israeliţi a mai trecut multă 
vreme până la stăpânirea deplină a Canaanului (în vremea regelui David), însă chiar şi aceea s-a 
dovedit vremelnică. La fel, pământul trupului nostru nu va fi deplin ferit de războaie în veacul 
acesta, ci doar după intrarea în Ţara Făgăduinţei. Oricum, biruinţa în războaiele noastre şi odihna 
viitoare nu ni le poate da decât Hristos, preînchipuit în Iosua Navi. 



CAPITOLUL 12 - Regii învinşi, la răsărit şi la apus de Iordan. 

1 : Aceştia sunt regii ţării, pe care fiii lui Israel i-au bătut şi ale căror pământuri le-au 

moştenit dincolo de Iordan, spre răsărit, de la valea Arnonului până la muntele Hermon, şi 
tot ţinutul Arabei dinspre răsărit: 

2: Sihon, regele Amoreilor, care locuia în Heşbon şi domnea la Aroer, ce se afla pe 
povârnişul văii Arnonului, şi de la jumătatea Galaadului până la [râul] Iaboc, hotarele fiilor 
luiAmon; 

3: şi Araba până la marea Chinerot, spre răsărit, şi până la marea Arabei; Marea 
Sărată spre răsărit, pe calea către Bet-Ieşimot, de la Teman, la poalele muntelui Fazga; 

4: Og, regele Vasanului, care locuia în Aştarot şi în Edreea, rămas cel din urmă 
dintre uriaşi 

5: şi care domnea de la muntele Hermon şi de la Salca şi peste tot ţinutul Vasanului 
spre hotarele Gheşurului şi Maacului, şi peste jumătate din Galaad, până la hotarele lui Si- 
hon, regele Heşbonului. 

6: Pe aceştia i-au ucis Moise, sluga Domnului, şi fiii lui Israel; iar Moise i-a dat ca 
moştenire lui Ruben şi lui Gad şi la jumătate din seminţia lui Mânase. 

Despre aceste cuceriri, săvârşite în vremea lui Moise, am vorbit în comentariile la 
Cărţile Numerii şi Deuteronom. Revenim, aici, cu scurte precizări. La răsărit de Iordan, evreii au 
ocupat teritoriul cuprins între Arnon (= cel ce murmură; cel ce se mişcă repede) - râu care 
despărţea pe amoriţii din nord de moabiţii din sud -, muntele Hermon (= munte sacru) şi pustiul 
Araba. Aici, evreii au învins pe Sihon (= cel ce dezrădăcinează; distrugător), regele Amoreilor, 
care locuia în Heşbon (= calcul; socoteală) şi domnea la Aroer (= goliciune; tufiş de ienupăr) - 
cetate aflată pe malul drept al Arnonului. Regatul său cuprindea parte din Galaad (= aspru; 
zgrunţuros), regiune muntoasă la est de Iordan, mergând până la Iaboc (= râul albastru), afluent al 
Iordanului, şi Araba, până la Marea Chinerot (= harpă; liră) - vechi nume al Lacului Galileii sau 
Ghenizaret; Marea Arabei şi Marea Sărată denumesc Marea Moartă; Bet-Ieşimot (= casa 
pustiurilor) era o cetate pe malul răsăritean al Iordanului, situată în apropiere de muntele Fazga 
sau Pisga (= înălţime) şi de Marea Moartă. Teman (= ţinut sudic) denumea un trib, descendent din 
Esau, şi un teritoriu, ocupat de acest trib, în regatul Edom. 

Tot la răsărit de Iordan, evreii au biruit pe Og (= cel uriaş; cel cu gâtul lung), regele 
Vasanului (= ţară întinsă; pământ roditor); acesta locuia în Aştarot (= turmă de oi; zei), sediul 
cultului zeiţei Astarte, şi Edreea (= puternic; putere), capitala Vasanului. Salca (= coşul vostru; 
drum) era o cetate din Vasan situată în apropiere de Edrei sau Edreea; Gheşur (= un pod) era un 
ţinut situat între Hermon şi Vasan; Moaca (= opresiune; asuprire), localitate siriană. 

7: Şi aceştia sunt regii Amoreilor, pe care Iosua şi fiii lui Israel i-au ucis dincolo de 
Iordan, de la Baal-Gad, în valea Libanului, şi până la muntele Pele, cum te urci spre Seir; 
iar Iosua a dat [pământul] seminţiilor lui Israel, să-1 moştenească după cum se cade: 

8: la munte, la câmpie, în Araba, în Asidot, în pustie, în Negheb; pe Heteu şi pe 
Amoreu şi pe Canaanean şi pe Ferezeu şi pe Heveu şi pe Iebuseu; 

9: pe regele Ierihonului 

şi pe regele Aiului, care este aproape de Betel, 

10: pe regele Ierusalimului 

şi pe regele Hebronului, 

1 1 : pe regele Iarmutului 

şi pe regele Lachişului, 

12: pe regele Eglonului 

şi pe regele Ghezerului, 

13: pe regele Debirului 

şi pe regele Ghederului, 

14: pe regele Hormei 

şi pe regele Aradului, 

15: pe regele Libnei 

şi pe regele Adulamului, 

16: pe regele Machedei 

şi pe regele Betelului, 

17: pe regele Tapuahului 

şi pe regele Heferului, 

18: pe regele Afecului 

şi pe al Şaronului, 

19: pe regele Haţorului, 

20: pe regele Şimron-Meronului, 

pe regele Madonului, 

pe regele Acşafului, 

21 : pe regele Chedeşului, 

pe regele Taanacului, 

22: pe regele Meghiddonului, 

pe regele Iocneamului de lângă Cârmei, 

23: pe regele Dorului de lângă Nafat-Dor, 

pe regele Goimilor din Ghilgal, 

24: pe regele Tirţei. 

De toţi, treizeci şi unu de regi. 

Dăm mai jos lista cetăţilor ai căror regi au fost biruiţi de către israeliţi: 

Ierihon (= cetatea finirilor; oraşul parfumurilor); 

Ai (= ruină); 

Ierusalim (= fundamentul păcii; posesiunea păcii; cetatea păcii); 

Hebron (= comuniune; tovărăşie; ligă); 

Iarmut (= înălţime), cetate din câmpie; 

Lachiş (= colină; încăpăţânare); 

Eglon (= juninci; cerc), cetate din Ţara de Jos; 

Ghezer (= pantă repede), cetate canaanită în apropiere de Lachiş; 

Debir (= în spate; vorbire; păşune), cetate din ţinutul muntos al lui Iuda; 

Gheder (= perete), cetate din extremitatea demiazăzi a lui Iuda; 

Horma (= nimicire), numită înainte de distrugerea ei completă Ţefat; era situată în 
partea sudică a Palestinei, către hotarul cu Edomul; 

Arad (= măgar sălbatic), oraş situat la marginea pustiei lui Iuda; 

Libna (= albeaţă), cetate din câmpie; 

Adulam (= loc împrejmuit), cetate situată între Iarmut şi Soco; 

Macheda (= ţinutul păstorilor), cetate canaanită din pustie; 

Betel (= casa lui Dumnezeu), oraş la vest de Ai şi la sud de Silo; 

Tapuah (= măr; gutuie; caisă), cetate din câmpia lui Iuda; 

Hefer (= fântână; izvor), cetate pe malul apusean al Iordanului; 

Afeca (= loc tare; fortificaţie), cetate din regiunea muntoasă a lui Iuda; 

Şaron (= crăpături în pământ) sau Laşaron, localitate neidentificată; Biblia Hebraica o 
numeşte Laşaron; Septuaginta are vasilea Afek tis Saron (regele Afecului care ţine de Saron); 
Vulgata socoteşte Saronul drept o cetate aparte; 

Haţor (= târg; castel îngrădit),capitala regatului canaanit ce se întindea în nordul 
Palestinei; 

Şimron-Meron (= straja amărăciunii; paza înălţimii), cetate canaanită situată în 
apropierea Betleemului Galileii; 

Madon (= ceartă), cetate din nordul Canaanuluţ 

Acşaf(= fascinaţie), cetatea canaanită aparţinând ulterior teritoriului lui Aşer; 

Chedeş (= sfinţit), ar putea fi un alt nume pentru Cadeş-Barnea; 

Taanac (= loc nisipos), cetate la marginea câmpiei Izreelului; 

Meghiddo (= amplasamentul trupelor), cetate în câmpia Ezdrelonului, de mare 
importanţă strategică; 

Iocneam (= ridicarea poporului), cetate aparţinând ulterior teritoriului lui Efraim, situată 
pe Cârmei (= grădină mare) sau în apropierea acestuia; 

Dor (= locuinţă), cetate situată pe ţărmul Mediteranei, lângă Nafat-Dor (= înălţimile 
Dorului); 

Goim (= neamuri), cetate de lângă Ghilgal; 

Tirţa (= graţie; farmec), cetate canaanită devenită celebră datorită frumuseţii sale. 

Aceştia sunt regii biruiţi de Iosua (sau, mai exact, cetăţile stăpânite de aceia). Fără a fi 
curăţit cu totul pământul de popoarele canaanite, luptele prelungindu-se şi în epocile viitoare, 
ţara putea fi acum împărţită triburilor israelite. Despre împărţirea pământului vorbeşte 
următoarea secţiune a Cărţii Iosua. 



CAPITOLUL 13 - împărţirea pământului la răsărit de Iordan. 

„Capitolul 13 tratează complicata problemă a moştenirii şi împărţirii după seminţii" 279 . 
„De aici începe împărţirea Canaanului, care continuă până la cap. \9 ,,22 °, 

1: Iosua era bătrân şi îndelungat în zile; şi a zis Domnul către Iosua: „Tu ai 
îmbătrânit, eşti înaintat în vârstă, dar pământ care să fie împărţit ca moştenire e încă 
foarte mult. 

„întrucât avem obiceiul ca cele zise despre Iisus Navi să le punem în legătură cu 
Domnul şi Mântuitorul nostru, atunci căruia din cei doi se potriveşte să-i spui bătrân şi înaintat 
în zile? Oare nu celui ce este începutul a toate şi care e mai întâi născut decât toată făptura? Iată 
de ce, fără îndoială, atributul de bătrân în înţelesul deplin al cuvântului nu i se potriveşte decât 
Domnului şi numai Lui, pentru că înainte de El n-a existat nimeni" 221 . Cât priveşte pământul ce- 
a mai rămas de împărţit: „In cele de mai înainte s-a spus, după cum am constatat, că: S-a liniştit 
pământul de război şi Iisus (Iosua) a luat tot pământul (11, 23). Or, iată că acum scrie: pământ 
de luat în moştenire a rămas încă mult. Crezi cumva că Scriptura ar conţine contradicţii? Despre 
aşa ceva nici măcar n-ar trebui să pomenim. Dacă vom căuta înţelesul duhovnicesc al lucrurilor, 
atunci nu vom mai găsi nimic contradictoriu. Să ţinem seamă de întâia venire a Domnului şi 
Mântuitorului nostru, care a început să arunce sămânţa cuvântului Său pe pământ, când a pus 
stăpânire pe tot pământul numai prin puterea seminţei Sale, punând pe fugă puterile potrivnice 
şi pe îngerii răzvrătiţi, care se făcuseră stăpâni peste duhurile popoarelor şi în acelaşi timp a se- 
mănat cuvântul Său, răspândindu-şi astfel bisericile Sale. Aceasta este prima luare în stăpânire a 
întregului pământ. Vino după mine, ascultătorule, pe pârtia abia perceptibilă a cuvântului, şi-ţi 
voi arăta că există şi o a doua ocupaţie a unui pământ, despre care i s-a spus lui Iisus (Navi) că 
mai este mult. Ascultă ce spune despre acesta Pavel: El trebuie să împărătească până ce va pune 
pe toţi vrăjmaşii Săi aşternut picioarelor Sale (I Corinteni 15, 25). Acesta este pământul despre 
care s-a spus că a fost lăsat până ce toţi vor fi supuşi sub picioarele Lui şi astfel El va cuprinde 
toate popoarele în moştenirea Sa. [...] In ce priveşte timpurile noastre, multe lucruri au rămas 
încă nerezolvate şi nu sunt încă aşezate la picioarele lui Iisus. Or, Domnul Hristos, şi pe acestea 
trebuie să le cuprindă. Căci nu poate avea loc sfârşitul lumii dacă nu vor fi supuse mai întâi toate, 
după cum zice profetul: Toate neamurile vor sluji Lui (Psalmi 71, 11), de la o margine până la alta 
şi de la râu până la marginile lumii. înaintea Lui vor îngenunchea etiopienii (Psalmi 71, 8-9) şi din 

ţinuturile din cealaltă parte a Etiopiei îi vor aduce daruri (Sofonie 3, 10). Rezultă, de aici, că, la a 
doua venire, Iisus va lua în stăpânire întregul pământ, din care mai rămăsese mult de cucerit. Dar 
fericiţi sunt cei care au fost cuceriţi la întâia Lui venire! Vor fi, într-adevăr, încărcaţi de daruri cei 
care cu toată împotrivirea atâtor vrăjmaşi şi atacurilor atâtor potrivnici, îşi dobândesc, prin război 
şi pe calea armelor, partea lor din pământul făgăduit. Dar, în clipa în care supunerea lor va fi fost 
adusă la îndeplinire, prin silă, în ziua când va trebui nimicit vrăjmaşul cel din urmă, adică moartea 
(I Corinteni 15, 26), nu va mai fi bunăvoinţă pentru cei care au fost supuşi" 222 . In continuare, 
Dumnezeu arată care e pământul ce mai rămâne de luat în stăpânire, fiind vorba aici, desigur, 
despre realităţile istorice prin care a trecut poporul Israel; Iosua are de luat în stăpânire Canaanul; 
Iisus, Cel prefigurat de Acela, va stăpâni peste tot pământul. 

2: Acesta e pământul care rămâne: 

Hotarele Filistenilor, Gheşurul şi Canaanul; 

3: de la ţinutul nelocuit din faţa Egiptului până la hotarele Ecronului, de-a stânga 
Canaaneenilor, se socotesc cele cinci principate ale Filistenilor: Gaza, Aşdod, Ascalon, Gat şi 
Ecron; 

4: şi [ţinutul] Heveilor: de la Teman la ţinutul Canaan din faţa Gâzei, şi ţinuturile 
sidoniene până la Afeca şi până la hotarele Amoreilor. 

5: Şi tot ţinutul filistean Ghebla şi tot Libanul spre soare-răsare, de la Baal-Gad, la 
poalele muntelui Hermon, până la intrarea Hamatului; 

Ghebla: „e vorba de cetatea feniciană Gebal, mai cunoscută sub numele grecesc 
Byblos" 223 . 

6: pe toţi locuitorii ţinutului muntos, de la Liban până la Misferot-Maim, pe toţi 
Sidonienii îi voi nimici de dinaintea lui Israel; dar tu să-i dai lui Israel (pământul) prin sorţi, 
aşa cum ţi-am poruncit Eu ţie. 

E indicat pământul care a mai rămas de cucerit; ne oprim aici asupra toponimelor, cu 
scurte indicaţii: Gheşur (= un pod), regat aramaic; prin Canaan se înţelege aici, cel mai 
probabil, teritoriul stăpânit de Filisteni de-a lungul Mediteranei; Gaza (= puternic), cea mai 
sudică cetate fîlisteană; Aşdod (= loc fortificat; castel), una dintre principalele cetăţi filistene; 
Ascalon (= punct de plecare; migraţiune), una dintre principalele cinci cetăţi feniciene; Gat (= 
teasc pentru struguri), una dintre principalele cinci cetăţi feniciene; Ecron (= sterpiciune), cea 
mai nordică şi cea mai mare cetate fîlisteană; Teman (= ţinut sudic), numele unui trib desprins 
din Esau şi al teritoriului ocupat de acesta în Edom; Afeca (= forţă), cetate la nord de Sidon; 
Ghebla sau Ghebal (= munte), cetate pe ţărmul Mediteranei, la nord de Sidon; Baal-Gad (= 
Domnul prosperităţii), ţinut aflat la poalele muntelui Hermon; Hamat (= fortăreaţă), oraş la 
nord de Hermon, către Damasc; Misferot-Maim (= izvoare calde), cetate de la hotarele ţării 
Sidonului. 

„Apoi, după o lungă înşirare de noţiuni, Scriptura vorbeşte doar despre cei din Sidon: 
voi pierde pe sidonieni de la faţa fiilor lui Israel. Au fost amintiţi şi canaaneii şi cei care se 
găsesc în ţinuturile dinspre Egipt, cei care se află în ţinutul Accaronului şi în partea stângă a 
râului (Iordan), precum şi mulţime de alte popoare. Dar, numai despre sidonieni zice Domnul că- 
i va nimici. Sidonienii, însă, [. . .] înseamnă vânătorii. Ce altceva se înţelege prin aceşti vânători 
răi, pe care Domnul îi va nimici, dacă nu puterile vrăjmaşe despre care profetul zice: au întins 
cursă picioarelor mele, pentru a vâna sufletele şi a le atrage, pe neaşteptate, spre păcat? De 
aceea îi nimiceşte Domnul. Când vânătorii vor fi morţi, când nu va mai fi nimeni pentru a 
întinde curse şi plase ca să atragă sufletele în păcat, atunci fiecare va sta liniştit sub viţa şi sub 
smochinul lui (Miheea 4, 4)" 224 . 

7: Şi acum, împarte pământul acesta, ca moştenire prin sorţi, la nouă seminţii şi la 

jumătate din seminţia lui Mânase; de la Iordan până la Marea cea Mare, înspre apus, să li— 1 
dai lor: Marea cea Mare va fi hotarul". 

8: Iar celor două seminţii, a lui Ruben şi a lui Gad, şi la jumătate din seminţia lui 
Mânase le-a dat Moise pe cel de dincolo de Iordan; Moise, sluga lui Dumnezeu, li 1-a dat 
spre răsărit, 

9: de la Aroer, care e pe malul râului Arnon, şi cetatea cea din mijlocul văii şi 
Medeba întreagă, până la Dibon, 

10: precum şi toate cetăţile lui Sihon, regele Amoreilor, care a stăpânit din Heşbon 
până la hotarele fiilor lui Amon; 

11: şi ţinutul Galaadului şi hotarele Gheşuriţilor şi ale Maacatienilor, tot muntele 
Hermonului şi întregul ţinut al Vasanului, până la Salca; 

12: întregul regat al lui Og din ţinutul Vasanului, care a domnit în Aştarot şi în 
Edreea, cel rămas dintre uriaşi, pe care Moise 1-a bătut şi 1-a nimicit. 

Despre cucerirea teritoriilor de la răsărit de Iordan am vorbit amănunţit în comentariile 
anterioare, la Cărţile Numerii şi Deuteronom. La răsărit de Iordan au primit teritorii triburile 
Ruben (= iată fiu; arătarea fiului), Gad (= noroc; fericit) şi jumătate din Mânase (= cel ce face să 
uite; uitare). Zăbovim aici şi asupra unor toponime: Medeba (= izvorul puterii; ape liniştite), 
veche cetate moabită, atribuită seminţiei lui Ruben; Dibon (= ţinut mlăştinos; albia râului), oraş 
moabit, cucerit de Amoriţi şi, de la aceştia, de către israeliţi. 

„Azi ni s-amai citit că Moise a dat unora partea lor de moştenire. După aceea citim că şi 
Iosua, la porunca Domnului, a împărţit oamenilor săi partea cuvenită lor. Aşadar, cel dintâi care 
a împărţit moştenire a fost Moise, al doilea Iosua. Prin Moise trebuie să înţelegem Legea. Cei 
care au trăit după Lege au primit cei dintâi partea de moştenire, însă în afara Ţării Făgăduinţei, 
căci când au primit pământul lor moştenire, ei nu l-au ocupat realmente, nici nu l-au împărţit 
între ei, ci au aşteptat să primească abia de la Isus partea lor" 225 . 

13: Dar fiii lui Israel nu i-au nimicit pe Gheşureni şi pe Maacatieni şi pe 
Canaaneeni; iar regele Gheşurenilor şi al Maacatienilor locuieşte până azi printre fiii lui 
Israel. 

Text care arată că victoria israeliţilor de la răsărit de Iordan nu a fost deplină, iar aceste 
neamuri vor primejdui credinţa evreilor. Putem în continuare aplica astfel de locuri la paralela 
Moise-Iosua, în primul fiind închipuită Legea, iar al doilea vestind pe Iisus Hristos. Adevărul, 
însă, e acela că istoria israeliţilor nu permite până la capăt această interpretare, decât ca tip 
(chip) imperfect al realităţilor cereşti. Desigur, cititorul se va fi deprins până acum cu aceste 
analogii şi va şti până unde se poate încredinţa lor. 

14: Doar seminţiei lui Levi nu i s-a dat moştenire: Domnul, Dumnezeul lui Israel, 
El e moştenirea lor, aşa cum le-a spus Domnul. Şi aceasta e împărţirea pe care Moise le-a 
făcut-o fiilor lui Israel la Araba Moabului, dincolo de Iordan, spre Ierihon. 

In comentariile anterioare am arătat deseori că tribul Levi, ca trib sacerdotal, nu a primit 
un teritoriu al său la împărţirea pământului, ei urmând a se întreţine din ofrandele aduse lui 
Dumnezeu. „Leviţii n-au primit moştenire nici de la Moise, nici de la Isus (Navi), căci 
Dumnezeu este partea lor. Oare nu se trage de aici concluzia că în Biserica Domnului sunt unii 
care depăşesc pe toţi ceilalţi prin virtuţile şi vredniciile lor, căci despre ei ne spune Scriptura că 
Domnul însuşi este moştenirea lor? Şi dacă ne este îngăduit să arătăm o oarecare îndrăzneală, în 
legătură cu aceste lucruri, să cercetăm cât de puţin adâncimile acestor taine, ca să vedem dacă 
nu cumva imaginea preoţilor şi a leviţilor ascunde următorul înţeles: în mijlocul poporului, 
adică al acelora care sunt mântuiţi, partea cea mai mare şi cel mai mare număr dintre ei au 
credinţa celor simpli şi temători de Dumnezeu, încât sunt plăcuţi Lui prin fapte bune, prin 
moravuri cinstite şi prin însuşirile alese ale faptelor lor. Dar sunt puţini, chiar foarte rari, cei 
care se dedică înţelepciunii şi ştiinţei, care-şi păstrează inimile lor curate şi cultivă cele mai 

frumoase virtuţi. Ştiinţa lor le îngăduie să aleagă calea pe care pornesc ceilalţi mai simpli, ca să 
ajungă la mântuire. Aşa sunt cei înfăţişaţi aici cu numele de preoţi şi leviţi, amintindu-ni-se că 
moştenirea lor este Domnul, adică înţelepciunea, pe care au preferat-o mai mult decât orice 
altceva" 226 . 

15: Pământul i 1-a dat Moise seminţiei lui Ruben, după familiile lor. 

16: Hotarele lor au fost de la Aroer, care este faţă-n faţă cu valea Arnonului, precum 
şi cetatea ce se află în valea Arnonului, şi tot şesul până la Medeba 

17: şi până la Heşbon şi toate cetăţile din şes, şi Dibonul şi Bamot-Baal şi Bet-Baal- 
Meon 

18: şi Vasanul şi Chedemotul şi Mefaatul 

19: şi Chiriataim, Sibma şi Ţeret-Iaşahar în muntele Emec; 

20: şi Bet-Peor şi poalele muntelui Fazga şi Bet-Ieşimot; 

21: şi toate cetăţile din şes şi tot regatul lui Sihon, regele Amoreilor, pe care 1-a ucis 
Moise, pe el şi pe căpeteniile Madianului: Evi, Rechem, Ţur, Hur şi Reba, căpeteniile de pe 
lângă Sihon, şi pe locuitorii ţinutului. 

22: Iar pe Balaam al lui Beor, vrăjitorul, l-au ucis în luptă. 

23: Iar hotarele lui Ruben erau...: însuşi Iordanul era hotar; aceasta-i moştenirea 
fiilor lui Ruben, după familiile lor, după cetăţile şi satele lor. 

E arătat teritoriul primit de seminţia lui Ruben la răsărit de Iordan. Zăbovim aici asupra 
toponimelor noi: 

Bamot-Baal (= înălţimile lui Baal), pare a fi fost un vârf de pe lunga creastă a muntelui 
Atarus; Baal (= Domn; Stăpân); 

Bet-Baal-Meon (= casa domnului locuinţelor), veche cetate amorită de la frontiera 
Moabului; 

Chedemot (= aşezări răsăritene), cetate pe malul răsăritean al Iordanului, situată la 
marginea pustiei; 

Mefaat (= frumuseţe); 

Chiriataim (= cetate dublă; cetăţi gemene; oraşe surori), cetate între Arnon şi Atarot; 

Sibma (= răcoare), cetate în apropiere de Heşbon; 

Ţeret-Iaşahar (= strălucirea zorilor), cetate amplasată pe un munte, în apropierea Mării 
Moarte; Emec (= vale); 

Bet-Peor (= casa lui Peor), localitate învecinată cu Fazga; Peor (= ruptură; 
deschizătură); 

Bet-Ieşimot (= casa pustiurilor), cetate situată aproape de Fazga şi de Marea Moartă. 

Acestea erau teritoriile moştenite de Ruben. Despre căpeteniile Madianului biruite de 
israeliţi s-a vorbit la Cartea Numerii (3 1 , 8). 

24: Moise, de asemenea, le-a dat moştenire fiilor lui Gad, după familiile lor. 

25: în hotarele lor erau: Iezerul şi toate cetăţile Galaadului şi jumătate din ţinutul 
fiilor lui Amon, până la Aroer, care se află în faţa cetăţii Raba; 

26: şi de la Heşbon până la Ramat-Miţpa şi Betonim şi de la Mahanaim până la 
hotarele Debirului, 

27: şi Bet-Haran şi Bet- Nimra şi Sucot şi Ţafon şi restul regatului lui Sihon, regele 
Heşbonului. Hotarul lui era Iordanul, până la marea Chineret, dincolo de Iordan, spre 
răsărit. 

28: Aceasta e moştenirea fiilor lui Gad, după familiile, cetăţile şi satele lor. 

E înfăţişată moştenirea lui Gad, fiind enumerate, selectiv, câteva toponime; la rândul 
nostru, ne vom ocupa doar de câteva dintre acestea: 

Iezer sau Iaezer (= folositor), cetate din Galaad; 

Raba (= capitală; mare), cetate situată în bazinul superior al Iabocului; 

Heşbon (= calcul; socoteală), capitala lui Sihon, despre care s-a mai vorbit: „La est de 
partea septentrională a Mării Moarte era amplasat Heşbonul, oraş regal al amoriţilor (Numerii 21, 
25 ş. u.)- Ulterior l-au ocupat israeliţii, iar mai apoi a ajuns cetate moabită" 227 ; 

Ramat-Miţpa (= înălţimea turnului de veghere), cetate galaadită, situată la hotarele lui 
Gad; 

Betonim (= fisticuri), cetate revenită lui Gad; 

Mahanaim (= două tabere), cetate revenită lui Gad; 

Bet-Haran (= casa drumului), localitate pe valea Iordanului, reconstruită de tribul Gad; 

Bet-Nimra (= casa leopardului), cetate acordată gadiţilor; 

Sucot (= colibe; cabane; corturi), localitate pe malul răsăritean al Iordanului; 

Ţafon (= nord), cetate pe valea Iordanului. 

29: Moise a dat [moştenire] şi la jumătate din seminţia lui Mânase. 

30: Iar hotarele lor au fost de la Mahanaim, cu tot regatul Vasanului, cu tot regatul 
lui Og, regele Vasanului, şi cu toate satele Iairului - care se află în ţinutul Vasanului -; 
şaizeci de cetăţi. 

31: Iar jumătate din Galaad, cu Aştarotul şi Edreea, - cetăţile regale ale lui Og în 
ţinutul Vasanului - i-a fost dată fiilor lui Machir, fiul lui Mânase, adică la jumătate din fiii 
lui Machir, fiul lui Mânase, după familiile lor. 

Se arată teritoriul primit de jumătatea lui Mânase la răsărit de Iordan; pentru Cartea 
Iosua, un singur toponim nou aflăm aici: Iair (= El luminează), fiind vorba despre Târgurile 
lui Iair, localităţi lipsite de ziduri de apărare, în partea de nord-vest a Vasanului, în regiunea 
Argobului. Moştenitor a fost Machir (= vândut), fiul lui Mânase, dar, ca unic fiu, strămoş şi al 
jumătăţii lui Mânase stabilite în Canaan. 

32: Aceştia sunt cei cărora le-a dat Moise moştenire în şesul Moabului, dincolo de 
Iordan, în faţa Ierihonului, spre răsărit. Dar seminţiei lui Levi nu i-a dat Moise moştenire: 
Domnul, Dumnezeul lui Israel, £1 este moştenirea lor, aşa cum le-a grăit. 

„A doua frază a acestui verset e preluată din Textul Masoretic" 228 . Despre moştenirea 
leviţilor s-a vorbit adeseori, urmând să se revină asupra lor. 



CAPITOLUL 14 - împărţirea pământului la apus de Iordan. 

1: Aceştia sunt aceia dintre fiii lui Israel care au primit moştenire în ţara 
Canaanului, cărora Eleazar preotul şi Iosua, fiul lui Navi, şi capii de familie ale seminţiilor 
fiilor lui Israel le-au împărţit ca moştenire. 

„Fiul lui Navi a pus doisprezece oameni ca să împartă moştenirea; doisprezece apostoli, 
crainici ai adevărului, trimite şi Iisus (Hristos) în toată lumea" 229 . „Aşadar, acel pământ, care 
este dincolo de Iordan, a fost împărţit de Moise, în timp ce pământul sfânt, pământul cel bun, 1-a 
împărţit Isus împreună cu mai marii seminţiilor lui Israel. Vezi, dar, că de îndată ce Mântuitorul 
va începe să împartă adevărata moştenire a ţării sfinte, El îşi va atrage de partea Sa pe prinţii 
adevăratului Israel, pe Israelul cel duhovnicesc. Şi cine sunt fruntaşii seminţiilor noastre? Aceşti 
fruntaşi ai Bisericii, dacă nu Sfinţii Apostoli cărora Mântuitorul le-a spus: Veţi şedea şi voi, pe 
douăsprezece tronuri, şi veţi judeca cele douăsprezece seminţii ale lui Israel (Matei 19, 28). în 
acelaşi timp a fost asociat la împărţire şi un preot, care este cuvântul tainic şi mistic al lui 
Dumnezeu, deoarece este spus că Isus şi Eleazar au convenit pentru a împărţi pământul" 230 . 
Amintim aici că Eleazar se tâlcuieşte Dumnezeu a venit în ajutor, iar Navi (sau Nun) prin 

peşte; durată; vlăstar. 

2: Ei şi-au primit moştenirea prin sorţi, aşa cum Domnul, prin mâna lui Iosua, le-a 
poruncit celor nouă seminţii şi la o jumătate de seminţie 

3: dincolo de Iordan. Dar Leviţii nu aveau parte printre ei. 

4: Fiindcă fiii lui Iosif erau două seminţii: Mânase şi Efraim; iar pentru Leviţi nu 
era în ţară nici o parte care să le fi fost dată, ci doar cetăţi de locuit, precum şi împrejuri- 
mile acestora pentru vitele lor, cu vite cu tot. 

5: Precum Domnul îi poruncise lui Moise, aşa au făcut fiii lui Israel şi au împărţit 
pământul. 

Situaţia aparte a leviţilor e explicată aici şi prin aceea că din Iosif au răsărit două 
seminţii: numărul triburilor, ca şi acela al Apostolilor, trebuia să se menţină acela de două- 
sprezece. Nu ne pare a fi aici locul potrivit pentru a tâlcui acest număr, dar putem trimite pe cei 
interesaţi la Ambigua Sfântului Maxim Mărturisitorul (pp. 163-170). 

6: Iar fiii lui Iuda au venit la Iosua în Ghilgal; şi i-a grăit Caleb, fiul lui Iefone 
Chenezeul: „Tu ştii cuvântul pe care Domnul 1-a grăit către Moise, sluga lui Dumnezeu, în 
privinţa mea şi a ta, la Cadeş-Barnea. 

7: Că eu aveam patruzeci de ani când Moise, sluga lui Dumnezeu, m-a trimis din Ca- 
deş-Barnea să iscodesc această ţară, iar eu i-am răspuns după gândul său. 

8: Fraţii mei, cei ce s-au suit împreună cu mine, au înspăimântat inima poporului; eu 
însă L-am urmat întocmai pe Domnul, Dumnezeul meu. 

9: în ziua aceea s-a jurat Moise, zicând: Pământul în care te-ai dus îţi va fi 
moştenire, ţie şi fiilor tăi în veci, fiindcă tu L-ai urmat întocmai pe Domnul, Dumnezeul 
nostru. 

10: Şi acum, iată că Domnul m-a ţinut viu, aşa cum a grăit; patruzeci şi cinci de ani 
sunt acum de când Domnul a grăit cuvântul acesta către Moise, la vremea când Israel 
umbla prin pustie; şi acum, iată, eu am optzeci şi cinci de ani 

1 1 : şi sunt încă tare, ca atunci când m-a trimis Moise; tare sunt şi acum să ies şi să 
intru în război. 

12: Şi acum, cer de la tine muntele acesta, aşa cum a zis Domnul în ziua aceea; că tu 
ai auzit cuvântul acesta în ziua aceea. Enachimii sunt şi acum acolo, cu cetăţi mari şi tari; 
aşadar, dacă Domnul va fi cu mine, eu îi voi nimici, aşa cum mi-a spus mie Domnul". 

„Sfântul nu cere nimic neînsemnat şi pământesc, nimic din ce se găseşte în fundul 
văilor, ci el cere un munte înalt, un munte acoperit cu oraşe mari şi întărite. [. . .] Şi dacă a cerut, 
e că a cunoscut meşteşugul de a lupta, după cum este scris: înţeleptul ia cu luptă cruntă cetatea 
şi răstoarnă întăriturile în care-şi puneau nădejdea necredincioşii (Pilde 21, 22). Crezi că dacă 
Solomon a spus acestea a voit să ne înveţe pe noi că înţeleptul cucereşte cetăţi şi nimiceşte me- 
terezele zidite din pietre? înţelesul acestor cuvinte este următorul: oraşul şi meterezele indică 
învăţăturile şi judecăţile cu care filosofii construiesc toate părerile profane şi potrivnice Legii 
divine, care sunt observate de păgâni şi barbari. La numărul de păreri josnice şi de oraşe în- 
tărite, aşezate pe munţi, trebuie să adăugăm şi afirmaţiile pe care ereticii le atribuie Scripturii şi 
pe care ei le aşază ca pe nişte munţi înalţi. Acestea sunt cetăţile pe care le dărâmă înţelepţii 
proclamând cuvântul adevărului, şi oraşele minciunii, pe care le răstoarnă berbecul adevărului, 
precum şi Apostolul Pavel zicea: Noi surpăm gândurile şi toată trufia care se ridică împotriva cu- 
noaşterii lui Dumnezeu (I Corinteni 10, 5). Şi astăzi trăieşte înaintea lui Isus preaînţeleptul Caleb, 
mărturisind că e tare în război şi gata de luptă, şi cere, ca să spunem aşa, învoirea să se bată, să 
atace pe înţelepţii veacului, pe cei care afirmă minciuna în locul adevărului, să-i biruie, să-i 
învingă şi să răstoarne întreg edificiul spuselor lor. De aceea, văzând însufleţirea lui Isus, îl bine- 
cuvântează (v. 13). Fără îndoială El binecuvintează astfel de dorinţe şi de cutezanţe. Dar şi tu, 

dacă vrei să te dedici învăţăturii, cugetând în Legea lui Dumnezeu, în duhul înţelepciunii şi 
devenind ca o inimă în Legea lui Dumnezeu, poţi răsturna cetăţi mari şi întărite, adică născocirile 
minciunii, învrednicindu-te de binecuvântarea lui Isus şi astfel primeşti de la el Hebronul. Dar 
Hebron se tâlcuieşte comuniune ori căsnicie" 231 . 

13: Iar Iosua 1-a binecuvântat; şi a dat Hebronul ca moştenire lui Caleb, fiul lui 
Iefone Chenezeul. 

„Hebronul este alt oraş străvechi al Ţării Sfinte, existent până azi. In timpul lui Iosua se 
numea Qyriat Arba. Este situat la 36 km sud de Ierusalim şi la 927 m altitudine deasupra 
nivelului Mediteranei" 232 . 

14: Şi de atunci până-n ziua de astăzi i-a fost Hebronul moştenire lui Caleb, fiul lui 
Iefone Chenezeul, fiindcă el a ascultat de porunca Domnului, Dumnezeul lui Israel. 

„Să vedem, dar, cine este cel dintâi care a primit moştenirea din mâinile lui Iisus 
(Iosua)? Scriptura zice că acesta a fost Caleb, fiul lui Iefone, căci el e întâiul care cere şi stăruie 
cu vorbe şi temeiuri, vorbe despre care ştim că ne pot fi de folos pentru mântuire. Caleb se 
tâlcuieşte: ca inima. Cine este cel ca inima, dacă nu acela care în toate treburile îşi închină 
munca gândirii, care nu primeşte numele unui oarecare membru al Bisericii, ci este identificat 
cu organul cel mai important din noi, adică cu inima, ceea ce înseamnă că în toate lucrările sale 
el se conformează raţiunii şi înţelepciunii şi orânduieşte toate treburile ca şi când el însuşi ar fi 
inima? In ce priveşte pe Iefone, tatăl său, acesta se tâlcuieşte: convertire. Acest Caleb este, deci, 
fiul convertirii. Ce alt înţeles poate avea decât că, întorcându-se la Dumnezeu, a produs un 
asemenea efect încât inima sa a născut un fiu care este inima? Orice om, deci, care se dăruieşte 
gândurilor divine şi care stăruie cu înţelepciune şi judecată, este un Caleb. Acest Caleb a fost în- 
drumat, mai întâi, de Moise, iar mai apoi de Iisus (Iosua), care 1-a asistat şi i-a zis: Tu ştii ce a 
zis Domnul către Moise, omul lui Dumnezeu. Tu cunoşti cuvântul pe care i 1-a spus Domnul. Şi 
cine oare putea cunoaşte cuvântul pe care Domnul 1-a spus lui Moise, dacă nu însuşi Iisus? 
Nimeni n-a pătruns în îndrumările sale, în înţelesul Legii, ca Iisus, căci El este Cel ce ne-a în- 
văţat şi descoperit toate, El este cel care a descoperit lui Pavel că legea e duhovnicească 
(Romani 7, 14). După cum s-a spus, vorbind despre Caleb să vorbim despre mine şi despre tine. 
Şi mie şi ţie ne-a vorbit Moise. Asta-i totuna cu ceea ce zice Domnul că: dacă aţi fi crezut lui 
Moise, aţi fi crezut şi Mie, căci despre Mine scrie acela (Ioan 5, 46). Mie, adică în legătură cu 
tema lui Caleb, care este inima. Este sigur că Moise a scris despre inimă, el, ale cărui scrieri 
abundă în înţelepciune şi prudenţă. El zice: Câtă putere aveam atunci, tot atâta am şi acum. 
Sfântul este, prin urmare, în aceeaşi putere, în prezent ca şi în trecut, în problemele noi ca şi în 
cele vechi, în Evanghelii ca şi în Lege. Iată ce zice el: are aceeaşi putere azi, în vremea lui 
Iosua, ca şi altădată sub Moise, căci aceeaşi inimă veghează cu aceeaşi putere în tainele celor 
două Testamente" 233 . 

15: Mai înainte Hebronul se numea Chiriat-Arba, cetatea-metropolă a 
Enachimilor. 

Şi s-a liniştit pământul de război. 

„Trebuie să ne grăbim să ajungem la Iisus, nu la fiul lui Navi, ci la Iisus Hristos. Dar 
mai întâi să ne introducem în şcoala lui Moise, să lepădăm acolo nepriceperea copilărească (I 
Corinteni 13, 12) şi după aceea să înaintăm spre desăvârşirea în Hristos: Moise n-a stins toate 
războaiele, Iosua însă le-a domolit pe toate şi a dăruit pacea tuturor, precum este scris: s-a li- 
niştit ţara de război" 234 . Vechiul nume al Hebronului a fost Chiriat-Arba (= cetatea împătrită), 
metropolă a fiilor lui Enac (= uriaş; gât lung). Dar se cuvine să revenim, în încheierea acestui 
capitol, cu concluzia că singur Hristos este Cel ce aduce pacea în suflete, chiar dacă în viaţa 



231 Origen, Omilii la Cartea Iosua, XVIII, 3 

232 AB, p. 93 

233 Origen, Omilii la Cartea Iosua, XVIII, 2 

234 Origen, Omilii la Cartea Numerii, I, 3 



57 



aceasta e doar o pregustare nedesăvârşită a păcii depline ce o vom dobândi în Canaanul ceresc 
şi nestricăcios. 



CAPITOLUL 15 - Partea lui Iuda. 

„Capitolele 15-18 relatează despre moştenirea rubedeniilor lui Iisus Navi, cu localizarea 
exactă sau aceea presupusă a oraşelor" 2i5 . 

1 : Iar hotarele seminţiei lui Iuda, după familiile lor, au fost de la hotarele Idumeii, de 
la pustiul Sin, până la Cadeş, spre miazăzi-apus. 

2: Hotarul lor de miazăzi merge până la partea Mării Sărate, de unde începe 
pintenul ce se lasă spre miazăzi; 

3: înaintează către suişul Acravimului, trece prin pustiul Sin, iar dinspre miazăzi se 
urcă spre Cadeş-Barnea, iese pe la Heţron, înaintează până la Adar şi se întoarce pe calea 
dinspre apus de Cadeş; 

Acravim: „Origen {Horn. Ios. XIX, 3) comentează că această colină a 
scorpionilor! păcatelor trebuie zdrobită pentru a intra în moştenirea seminţiei lui Iuda" 236 . 

4: trece prin Aţmon şi iese la valea Egiptului; capătul acestui hotar este marea. 
Acesta este hotarul dinspre miazăzi. 

5: Iar hotarul lor de răsărit e toată Marea Sărată până la Iordan. Iar hotarul de 
miazănoapte pleacă de la hotarul Mării şi de la Iordan; 

6: se urcă spre Bet-Hogla, trece pe la miazănoapte de Bet- Araba şi merge în sus până 
la piatra lui Bohan, fiul lui Ruben; 

Piatra lui Bohan, fiul lui Ruben: „Textul Masoretic are eben bohan ben ruben, literal: 
piatra policelui a fiului lui Ruben, probabil o formaţiune stâncoasă cu acest aspect. E posibil ca 
toponimul să desemneze un punct comun între hotarul lui Iuda şi cel al tribului lui Ruben, la 
capătul de nord al Mării Moarte" 237 . 

7: hotarul merge mai departe spre Debir, prin cea de-a patra parte a văii Acor, şi se 
coboară spre Ghilgal, care se află în faţa Adumimului, în partea de miazăzi a văii; trece apoi 
pe la apele En-Şemeş şi se prelungeşte până la En-Roghel. 

8: Hotarul merge în sus spre valea Ben-Hinom, prin spatele Iebusului, spre miazăzi; 
acesta este Ierusalimul; şi se termină hotarul în vârful muntelui ce se află-n faţa văii Hinom, 
spre apus, la marginea dinspre miazănoapte a văii Refaim. 

9: Din vârful muntelui, hotarul se îndreaptă spre izvorul apelor Neftoah şi merge 
spre muntele Efron; apoi se încovoaie spre Baala: aceasta este cetatea Chiriat-Iearim. 

10: Hotarul se întoarce apoi de la Baala spre mare şi se îndreaptă spre muntele Seir 
prin partea din spate, de miazănoapte, a cetăţii Iearim; acesta este Chesalonul; şi, 
coborându-se spre cetatea Bet-Şemeş, trece spre miazăzi; 

1 1 : de aici, hotarul trece prin partea de miazănoapte a Ecronului şi se îndreaptă spre 
Şicron, se încovoaie spre miazăzi şi se îndreaptă spre Iabneel; iar capătul hotarului e marea; 
hotarul dinspre apus îl alcătuieşte marea, adică Marea cea Mare. 

12: Acestea sunt hotarele de peste tot ale fiilor lui Iuda, după familiile lor. 

Aici „avem o descriere a graniţelor tot atât de amănunţită ca şi în cartea Numerii. Dacă 
ar fi să arătăm mai pe scurt care erau graniţele Ţării Sfinte, am putea spune că la est teritoriul 
era mărginit de lacul Ghenizaret, Iordanul şi Marea Moartă; la vest - de Marea Mediterană; la 
sud - de pustiul Sinai; la nord - de Munţii Liban, Antiliban şi Cârmei" 238 . Sunt prezentate hota- 
rele părţii moştenite de Iuda (= lăudat să fie Domnul); vom urmări, în continuare, acele repere 

care constituie o noutate în Cartea Iosua (altele fiind deja bine cunoscute cititorului): 

Idumeea (= ţinut roşu) e forma grecească a numelui Edom - ţară la sud-vest de Marea 
Moartă; 

Sin (= ghimpe; spin), pustie în sudul Canaanului; 

Cadeş (= sfinţit; consacrat), localitate la hotarul de miazăzi al lui Iuda şi al Palestinei; 

Acravim (= scorpioni), o pantă din sud-estul frontierei lui Iuda, aproape de extremitatea 
sudică a Mării Moarte; 

Cadeş-Barnea (= deşert sfinţit), pustie la hotarul de miazăzi al lui Iuda şi al Palestinei; 

Carcaa (= arie; sol), punct neidentificat de pe frontiera sudică a lui Iuda; 

Heţron (= înverzit; înflorit; şanţ de apărare), localitate la frontiera sudică a lui Iuda; 

Adar (= întindere), cetate a lui Iuda; 

Aţmon (= robust), punct de la hotarul nordic al Canaanului, aproape de pârâul Egiptului; 

Râul sau Pârâul Egiptului era un ued, vale fără apă, la margine de sud-vest a 
Canaanului, constituind hotarul de miazăzi al seminţiei lui Iuda; 

Bet-Hogla (= casa păsărilor sălbatice), cetate canaanită; 

Bet-Araba (= casa pustiei), sat din pustia lui Iuda, la hotarul cu Veniamin; 

Bohan (= degetul cel mare) - Piatra lui Bohan era o bornă de frontieră între Iuda şi 
Veniamin, nu departe de Iordan; 

Debir (= încăperea din spate; vorbire), cetate din ţinutul muntos al lui Iuda, se mai 
numea şi Chiriat-Sefer (= cetatea cărţilor); 

Acor (= tulburare), o vale la sud de Ierihon, făcând parte din hotarul nordic al lui Iuda; 

Ghilgal (= prăvălire; prăbuşire), despre care s-a mai vorbit; 

Adumim (= obiecte roşii), suiş ce duce, printr-o trecătoare, din valea Iordanului în zona 
deluroasă; 

En-Şemeş (= fântâna soarelui), izvor şi cetate la hotarele dintre Iuda şi Veniamin; 

En-Roghel (= izvorul postăvarului), fântână din apropierea Ierusalimului, la hotarul 
dintre Iuda şi Veniamin; 

Ben-Hinom (= fiii suspinului), numele unei văi de lângă Ierusalim (dintr-o pronunţie 
alterată a denumirii acestei văi provine termenul Gheena, întrebuinţat adeseori pentru a indica 
locul pedepsei veşnice); Hinom (= suspin) desemnează aceeaşi vale; 

Refaim (= uriaşi; cei învinşi), o vale aflată în apropiere de Ierusalim şi Betleem; 

Neftoah (= uvertură; deschidere), ape al căror izvor se afla la vest de Ierusalim; 

Efron (= pui de căprioară), creastă muntoasă la hotarele dintre Iuda şi Veniamin; 

Baala (= stăpână), cetate din sudul teritoriului lui Iuda, mai cunoscută sub numele de 
Chiriat-Iearim (= cetatea pădurilor); 

Seir (= păros; zbârlit), creastă muntoasă la hotarele lui Iuda, la sud-vest de Baala; 

Iearim (= păduri), munte în Canaan; 

Chesalon (= speranţă), cetate în munţii Iearim; 

Bet-Şemeş (= casa soarelui), cetate din valea Sorec; 

Ecron (= exterminare), cea mai mare dintre cele cinci cetăţi principale ale Filistenilor; 

Şicron (= beţie), cetate la hotarul de miazănoapte al lui Iuda; 

Iabneel (= Dumnezeu poate să construiască), cetate de la hotarul nordic al seminţiei lui 
Iuda, aceeaşi cu cetatea filisteană Iabne. 

13: Iar lui Caleb, fiul lui Iefone, i-a dat parte în mijlocul fiilor lui Iuda, după cum 
poruncise Dumnezeu; şi i-a dat Iosua cetatea Chiriat-Arba, cetatea-metropolă a lui Enac, 
care este Hebronul. 

14: Acolo i-a nimicit Caleb, fiul lui Iefone, pe cei trei fii ai lui Enac: pe Şeşai, pe 
Ahiman şi pe Talmai. 

„Să cercetăm mai întâi de ce a primit Caleb o capitală? Şi anume pe aceea care-i 
considerată întâia dintre toate capitalele din Ţara Făgăduinţei, care fusese şi este capitala lui 

Enac. Enac se tâlcuieşte smerenie sau răspuns zadarnic. Caleb a primit, deci, capitala smereniei 
zadarnice. Este sigur că sunt două smerenii. Una este (cea) despre care Mântuitorul zice: Invăţaţi- 
vă de la Mine, că sunt blând şi smerit cu inima, şi veţi găsi odihnă sufletelor voastre (Matei 11, 
29). [...] Dar mai există şi o altă smerenie, smerenia vinovată a păcătoşilor, cum este cea despre 
care vorbeşte Scriptura în legătură cu o împreunare nelegiuită: el a smerit-o (II Regi 13, 14), este 
cea scrisă despre Amon, care a smerit pe Tamara, sora lui 239 . Există deci o smerenie deşartă care 
se naşte din păcat. Aceasta este capitala smereniei deşarte, pe care a luat-o sau a răpus-o Caleb şi a 
ucis pe cei trei fii ai lui Enac, care au fost fii ai smereniei deşarte. După moartea acelora, el însuşi 
locuieşte în oraşul lor, şi face cele ce se descriu mai departe. Cine sunt, însă, acei copii ai sme- 
reniei deşarte pe care Caleb i-a ucis? întâiul, Şeşai, se tâlcuieşte: în afară de mine, adică în afară 
de sfânt, căci fiul smereniei deşarte este în afară (străin) de ceea ce este sfânt, adică în afară de 
Dumnezeu. Al doilea, Ahiman, se tâlcuieşte: fratele meu afară de înţelepciune. Prin urmare, toţi 
fraţii care se nasc din smerenie deşartă sunt, desigur, departe de înţelepciune. Al treilea, Tolmai, se 
tâlcuieşte: prăpastie sau suspendare, ceea ce înseamnă că în el nimic nu este statornic, ci toate ale 
lui sunt uşuratice şi se prăbuşesc în gol" 240 . 

15: De acolo a pornit Caleb asupra celor ce locuiau în Debir; numele Debirului era 
mai înainte Chiriat-Sefer. 

„Dabir purta mai întâi numele de: oraş al cărţii (al literei) (Chiriat-Sefer). Dar Dabir se 
mai tâlcuieşte cuvânt, iar numele de mai înainte al Dabirului era Chiriat-Sefer {oraş al cărţii, al 
literei). Prin oraş al cărţii trebuie înţeles întreg Vechiul Testament, adică Scriptura însăşi, pe 
care ne străduim s-o tâlcuim acum când ea este un oraş al cărţilor, care după aceea devine 
Debir, sau simplu cuvânt. Prin urmare, ceea ce mai înainte era în cărţi şi care se înţelegea din 
cărţi, a devenit curând Biserica lui Hristos, cuvânt, prin descoperirea Domnului. Sfinţii Apostoli 
au fost cei dintâi care au tâlcuit-o, cei care au îndepărtat cele de deasupra ale cărţii şi au făcut să 
izvorască din ea un cuvânt duhovnicesc. La rândul lor, învăţaţii bisericilor scot din litera legii 
cuvânt şi învăţătură evanghelică. (Dar) care sunt cei trei fii ai lui Enac, pe care i-a masacrat 
Caleb, în care noi am aflat puterea Legii? Prin smerenie deşartă nu trebuie să înţelegem învă- 
ţăturile despre divinitate ale tuturor poeţilor şi a tuturor filosofilor acestui veac, căci cugetele lor 
sunt josnice şi nedemne de Dumnezeu. Dar cine este chiar atât de josnic şi de decăzut încât să 
confecţioneze zei de lemn şi de piatră şi să-i considere ca atare? Cel dintâi fiu al acestei 
smerenii deşarte este cel numit Susi (Şeşai), adică în afară de mine, ceea ce înseamnă că întâiul 
lor gând era în afară de adevăr, în afară de Dumnezeu. In ce priveşte pe cel de-al doilea, 
Ahiman, acesta este un frate fără înţelepciune, sau cum am zice, mai pe scurt, fratele unei 
rătăciri izvorâte dintr-o lipsă de înţelepciune. Căci cine este atât de nebun încât să părăsească pe 
Dumnezeu, Cel care ne-a dat viaţă, pentru a urma pe zeii pe care i-am creat noi înşine? A treia 
cugetare greşită este Tolmai, care înseamnă prăpastie ori suspendare. Căci rezultatul cel din 
urmă al rătăcirii sunt prăpăstiile şi adâncurile iadului. Acestea sunt cugetele păgâne, pe care 
Legea le-a răsturnat, ca pe fiii lui Enac. Legea se dovedea o veche rătăcire, cu toate că după 
literă ea proclama pe Dumnezeul cel adevărat şi creatorul tuturor lucrurilor" 241 . 

16: Şi a zis Caleb: „Celui ce va lua şi va nimici Cetatea Literelor, aceluia îi voi da de 
soţie pe fiica mea Acsa". 

17: Şi a luat-o Otniel, fiul lui Chenaz, fratele mai mic al lui Caleb; iar Caleb i-a dat-o 
de soţie pe Acsa, fiica sa. 

18: Şi a fost că-n timp ce ea îşi făcea ieşirea, s-a sfătuit cu el, zicând: „îi voi cere 
tatălui meu o ţarină!" Şi a strigat de pe asin. Iar Caleb i-a zis: „Ce ţi-a venit?" 

19: Ea i-a răspuns: „Dă-mi o binecuvântare, că mi-ai dat pământ ca din secetă; dă- 

239 Există, desigur, o smerire vinovată, dar nu ne pare că exemplul Tamarei ar fi cel mai fericit ales; nu dorim, 
însă, să anticipăm, urmând să discutăm episodul dintre Tamar şi Amnon atunci când vom ajunge la Cărţile 
Regilor. 

240 Origen, Omilii la Cartea Iosua, XX, 5 

241 Origen, Omilii la Cartea Iosua, XX, 5 

mi şi izvoarele de apă!" Şi i-a dat Izvoarele de sus şi Izvoarele de jos. 

Izvoarele de sus şi Izvoarele de jos (Septuaginta: Golathmainul de Sus şi Golathmainul de 
Jos): „Exegeza rabinică (TB Temurah 16 a), făcând un joc de cuvinte cu galah, a dezvălui, 
interpretează: Othniel stăpâneşte tainele lumii de sus şi lumii de jos'" 242 . 

„Fetele, în general, nu erau moştenitoare ale averii imobiliare a părinţilor. Lor li se asigura 
o zestre în bani, haine şi alte bunuri. Dacă se măritau cu bărbaţi din cadrul seminţiei, puteau primi 
ca zestre chiar pământ. Lucrul acesta era valabil cu atât mai mult cu cât ele erau singurele 
moştenitoare ale părinţilor lor" 243 . 

„Insă acum, Caleb suie spre oraşul literelor (Chiriat-Sefer) şi zice: Cel ce va bate Chiriat- 
Seferul şi-1 va lua, aceluia îi voi da de soţie pe Acsa, fiica mea. Iar Otniel, fiul lui Cenez (Chenaz), 
a cucerit oraşul. Insă numele lui Otniel, care a primit Oraşul literelor, înseamnă odihna lui Dum- 
nezeu. Ar putea fi numit răspunsul lui Dumnezeu, omul căruia îi răspunde Dumnezeu, adică cel 
căruia El îi încredinţează tainele şi-i descoperă misterele. Prin urmare, cel care poate primi oraşul 
literelor, al învăţăturii vechi, şi să înlăture litera care omoară (II Corinteni 3, 6), este fratele mai 
mic al lui Caleb. Or, în Biserică eu sunt fratele mai mic al lui Caleb, eu care, după ce am înlăturat 
şi am rupt litera Legii, caut în ea înţelesul duhovnicesc. Şi rup litera, dacă nu mai sunt tăiat îm- 
prejur după trup, dacă nu mai mănânc azimă după trup, dacă nu mai ţin Pastele cu iudeii şi nici nu 
mai cinstesc Sabatul după litera lui. Mi s-a făgăduit doar că dacă voi dobândi oraşul literelor, voi 
primi pe fiica fratelui mai mare. Prin urmare, eu am fost mai înainte fiu al lui Cenez (Chenaz), 
care se tâlcuieşte dispreţ. Cine a fost dispreţuit ca noi, cei păgâni, care eram străini de 
comuniunea cu Israel, fără nădejde şi fără Dumnezeu în lumea aceasta? Dar acest frate mai mare, 
a cărui fiică am primit-o pentru că am cucerit oraşul literelor, era fiul lui Iefone, ce se tâlcuieşte: 
convertire. El îmi dă, deci, pe fiica lui, adică Legea îmi dă mie, celui mai mic, ştiinţa şi cunoştinţa 
despre ea, după cum este scris: împărăţia lui Dumnezeu se va lua de la voi şi se va da neamului 
care va face roade (Matei 21, 43). înţelesul este că Legea, reprezentată aici prin Caleb, e cu totul 
altceva decât litera Vechiului Testament, pe care-1 reprezintă pentru noi oraşul literelor. Primind, 
deci pe fiica lui Caleb, eu, fratele mai mic, o fac să iasă din casa părintelui ei. In timp ce merge pe 
drum cu mine, călare pe un asin (pe care asin? - de bună seamă pe cel care a fost adus de ucenicii 
Mântuitorului), ea zice, către tatăl ei: Dă-mi binecuvântare, tată! Şi ea a primit Gonetla de Sus şi 
Gonetla de Jos 244 . Cât de limpede vorbeşte Apostolul despre: Făgăduinţa vieţii de acum şi a celei 
ce va să vină (I Timotei 4, 8), iar Mântuitorul făgăduieşte celor care ascultă învăţăturile Sale în 
mod desăvârşit că ei vor primi însutit acum, în viaţa aceasta, iar în veacul ce va să vină: viaţa 
veşnică! (Matei 10, 30). Acesta este, prin urmare, înţelesul acestei binecuvântări, înţelesul lui Go- 
netla de Sus şi a lui Gonetla de Jos. Să cerem şi noi această binecuvântare, pentru ca să ne 
învrednicim a o primi prin Iisus Hristos, Domnul nostru" 245 . 

Cucerind Debirul, Otniel (= Dumnezeu este puternic), fiul lui Chenaz (= vânător; 
proprietar), primeşte de soţie pe Acsa (= verigă pentru pulpă sau gleznă), fiica lui Caleb. Despre 
Otniel şi Caleb se spune că erau fraţi; totuşi, Caleb e numit fiu al lui Iefone, iar Otniel, fiu al lui 
Chenaz. Vor fi fost fraţi vitregi sau, poate, fiu şi Chenaz vor fi avut sensuri care nouă ne scapă, 
după cum s-ar mai putea ca Otniel să fie numit frate al lui Caleb într-un înţeles mai larg; cititorul de 
azi ar dori să evite situaţia în care fratele mai mare ar fi, totodată, şi socru. 

20: Aceasta este moştenirea seminţiei fiilor lui Iuda, după neamurile lor. 

S-au indicat până aici hotarele seminţiei lui Iuda şi moştenirea, cu statut special, a lui 
Caleb. 



242 SEP 2, p. 70 
243 AB,p. 173 

244 Prin Gonetla se reproduce aproximativ denumirea dată izvoarelor în Biblia Hebraica şi în Septuaginta. în 
traduceri, denumirea e redată, de regulă, prin izvoare. 

245 Origen, Omilii la Cartea Iosua, XX, 6 

21: Iar cetăţile lor erau cetăţi ale seminţiei fiilor lui Iuda, din hotarele Edomului spre 
pustiu: 

Cabţeel, Eder şi Iagur; 

22: China, Dimona şi Adada; 

23: Chedeş, Haţor şi Itnan; 

24: Zif, Telem şi Bealot; 

25: Haţor-Hadata, Cheriot-Heţron, adică Haţor; 

26: Amam, Şema şi Molada; 

27: Haţar-Gada, Heşmon şi Bet-Palet; 

28: Haţar-Şual, Beer-Şeba şi Biziotia, cu împrejurimile şi satele lor; 

29: Baala Iim şi Atem; 

30: Eltolad, Chesil şi Horma; 

3 1 : Ţiclag, Madmana şi Sansana; 

32: Lebaot, Şilhim, Ain şi Rimon; de toate, douăzeci şi nouă de cetăţi, cu satele lor. 

„In realitate, sunt treizeci şi cinci. Se prezumă că cineva a corectat lista celor douăzeci şi 
nouă de cetăţi adăugând încă şase, dar neglijând să corecteze şi totalul" 246 . Alăturăm traducerea 
numelor acestor cetăţi (sau aşezări) şi câteva scurte date despre ele: 

Cabţeel (= Dumnezeu va strânge iarăşi), cetate la hotarul de miazăzi al teritoriului lui 
Iuda; 

Eder (= turmă), cetate în ţinutul de miazăzi al teritoriului; 

Iagur (= locuinţă; han), cetate la extremitatea sudică a teritoriului; 

China (= cântec funebru), sat în extremitatea sudcă a teritoriului; 

Dimona (= sânge), cetate din Neghev, către Edom; 

Adada (= sărbătoare), cetate la extremitatea sudică a seminţiei lui Iuda; 

Chedeş (= sfinţit), cetate la extremitatea de miazăzi a teritoriului; 

Haţor (= un târg), localitate în extremitatea sudică a seminţiei lui Iuda; 

Itnan (= dăruit; loc întărit), oraş la marginea hotarului sudic; 

Zif(= topitorie), oraş la hotarul sudic; 

Telem (= Miel), cetate în extremitatea sudică a teritoriului; 

Bealot (= cea care dă lapte), sat din extremitatea sudcă a teritoriului lui Iuda; 

Haţor-Hadata (= satul nou), localitate în sud; 

Cheriot-Heţron (= cetăţile adunării de bucurie) sau Haţor, localitate în extremitatea 
sudică a teritoriului; 

Amam (= adunare), sat din sudul teritoriului; 

Şema (= celebritate), cetate din extremitatea sudcă a teritoriului lui Iuda; 

Molada (= naştere), cetate în hotarul de miazăzi; 

Haţar-Gada (= satul fericitei şanse), oraş la extremitatea sudică a teritoriului lui Iuda; 

Heşmon (= rodnicie), localitate în extremitatea sudică a lui Iuda; 

Bet-Palet (= casa din care se fuge), localitate în extremitatea sudică a teritoriului; 

Haţar-Şual (= satul şacalilor), localitate în extremitatea sudică a teritoriului lui Iuda; 

Beerşeba (= fântâna jurământului; fântâna celor şapte; fântână săpată de patriarhul 
Avraam şi, ulterior, localitate ridicată aici, în extremitatea sudică ateritoriului lui Iuda; 

Biziotia (= dispreţul Domnului), cetate sudică; 

Baala (= stăpână), cetate sudică; 

Iim (= grămadă; ruine), mai cunoscut sub numele de Iie-Abarim; 

Aţem (= os; cetate tare), sat la frontiera cuEdomul; 

Eltolad (= naşterea de la Dumnezeu), sat la frontiera cu Edomul; 

Chesil (= nebun), sat în regiunea sudcă; 

Horma (= nimicire), a mai fost amintită în această carte; 



BBVA, p. 261 

62 



Ţiclag (= izvor; şerpuire), cetate în extremitatea sudică a teritoriului; 
Madmana (= grămadă de gunoi), localitate în extremitatea sudică a teritoriului; 
Sansana (= frunză de palmier), cetate în sudul teritoriului; 
Lebaot (= leoaice), cetate în extremitatea de miazăzi a teritoriului lui Iuda; 
Şilhim (= proiectile), cetate în extremitatea sudică a teritoriului lui Iuda; 
Ain (= izvor; ochi), cetate în direcţia Edomului; 
Rimon (= rodie), cetate de frontieră cu Edomul. 
33: Iar la şes: 

Eştaol, Ţora şi Aşna; 
34: Zanuah, En-Ganim, Tapuah şi Enam; 
35: Iarmut, Adulam, Soco şi Azeca; 

36: Şaaraim, Aditaim şi Ghedera cu împrejurimile ei: paisprezece cetăţi, cu satele lor. 
37: Ţenan, Hadaşa şi Migdal-Gad; 
38: Dilean, Miţpa şi Iocteel; 
39: Lachiş, Boţcat şi Eglon; 
40: Cabon, Lahmas şi Chitliş; 

41: Ghederot, Bet-Dagon, Naama şi Macheda: şaisprezece cetăţi, cu satele lor. 
42: Libna, Eter şi Aşan; 
43: Iftah, Aşna şi Neţib; 

44: Cheila, Aczib şi Mareşa: nouă cetăţi, cu satele lor. 
45: Ecron, cu împrejurimile şi satele ei; 

46: şi de la Ecron spre mare, tot ce se află în apropiere de Aşdod, cu satele lor; 
47: Aşdod, cu împrejurimile şi satele ei; Gaza, cu satele şi împrejurimile ei, până la 
râul Egiptului şi până la Marea cea Mare, care-i este hotar. 
Aşezările seminţiei lui Iuda din câmpie: 

Eştaol (= dorinţă; rugăminte), cetate în câmpia lui Iuda; 

Ţora (= viespe), cetate în câmpie; 

Aşna (= puternic), sat în câmpia lui Iuda; 

Zanuah (= părăsit), cetate în câmpie; 

En-Ganim (= fântâna grădinilor), sat; 

Tapuah (= măr), cetate; 

Enam (= fântâni), sat; 

Iarmut (= o înălţime), cetate; 

Adulam (= loc împrejmuit), cetate din sudul teritoriului lui Iuda; 

Memvra apare doar în Septuaginta; 

Soco (= spini), cetate din Şafela sau Ţara de Jos a lui Iuda; 

Azeca (= loc plantat cu viţă tânără), cetate situată în apropiere de Soco; 

Şaaraim (= două porţi), cetate în câmpie; 

Aditaim (= cetatea îndoitei prăzi), cetate în câmpie; 

Ghedera (= perete; loc împrejmuit), cetate în câmpie; 

Ghederotaim (= staule de oi), cetate în câmpie; numele apare doar aici în Scriptură, fapt 
care a influenţat pe traducătorii Septuagintei de a socoti Ghederotaim drept adăposturile sale 
pentru vite, o anexă a cetăţii Ghedera; 

Ţenan (= locul turmelor), sat; 

Hadaşa (= nou), sat; 

Migdal-Gad (= turnul prosperităţii), cetate în câmpie; 

Dilean (= dovleac), cetate în câmpie; 

Miţpe (= turn de veghere), sat în câmpie; 

Iocteel (= întăritura lui Dumnezeu), sat în câmpie; 

Lachiş (= colină), cetate despre care a mai fost vorba; 

Boţcat (= umflătură; oraşul fricii), cetate în extremitatea sudică a teritoriului lui Iuda; 

Eglon (= juninci), cetate în Ţara de Jos a lui Iuda; 

Cabon (= cerc; punct terminus), sat în câmpie; 

Lahmas (= pâinea lor; lupta lor), sat; 

Chitliş (= despărţire), sat; 

Ghederot (= staul pentru oi; loc împrejmuit), cetate în câmpie; 

Bet-Dagon (= casa peştelui; casa zeului Dagon), sat; 

Naama (= prietenoasă), cetate; 

Macheda (= ţinutul păstorilor) a mai fost discutat; 

Libna (= albeaţă; cea albă) despre care, de asemenea, s-a mai vorbit; 

Eter (= abundenţă), sat în câmpia lui Iuda; 

Aşan (= fum), cetate din câmpie; 

Iftah (= Dumnezeu deschide), cetate; 

Aşna (= puternic), sat din câmpia lui Iuda; 

Neţib (= statuie; idol), cetate; 

Cheila (= adunare; cetate), cetate în câmpie; 

Aczib (= înşelător), cetate în sudul Palestinei; 

Mareşa (= în frunte; fruntaş), cetate; 

Edom (= roşu), pare a fi o cetate, purtând acelaşi nume cu regatul din sudul teritoriului;; 

Ecron (= sterpiciune), cea mai mare dintre principalele cinci cetăţi ale Filistenilor; 

Aşdod (= fortăreaţă), una dintre principalele cinci cetăţi feniciene, sediul cultului lui 
Dagon; 

Gaza (= puternic), cea mai mare dintre cetăţile filistene. 

48: La munte: 

Şamir, Iatir şi Soco; 

49: Dana şi Cetatea Literelor, adică Debir; 

50: Anab, Eştemo şi Anim; 

51: Goşen, Holon şi Ghilo: unsprezece cetăţi, cu satele lor; 

52: Anab, Duma şi Eşean; 

53: Ianum, Bet-Tapuah şi Afeca; 

54: Humta, Chiriat-Arba, adică Hebron, şi Ţior: nouă cetăţi, cu satele lor. 

55: Maon, Cârmei, Zif şi Iuta; 

56: Izreel, Iocdeam şi Zanuah; 

57: Cain, Ghibeea şi Timna: zece cetăţi, cu satele lor. 

58: Halhul, Bet-Ţur şi Ghedor; 

59: Maarat, Bet-Anot şi Eltecon: şase cetăţi, cu satele lor. Tecoa, Efrata - sau 
Betleem -, Peor, Etam, Culon, Tatam, Sores, Carem, Galem, Betir şi Manah: unsprezece 
cetăţi, cu satele lor. 

60: Chiriat-Baal - sau Chiriat-Iearim - şi Harabah: două cetăţi, cu satele şi 
împrejurimile lor. 

Aşezările seminţiei lui Iuda din regiunea muntoasă a teritoriului: 

Şamir (= spin), cetate; 

latir (= lung; surplus), cetate; 

Soco (= spini; gard viu), cetate; 

Dana (= lege), sat; 

Chiriat-Sana (= oraşul spinului) sau Debir, 

Anab (= bogat în ciorchine), cetate; 

Eştemo (= ascultare), cetate; 

Anim (= izvoare), cetate; 

Goşen (= alipire), cetate; 

Holon (= nisipos), cetate; 

Ghilo (= exil), sat; 

Anab (= văzut), sat; 

Duma (= tăcere), cetate; 

Eşean (= sprijin), sat; 

Ianum (= adormit), sat; 

Bet-Tapuah (= casa merelor), cetate; 

Afeca (= loc tare; forţă), cetate; 

Humta sau Hammata, apare doar mSeptuaginta, probabil Hamat; 

Chiriat-Arba (= cetatea împătrită), cunoscută şi sub denumirile deŢior sau Hebron; 

Maon (= locuinţă), cetate; 

Cârmei (= grădină mare), cetate; 

Zif(= topitorie), cetate; 

Iuta (= înclinat), cetate; 

Izreel (= Dumnezeu seamănă), cetate întărită; 

Iocdean (= mânia poporului), cetate; 

Zanuah (= părăsit; uitat), cetate; 

Cain (= meşteşugar; fierar), sat; 

Ghibeea (= deal), sat; 

Timna (= porţiune atribuită), cetate de frontieră, în apropiere de Bet-Şemeş; 

Halhul (= cutremur), sat; 

Bet-Ţur (= casa stâncii), cetate; 

Ghedor (= fortăreaţă), cetate; 

Maarat (= localitate fără arbori), cetate; 

Bet-Anot (= casa zeului Anat; casa ecoului), cetate; 

Eltecon (= Dumnezeu este drept), sat. 

Urmează unsprezece aşezări prezente doar în Septuaginta: Tecoa (= trâmbiţă), Efrata (= 
rodnicie; timp de primăvară) - vechiul nume al Betleemului, Peor (= deschizătură) - divinitate 
şi munte moabit, Etam (= vizuina fiarelor), Culon, Tatam, Sores, Carem, Galem, Betir (= 
separare) şi Manah. 

Ultimele două toponime din zona muntoasă sunt prezente şi în textul ebraic: 

Chiriat-Baal (= cetatea stăpânului) sau Chiriat-Iearim; 

Harabah sau Raba (= cea mare), cetate. 

61: In pustiu: 

Bet-Araba, Midin şi Secaca; 

62: Nibşan, Ir-Melah şi En-Gaddi: şase cetăţi, cu satele lor. 

Cetăţile seminţiei lui Iuda din pustie: 

Bet-Araba (= casa pustiei), sat; 

Midin (= drum; scaun de judecată), sat; 

Secaca (= gard; împrejmuit cuşanţ), sat; 

Nibşan (= pământ gras), cetate în pustie; 

Ir-Melah (= cetatea sării), localitate în pustie; 

En-Ghedi (= fântâna ţapilor), sat. 

63: Iebuseii însă locuiau în Ierusalim, iar fiii lui Iuda nu i-au putut nimici; şi 
trăiesc Iebuseii în Ierusalim până-n ziua de astăzi. 

Ierusalimul a fost cucerit abia de către regele David. Dar, dacă Ierusalim este cetatea 
păcii, în ea locuiesc vrăjmaşii până în ziua de astăzi; sau, în inima ce L-a primit pe Hristos, nu 
se va instaura deplin pacea Sa în ziua de astăzi, ci doar în viaţa viitoare. „Origen se referă la 
acest verset pentru a arăta deşertăciunea sensului literal al sintagmei până în ziua de astăzi: cum 
ar mai putea locui iebuseii cu fiii lui Iuda, dacă nici aceştia nu mai locuiesc în Ierusalim? Dar în 

Ierusalimul simbolic, care este Biserica, există iebusei, adică oameni cu credinţa stricată, care 
sunt ca neghina amestecată în grâu {Horn. Ios. XXI, l)" 247 . 



CAPITOLUL 16 - Partea fiilor lui Efraim. 

1 : Apoi hotarul fiilor lui Iosif: De la Iordan, lângă Ierihon, dinspre răsărit, urcă de la 
Ierihon până-n ţinutul muntos, până-n pustiul ce se întinde de la Ierihon până la Betel, 

2: iese din Betel spre Luz, trece hotarul Archienilor 

3: şi se întoarce spre apus la hotarele lui Iaflet până la hotarele Bet-Horonului de jos 
şi până la Ghezer şi se înfundă în ţărmul mării. 

4: Iar Efraim şi Mânase, fiii lui Iosif, şi-au luat partea de moştenire. 

Vom urmări hotarele fiilor lui Efraim (= roditor, fecund) şi ai lui Mânase (= Domnul m- 
a făcut să uit), aceştia doi fiind fiii lui Iosif '(= adaos; Domnul să adauge): 

Luz (= migdal), cetate numită ulterior Betel; 

Archieni (= vâna mea), trib canaanit sau originar din Erec, învecinat cu Efraim; 

Atarot (= coroane; diademe) localitate ce a mai fost amintită; 

Iaflet (= Dumnezeu va izbăvi); 

Bet-Horon (= casa făţărniciei); existau două localităţi cu acest nume, Bet-Horonul de 
Sus şi Bet-Horonul de Jos, distanţa între ele fiind de circa 3 km; aceste cetăţi despărţeau ţinutul 
lui Efraim de cel al lui Veniamin; 

Ghezer (= pantă repede), despre care s-a mai vorbit. 

5: Hotarele fiilor lui Efraim, după familiile lor, au fost acestea: Hotarul moştenirii lor 
era la răsărit Atarot- Adar până la Bet-Horonul de sus şi Ghezer; 

6: apoi trecea spre apus, pe la miazănoapte, la Micmetat, se întorcea spre răsărit la 
Taanat-Şilo şi trecea pe la răsărit de Ianoah; 

7: de la Ianoah se cobora la Atarot şi la Naarata, atingând Ierihonul, şi ieşea la 
Iordan; 

8: de la Tapuah mergea hotarul spre apus, către pârâul Cana, şi se termina în ţărmul 
mării. Aceasta este moştenirea seminţiei lui Efraim, după familiile lor. 

9: Şi fiilor lui Efraim li s-au mai dat cetăţi şi în partea fiilor lui Mânase; acele cetăţi 
erau cu satele lor. 

10: Dar Efraimiţii nu i-au nimicit pe Canaaneenii care locuiau în Ghezer; şi au trăit 
Canaaneenii între Efraimiţi până-n ziua aceasta, când a venit Faraon, regele Egiptului, şi a 
luat cetatea şi a ars-o cu foc, iar pe Canaaneeni şi pe Ferezei şi pe locuitorii Ghezerului i-a 
ucis. Iar Faraon i-a dat-o de zestre fiicei sale. 

„Această ultimă menţiune, proprie Septuagintei, se conjugă cu cea asemănătoare din III 
Regi 9, 16-17: Fiica lui Faraon devenise soţia regelui Solomon" 248 . 

Iată reperele de hotar şi cetăţile seminţiei fiilor lui Efraim: 

Atarot-Adar (= coroanele Adarului), sat de la hotarul de miazăzi al teritoriului seminţiei 
lui Efraim; 

Bet-Horon (= casa făţărniciei), e vorba despre Bet-Horonul de Sus; 

Ghezer, amintit deja; 

Micmetat (= ascunziş), cetate; 

Taanat-Şilo (= acces către Silo), cetate la hotarul dintre Efraim şi Mânase; 

Ianoah (= linişte), cetate pomenită doar aici şi la IV Regi 15,29; 

Atarot (= coroane), amintită deja; 

Naarata (= femeie tânără; cascadă), cetate la răsărit de Betel; 

247 SEP 2, pp. 72-73 

248 BBVA, p. 262 

Tapuah (= măr); 

Cana (= ţinutul trandafirilor), cetate situată la circa 11 km de Tyr. 

Finalul capitolului arată, ca şi în alte locuri, că stăpânirea asupra Canaanului încă nu era 
deplină. Simbolic, se arată că avem de luptat împotriva puterilor vrăjmaşe în întreaga noastră 
viată de aici. 



CAPITOLUL 17 - Partea lui Mânase. 

1 : Iar hotarele seminţiei fiilor lui Mânase (acesta fiind întâiul-născut al lui Iosif) i-au 
căzut lui Machir (acesta fiind întâiul-născut al lui Mânase), tatăl lui Galaad, care fusese 
războinic: Galaadul şi Vasanul; 

2: dar şi celorlalţi fii ai lui Mânase, după familiile lor: fiilor lui Abiezer şi fiilor lui 
Helec şi fiilor lui Asriel şi fiilor lui Sichem şi fiilor lui Hefer şi fiilor lui Şemida; aceştia sunt 
fiii de parte bărbătească, după familiile lor. 

3: Iar Salfaad, fiul lui Hefer, fiul lui Galaad, fiul lui Machir, fiul lui Mânase, nu avea 
fii, ci doar fiice; iar numele fiicelor lui Salfaad: Mahla, Noa, Hogla, Milca şi Tirţa. 

4: Acestea au venit în faţa lui Eleazar preotul şi în faţa lui Iosua şi în faţa 
dregătorilor şi au zis: „Prin mâna lui Moise, Dumnezeu a poruncit să ni se dea o moştenire 
în mijlocul fraţilor noştri". Şi li s-a dat moştenire, după porunca Domnului, între fraţii 
tatălui lor. 

5: Şi sorţul lor a căzut de la Anasa şi de la Labec până la ţinuturile Galaadului şi 
Vasanului, care erau dincolo de Iordan; 

6: fiindcă fiicele fiilor lui Mânase au moştenit o parte în mijlocul fraţilor lor, dar 
ţinutul Galaadului le-a devenit moşie celorlalţi fii ai lui Mânase. 

Machir (= vândut; negustor), a fost unicul fiu al lui Mânase. Descendenţii lui Mânase, 
însă, aveau să se revendice fie direct de la Machir, fie de la unul dintre cei şase fii ai lui Galaad, 
fiul lui Machir Abiezer (= tatăl meu este un ajutor), Helec (= parcelă), Asriel (= promisiune 
divină), Sichem (= umăr), Hefer (= fântână; izvor) şi Şemida (= faima ştiinţei). Din neamul lui 
Hefer se trăgea Salfaad (= umbra fricii), tatăl a cinci fiice: Mahla (= boală), Noa (= odihnă), 
Hogla (= potârniche; dansul său), Milca (= sfat) şi Tirţa (= graţie). Episodul cu fiicele lui 
Salfaad e relatat în Cartea Numerii (cap. 36). 

7: Iar hotarul fiilor lui Mânase pleca de la Aşer către Micmetat, care e în faţa fiilor 
lui Sichem, şi înainta spre hotarul lui Iamin şi Iasib, la fântâna lui Tapuah; 

8: aceasta i-a căzut lui Mânase, pe când (cetatea) Tapuah, de la hotarul lui Mânase, li 
s-a cuvenit fiilor lui Efraim. 

9: De aici se coboară hotarul pe valea Canei, spre latura de miazăzi a văii Ariei (acolo 
se află arborele de terebentină care-i aparţine lui Efraim), adică între cetatea lui Mânase şi 
hotarul acestuia, pe partea de miazănoapte a râului, sfârşindu-se apoi în mare; 

10: în acest fel, partea lui Efraim se află spre miazăzi, în timp ce partea lui Mânase se 
află la miazănoapte, amândouă fiind hotărnicite de mare; aceasta din urmă se mărgineşte la 
miazănoapte cu Aşer, şi tot acolo, spre răsărit, cu Isahar. 

1 1 : In partea lui Aşer şi a lui Isahar, i se cuvin lui Mânase: Bet-Şean cu satele lui, 
Ibleam cu satele lui, locuitorii din Dor şi din satele lui, locuitorii din Taanac şi din satele lui, 
locuitorii din Meghiddon şi din satele lui, precum şi a treia parte din Nefet, cu satele lui. 

12: Dar fiii lui Mânase n-au putut să nimicească aceste cetăţi, şi aşa au început 
Canaaneenii să locuiască în ţinutul acesta. 

13: Şi a fost că după ce fiii lui Israel s-au întărit, ei i-au supus pe Canaaneeni, dar de 
omorât nu i-au omorât. 

Seminţia lui Mânase, sau jumătatea de seminţie care a moştenit pământ în Ţara Sfântă, 

se învecina la nord cu teritoriul lui Aşer (= fericit), Zabulon (= locuinţă) şi Isahar (= Dumnezeu 
va răsplăti), iar la sud cu Dan (= judecător; judecată), Efraim şi Veniamin (= fiul dreptei). 
Scriptura marchează câteva repere pe hotarul jumătăţii lui Mânase: Micmetat (= ascunziş), En- 
Tapuah (= izvorul mărului), Tapuah (= măr) şi Cana (= ţinutul trandafirilor). Mânase a primit 
cetăţi şi în ţinuturi locuite de alte seminţii. Iată cetăţile enumerate de Scriptură: 

Bet-Şean (= casa siguranţei), oraş la extremitatea vestică a văii Izreel. „La sud-est de 
cetatea Iezreel, se află o altă fortăreaţă importantă - Betşean, care altădată era un cap de pod pe 
drumul ce lega Egiptul de Mesopotamia. Când evreii au ocupat Canaanul, la reîntoarcerea lor 
din Egipt, n-au putut cuceri şi cetatea Betşean" 249 . 

Ibleam (= rătăcirea poporului); 

Dor (= locuinţă), cetate pe ţărmul Mediteranei; 

En-Dor (= fântâna locuinţei); 

Taanac (= loc nisipos); 

Meghidon (= amplasamentul trupelor; 

Nefet- apare doar în Septuaginta. 

14: Dar fiii lui Iosif i s-au plâns lui Iosua, zicând: „De ce ne- ai dat o singură moşie şi 
un singur sorţ, de vreme ce noi suntem un popor numeros, aşa cum ne-a binecuvântat 
Dumnezeu?" 

15: Iar Iosua le-a zis: „Dacă sunteţi popor numeros, suiţi- vă la păduri şi curăţaţi-vă 
locuri în ţinutul Ferezeilor şi Refaimilor, dacă muntele lui Efraim vă e strâmt!" 

Anania a completat versetul după textul ebraic, textul Septuagintei fiind, aici, mai scurt. 
„Origen (Horn. Ios. XXII, 4) comentează textul lung din Textul Masoretic: trebuie să-i scoatem din 
noi pe perizit, purtătorul de roade rele, şi pe rephaimi, al căror nume îl interpretează ca mame 
delăsătoare, adică o putere a sufletului care dă naştere la gânduri moi" 250 . 

16: Dar fiii lui Iosif au zis: „Muntele lui Efraim nu ne place, din pricină că băştinaşii 
Canaaneeni au călărime pe sprânceană şi care de fier, atât cei din Bet-Şean şi din satele lui, 
cât şi cei din valea lui Izreel". 

17: Iar Iosua a zis către fiii lui Iosif, adică lui Efraim şi lui Mânase: „Dacă sunteţi 
popor numeros şi aveţi putere multă, atunci voi nu veţi avea moşie!; 

18: căci a voastră va fi pădurea - căci pădure este! - şi o veţi curăţa şi a voastră va fi 
pân-la marginile ei; iar pe Canaaneeni îi veţi nimici: au ei călărime pe sprânceană, dar voi 
sunteţi mai tari decât ei!" 

Sunteţi mai tari ca ei: „Textul Masoretic are: căci el e tare; conform exegezei rabinice, 
textul trebuie interpretat ca va trebui să-l izgoneşti, căci e puternic. Origen (Horn. Ios. XXII, 5) 
compară această poruncă dată de Iisus Navi, de a defrişa pădurea, cu cea a lui Hristos din Matei 3, 
10: Pomul ce nu aduce roade bune va fi tăiat" 251 . 

Iosua îndeamnă la continuarea luptei şi asigură pe fiii lui Iosif că sunt mai puternici 
decât vrăjmaşii lor; la fel, Iisus, preînchipuit de Iosua Navi, cere credincioşilor să se întărească 
pentru războiul cel nevăzut şi ne încredinţează că nu vom putea fi biruiţi, desigur, cu ajutorul 
harului. 



CAPITOLUL 18 - Moştenirea seminţiei lui Veniamin 

1 : Atunci s-a strâns toată obştea fiilor lui Israel în Silo; şi acolo şi-au întins cortul 
mărturiei; şi ţara le era supusă. 

„Silo, situat la 18 km nord de Betel, devine al doilea centru al fiilor lui Israel în Canaan, 

după Ghilgal" 252 . „Cortul mărturiei: chivotul mărturiei instituit de Moise ca semn al prezenţei lui 
Dumnezeu (vezi Ieşirea 25)" 253 . Silo sau, mai degrabă, Silo înseamnă linişte; Silo era o cetate 
situată la nord de Betel, în teritoriul lui Efraim. La Facerea 49, 10 se vorbeşte despre Silo (= cel 
căruia îi aparţine toiagul de domnie), termen prin care patriarhul Iacov II vesteşte pe Mesia. 

2: Dintre fiii lui Israel mai rămăseseră şapte seminţii care nu-şi primiseră moştenire. 

3: Iar Iosua le-a zis fiilor lui Israel: „Până când vă veţi codi să moşteniţi pământul pe 
care vi 1-a dat Domnul, Dumnezeul nostru? 

4: Alegeţi dintre voi câte trei oameni din fiecare seminţie; ei să se ridice şi să străbată 
ţara şi apoi o vor descrie în faţa mea, ca s-o pot împărţi aşa cum se cuvine". 

5: Şi au venit la el; iar el le-a împărţit şapte părţi, [zicând]: „Iuda să le fie hotarul de 
miazăzi, iar fiii lui Iosif să le fie hotarul de miazănoapte; 

6: aşadar, voi veţi împărţi pământul în şapte părţi şi veţi veni apoi aici la mine, iar eu 
vă voi trage sorţi în faţa Domnului, Dumnezeului nostru. 

7: Căci fiii lui Levi nu au parte între voi, de vreme ce partea lor este însăşi preoţia 
Domnului; cât despre Gad şi Ruben şi jumătate din seminţia lui Mânase, ei şi-au primit 
moştenirea dincolo de Iordan, spre răsărit, aceea pe care le-a dat-o Moise, sluga Domnului." 

Pământul rămas a fost împărţit în şapte teritorii, urmând ca acestea să se dea seminţiilor 
rămase, prin sorţi. 

8: Şi sculându-se bărbaţii aceia, s-au dus; iar Iosua le-a poruncit bărbaţilor ce se 
duceau să străbată ţara, zicând: „Mergeţi şi cercetaţi pământul; străbateţi-1, apoi veniţi la 
mine, pentru ca aici, în Silo, să vă trag sorţi în faţa Domnului". 

9: Iar bărbaţii aceia s-au dus şi au străbătut pământul; şi l-au văzut şi l-au descris 
într-o carte după cetăţile lui, şi l-au împărţit în şapte părţi şi s-au întors la Iosua în tabără, la 
Silo. 

10: Iar Iosua a aruncat sorţi în Silo, în faţa Domnului; şi acolo le-a împărţit Iosua fiilor 
lui Israel moştenire, în faţa Domnului. 

Bărbaţii trimişi de Iosua au descris pământul într-o carte, după cetăţile lui, adică „au 
alcătuit un plan al teritoriului, cetăţile fiind puncte de reper" 254 . 

1 1 : Cel dintâi a ieşit sorţul seminţiei lui Veniamin, după familiile ei: hotarele moşiei 
lor au ieşit între fiii lui Iuda şi fiii lui Iosif. 

12: Hotarul lor de miazănoapte începe de la Iordan, urcă spre miazănoapte pe lângă 
Ierihon, urcă prin munte spre apus şi se termină în pustiul Bet-Aven; 

13: de acolo merge hotarul spre Luz, prin spatele Luzului, - acesta fiind Betelul; 
apoi coboară hotarul spre Atarot-Adar, merge spre muntele dinspre miazăzi de Bet-Horonul 
de jos, 

14: trece şi se îndreaptă spre partea dinspre mare, pe la miazăzi, de la muntele din 
faţa Bet-Horonului până unde se termină, la Chiriat-Baal, adică Chiriat-Iearim, cetatea 
fiilor lui Iuda; aceasta este partea dinspre apus. 

15: Iar partea de miazăzi: de la Chiriat-Baal merge hotarul spre mare, până la 
izvorul apei Neftoah; 

16: apoi se coboară prin faţa pădurii lui Hinom, care se află pe partea de 
miazănoapte faţă de Emec Refaim, se coboară din nou prin miazăzi faţă de Iebus şi merge 
spre En-Roghel; 

17: înaintează apoi spre En-Şemeş şi înaintează spre Ghelilot, care este în faţa 
urcuşului spre Adumim, şi se coboară spre piatra lui Bohan, a fiilor lui Ruben; 

18: apoi trece pe la miazănoapte de Harabah şi se coboară la hotarul mării Araba; 

19: de acolo trece pe lângă Bet-Hogla, pe la miazănoapte, şi se termină în cornul de 

miazănoapte al Mării Sărate, la vărsarea Iordanului. Acesta e hotarul de miazăzi. 

20: Iar hotarul de răsărit este Iordanul. Aceasta este moştenirea fiilor lui Veniamin, 
acestea sunt hotarele lor, de jur-împrejur, după familiile lor. 

Pământul moştenit de Veniamin, cu hotarele sale: 

Betaven (= casa neantului; a idolatriei), cetate la răsărit de Betel; 

Luz (= migdal); 

Betel (= casa lui Dumnezeu); 

Atarot-Adar (= coroana celor nobili); 

Bet-Horonul de Jos; 

Neftoah (= deschidere; uvertură), izvor pomenit şi mai sus; 

Ben-Hinom (= fiul suspinului), valea de lângă Ierusalim; 

Hinom (=suspin), de la aceste ultime două denumiri provine şi termenul Gheena, după 
cum am mai spus; 

En-Roghel (= izvorul postăvarului); 

En-Şemeş (= fântâna soarelui); 

Ghelilot (= cercuri), probabil aceeaşi localitate cu Ghilgal; 

Adumium (= obiecte roşii); 

Harabah (= pustie); 

Araba (= pustie; câmpie), nume prin care se desemna vasta depresiune în care se află 
Lacul Galileii, Iordanul şi Marea Moartă; 

Bet-Hogla (= casa păsărilor sălbatice). 

21: Iar cetăţile fiilor lui Veniamin, după familiile lor, erau: Ierihonul, Bet-Hogla, şi 
Emec-Cheţiţ; 

22: Bet-Harabah, Ţemaraim şi Betel; 

23: Avim, Para şi Ofra; 

24: Chefar-Amonai, Ofni şi Gheba: douăsprezece cetăţi, cu satele lor; 

25: Gabaon, Rama şi Beerot; 

26: Miţpa, Chefira şi Moţa; 

27: Rechem, Irpeel şi Tareala; 

28: Ţela, Elef şi Iebus (adică Ierusalimul): paisprezece cetăţi, cu satele lor. Aceasta 
este moştenirea fiilor lui Veniamin, după familiile lor. 

„Aşadar, trebuie să credem că şi aici, în acest loc al Scripturii, avem o imitaţie a 
lucrurilor cereşti, pe care Iosua le trage la sorţi. Potrivit planului dumnezeiesc, pământul este 
repartizat pe seama fiecărei seminţii şi, mulţumită harului inexprimabil al lui Dumnezeu şi a 
preştiinţei Sale, în aceste părţi trase la sorţi, a fost schiţat modelul moştenirii viitoare în ceruri. 
Căci Legea (zice Scriptura) este umbra bunurilor viitoare (Evrei 10, 1), precum zice Apostolul; 
despre cei care au venit la Hristos: V-aţi apropiat de muntele Sionului şi de cetatea 
Dumnezeului celui viu, Ierusalimul cel ceresc (Evrei 12, 22). Aşadar şi în cer există un oraş, nu- 
mit Ierusalim, şi un munte Sion, şi nu este fără raţiune că Veniamin a primit în lotul său 
Ierusalimul şi muntele Sion. Numai că natura Ierusalimului ceresc pretinde ca să nu se dea 
nimănui altcuiva, decât lui Veniamin, acest Ierusalim pământesc, care preînchipuie şi are forma 
Ierusalimului ceresc. Acelaşi lucru se poate spune şi despre Betleem, că nu fără temei a căzut 
acest oraş în lotul lui Iuda, după cum acelaşi lucru îl vom spune şi despre Hebron şi despretoate 
celelalte cetăţi repartizate fiecăreia dintre seminţii. Singura explicaţie a acestei repartiţii a 
loturilor, am spus-o deja, este aceea că aceste loturi cereşti (între care se numără mai ales Ieru- 
salimul şi Sionul şi în mod sigur toate locurile care sunt apropiate şi vecine), cuprindeau într- 
însele, în ceruri, pricina care a normat şi distribuirea sorţilor pe pământ. Iată pentru ce a rânduit 
aşa înţelepciunea dumnezeiască: Scriptura conţine nume de locuri care au o semnificaţie 
spirituală şi prin care ni se arată că sunt folosite pentru raţiuni sigure şi nu la voia întâmplării. 
[...] Iată de ce noi vă spunem să nu consideraţi plictisitoare această citire şi să nu credeţi că 

vreun text al Sfintei Scripturi ar fi de neluat în seamă pentru că e plin de nume proprii. 
Dimpotrivă, să ştiţi că în paginile ei se cuprind taine negrăite, prea mari pentru a găsi un termen 
omenesc sau pentru a fi înţelese de către urechea vreunui muritor" 255 . 
Să urmărim, însă, denumirile cetăţilor lui Veniamin: 

Ierihon (= cetatea finirilor); 

Bet-Hogla (= casa păsărilor sălbatice); 

Emec-Cheţiţ (= valea sugrumării); 

Bet-Harabah (= casa pustiei); 

Ţemaraim (= ţară bogată în lână); 

Betel (= casa lui Dumnezeu); 

Avim (= sucire; ruine); 

Para (= junincă), sat; 

Ofra (= căprioară); 

Chefar-Amonai (= satul amoniţilor), sat; 

Ofni (= zburător; loc înalt), sat; 

Gheba (= colină); 

Ghibeon (= cetatea dealurilor); 

Raba (= mare; capitală); 

Beerot (= fântâni), cetate gabaorită atribuită seminţiei lui Veniamin; 

Miţpa (= turn de veghere); 

Chefira (= sat), cătun gabaonit; 

Moţa (= ieşire); 

Rechem (= broderie); 

Irpeel (= Dumnezeu vindecă); 

Tareala (= clătinare); 

Ţela (= coastă; flanc); 

Elef{= bou), sat; 

Iebus (= zdrobire) sau Ierusalimul; 

Ghibeat (= colină), probabil o pronunţie diferită pertru Ghibea; 

Chiriat (= cetate). 

Acestea erau cetăţile primite de seminţia lui Veniamin. 



CAPITOLUL 19 - Moştenirea seminţiilor lui Simeon, Zabulon, Isahar, Aşer, Neftali 
şi Dan. Partea lui Iosua. 

1: Al doilea sorţ a căzut pentru fiii lui Simeon; partea lor de moştenire a fost între 
hotarele părţii fiilor lui Iuda. 

„Teritoriul tribului lui Simeon nu va avea hotare proprii, ci făcea parte din lotul cel mare 
al tribului lui Iuda" 256 . 

Simeon (= ascultare) a moştenit un teritoriu situat aproximativ în centrul pământului lui 
Iuda. „Aşa s-au aruncat sorţii şi s-a împărţit moştenirea poporului lui Dumnezeu. Şi, astfel, 
loturile n-au fost atribuite la întâmplare, ci potrivit unui plan pe care Dumnezeu 1-a statornicit 
de mai înainte. Cea din urmă e pomenită seminţia lui Veniamin, care a primit tocmai lotul în 
care se cuprindea Ierusalimul. După el, în al doilea rând, şi-a primit lotul seminţia lui Simeon, 
apoi Isahar, pe urmă Zabulon, apoi Aşer, după aceea Neftalim şi la urmă Dan. Cele trei seminţii 

din urmă sunt cele care coboară din ţiitoarele lui Iacob" 257 . 

2: Moştenirea lor era: Beer-Şeba, Şeba şi Molada; 

Beer-Şeba (= fântâna jurământului; fântâna celor şapte) era, cum am mai spus, numele 
fântânii săpate de Avraam, dar şi al oraşului ridicat în vecinătate: „Vestigiile arheologice 
obţinute în anii 1969 - 1970 pe locul fostei localităţi biblice Beer-Şeba confirmă existenţa ei în 
perioada biblică. Din datele arheologice rezultă că ea a fost distrusă violent în anul 701 î. Hr., 
după care a urmat repopularea ei în perioada persană, aşa cum atestă cele 25 ostraca scrise în 
limba aramaică" 258 . Mai sunt numite aici cetăţile Şeba (= jurământ) şi Molada (= naştere). 

3: Haţar-Şual, Bala şi Aţem; 

4: Eltolad, Betul şi Horma; 

5: Ţiclag, Bet-Marcabot şi Haţar-Susa; 

6: Bet-Lebaot şi ţarinile lor: treisprezece cetăţi, cu satele lor; 

7: Ain, Rimon, Eter şi Aşan: patru cetăţi, cu satele lor; 

8: şi toate satele ce se aflau împrejurul acestor cetăţi, până la Baalat-Beer-Ramat, 
mergând spre miazăzi. Aceasta este moştenirea seminţiei fiilor lui Simeon, după familiile 
lor. 

9: Moştenirea fiilor lui Simeon [era parte] din partea fiilor lui Iuda, fiindcă partea 
fiilor lui Iuda era mai mare decât a lor; de aceea fiii lui Simeon au primit parte din moşia 
lor. 

Celelalte cetăţi ale lui Simeon: 

Haţar-Şual (= satul şacalilor), cetate în extremitatea sudică a seminţiei lui Iuda; 

Bala (= stăpână); 

Aţem (= os; cetate tare); 

Eltolad (= naştere de la Dumnezeu); 

Betul (= locuinţa lui Dumnezeu); 

Horma (= nimicire); 

Ţiclag (= izvor); 

Bet-Marcabot (= casa carelor de război); 

Haţar-Susa (= satul cailor), sat; 

Bet-Lebaot (= casa leilor); 

Şaruhen (= locuinţa harului), sat; 

Ain (= izvor; ochi); 

Rimon (= rodie), cetate sudică); 

Eter (= abundenţă), sat; 

Aşan (= fum); 

Baalat-Ber-Ramar (= proprietarul unei fântâni). 

10: Al treilea sorţ i-a căzut lui Zabulon, după familiile lor; hotarul moştenirii lor 
mergea până la Sarid, 

1 1 : se urca spre apus până la Maraala şi atingea Dabeşetul în valea de dinaintea 
Iocneamului; 

12: de la Sarid se întorcea înapoi, spre răsărit, până la hotarul ţinutului Chislot- 
Tabor, de unde trecea spre Dabrat şi se urca spre Iafia; 

13: se îndrepta apoi la răsărit spre Ghet-Hefer, la Ita-Caţin şi mergea spre Rimon, 
Metora şi Nea 

14: şi se întorcea de la miazănoapte spre Hanaton şi ieşea la Iftah-El; 

15: apoi la Cătat, Nahalal, Şimron, Idala şi Betleem: douăsprezece cetăţi, cu satele 
lor. 

257 Origen, Omilii la Cartea Iosua, XXIII, 1 

16: Aceasta este moştenirea seminţiei fiilor lui Zabulon, după familiile lor: cetăţile 
cu satele lor. 

„Teritoriul lui Zabulon este cel mai greu de stabilit: hărţile care s-au propus nu 
concordă, mai ales în partea vestică, limitată sau nu de mare" 259 . 

„Nici aici, totalul de douăsprezece nu corespunde enumerării; asemenea, în Textul 
Masoretic" 260 . Localităţile moştenite de seminţia lui Zabulon (= locuinţă): 

Sarid (= supravieţuitor), sat; 

Maraala (= tremurând), sat la hotarul teritoriului; 

Dabeşet (= cocoaşa cămilei), cetate de hotar; 

Pârâul Iocneam era hotar al teritoriului; 

Iocneam (= proprietatea poporului), cetate; 

Chislot-Tabor (= flancurile Taborului), localitate în imediata apropiere a Muntelui 
Tabor; 

Dabrat (= păşune); 

Iafia (= Dumnezeu să-i facă să strălucească), cetate la hotar, la 2 km sud-vest de 
Nazaret; 

Ghet-Hefer (= teascul fântânii), cetate la 5 km nord-est de Nazaret; 

Ita-Caţin (= timpul judecăţii), localitate pe frontiera nordică; 

Rimon (= rodie), cetate la frontieră; 

Metora apare doar în Septuaginta; 

Nea (= cutremurare), localitate la hotarul lui Zabulon; 

Hanaton (= îndreptăţit prin har), cetate la hotar; 

Iftah-El (= Dumnezeu deschide), vale la hotarul dintre Zabulon şi Aşer; 

Cătat (= cea mică), cetate; 

Nahalal (= păşune), sat; 

Şimron (= străjer), cetate la hotar; 

Idala (= în amintirea lui Dumnezeu), localitate la frontieră; 

Betleem (= casa pâinii), oraş în teritoriul lui Zabulon, diferit de Betleemul lui Iuda. 

17: Al patrulea sorţ i-a căzut lui Isahar. 

18: In hotarul lui erau cuprinse: Izreel, Chesulot şi Şunem; 

19: Hafaraim, Şion şi Anaharat; 

20: Harabit, Chişion şi Ebeţ; 

21 : Remet, En-Ganim, En-Hada şi Bet-Paţeţ; 

22: hotarul atingea Taborul, Şahaţima şi Bet-Şemeş, iar capătul lui era Iordanul. 

23: Aceasta este moştenirea seminţiei fiilor lui Isahar, după familiile lor: cetăţile cu 
satele lor. 

„Textul Masoretic consemnează şi totalul: şaisprezece cetăţi" 261 . Cetăţile primite de 
seminţia lui Isahar (= Dumnezeu va răsplăti) sunt: 

Izreel (= Dumnezeu seamănă); 

Chesulot (= grăsime); 

Şunem (= cimitir); 

Hafaraim (= două fântâni), cetate de hotar a lui Isahar; 

Şion (= ruine); 

Anaharat (= secetă; trecătoare), cetate la hotarul lui Isahar; 

Harabit (= oraşul care creşte); 

Chişion (= duritate), cetate de frontieră; 

Ebeţ (= albeaţă; cositor); 

Remet (= înălţime); 

En-Ganim (= fântâna grădinilor); 

En-Hada (= izvor puternic), sat la hotarul lui Isahar; 

Bet-Paţeţ (= casa împrăştierii); 

Tabor (= munte înalt), cetate; 

Şahaţima (= înălţime), cetate de frontieră; 

Bet-Şemeş (= casa soarelui). 

Acesta era teritoriul lui Isahar. 

24: Al cincilea sorţ i-a căzut lui Aşer, după familiile lor. 

25: Hotarul lor trecea prin Helcat, Hali, Beten şi Acşaf, 

26: Alamalec, Amead şi Mişeal; hotarul lor atingea spre apus Carmelul şi Şihor- 
Libnat, 

27: după care se întorcea dinspre soare-răsare către Bet-Dagon şi atingea hotarul 
lui Zabulon şi Iftah-El la miazănoapte şi intra în hotarul Asatei la Bet-Emec şi Neiel şi 
mergea la Cabul 

28: şi mai departe la Abdon, Rehob, Hamon şi Cana, până la marele Sidon; 

29: hotarul se întorcea apoi îndărăt la Rama, la fântâna lui Masfasat şi la Tirieni, 
după care se încovoia spre Hosa, spre mare, Mahaleb şi Aczib; 

30: după aceea, Aco, Afec şi Rehob. 

3 1 : Aceasta este moştenirea seminţiei fiilor lui Aşer, după familiile lor: cetăţile cu 
satele lor. 

Hotarul lui Aşer (= fericit), cu cetăţile sale: 

Helcat (= un ogor), cetate de frontieră; 
Hali (= podoabă), sat la frontieră; 
Beten (= trupul mamei), sat; 
Acşaf '(= fascinaţie), cetate regală canaanită; 
Alamelec (= stejarul regelui), sat; 
Amead (= mărturia poporului), sat la hotarul lui Aşer; 
Mişeal (= rugăciune; cine este ceea ce Dumnezeu este?), sat; 
Cârmei (= grădină mare); 

Şihor-Libnat (= cursul tulbure al Libnatului), mic râu în sud-vestul Palestinei; 
Bet-Dagon (= casa peştelui), cetate la hotarul dintre Aşer şi Zabulon; 
Iftah-El (= Dumnezeu deschide); 
Bet-Emec (= casa din vale); 
Neiel (= comoara lui Dumnezeu), sat; 
Cabul (= ţinut de graniţă; neroditor); 
Abdon (= supus); 

Rehob (= loc larg), cetate la hotarul lui Aşer; 
Hamon (= fierbinte), sat la hotarul teritoriului; 
Cana (= ţinutul trandafirilor); 

Sidon (= pescuit; vânătoare), veche cetate canaanită pe ţărmul Mediteranei, situată la 35 
km de Tyr; 

Rama (= înălţime), cetate la frontieră; 

Tir (= stâncă) sau Tyr, oraş fenician foarte vechi; 

Hosa (= refugiu), sat la frontieră; 

Aczib (= înşelător), cetate pe litoral; 

Aco (= nisip arzător); 

Afec (= forţă), cetate la 40 km sud de Tyr; 

Rehob (= loc larg). 

Acestea erau limitele teritoriului lui Aşer. 

32: Al şaselea sorţ i-a căzut lui Neftali. 

33: Hotarul lor mergea de la Helef şi de la pădurea Ţaananim către Adami-Necheb 
şi Iabneel până la Lacum şi se isprăvea în Iordan; 

34: hotarul se întorcea apoi spre apus către Aznot-Tabor şi de acolo mergea spre Hu- 
coc şi se învecina la miazăzi cu ţinutul Zabulonului, spre apus cu ţinutul lui Aşer, iar spre 
soare-răsare cu Iordanul. 

35: Cetăţi întărite erau Ţidim, Ţer, Hamat, Racat şi Chineret; 

36: Adama, Rama şi Haţor; 

37: Chedeş, Edreea şi En-Haţor; 

38: Ireon, Migdal-El, Horem, Bet-Anat şi Bet-Şemeş. 

39: Aceasta este moştenirea fiilor lui Neftali. 

Teritoriul lui Neftali (= am luptat): 

Helef '(= schimbare), cetate de frontieră; 

Ţaananim (= locurile pribegiei), cetate de frontieră; 

Adami-Necheb (= pământ sec; trecătoareaAdami), cetate de frontieră a lui Neftali; 

Iabneel (= Dumnezeu poate să construiască); 

Aznot-Tabor (= urechile Taborului), punct pe frontieră; 

Hucoc (= groapă), cetate la hotar. 

Cetăţile întărite din teritoriul lui Neftali: 

Ţidim (= pantă); 

Ţer (= pietricică); 

Hamat (= fortăreaţă); 

Racat (= ţărm); 

Chineret (= harpă; liră); 

Adama (= pământ); 

Rama (= înălţime); 

Haţor (= târg; un castel îngrădit): „Urme de ocupaţie umană au fost înregistrate de 
arheologi în cele 21 niveluri, datând din sec. XXVI -II î. Hr., pe locul vechiului oraş-stat 
canaanean Haţor. Din multele mărturii arheologice (din anii 1926, 1955-1958, 1968) s-a putut 
observa că localitatea a suferit mai multe distrugeri şi restaurări. Aici s-au scos la lumină urmele 
unor locaşuri de cult, cel de-al 4-lea fiind de formă dreptunghiulară şi orientat în direcţia nord- 
sud, era închinat zeului Hadad, reprezentat printr-un taur" 262 . 

Chedeş (= sfinţit; loc consacrat); 

Edrea (= puternic); 

En-Haţor (= fântâna satului); 

Ireon (= locul groazei); 

Migdal-El (= turnul lui Dumnezeu); 

Horem (= fortăreaţă); 

Bet-Anat (= casa ecoului); 

Bet-Şemeş (= casa soarelui). 

Acestea erau cetăţile întărite ale lui Neftali. 

40: Al şaptelea sorţi-a căzut lui Dan. 

41: Hotarul lor cuprindea: Ţora, Eştaol şi Ir-Şemeş; 

42: Şaalabim, Aialon şi Itla; 

43: Elon, Timnata şi Ecron; 

262 AB,p. 16 

75 



44: Elteche, Ghibeton şi Baalat; 

45: Iehud, Bene-Berac şi Gat-Rimon; 

46: Me-Iarcon şi Haracon, la apusul cărora hotarul se învecina cu Ioppe. 

47: Aceasta e moştenirea seminţiei fiilor lui Dan, după familiile lor, acestea sunt 
cetăţile lor, cu satele lor. Dar fiii lui Dan nu i-au izgonit pe Amoreii care le făcuseră 
necazuri în munţi; iar Amoreii nu le-au îngăduit să coboare la vale, ci le-au luat cu de-a 
sila hotarul porţiei lor. 

„Iar despre ţinuturile lui Dan se ştie că sunt cele din urmă şi anume cele mai apropiate 
de graniţele celor necredincioşi, după cum reiese din descrierile lăsate de Isus Navi, şi după cum 
m-am convins că aproape de păgânism sunt toate plăsmuirile adepţilor lui Ader" 263 . 

Iată cetăţile lui Dan (= judecător): 

Tor a sau Ţorea (= viespe); 

Eştaol (= dorinţă; defileu); 

Ir-Şemeş (= oraşul soarelui); 

Şaalabin (= vulpi), cetate amorită pe teritoriul lui Dan; 

Aialon (= ţinut al cerbilor); 

Itla (= loc înalt); 

Elon (= cel nobil; stejar), numit şi Bet-Haran; 

Timnata (= porţiune atribuită); 

Ecron (= sterpiciune), cea mai nordică dintre cele cinci principale cetăţi feniciene; 

Elteche (= teama de Dumnezeu); 

Ghibeton (= movilă); 

Baalat (= stăpână), sat; 

Iehud (= laudă); 

Bene-Berac (= fiii lui Berac); 

Gat-Rimon (= teascul rodiilor); 

Me-Iarcon (= ape galbene); 

Haracon (= cea bine udată); 

Iopi (= frumuseţe), veche cetate fortificată, port al Ierusalimului la Mediterana, situat la 
55 km depărtare de Ierusalim; 

Leşem (= fortăreaţă) s-a numit înainte Laiş (= leu); situată în extremitatea nordică a 
teritoriului lui Dan; 

Timnat-Serah (= porţiune suplimentară), sat pe coasta nordică a muntelui Gaaş. 

Acestea erau hotarele şi cetăţile seminţiei lui Dan. 

48: Atunci s-au dus fiii lui Dan şi au purtat război împotriva Leşemului şi l-au luat 
şi l-au lovit cu ascuţişul săbiei; şi au locuit în el şi l-au numit „Leşemul-lui-Dan", după 
numele lui Dan, tatăl lor. Iar Amoreii au locuit pe mai departe în Edom şi în Salamin; dar 
mâna lui Efraim i-a stăpânit şi au devenit supuşii săi. 

Ca şi în cazul celorlalte triburi, luptele pentru stăpânirea Canaanului au continuat şi după 
împărţirea pământului între cele douăsprezece seminţii ale lui Israel. 

49: După ce au luat în stăpânire pământul, după hotarele lor, fiii lui Israel i-au dat 
între ei moştenire lui Iosua, fiul lui Navi, 

50: aşa cum poruncise Dumnezeu; şi i-au dat cetatea pe care o ceruse, Timnat- 
Serah, care se află în muntele lui Efraim; iar el a zidit cetatea şi a locuit în ea. 

51: Acestea sunt părţile pe care Eleazar preotul şi Iosua, fiul lui Navi, şi capii 
familiilor le-au împărţit, prin tragere la sorţi, fiilor lui Israel, în Silo, înaintea feţei 
Domnului, la intrarea cortului mărturiei; iar aceştia s-au dus să-şi ia în stăpânire 
pământul. 

„Textul Masoretic conchide astfel: Şi aşa s-a isprăvit împărţirea pământului" 264 . „De la 
Ghilgal, Cortul sfânt a fost mutat la Silo, aşezare aflată la mică distanţă, în nord-estul Ghilgalului, 
din munţii Efraim. [. . .] Aici, la Silo, dinaintea Domnului, s-a stabilit prin tragere la sorţi teritoriul 
ce revenea fiecărei seminţii, după ce Cortul mărturiei a fost instalat" 265 . 



CAPITOLUL 20 - Cetăţile de scăpare. 

Cap. 20-21: „Orânduirea străinilor, dreptul la azil ca şi mărunte dispoziţii 
guvernamentale încearcă să clarifice situaţia noilor colonişti (cf. Ieşirea 21, 13). De aceste 
frământări au profitat şase cetăţi care au înflorit vădit. Trebuie remarcat că una din principalele 
surse de venit a fost posibilitatea şi dreptul la păşunat" 266 . 

1 : Şi i-a grăit Domnul lui Iosua, zicând: 

2: „Vorbeşte-le fiilor lui Israel şi spune-le: Rânduiţi cetăţile în care să scape fugarii, 
despre care Eu v-am grăit prin Moise;" 

„E vorba de azilul oferit ucigaşilor fără voie, rânduială stabilită prin legea dată lui 
Moise (Ieşirea 2 1, 13)" 267 . 

3: ca să poată scăpa acolo ucigaşul care fără voia lui a luat viaţa cuiva, fără să fi 
avut înainte un astfel de gând. Şi vă vor fi ele cetăţi de scăpare, ca nu cumva ucigaşul să 
fie omorât de rudele celui ucis mai înainte de a fi fost el adus în faţa adunării, pentru jude- 
cată. 

4: Acela, după ce a fugit în una din aceste cetăţi, va sta la poarta cetăţii şi va spune 
ce are de spus în faţa bătrânilor acelei cetăţi, iar obştea îl va primi şi-i va da un loc, iar el 
va locui cu ei. 

„Poarta cetăţii: în cetatea antică, piaţa în care se ţineau adunările publice, în care se 
făceau tranzacţiile comerciale şi în care se judecau procesele" 268 . 

5: Iar dacă ruda celui ucis va alerga în căutarea lui, ei nu-1 vor da pe ucigaş în 
mâinile ei, pentru că el din neştiinţă 1-a lovit pe aproapele său, iar nu pentru că mai 
înainte l-ar fi urât. 

6: Şi va locui el în cetatea aceea până când va sta la judecată în faţa adunării sau 
până când va muri arhiereul acelor zile; atunci ucigaşul se va întoarce şi se va duce în 
cetatea sa şi la casa lui, de unde fugise". 

„In fruntea preoţimii se afla arhiereul, numit preotul cel mare (hacohen hagadol), care 
funcţiona în oficiul său până la moarte. El avea un locţiitor, ce purta denumirea de al doilea 
preot (II Regi 25, 18; Ieremia 52, 24)" 269 . 

7: Iar el [Iosua] a rânduit Chedeşul în Galileea, în muntele lui Neftali, şi Sichemul 
în muntele lui Efraim şi Chiriat-Arba- adică Hebronul - în muntele lui Iuda 

„In apropierea lacului Hule (Merom) se afla localitatea Quedeş, oraş regal canaanean, care 
la împărţirea teritoriului între cele 12 seminţii ale lui Israel, în vremea lui Iosua, a căzut drept 
moştenire seminţiei lui Neftali. Din această localitate era originar judecătorul Barac (Judecători 4, 
6). Despre vechimea cetăţii grăieşte faptul că a fost amintită în scrisorile de la Tel-El-Amarna. Se 
mai ştie c-a fost cucerită de faraonul Tiglat-Phalasar al Egiptului" 270 . 

A rânduit: SEP 2 traduce cu a pus deoparte: „Tradiţia rabinică (TB Makkoth 10a) a 
comentat pe larg alegerea acestor cetăţi levitice de scăpare pentru ucigaşi: aceştia nu numai că-şi pot 

salva viaţa, ci pot să trăiască o viaţă adevărată, adică să studieze pe lângă maeştri. Philon vede în 
aceste şase cetăţi treptele accesului spre divinitate" 271 . 

Cetăţile de scăpare din Canaan: 

Chedeş (= sfinţit; consacrat) în teritoriul lui Neftali, în Galileea (= cerc; regiune; ţinut); 

Sichem (= umăr) în teritoriul lui Efraim, la hotarul cu Mânase; 

Chiriat-Arba (= cetate împătrită) sauHebron în ţinutul lui Iuda. 

8: Iar dincolo de Iordan, în faţa Ierihonului, spre răsărit, a rânduit: Beţerul, în 
şesul pustiului din seminţia lui Ruben; Ramot, în Galaad, în seminţia lui Gad, şi Golan, în 
Vasan, în seminţia lui Mânase. 

Cetăţile de scăpare de la răsărit de Iordan: 

Beţer (= aur; argint; strălucire; mină) în ţinutul lui Ruben; 

Ramot (= înălţimi) în teritoriul seminţiei lui Gad; 

Golan (= bucurie; biruinţă), cetate din Vasan, în teritoriul jumătăţii lui Mânase. „In estul 
lacului Ghenizaret se afla cetatea Golan aparţinând tribului lui Mânase. De la această cetate s-a 
numit întreaga regiune Gaulanitis sau podişul Golan de azi" 272 . 

9: Acestea sunt cetăţile rânduite pentru toţi fiii lui Israel şi pentru străinii ce 
locuiesc printre ei, pentru ca acolo să fugă cel ce fără voie a luat viaţa cuiva, ca nu cumva 
ruda celui ucis să-1 omoare înainte de a fi stat el la judecată în faţa adunării. 

Cetăţile enumerate în Scriptură sunt chipuri ale unor realităţi din lumea nevăzută: „acolo [în 
ceruri - n. n.] sunt, cred, şi cetăţile a căror structură este schiţată aici şi care se numesc: cetăţi de 
scăpare, care slujesc ca refugiu, dar nu pentru toţi ucigaşii, ci pentru cei care au ucis fără voie. 
Sunt poate unele păcate care ne fac ucigaşi de oameni dacă săvârşim fapta cu premeditare şi de 
bună voie şi sunt altele săvârşite din ignoranţă, pentru care, la porunca lui Dumnezeu, ne este 
indicat şi pregătit un loc, cred, pentru a rămâne acolo un oarecare timp, noi, cei care n-am 
săvârşit decât păcate fără de voie, cu condiţia să nu fî săvârşit păcate cu concursul voinţei 
noastre. Pentru aceştia sunt rânduite cetăţi de scăpare" 273 . Interesant de urmărit traducerile 
denumirilor cetăţilor de scăpare, toate având un ton optimist, de natură să înalţe. La fel, să nu 
socotim aceste cetăţi menite a sluji doar celor ce au trecut prin experienţe extreme, ci să ne 
socotim cu toţii ucigaşi (cu sau fără voie) ce avem trebuinţă de aceste cetăţi. 



CAPITOLUL 21 - Cetăţile leviţilor. 

„Capitolul relatează împlinirea poruncii date lui Moise (Numeri 35, 1-8), de a li se 
atribui leviţilor 48 de cetăţi, luate din ţinutul fiecărui trib, proporţional cu moştenirea sa. 
Tradiţia ebraică pune în legătură această împărţire cu sarcinile ierarhizate ale fiecărui grup de 
leviţi care slujeau la cortul mărturiei; astfel, fiii lui Aaron, leviţii cei mai apropiaţi de chivot, 
primesc cetăţi în pământul lui Iuda, în timp ce fiii lui Simeon şi beniamin, primesc dincolo de 
Iordan. Origen consacră în întregime omilia a XXV-a cetăţilor levitice: repartizarea cetăţilor 
levitice în pământul lui Israel e determinată de o ierarhie care ar putea prefigura locul fiecăruia 
după înviere" 274 . 

1 : Capii de familie ale fiilor lui Levi au venit atunci la Eleazar preotul şi la Iosua, 
fiul lui Navi, şi la capii de familie din seminţiile lui Israel. 

2: Şi le-au grăit în Silo, în ţara Canaanului, zicând: „Domnul a poruncit prin Moise 
să ni se dea cetăţi în care să locuim, precum şi împrejurimile lor pentru vitele noastre". 

Din nou, gândul e purtat către altă lume: „Acolo [în ceruri - n. n.], cred eu, se vor 

271 SEP 2, p. 82 
272 AB,p. 101 

273 Origen, Omilii la Cartea Numerii, XXVIII, 2 

274 SEP 2, p. 82 

78 



respecta întocmai privilegiile preoţilor, a căror umbră este trasată aici (în carte): împrejurimile 
oraşelor, în imediata apropiere a zidurilor de apărare, trebuiau să le fie lor rezervate de către fiii 
lui Israel" 275 . 

3: Iar fiii lui Israel le-au dat loviţilor, din părţile lor, după porunca Domnului, 
următoarele cetăţi, cu împrejurimile lor. 

4: Şi sorţul a ieşit pentru fiii lui Cahat. Iar fiii lui Aaron, preoţii leviţi, au avut prin 
sorţi treisprezece cetăţi din seminţia lui Iuda şi din seminţia lui Simeon şi din seminţia lui 
Veniamin. 

5: Iar celorlalţi fii ai lui Cahat li s-au dat, prin sorţi, zece cetăţi din seminţia lui 
Efraim şi din seminţia lui Dan şi din jumătate din seminţia lui Mânase. 

6: Iar fiilor lui Gherşon li s-au dat treisprezece cetăţi din seminţia lui Isahar şi din se- 
minţia lui Aşer şi din seminţia lui Neftali şi din jumătate din seminţia lui Mânase în Vasan. 

7: Iar fiii lui Merari, după familiile lor, au avut prin sorţi douăsprezece cetăţi din se- 
minţia lui Ruben şi din seminţia lui Gad şi din seminţia lui Zabulon. 

8: Fiii lui Israel le-au dat leviţilor cetăţile şi împrejurimile lor, aşa cum Domnul îi po- 
runcise lui Moise. 

„Datorită faptului că seminţia lui Levi n-a primit un teritoriu anumit atunci când, prin 
tragere la sorţi, în vremea lui Iosua, s-a împărţit Canaanul între seminţiile lui Israel, leviţilor le- 
au fost destinate totuşi 48 de cetăţi, răspândite pe întregul cuprins al Ţării Sfinte, ca şi câmpiile 
din jurul acelor cetăţi. Dintre aceste cetăţi, 13 le-au fost rezervate preoţilor şi ele se aflau în 
hotarele seminţiilor Iuda, Simeon şi Veniamin, aşadar, în regiuni care erau cele mai apropiate de 
templu. Aceste cetăţi erau: Hebron, Libna, Iatir, Estemoa, Holon, Debir, Ain, Iutta, Betşemeş, 
Ghibeon, Gheba, Anatot şi Almon" 276 . 

„Constat o oarecare deosebire între împărţeala lui Moise şi cea a lui Iisus: Moise, 
împărţind pământul de dincolo de Iordan, între două triburi şi jumătate, n-a dat leviţilor partea 
de locaş care li s-ar fi cuvenit, câtă vreme Iisus le-a dat nu numai în cadrul seminţiilor, pe care 
le-a rânduit el însuşi, ci chiar şi în mijlocul acelora pe care Moise le rânduise dincolo de Iordan. 
El asigură leviţilor lăcaşuri în fiecare seminţie, ca prin aceasta să pătrundem mai deplin în 
frumuseţile tainelor sale. Căci această clasă a leviţilor sau a preoţilor, care-şi închină activitatea 
lor înţelepciunii şi cunoaşterii lui Dumnezeu, nu şi-a putut primi de la Moise partea ei de sălaş, 
pentru că Moise nu era slujitor al Adevărului, ci slujitorul umbrei şi al închipuirii. Iisus, Dom- 
nul nostru, era înţelepciunea lui Dumnezeu (I Corinteni 1, 24), El e acela care procură 
înţelepţilor sălaşurile lor" 277 . 

Seminţia lui Levi (= alipire) era împărţită în trei familii: Cahat (=adunător; aliat; 
prieten), Gherşon (= alungare) şi Merari (= amar; trist); din familia lui Cahat făceau parte şi 
preoţii, descendenţi din Aaron (= împresurat de strălucire; iluminat). De remarcat că Iosua 
anticipează Templul din Ierusalim, plasând preoţii în apropierea cetăţii într-o perioadă în care 
templul nu exista încă. 

9: Seminţia fiilor lui Iuda şi seminţia fiilor lui Simeon şi parte din seminţia fiilor lui 
Veniamin au dat cetăţile acestea; 

10: şi ele li s-au rânduit fiilor lui Aaron din familia lui Cahat a fiilor lui Levi, 
fiindcă acestea au ieşit întâi la sorţi. 

1 1 : Şi le-au dat: Chiriat-Arba, metropola fiilor lui Enac, adică Hebronul, în ţinutul 
muntos al lui Iuda, cu împrejurimile ei; 

12: dar ţarinile cetăţii şi satele ei le-a dat Iosua fiilor lui Caleb, fiul lui Iefone, să le 
stăpânească. 

„Toate comentariile iudaice precizează că migraş {pământul de jur împrejurul cetăţii) 



275 Origen, Omilii la Cartea Numerii, XXVIII, 2 

276 AB,p. 239 

277 Origen, Omilii la Cartea Iosua, XVII, 2 

79 



este zona care formează prima împrejurime a cetăţii şi a cărei cultivare este interzisă. Abia apoi 
urmează spaţiile rezervate culturilor" 278 . 

13: Iar fiilor lui Aaron le-a dat cetatea de scăpare a ucigaşilor: Hebronul şi împre- 
jurimile lui,Libna şi împrejurimile ei; 

14: Iatirul şi împrejurimile lui,Eştemoa şi împrejurimile ei; 

15: Holonul şi împrejurimile lui, Debirul şi împrejurimile lui; 

16: Ainul şi împrejurimile lui, Iuta şi împrejurimile ei, Bet-Şemeşul şi 
împrejurimile lui: nouă cetăţi din aceste două seminţii. 

17: Iar din seminţia lui Veniamin: Gabaonul şi împrejurimile lui, Gheba cu 
împrejurimile ei; 

18: Anatotul şi împrejurimile lui, Almonul cu împrejurimile lui: patru cetăţi. 

19: Toate cetăţile fiilor lui Aaron, preoţii: treisprezece. 

Cetăţile primite de preoţii din neamul lui Cahat, cu menţiunea, ca şi pentru restul 
capitolului, că leviţii nu deţineau în totalitate aceste cetăţi, locuind în ele împreună cu ceilalţi 
israeliţi: 

Chiriat-Arba (= cetate împătrită); Libna (= albeaţă); Iatir (= surplus); Eştemoa (= 
ascultare); Holon (= nisipos); Debir (= încăperea din spate - Sfânta Sfintelor; vorbirea lui Dum- 
nezeu); A'ft (= ochi; izvor); Iuta (= înclinat); Bet-Şemeş (= casa soarelui); Ghibeon (= înălţime); 
Gheba (= colină) şi Anatot (= răspuns la rugăciuni); Almon (= adăpost; ascunziş). 

20: Iar familiilor lui Cahat, leviţilor - celor rămaşi dintre fiii lui Cahat - li s-au dat 
cetăţi din hotarele seminţiei lui Efraim. 

21: Li s-a dat cetatea de scăpare a ucigaşilor, Sichemul, cu împrejurimile ei, şi 
Ghezerul cu împrejurimile ei; 

22: Chibţaimul cu împrejurimile lui şi Bet-Horonul cu împrejurimile lui: patru cetăţi. 

23: Din seminţia lui Dan: Elteche cu împrejurimile lui şi Ghibetonul cu împrejurimile 
lui; 

24: Aialonul cu împrejurimile lui şi Gat-Rimonul cu împrejurimile lui: patru cetăţi. 

25: Din jumătatea seminţiei lui Mânase: Taanacul cu împrejurimile lui şi Ibleam cu 
împrejurimile lui: două cetăţi. 

„In Textul Masoretic: ...şi Gat-Rimonul...; din eroare redacţională, repetarea numelui 
din versetul precedent" 279 . 

Cetăţile în care trăiau leviţii din familia lui Cahat: 

Sichem (= umăr); Ghezer (= pantă repede); Chibţaim (= două grămezi); Bet-Horon (= casa 
făţărniciei); Elteche (= teama de Dumnezeu); Ghibeton (= movilă); Aialon (= ţinutul cerbilor); 
Gat-Rimon (= teascul merelor şi rodiilor); Taanac (= loc nisipos); Ibleam (= locul biruinţei; 
rătăcirea poporului). 

26: De toate, zece cetăţi, cu împrejurimile lor, pentru familiile celorlalţi fii ai lui 
Cahat. 

Acestea au fost cetăţile primite de fiii lui Cahat, întâi de către preoţi, apoi de către leviţii 
simpli. Urmează cetăţile celorlalţi leviţi: 

27: Iar fiilor lui Gherşon, leviţii: două cetăţi din cealaltă jumătate a seminţiei lui 
Mânase, cetăţi puse deoparte pentru scăparea ucigaşilor: Golanul, în ţinutul Vasanului, cu 
împrejurimile ei, şi Beştra cu împrejurimile ei. 

28: Din seminţia lui Isahar: Chişionul cu împrejurimile lui şi Dabrat cu împreju- 
rimile lui; 

29: Iarmutul cu împrejurimile lui şi En-Ganimul cu împrejurimile lui: patru cetăţi. 

30: Din seminţia lui Aşer: Mişalul cu împrejurimile lui şi Abdonul cu împrejurimile 

lui; 

31: Helcatul cu împrejurimile lui şi Rehobul cu împrejurimile lui: patru cetăţi. 

32: Din seminţia lui Neftali: Chedeşul Galileii, cetate pusă deoparte pentru scăparea 
ucigaşilor, cu împrejurimile ei, Hamot-Dorul cu împrejurimile lui şi Cartanul cu 
împrejurimile lui: trei cetăţi. 

33: Toate cetăţile [fiilor] lui Gherşon, după familiile lor, au fost treisprezece. 

Cetăţile primite de fiii lui Gherşon; 

Golan (= bucurie; biruinţă); Beştra (= casa Astartei) sau Aştarot (= plural pentru: 
tovarăşa de căsătorie; turme de oi; termen colectiv pentru zeităţile canaanite) - Aştarte (= cea 
care aduce lumină); Chişion (= duritate); Dabrat (= vorbire; păşune; ascultare); Iarmut (= o 
înălţime); En-Ganim (= fântâna grădinilor); Mişal (= rugăciune; defileu; cine este ceea ce Dum- 
nezeu este?); Abdon (= supus); Helcat (= un ogor); Rehob (= loc larg); Chedeş (= sfinţit; 
consacrat) în Galileea, numit şi Chedeşul lui Neftali; Hamot-Dor (= izvoarele calde ale 
Dorului); Cartan (= oraş). 

34: Celorlalţi leviţi din fiii lui Merari: din seminţia lui Zabulon: Iocneamul cu 
împrejurimile lui şi Carta cu împrejurimile ei; 

35: Dimna cu împrejurimile ei şi Nahalul cu împrejurimile lui: patru cetăţi. 

36: De cealaltă parte a Iordanului, în faţa Ierihonului, din seminţia lui Ruben: 
Beţerul, cetate de scăpare pentru ucigaşi, cu împrejurimile ei, în pustiul Miso, Iahţa cu 
împrejurimile ei; 

37: Chedemotul cu împrejurimile lui şi Mefaatul cu împrejurimile lui: patru cetăţi. 

38: Din seminţia lui Gad: cetăţile de scăpare pentru ucigaşi: Ramot-Galaad cu 
împrejurimile lui şi Mahanaimulcu împrejurimile lui; 

39: Heşbonul cu împrejurimile lui şi Iazerul cu împrejurimile lui; de toate, patru 
cetăţi. 

40: Toate cetăţile (date) fiilor lui Merari, după familiile lor rămase din seminţia lui 
Levi, adică părţile ce li s-au cuvenit: douăsprezece cetăţi. 

Cetăţile primite de fiii lui Merari: 

Iocneam (= el ridică poporul); Carta (= oraş); Dimna (= tăcere; grămadă de gunoi); 
Nahal (= păşune); Beţer (= aur; argint; strălucire); Miso - apare doar în Septuaginta; Iahţa (= 
stepă; Iahve va ridica); Chedemot (= localităţi răsăritene); Mefaat (= frumuseţe); Ramot-Galaad 
(= înălţimile Galaadului); Mahanaim (= tabără dublă); Heşbon (= calcul); Iazer (= folositor). 

41: Iar toate cetăţile date leviţilor între fiii lui Israel au fost patruzeci şi opt de cetăţi 
cu împrejurimile lor; 

42: fiecare cetate cu împrejurimile ei: întocmai la toate aceste cetăţi. Aşa a sfârşit 
Iosua să împartă ţara în hotarele ei. Iar fiii lui Israel i-au dat lui Iosua partea lui; după 
porunca Domnului i-au dat cetatea pe care o ceruse, Timnat-Serah, în muntele lui Efraim. 
Şi Iosua a zidit cetatea şi a locuit în ea. Iar Iosua a luat cuţitele de piatră cu care îi tăiase 
împrejur pe fiii lui Israel - cei născuţi pe cale în pustie, căci în pustie nu fuseseră tăiaţi 
împrejur - şi le-a pus în Timnat-Serah. 

„Această ultimă frază, proprie Septuagintei, este concluzia relatării din 5, 2-8" 280 . Iosua 
a primit cetatea Timnat-Serah (= porţiune suplimentară). 

43: Aşa i-a dat Domnul lui Israel toată ţara pe care Se jurase să le-o dea părinţilor 
lor; iar ei au moştenit-o şi au locuit în ea. 

44: Şi le-a dat Domnul odihnă de jur-împrejur, aşa cum li Se jurase părinţilor lor: 
dintre toţi vrăjmaşii lor, nimeni nu le-a stat împotrivă; pe toţi vrăjmaşii lor i-a dat 
Domnul în mâinile lor. 

45: N-a rămas neîmplinit nici un cuvânt din toate cuvintele bune pe care Domnul 

Ie-a grăit către fiii lui Israel; toate s-au împlinit. 

„Din cele mai vechi timpuri, alături de istorie a fost cultivată şi geografia. Din Vechiul 
Testament se vede că evreii aveau cunoştinţe geografice despre univers, pământ şi paradis. 
Localizarea unor popoare cu cetăţile lor cât şi descrierea Ţării Sfinte confirmă adevărul că 
israeliţii în perioada vechitestamentară aveau cunoştinţe bogate în acest domeniu" 281 . 

„Sunt patru puncte cardinale ale pământului. Cahat a ocupat locul cel dintâi dintre fiii 
lui Levi, lotul dinspre răsărit, împreună cu seminţiile care deţinuseră şi ele locul întâi. Vezi, prin 
urmare, cum totul se armonizează. Este sigur că între cele patru laturi ale pământului, Răsăritul 
pare mai nobil. Aici avea lot şi seminţia lui Iuda, cel mai ales dintre toţi (Numeri 2, 3). Intre 
cele dintâi seminţii, - şi întâia parte a pământului - preoţii, fiii lui Cahat, au primit, prin sorţi, 
întâia lor parte, împreună cu Gherşon şi Merari, care au fost şi cei dintâi copii ai lui Levi. Şi 
aşa, cei dintâi copii ai lui Levi au obţinut Răsăritul. în ce priveşte Apusul, unde se aflau Ruben, 
Simeon şi Gad, Cahat primi un al doilea lot, în seminţia lui Simeon şi Merari, întâiul său lot în 
seminţia lui Ruben, după cum şi Merari primi un lot în seminţia lui Zabulon, al treilea la număr, 
în latura Răsăritului. Aceasta s-a împlinit pentru ca să se salveze principiul dreptăţii într-o 
tragere la sorţi, care, după orânduirea lui Dumnezeu, trebuia să orienteze duhurile credincioşilor 
spre adâncirea tainei veacului viitor. După aceea, şi între seminţiile care erau în latura Mării, 
adică Efiraim, Veniamin şi Mânase, Cahat trage al doilea lot al său, în seminţia lui Veniamin, iar 
restul familiei sale în Efiraim. In sfârşit, Gherşon obţine, la sorţi, un lot în jumătatea seminţiei 
lui Mânase, care era în Ţara Sfântă, şi acelaşi Gherşon mai obţine încă un lot în cealaltă 
jumătate a seminţiei lui Mânase. Dar, fiindcă trebuia ca şi cei care erau pe latura de 
miazănoapte să se învrednicească de binefacerile prevăzute pe seama preoţiei şi ca să nu fie 
lipsite cu desăvârşire de darurile cereşti, nici seminţiile de rangul ultim, cele din miazănoapte, 
adică Dan, Neftali şi Aşer, s-a hotărât ca nu preoţii lui Cahat, ci ceilalţi copii ai lui să primească 
al doilea lot în seminţia lui Aşer şi un al treilea în seminţia lui Neftali" 282 . 



CAPITOLUL 22 - Triburile lui Ruben, Gad şi jumătate din Mânase se întorc 
dincolo de Iordan. 

1 : Atunci i-a chemat Iosua pe fiii lui Ruben şi pe fiii lui Gad şi jumătate din seminţia 
lui Mânase 

2: şi le-a zis: „Voi aţi auzit tot ceea ce Moise, sluga Domnului, v-a poruncit, iar voi aţi 
ascultat cuvântul meu întru toate câte eu v-am poruncit. 

3: In această vreme-ndelungată nu i-aţi lăsat pe fraţii voştri, şi până-n ziua de astăzi 
aţi păzit porunca Domnului, Dumnezeului vostru. 

4: Iar acum, Domnul, Dumnezeul nostru, i-a odihnit pe fraţii voştri, aşa cum le-a 
spus; aşadar, întoarceţi-vă acum şi mergeţi la casele voastre şi-n ţara moştenirii voastre pe 
care Moise, sluga Domnului, v-a dat-o dincolo de Iordan. 

5: Dar fiţi cu mare luare-aminte să faceţi poruncile şi legea pe care Moise, sluga 
Domnului, v-a poruncit să le faceţi: Să-L iubiţi pe Domnul, Dumnezeul vostru, şi să umblaţi 
în toate căile Lui, să-I păziţi poruncile şi să vă lipiţi de El şi să-I slujiţi din tot cugetul vostru 
şi din toată inima voastră". 

Prezentată pe un ton neutru în Scriptură, dar nu fără a fi generat tensiuni, alegerea 
triburilor Ruben, Gad şi a jumătăţii lui Mânase de a locui dincolo de Iordan e apreciată negativ de 
autorii patristici, ca un refuz de a intra în moştenirea făgăduinţelor dumnezeieşti (deşi, cum s-a 
văzut din comentariile de până aici, există multiple aspecte ale acestei situaţii): „Mare piedică le 
este dragostea de lucrurile materiale celor ce se silesc spre virtute. Adeseori această dragoste 

aduce pierzare şi sufletului şi trupului. [...] Ce a făcut pe cele două jumătăţi de seminţii să 
rămână afară de pământul făgăduinţii? Oare nu mulţimea vitelor? [. . .] Dacă, prin urmare, avuţiile 
aţâţă la pizmă pe invidioşi, împotriva celor ce le au, şi-i scoate pe cei împovăraţi cu ele de la 
lucrurile mai de preţ, dacă taie rudenia şi aduce duşmănia între prieteni, dacă nu are nimic laolaltă 
cu viaţa viitoare şi nu aduce nici un folos însemnat vieţii din trup, de ce să ne depărtăm de la 
slujirea lui Dumnezeu, făcându-ne, întregi, slujitori deşertăciunii?" 283 . 

6: Şi Iosua i-a binecuvântat şi le-a dat drumul; iar ei s-au dus la casele lor. 

„După aceea, Iisus adună pe fiii lui Ruben, pe fiii lui Gad şi jumătate din seminţia lui 
Mânase, care luptaseră cu izbândă împotriva duşmanilor lui Israel, şi îi trimite în partea lor de 
moştenire, după ce îi răsplăteşte, precum este scris (în Scriptură). Iată, după părerea mea, în ce 
constă taina indicată aici: după ce va intra tot numărul păgânilor (Romani 11, 25), după ce vor fi 
primit de la Domnul Iisus împlinirea făgăduinţelor, aceia care au fost pregătiţi şi învăţaţi de 
Moise, care ne-au ajutat în decursul luptelor, cu plângerile şi rugăciunile lor şi care, după cum 
zice Apostolul, încă n-au primit ce le fusese făgăduit, căci ei aşteptau să se împlinească 
chemarea noastră, primesc, în sfârşit, desăvârşirea rânduită pentru ei (Evrei 11, 39-40). De la 
Iisus îşi primesc ei acum darurile cuvenite şi de acum trăiesc cu toţii în pace, căci a venit 
sfârşitul tuturor războaielor şi al tuturor atacurilor" 284 . 

7: Iar unei jumătăţi din seminţia lui Mânase i-a dat Iosua o parte în ţinutul 
Vasanului, iar celeilalte jumătăţi i-a dat Iosua parte cu fraţii săi dincoace de Iordan, lângă 
mare; după aceea Iosua le-a dat drumul la casele lor şi i-a binecuvântat. 

8: Iar ei s-au dus la casele lor cu avuţii multe şi cu foarte multe vite şi cu argint şi 
cu aur şi cu aramă şi cu fier şi cu foarte multă îmbrăcăminte; prada pe care o luaseră de 
la duşmani au împărţit-o cu fraţii lor. 

Metalele înşirate aici erau, desigur, pradă de război; reiese că, după cucerirea 
Ierihonului, nu s-a mai pretins afierosirea animalelor şi a obiectelor vrăjmaşilor, şi nici predarea 
(integrală) a metalelor la Cortul Sfânt. 

9: Astfel că fiii lui Ruben şi fiii lui Gad şi jumătate din seminţia lui Mânase s-au 
întors de la fiii lui Israel din Silo, care se află în ţara Canaan, ca să meargă în Galaad, în 
ţinutul moştenirii lor, pe care-1 dobândiseră, din porunca Domnului, prin mâna lui Moise. 

10: Şi au venit în Galaadul Iordanului, care se află în ţara Canaan. Iar fiii lui Ru- 
ben şi fiii lui Gad şi jumătate din seminţia lui Mânase au zidit acolo jertfelnic lângă 
Iordan, jertfelnic mare la vedere. 

Prin mare la vedere se înţelege că jertfelnicul era vizibil celor de la apus de Iordan. Este 
un nou moment tensionat între israeliţii despărţiţi de Iordan. S-a văzut în acest jertfelnic o 
încercare de separare religioasă, adăugată celei teritoriale. 

11: Şi auzind fiii lui Israel, au zis: „Iată, fiii lui Ruben şi fiii lui Gad şi jumătate din 
seminţia lui Mânase au zidit jertfelnic la hotarele ţării Canaan, la Galaadul Iordanului, 
faţă-n faţă cu fiii lui Israel". 

12: Şi toţi fiii lui Israel s-au adunat în Silo, să se ridice şi să se bată cu ei. 

„Fiii lui Israel (în context): majoritatea triburilor israeliene ce se aşezaseră în dreapta 
Iordanului şi care monopolizaseră dreptul de a avea un altar de închinare, cel din Silo" 285 . 

13: Fiii lui Israel l-au trimis la fiii lui Ruben şi la fiii lui Gad şi la fiii jumătăţii din 
seminţia lui Mânase, în ţinutul Galaad, pe Finees, fiul lui Eleazar, fiul lui Aaron, marele 
preot, 

14: şi-mpreună cu el zece dintre bărbaţii de frunte: un cap de familie din fiecare se- 
minţie a lui Israel (capii de familie sunt fruntaşii miilor lui Israel). 

15: Aceştia s-au dus la fiii lui Ruben şi la fiii lui Gad şi la jumătate din seminţia lui 

Mânase, în ţinutul Galaad, şi le-au grăit: 

16: „Aşa grăieşte toată obştea Domnului: Ce înseamnă această nelegiuire pe care voi 
aţi făcut-o în faţa Dumnezeului lui Israel, să vă întoarceţi astăzi de la Domnul prin aceea că 
v-aţi zidit jertfelnic, aşa ca să staţi voi astăzi împotriva Domnului? 

„Acuzaţie gravă, exprimată prin termenul apostates: răzvrătit, rebel, cel ce strică sau 
stă împotrivă (folosit şi în Numeri 14, 9)" 286 . 

17: Mic este oare pentru voi păcatul din Peor, că nici până-n ziua de azi nu ne-am 
curăţit de el, cu toate că a fost pedeapsă mare în obştea Domnului? 

„Aluzie la istorisirea din Numerii 25: ajunşi în Moab, fiii lui Israel au căzut în idolatrie, 
adorându-1 pe Baal-Peor, fapt pentru care au fost aspru pedepsiţi" 287 . 

18: Şi voi v-aţi răzvrătit astăzi împotriva Domnului; şi va fi că dacă voi staţi astăzi 
împotriva Domnului, mâine fi-va urgia peste-ntregul Israel. 

Loc mai dificil de înţeles pentru omul modern, înclinat mai degrabă către individualism 
(de unde şi doctrinele protestante); dar în orice epocă sunt vizibile efectele faptelor unei persoane 
sau ale unui grup asupra unor comunităţi întregi. 

19: Şi acum, dacă ţinutul moştenirii voastre vă este mic, treceţi în ţinutul moştenirii 
Domnului, unde se află cortul Domnului, şi primiţi o moştenire printre noi; şi nu staţi 
împotriva lui Dumnezeu, şi nici împotriva noastră să nu staţi prin aceea că v-aţi zidit un 
jertfelnic în afară de jertfelnicul Domnului, Dumnezeului nostru. 

20: Oare Acan, fiul lui Zerah, n-a făcut el nelegiuire când a luat din cele afierosite 
şi a adus mânia peste-ntreaga obşte a lui Israel? Şi el era unul singur, dar nu singur a 
murit întru păcatul său!" 

„Păcatul lui Acan, în 7, 1: nelegiuirea unui membru al comunităţii atrage pedepsirea 
întregii comunităţi" 288 . 

21: Atunci fiii lui Ruben şi fiii lui Gad şi jumătate din seminţia lui Mânase au 
răspuns; şi au grăit către fruntaşii miilor lui Israel, zicând: 

22: „Dumnezeul Dumnezeu este Domnul, şi Dumnezeul Dumnezeu ştie, şi însuşi 
Israel va cunoaşte: dacă noi am făcut păcatul răzvrătirii în faţa Domnului, atunci £1 să nu 
ne cruţe astăzi! 

23: Şi dacă noi am zidit jertfelnic pentru ca să stăm împotriva Domnului, 
Dumnezeului nostru, sau pentru ca să aducem pe el arderi-de-tot sau pentru ca să aducem 
pe el jertfă de mântuire, Domnul să cerceteze! 

24: Dar noi am făcut aceasta de teamă ca nu cumva fiii voştri să le spună mâine fiilor 
noştri: Ce aveţi voi de-a face cu Domnul, Dumnezeul lui Israel?; 

25: că Domnul a aşezat hotar între noi şi voi, chiar Iordanul, iar voi nu aveţi parte cu 
Domnul... Şi astfel fiii voştri îi vor înstrăina pe fiii noştri, aşa ca ei să nu I se închine 
Domnului. 

„Dumnezeul Dumnezeu superlativul absolut pentru Cel ce este Domnul. Textul 
Masoretic: Dumnezeul dumnezeilor" 289 . 

26: De aceea am zis: Să facem aşa: să zidim jertfelnicul acesta, nu pentru a aduce 
jertfe de ardere şi nici pentru jertfe de rând, 

27: ci pentru ca el să fie mărturie între noi şi voi şi între fiii noştri de după noi că 
putem să-I facem Domnului slujbă în faţa Lui prin jertfele noastre de ardere şi prin jertfele 
noastre de rând şi prin jertfele noastre de mântuire; şi astfel fiii voştri nu le vor zice mâine 
fiilor noştri: Voi nu aveţi parte cu Domnul! 

28: Şi am zis: Dacă va fi vreodată ca ei să vorbească astfel către noi sau către urmaşii 

noştri de mâine, atunci aceştia vor zice: Iată asemănarea jertfelnicului Domnului pe care 
părinţii noştri l-au făcut nu pentru jertfe de ardere şi nici pentru jertfele noastre de rând, ci 
pentru ca el să fie mărturie între voi şi noi şi între fiii noştri. 

29: Departe de noi, aşadar, să ne abatem astăzi de la Domnul şi să stăm împotriva 
Domnului zidindu-ne jertfelnic pentru jertfe de ardere şi pentru jertfele de pace şi pentru 
jertfele de mântuire în afara jertfelnicului Domnului, Dumnezeului nostru, care se află în 
faţa cortului Său!" 

Jertfelnicul ridicat de cele două seminţii şi jumătate se dorea umbră şi chip al 
jertfelnicului celui adevărat; aceasta e, de fapt, cheia înţelegerii Vechiului Testament, umbră a 
Legii celei noi în care se plineşte. 

30: Şi după ce Finees preotul şi mai marii obştii şi capii peste miile lui Israel care erau 
cu ei au auzit cuvintele grăite de fiii lui Ruben şi de fiii lui Gad şi de jumătate din seminţia lui 
Mânase, le-a plăcut. 

31: Atunci Finees, fiul lui Eleazar preotul, a zis către fiii lui Ruben şi către fiii lui Gad 
şi către jumătate din seminţia lui Mânase: „Azi am cunoscut că Domnul e cu noi, de vreme ce 
voi n-aţi făcut această nelegiuire în faţa Domnului şi i-aţi cruţat pe fiii lui Israel de mâna 
Domnului". 

Finees va fi fost trimis în fruntea acestei misiuni tocmai pentru râvna dovedită altădată 
în apărarea dreptei credinţe (vezi Numerii, cap. 25). 

32: Aşa că Finees, fiul lui Eleazar preotul, şi dregătorii s-au întors de la fiii lui 
Ruben şi de la fiii lui Gad şi de la jumătate din seminţia lui Mânase din ţinutul Galaadului 
în ţara Canaanului, la fiii lui Israel, şi le-au spus cuvintele. 

33: Şi le-a plăcut aceasta fiilor lui Israel. Iar ei au grăit către fiii lui Israel şi L-au 
binecuvântat pe Dumnezeul fiilor lui Israel şi le-au spus să nu se mai ridice cu război 
asupra lor spre a nimici ţinutul fiilor lui Ruben şi al fiilor lui Gad şi a jumătate din 
seminţia lui Mânase; aşa că ei au locuit în el. 

34: Iar Iosua a dat un nume jertfelnicului lui Ruben şi al lui Gad şi al jumătăţii din 
seminţia lui Mânase; şi a zis: „Acesta-i în mijlocul lor o «Mărturie » că Domnul este 
Dumnezeul lor". 

„Numele propriu-zis a dispărut din Versiunea Ebraică; Textul Masoretic îl preia din 
Versiunea Siriacă; se presupune că el a fost Ed, adică Mărturie. în Septuaginta: Martirion = 
Mărturie. In Facerea 31, 47-48 cuvântul Galaad este tradus prin Movila Martorului. Pe de altă 
parte, Textul Masoretic pune denumirea nu pe seama lui Iosua, ci pe aceea a noilor ocupanţi ai 
Galaadului: Acesta este mărturie între noi că Domnul este Dumnezeul nostru" 290 . 

„Dar să vedem ce lucruri tainice se ascund în dosul acestor întâmplări. întâiul popor, cel 
al tăierii împrejur, este indicat prin Ruben, care a fost întâi născut, dar şi prin Gad, căci şi el e 
întâi născut, însă din Zelfa (Zilpa), şi prin Mânase, de asemenea întâi născut. Când zic întâi 
născut mă gândesc la ordinea în timp. Acestea se spun pentru a se arăta că nimic nu ne desparte 
de drepţii de dinainte de Hristos, cunoscând prin aceasta că şi ei sunt fraţi cu noi, cu toate că au 
trăit înainte de venirea lui Hristos. Chiar dacă au avut un altar înainte de venirea Mântuitorului, 
totuşi ei ştiau şi simţeau că nu acela este adevăratul altar, ci numai chipul şi asemănarea 
viitorului altar. Ştiau că pe acest altar, altarul poporului întâi născut, nu se aduceau jertfe 
adevărate, care să şteargă păcatele, căci numai acolo unde se află Iisus se aduc la altar jertfe 
cereşti, jertfe adevărate. Nu există deci decât o turmă şi un păstor (Ioan 10, 16), alcătuire 
formată din drepţii de mai înainte şi din creştinii de acum" 291 . 

CAPITOLUL 23 - Iosua vorbeşte întregului Israel. 

1 : Şi a fost că la vreme-ndelungată după ce Domnul Dumnezeu L-a odihnit pe Israel 
de toţi vrăjmaşii lui de primprejur, Iosua, îndelungat în zile, a îmbătrânit; 

2: şi i-a chemat Iosua pe toţi fiii lui Israel şi pe bătrânii lor şi dregătorii lor şi pe 
cărturarii lor şi pe judecătorii lor şi le-a zis: „Eu, îndelungat în zile, am îmbătrânit. 

3: Iar voi aţi văzut tot ceea ce Domnul, Dumnezeul nostru, le-a făcut tuturor acestor 
neamuri ce ne-au stat în faţă; căci Dumnezeul vostru, El este Cel ce S-a luptat pentru voi. 

4: Vedeţi cum eu v-am aruncat înainte aceste neamuri care v-au rămas prin sorţi 
pentru seminţiile voastre, toate neamurile pe care eu le-am nimicit, începând de la Iordan şi 
până la Marea cea Mare dinspre soare-apune. 

5: Iar Domnul, Dumnezeul nostru, le va nimici de dinaintea voastră până ce vor pieri 
de istov; şi va trimite asupră-le fiarele sălbatice până ce le va nimici de dinaintea voastră, pe 
ele şi pe regii lor, iar voi veţi moşteni pământul lor, aşa cum Domnul, Dumnezeul vostru, v-a 
grăit vouă. 

Iosua, ca şi Avraam altădată, e numit bătrân şi îndelungat în zile, icoană a Fiului Celui 
din veşnicie. 

6: De aceea, străduiţi-vă să păziţi şi să faceţi toate cele scrise în cartea legii lui 
Moise, neabătându-vă nici la dreapta, nici la stânga; 

7: şi să nu umblaţi laolaltă cu neamurile care-au rămas cu voi; numele dumnezeilor 
lor să nu le pomeniţi între voi; să nu le slujiţi şi nici să vă închinaţi la ei; 

8: ci numai de Domnul, Dumnezeul vostru, să vă lipiţi, aşa cum aţi făcut până-n 
ziua de acum. 

9: Domnul a surpat de dinaintea voastră neamuri mari şi tari, şi nimeni, până-n 
ziua de azi, n-a fost în stare să vă stea împotrivă: 

10: unul din voi a gonit o mie, căci Domnul, Dumnezeul vostru, El este Cel ce S-a 
războit pentru voi, aşa cum El v-a grăit. 

11: Luaţi aminte şi puneţi la inimă: să-L iubiţi pe Domnul, Dumnezeul vostru! 

E propovăduită şi israeliţilor (şi, prin Israelul cel trupesc, tuturor celor ce urmează lui 
Dumnezeu) calea împărătească. 

12: Că dacă vă veţi abate şi vă veţi împreuna cu neamurile care-au rămas cu voi, 
dacă vă veţi încuscri cu ei şi vă veţi amesteca împreună cu ei, şi ei împreună cu voi, 

13: atunci să ştiţi că Domnul nu va mai nimici de dinaintea voastră aceste neamuri; şi 
ele vor fi pentru voi laţuri şi pietre de poticnire şi cuie-n călcâie şi ţepuşe-n ochi, până ce voi 
veţi pieri de pe acest pământ bun pe care vi l-a dat Domnul, Dumnezeul vostru. 

„Neamestecul cu neamurile păgâne nu vizează puritatea sângelui (prozeliţii erau ne-evrei 
care deveneau evrei prin adoptarea credinţei), ci puritatea religioasă: neamul care-L pierde pe 
Dumnezeu va fi nimicit de cei fără Dumnezeu. Cuvântarea lui Iosua este o puternică pledoarie 
pentru păstrarea monoteismului" 292 . 

14: Eu însă mă grăbesc alergându-mi calea, aşa cum fac toţi pământenii. Dar voi 
ştiţi în inima voastră şi-n sufletul vostru că din toate cuvintele cele bune pe care Domnul, 
Dumnezeul vostru, vi le-a grăit, nici un cuvânt n-a căzut; din toate câte vă priveau, nici 
unul n-a lipsit. 

„Călătoria pe calea vieţii e asemănată cu o alergare continuă, care-şi accelerează ritmul în 
ultima etapă. Aşa o vedea şi Pavel, către sfârşitul vieţii: ...alergarea mi-am împlinit-o (II Timotei 
4, 7)" 293 . „Eficienţa cuvintelor lui Dumnezeu poate fi evidentă prin stabilitatea lor. Ebraică: ... 
nici un cuvânt n-a fost zadarnic" 294 . 

15: Şi va fi că aşa cum v-au venit toate cuvintele cele bune pe care Domnul, 

Dumnezeul vostru, le-a grăit despre voi, tot astfel Domnul, Dumnezeul vostru, va aduce 
peste voi toate cuvintele cele rele, până ce vă va nimici de pe acest pământ bun pe care 
Domnul, Dumnezeul vostru, vi 1-a dat, 

16: atunci când veţi călca legământul Domnului, Dumnezeului nostru, pe care El ni 
1-a poruncit, şi vă veţi duce şi veţi sluji la dumnezei străini şi vă veţi închina la ei". 

„Textul Masoretic începe versetul cu condiţionalul Dacă. . . şi conchide: . . .atunci se va 
aprinde asupra voastră mânia Domnului şi veţi pieri curând din ţara aceasta bogată pe care v- 
a dat-o Domnur 295 . 



CAPITOLUL 24 - Iosua le vorbeşte seminţiilor. Moartea lui losua şi a lui Eleazar. 

1 : Şi a adunat Iosua toate seminţiile lui Israel în Sichem şi i-a chemat pe bătrânii lor 
şi pe cărturarii lor şi pe judecătorii lor şi au stat în faţa lui Dumnezeu. 

„Sichem: loc sfânt, de care era legată istoria patriarhilor. Iosua se strămutase din 
Silo" 296 . „Nu în fata cortului (care se afla în Silo), ci în fata unui altar improvizat (vezi versetul 
26)" 297 . 

2: Şi a zis Iosua către tot poporul: „Aşa grăieşte Domnul, Dumnezeul lui Israel: 
Părinţii voştri au locuit la început dincolo de Râu: Terah, tatăl lui Avraam şi tatăl lui Nahor; 
şi au slujit la dumnezei străini. 

3: Dar Eu l-am luat pe Avraam, părintele vostru, din cealaltă parte a Râului şi l-am 
călăuzit prin toată ţara Canaanuluişi i-am înmulţit sămânţa şi i l-am dat pe Isaac; 

4: iar lui Isaac, pe Iacob şi pe Esau. Lui Esau i-am dat ca moştenire muntele Seir, iar 
Iacob şi fiii săi s-au coborât în Egipt şi au devenit neam mare şi numeros şi tare; iar 
Egiptenii le-au făcut necazuri. 

5: Şi am lovit Egiptul cu semnele pe care le-am făcut între ei...". 

„în textul Masoretic fraza e precedată de: Dar Eu i-am trimis pe Moise şi pe 
Aaron..: ,29 \ 

6: Iar după aceasta [Dumnezeu] i-a scos pe părinţii voştri din Egipt; şi au intrat în 
Marea Roşie, în timp ce Egiptenii alergau de dinapoia părinţilor noştri, cu care de luptă şi 
cu cai, până la Marea Roşie. 

„Registrul cuvântării se schimbă de la vorbirea indirectă la cea directă" 299 . 

7: Iar noi am strigat către Domnul, iar El a dat nor şi negură între noi şi Egipteni; şi 
a adus marea peste ei şi i-a acoperit. Ochii voştri au văzut câte a făcut Domnul în Ţara 
Egiptului. Şi aţi fost vreme-ndelungată în pustie. 

8: Şi v-am dus în ţara Amoreilor, a celor ce locuiau dincolo de Iordan; şi Domnul i-a 
dat în mâinile voastre şi le-aţi moştenit ţara şi i-aţi nimicit de dinaintea voastră. 

9: S-a ridicat apoi Balac, fiul lui Sefor, regele Moabului, şi s-a rânduit cu oaste 
împotriva lui Israel; şi a trimis şi 1-a chemat pe Balaam să ne blesteme; 

10: dar Domnul, Dumnezeul vostru, n-a vrut să vă nimicească: acela ne-a 
binecuvântat cu mare binecuvântare şi ne-a izbăvit de mâinile lor, iar pe ei ni i-a dat nouă. 

Sunt reamintite momentele glorioase ale lui Israel, descrise în cărţile lui Moise, 
accentuându-se intervenţia divină în istoria poporului evreu. 

1 1 : Şi aţi trecut Iordanul şi aţi venit la Ierihon; iar locuitorii Ierihonului s-au luptat 
împotriva voastră: Amoreul şi Canaaneanul şi Ferezeul şi Heveul şi Iebuseul şi Heteul şi 
Ghergheseul; dar Domnul i-a dat în mâinile voastre. 

12: Şi El a trimis înaintea voastră viespi şi i-a gonit de dinaintea voastră - pe cei doi 
regi ai Amoreilor -, nu cu sabia ta şi nu cu arcul tău. 

13: Şi v-a dat pământul pe care voi nu v-aţi ostenit şi cetăţile pe care nu voi le-aţi 
zidit: v-aţi aşezat în ele şi aţi mâncat din viile şi din măslinii pe care nu voi i-aţi sădit. 

„Cei ce se apropie de lucruri cu evlavie şi nu născocesc nici un prilej de-a se mândri vor 
afla înţelesurile prea luminoase ale lor venindu-le întru întâmpinare şi sădind între ei înţelegerea 
cea mai deplină a lor. Către aceştia zice Legea: Intrând aţi moştenit cetăţi mari şi frumoase şi 
case pline de toate bunătăţile, pe care nu le-aţi zidit, şi locuri săpate, pe care le-aţi sădit. Căci 
cel ce nu trăieşte sieşi, ci lui Dumnezeu, să se umple de toate darurile dumnezeieşti, care nu s- 
au arătat mai-nainte din pricina patimilor, care apăsau cu povara lor" 300 . 

14: Şi acum, temeţi-vă de Domnul şi slujiţi-L cu neabatere şi cu dreptate; şi lepădaţi- 
i pe dumnezeii străini cărora le-au slujit părinţii voştri dincolo de Râu şi în Egipt; şi slujiţi-I 
Domnului. 

15: Dar dacă nu vă place să-I slujiţi Domnului, atunci alegeţi-vă acum cui anume 
veţi sluji: dumnezeilor părinţilor voştri de dincolo de Râu sau dumnezeilor Amoreilor în a 
căror ţară locuiţi; dar eu şi casa mea îi vom sluji Domnului, că sfânt este!" 

Din apelul de a se lepăda dumnezeii cei străini s-ar putea deduce că, şi în timpul lui 
Iosua, unii israeliţi erau atraşi de cultele idolatre. Prin Râu se înţelege aici Eufratul, referirea 
vizând pe strămoşii poporului evreu din Mesopotamia, în special pe Avraam. 

Versetele 1-16: ,Mdrturisirea de credinţă a lui Iisus. Se poate sublinia caracterul istoric 
al acestei mărturisiri de credinţă care nu se referă la minunile creaţiei, ci la faptele minunate ale 
lui Dumnezeu de-a lungul istoriei lui Israel; pomenirea istoriei providenţiale a acestuia e făcută 
în Textul Masoretic de Dumnezeu însuşi, în timp ce textul grec, de la versetul 5, înlocuieşte 
persoana întâi cu a treia, dându-i cuvântul lui Iisus. Origen (Exh. mart. 17) face un paralelism 
între dialogul lui Iisus/Iosua cu poporul şi dialogul celor care urmează să devină creştini cu 
catehetul lor: chemaţi să aleagă, ei se angajează de partea lui Dumnezeu" 301 . 

16: Iar poporul, răspunzând, a zis: „Departe de noi gândul de a-L părăsi pe 
Domnul şi dea sluji la dumnezei străini! 

17: Domnul, Dumnezeul nostru, El este Dumnezeu; El ne-a scos, pe noi şi pe 
părinţii noştri, din ţara Egiptului, El ne-a păzit în toată calea pe care am umblat şi printre 
toate neamurile prin care am trecut. 

18: Domnul a izgonit din faţa noastră pe Amoreu şi toate neamurile care locuiau în 
ţara aceasta; iarnoi îi vom sluji Domnului, căci El este Dumnezeul nostru!" 

„Ceea ce spusese Iosua Navi poporului evreu, când 1-a aşezat în pământul sfânt, acestea 
ni le-ar putea spune Scriptura şi nouă. Căci iată cum grăieşte: Acum temeţi-vă de Domnul şi-I 
slujiţi Lui 302 cu credincioşie şi dreptate, Or, întrucât ni se cere acum să aducem jertfe idoleşti, e 
cazul să nu uităm ceea ce se spunea în acel loc mai departe: lepădaţi dumnezeii străini cărora au 
slujit părinţii voştri dincolo de râu (Eufrat) şi în Egipt, şi slujiţi Domnului. La început, când 
urma să fiţi catehizaţi, pe bună dreptate vi s-ar fi spus: Dacă nu vă place să slujiţi Domnului, 
atunci alegeţi-vă acum cui veţi sluji: sau dumnezeilor cărora au slujit părinţii voştri cei de peste 
râu, sau dumnezeilor amoreilor în ţara cărora trăiţi. Catehetul vostru v-ar fi spus-o de atunci 
(aşa cum s-a spus şi în Scriptură): Eu şi casa mea vom sluji Domnului, că sfânt este. Acum, 
însă, nu mai este cazul să vă spună aşa ceva, pentru că aţi mărturisit-o înşivă de atunci: Departe 
de noi gândul să părăsim pe Domnul şi să ne apucăm să slujim la alţi dumnezei, căci Domnul 
este Dumnezeul nostru, Care ne-a scos pe noi şi pe părinţii noştri din Egipt şi ne-a păzit în toată 
calea pe care am umblat. Ba chiar un legământ de a păzi credinţa aţi făcut cândva înaintea 

cateheţilor voştri, când aţi declarat şi noi vom sluji Domnului, căci Acesta este Dumnezeul 
nostru. De aceea, dacă cineva care încalcă legămintele faţă de oameni este sperjur şi străin de 
mântuire, atunci ce va trebui spus despre cei care, prin lepădare, calcă în picioare jurămintele 
puse în faţa lui Dumnezeu şi aleargă înapoi la satana, de care s-au lepădat la Botez?" 303 . 

19: Iar Iosua a zis către popor: „Nu-I veţi putea sluji Domnului, fiindcă Dumnezeu 
este sfânt; şi, gelos fiind, nu vă va trece cu vederea păcatele şi nelegiuirile. 

20: De câte ori îl veţi părăsi pe Domnul şi veţi sluji la dumnezei străini, de atâtea 
ori El va veni şi vă va necăji şi vă va nimici, de vreme ce El, dimpotrivă, v-a făcut bine". 

„Căderea fiilor lui Israel în idolatrie era asemănată cu infidelitatea unei femei faţă de 
soţul ei, act care stârneşte gelozia şi răzbunarea acestuia. Temă anunţată în Deuteronom 32, 21 
şi reluată, cu deosebită amploare, de aproape toţi profeţii Vechiului Testament" 304 . 

21: Iar poporul a zis către Iosua: „Nu, ci Domnului Ii vom sluji!" 

22: Iar Iosua a zis către popor: Voi sunteţi martori împotriva voastră, de vreme ce 
voi L-aţi ales pe Domnul să-I slujiţi. 

„Textul sună a profeţie neagră, prevestind repetatele abateri de la monoteism ale fiilor 
lui Israel de-a lungul secolelor următoare. Textul Masoretic adaugă: Ei au răspuns: Suntem 
martori!"™. 

23: Şi acum, aruncaţi-i pe dumnezeii străini ce se află printre voi şi îndreptaţi- vă 
inima spre Domnul, Dumnezeul lui Israel!" 

24: Iar poporul a zis către Iosua: „Domnului, Dumnezeului nostru, Ii vom sluji, şi 
de glasul Lui vom asculta!" 

„Drept aceea odată ce-am început şi am pornit pe calea virtuţii, să ne întindem şi mai 
mult spre ea, ca să ajungem la cele dinainte (Filipeni 3, 14). Şi nimeni să nu se întoarcă spre 
cele dinapoi, ca soţia lui Lot (Facerea 19, 26). [...] Iar a se întoarce nu înseamnă nimic altceva 
decât a se răzgândi şi a cugeta iarăşi la cele lumeşti. Nu vă temeţi, deci, auzind despre virtute, 
nici nu vă miraţi de numele ei. Căci nu e departe de noi, nici nu ia fiinţă în afară de noi, ci este 
un lucru cu putinţă de împlinit de către noi şi un lucru uşor, numai să voim. Păgânii (elenii) 
călătoresc departe şi străbat mări ca să înveţe carte. Dar noi nu avem nevoie să călătorim 
departe pentru împărăţia Cerurilor, nici să străbatem marea pentru virtute. Căci venind Domnul 
a spus: împărăţia cerurilor este înlăuntrul vostru (Luca 17, 21). Deci virtutea are nevoie numai 
de virtutea voastră. Fiindcă este în voi şi ia fiinţă din voi. Căci sufletul având prin fire puterea 
cugetătoare, din aceasta se naşte virtutea. Şi o are prin fire ca să rămână cum a fost făcut. Şi a 
fost făcut bun şi foarte drept. De aceea Isus al lui Navi i-a poruncit poporului zicând: îndreptaţi 
inima voastră spre Domnul Dumnezeul lui Israel. Iar Ioan îndemna: Drepte faceţi cărările 
voastre (Matei 3,4). Iar în dreptatea sufletului se arată felul înţelegător al lui, aşa cum a fost 
creat. De aceea, când se abate şi se strâmbă de la starea lui cea după fire, se spune că aceasta e 
răutatea sufletului. Deci nu e greu lucrul virtuţii. Căci suntem în virtute dacă rămânem aşa cum 
am fost făcuţi. Iar dacă cugetăm cele rele, vom fi judecaţi ca răi. Dacă lucrul ar trebui căutat în 
afară de noi, ar fi cu adevărat greu. Dar dacă e în noi, să ne păzim de gânduri murdare şi 
sufletul luat de la Domnul ca un dar spre păstrare, să-1 păzim pe seama Domnului, ca El să 
recunoască făptura Lui ca păstrată astfel precum a făcut-o" 306 . 

25: In ziua aceea a făcut Iosua un legământ cu poporul şi i-a dat lege şi porunci în 
Sichem, în faţa cortului Dumnezeului lui Israel. 

„Ca reprezentant al lui Dumnezeu şi urmaş legitim al lui Moise, Iosua era îndreptăţit să 
continue opera legislativă a înaintaşului său" 307 . 

26: Şi a scris aceste cuvinte în cartea legii lui Dumnezeu; şi a luat o piatră mare şi a 

303 Origen, Exortaţie la martiriu, XVII 

304 BBVA, p. 270 ' 
305 BBVA,p. 271 

306 Sf. Atanasie cel Mare, Viaţa Cuviosului Părintelui nostru Antonie, XX 

307 BBVA, p. 271 

aşezat-o sub stejar, înaintea Domnului. 

„Nu se ştie dacă aceste cuvinte cuprindeau legea şi poruncile, sau cuvântările lui Iosua 
către popor" 308 . „în cartea Facerii 35, 4 se vorbeşte de stejarul de lângă Sichem. Piatra pusă 
acum de Iosua simboliza, pe de o parte, definitiva îngropare a idolilor şi, pe de alta, un altar de 
închinare Domnului" 309 . 

27: Şi a zis Iosua către poporul întreg: Iată, piatra aceasta va fi martor între voi, 
căci ea a auzit toate cuvintele Domnului, cele pe care El ni le-a grăit astăzi; şi ea va fi între 
voi mărturie în zilele de apoi, oridecâteori Ii veţi minţi Domnului, Dumnezeului meu". 

28: Atunci Iosua a eliberat poporul; şi fiecare s-a dus la locul său. 

„întrucât Iosua prevăzuse căderile idolatre ale fiilor lui Israel şi se delimitase de aceştia 
(v. 15), el preferă să spună: . . .Dumnezeului meu. Textul Masoretic: .. .Dumnezeului vostru" 310 . 
„Cât priveşte pe Isus (fiul) lui Navi, el a luat ca martor al cuvintelor sale o piatră. Cândva a fost 
luată de Iacob, ca martor (al cuvintelor sale) o grămadă de pietre (Facerea 31, 47). (Iosua) zice: 
Piatra (pe care o înalţ) între voi astăzi va fi mărturie, până la sfârşitul zilelor, ori de câte ori veţi 
minţi pe Domnul Dumnezeul nostru. Credea, probabil, că datorită puterii lui Dumnezeu şi 
pietrele vor grăi împotriva călcătorilor de lege, dacă nu, în mod sigur conştiinţa fiecăruia va fi 
şocată de avertisment" 311 . 

29: Şi a fost că după aceea a murit Iosua, fiul lui Navi, robul Domnului, în vârstă 
de o sută şi zece ani. 

30: Şi l-au îngropat între hotarele moştenirii sale, în Timnat-Serah, în muntele lui 
Efraim, la miazănoapte de muntele Gaaş. Şi împreună cu el au pus - în mormântul în care 
l-au îngropat - cuţitele de piatră cu care îi tăiase împrejur pe fiii lui Israel în Ghilgal, 
după ce îi adusese din Egipt, aşa cum îi poruncise Domnul; şi ele sunt acolo până astăzi. 

„Pentru acelaşi ritual al pietrei puse ca mărturie, cf. Facerea 31, 45-48 (legământul între 
Laban şi Iacob)" 312 . 

3 1 : Israel I-a slujit Domnului în toate zilele lui Iosua şi-n toate zilele bătrânilor care 
au trăit încă multă vreme în urma lui Iosua şi care au văzut toate lucrurile pe care 
Domnul le-a făcut pentru Israel. 

Este dificil de datat evenimentele descrise în Cartea Iosua; ţinând cont de alte date, 
putem plasa moartea lui Iosua către anul 1200 î. Hr. în îngroparea cuţitelor de piatră putem 
vedea o anticipare a tăierii împrejur celei în duh, care va fi adusă de Hristos. Iosua, ca tip (chip) 
e, de asemenea, înmormântat, spre a face loc adevăratului Iisus. Mormântul lui Iosua a fost în 
Timnat-Serah, la miazănoapte de muntele Gaaş (= cutremur de pământ), vârf din ţinutul muntos 
al lui Efraim. „După ce a murit, a fost îngropat fericitul Iosua. Şi au fost împlântate cu folos în 
mormânt cuţitele, slujind ca chip al tăierii împrejur, ca prin aceasta să înţelegem iarăşi că morţii 
Mântuitorului îi urmează harul tăierii împrejur în duh, arvuna tuturor bunătăţilor noastre cereşti. 
Vom înţelege deci că tăierea împrejur în ziua a opta, necugetând nimic iudaic, este curăţirea în 
Duh, în credinţa şi învierea lui Hristos, ca ştergere a toată moartea şi stricăciunea, pricinuitoare 
a sfinţeniei şi a unirii noastre cu Hristos, ca chip al libertăţii, ca uşă şi cale spre unirea intimă cu 
Dumnezeu. [...] Rămâne să mai spunem pentru care pricină taina tăierii împrejur întrece şi 
cinstirea sâmbetei. Căci tăierea împrejur se poate primi şi sâmbăta, neferindu-se de legea 
nelucrării în ea" 313 . 

32: Iar fiii lui Israel au adus din Egipt osemintele lui Iosif şi le-au îngropat în 
Sichem, în partea de ţarină pe care Iacob o cumpărase cu o sută de mioare de la Amoreii 
ce locuiau în Sichem şi pe care i-o dăduse lui Iosif ca parte. 



308 BBVA,p. 271 
309 BBVA,p. 271 
310 BBVA,p. 271 

311 Sf. Vasile cel Mare, Despre Sfântul Duh, XIII 

312 SEP 2, p. 93 

313 Sf. Chirii al Alexandriei, Comentariu la Evanghelia Sfântului Ioan, IV, 7 

33: Şi a fost că după aceea a murit şi Eleazar, fiul lui Aaron arhiereul, şi l-au în- 
gropat în Ghibeea lui Finees, fiul său, pe care el i-o dăduse în muntele lui Efraim. 

34: In ziua aceea au luat fiii lui Israel chivotul lui Dumnezeu şi l-au purtat printre 
ei, de jur-împrejur; iar Finees a fost preot în locul lui Eleazar, tatăl său, până când a murit 
şi a fost îngropat în Ghibeea, cetatea sa. 

Acum e împlinită dorinţa patriarhului Iosif (Facerea 50, 25) de a-i fi strămutate osemintele 
în pământul Canaanului. 

35: Iar fiii lui Israel s-au dus fiecare la locul său şi-n cetatea sa. Dar fiii lui Israel s- 
au închinat la Astarte şi la Aştarot şi la dumnezeii neamurilor dimprejurul lor; şi Dum- 
nezeu i-a dat în mâinile lui Eglon, regele Moabului, care i-a stăpânit vreme de optsprezece 
ani. 

„Versetul 35 e propriu Septuagintei. Unii traducători ai Textului Masoretic [...] îl 
inserează ca notă infrapaginală" 314 . „Cartea lui Iosua se sfârşeşte în Textul Masoretic cu o triplă 
îngropare, a lui Iosif, Iisus Navi şi Eleazar, ca o încheiere a naraţiunii începute în Pentateuh. 
Este mai clară şi unitatea cărţii în jurul figurii centrale a eroului care îi dă numele: urmaş al lui 
Moise, având misiunea de a înscrie legea în realitatea unui teritoriu, Iisus/Iosua şi-a împlinit cu 
bine misiunea. Păcatul, mereu posibil şi ameninţător, a fost evitat de oamenii din generaţia lui. 
în schimb, [versetul] suplimentar din Septuaginta [35, despre reaua purtare a fiilor lui Israel şi 
pedepsirea lor] schimbă perspectiva cărţii, o deschid asupra istoriei viitoare a poporului şi o 
înscriu ca prima dintr-o serie de cărţi care vor povesti istoria poporului şi a legământului 
acestuia cu Dumnezeu Astfel, cartea se detaşează mai mult de Pentateuh" 315 . 

După cum am mai spus, luptele pentru stăpânirea Ţării Sfinte vor mai dura încă multă 
vreme, la fel cum vor continua şi apostaziile şi revenirile poporului israelit. Despre perioada 
tulbure care a urmat morţii lui Iosua vorbeşte Cartea Judecători, care urmează Cărţii Iosua. 



Comentarii la Cartea Judecători 



Introducere la Cartea Judecători 



Cartea Judecători este cea de a şaptea a Sfintei Scripturi şi a doua dintre cărţile 
istorice, dacă socotim Cartea Iosua ca prima de acest fel. Biblia Hebraica numeşte cartea 

314 BBVA,p. 271 
315 SEP 2, p. 95 

Şofetim 316 , Septuaginta Krite 317 , iar Vulgata Liber Sopthim id est Iudicum. Pretutindeni, 
înţelesul e acela de judecători, iar poziţia cărţii e, în toate cazurile, după Iosua. 

Cartea Judecătorilor descrie evenimente petrecute pe parcursul a aproape două secole, 
între moartea lui Iosua şi instituirea regalităţii. „S-a convenit să se numească epoca 
judecătorilor periada care se întinde între aproximaţie 1200 [î. Hr.], când grupul lui Moise a 
pătruns în Canaan, condus de către Iosua, până cptre aproximativ 1020, când Saul a fost 
proclamat rege" 318 . A fost, după cum se va vedea, o perioadă plină de tulburări şi de decădere a 
moravurilor, epocă dominată de figurile unora dintre Judecători. După moartea lui Iosua, „la 
conducerea poporului au urmat bătrânii triburilor, iar când peste Israel s-au abătut invaziile unor 
popoare şi triburi străine, Dumnezeu a rânduit pe unii bărbaţi viteji pentru a mântui ţara de 
cotropitori. Aceşti bărbaţi sunt cunoscuţi sub numele de judecători, cu toate că principala lor 
menire a fost [. . .] să-i scape pe israeliţi din mâna duşmanilor din afară, motiv pentru care erau 
priviţi ca nişte eliberatori şi mântuitori ai poporului (3, 9-15). Probabil că în vreme de pace, 
respectiv în răstimpul dintre o năvălire şi alta, în faţa lor erau aduse pricinile mai complicate 
care se iveau" 319 . „Cartea Judecătorii descrie luptele purtate în continuare de israeliţi, cu toate 
seminţiile lor, împotriva nenumăratelor triburi şi regate din Canaan. Strategia cuceririi 
pământului făgăduit, ordinea de bătaie, ocupaţia militară, precum şi puterea civilă au rămas 
strict în limitele impuse de poruncile Domnului. Aceste fapte istorice, victoriile şi înfrângerile 
sunt descrise în general în legătură cu nume ca Debora (cap. 4-5), Abimelec (cap. 9), Samson 
(cap. 13 ss.), Dan (cap. 17 ss.), Veniamin (cap. 19 ss.), care au intrat şi în literatura universală, 
într-o scrisoare trimisă revistei „Prodromos" (1967), filosoful Martin Heidegger descrie această 
luptă eternă dintre bine şi rău, simbolizată în imaginea pustiului care ameninţă cetatea, mereu 
gata să o înăbuşe" 320 . 

Cartea Judecători, „a doua dintre cărţile profetice, astfel intitulată după judecătorii care au 
condus poporul lui Israel în perioada de la moartea lui Iosua până la ivirea profetului Samuel. 
Principala funcţie a judecătorilor era aceea de a asuma comanda militară a naţiunii ori a unui 
grup de triburi în timp de război. Numai în cazul Deborei se face aluzie la funcţia propriu-zis 
judiciară a acestor conducători. Titlul de judecător nu era ereditar (exceptând cazul lui 
Abimeleh) şi nu pare să fi constituit monopolul unui trib anume" 321 . „Cartea Judecătorilor 
arată, în general, lupta monoteismului împotriva idolatriei canaanite. Lipsind unitatea naţională, 
poporul, sub conducerea arhiereilor slabi, cade în fărădelegi. Starea sacerdotală degenerează, 
căci preoţimea, căutând cele lumeşti, îşi pierde autoritatea. Dumnezeu, potrivit ameninţărilor 
din Legea lui Moise, pedepseşte nelegiuirea. Totuşi, şi în acest timp trist a fost o vreme de 
linişte, când Legea s-a împlinit şi poporul s-a bucurat de viaţă paşnică, cum arată episodul din 
Cartea Rut. Scopul cărţii este arătarea credincioşiei divine" 322 . „Cartea Judecătorilor ne 
informează asupra unei perioade din istoria lui Israel despre care nu avem date din nici o altă 
sursă. Rabinii consideră că autorul cărţii este profetul Samuel. Specialiştii moderni susţin că 
povestirile au fost redactate treptat şi adunate la un loc abia în vremea monarhiei. După unii, 
varianta definitivă a cărţii datează de după distrugerea Ierusalimului din 586 î. Hr." 323 . 



316 CPI3Dţ£> 

317 Kpvxai 

318 Mircea Eliade, Istoria credinţelor şi ideilor religioase, voi. I, p. 185 

319 Dumitru Abrudan şi Emilian Corniţescu, Arheologie biblică (în continuare, abreviat: AB), p. 184 

320 Monumenta linguae dacommanorum, Biblia 1688, pars VI, Iosue, Iudicum, Ruth, (în continuare, abreviat: IIR), 
p. 204 

321 Dicţionar enciclopedic de Iudaism (în continuare, abreviat: DEI), p. 425 - spre deosebire de Iudaism, noi 
socotim Cartea Judecători ca făcând parte dintre scrierile istorice. 

322 Studiul Vechiului Testament, pp. 169-170 

323 DEI, p. 426 

Pentru simplificare, vom considera şi noi drept autor al Cărţii Judecătorilor pe Samuel, 
fără a exclude redactări ulterioare, iar ca timp al scrierii cărţii propunem o perioadă între 1030 — 
1010 î. Hr, la începuturile monarhiei în Israel, la începutul domniei lui Saul. 

In cazul Cărţii Judecătorilor, ediţia Alfred Rahlfs a Septuagintei prezintă sinoptic, pentru 
întregul text, două versiuni, notate cu A şi B, deosebirile fiind, uneori, semnificative 324 . E un 
merit în plus al traducerii de care ne folosim, aceasta reuşind să armonizeze, de cele mai multe 
ori în chip tacit, aceste diferenţe. 

Ca şi în volumele anterioare, nu ne vom interesa strict de istoria israeliţilor, ci vom 
căuta, pe cât posibil, sensurile mistice ale acestei istorii, deşi, de data aceasta, spre deosebire de 
Cărţile Regilor, care vor urma, exegeza patristică este mai săracă. 



Comentarii la Cartea Judecători 



CAPITOLUL 1 - Cucerirea Canaanului. 

1: Şi a fost că, după moartea lui Iosua, fiii lui Israel L-au întrebat pe Domnul, 
zicând: „Cine se va ridica pentru noi împotriva Canaaneenilor, ca să se bată cu ei?". 

„Noile evenimente se desfăşoară după moartea lui Iosua, deşi numele şi decesul acestuia 
vor fi reluate, anamnetic, în capitolul 2" 325 . Aici, ca şi în alte locuri din Cartea Judecătorilor, 
Domnul e întrebat de către preot, prin Urim şi Tumim. Prin mijlocirea acestora, marele preot 
obţinea răspunsul divin în împrejurări deosebite. 

Septuaginta 2 începe astfel: Şi a fost aşa: după moartea lui Iisus... „Şi a fost aşa: copula 
iniţială poate fi semnul unei legături puternice cu cartea precedentă. Situaţia nu este 
neobişnuită, de vreme ce cu şi încep Numerii şi Leviticul, iar Iisus (Navi) începe cu un segment 
de frază identic: Şi a fost aşa: după sfârşitul lui Moise..." 326 . „După (Iosif Flaviu) (Antichităţi 
iudaice V, 120), cel care L-a întrebat pe Dumnezeu în numele israeliţilor a fost preotul Finees, 
al cărui nume este indicat în finalul cărţii Iisus (Navi) (24, 33a)" 327 . 

2: Iar Domnul le-a zis: „Iuda se va ridica; iată, în mâna lui am dat ţara". 

Ca şi în alte daţi, tribul Iuda se află în fruntea Israeliţilor (cf. şi Numerii 2, 3). 
Reamintim că din Iuda Se va naşte Mântuitorul Hristos. 

3: Şi a zis Iuda către Simeon, fratele său: „Ridică-te cu mine în moşia mea şi să 
facem război împotriva Canaaneenilor; apoi voi merge şi eu cu tine în moşia ta". Iar 
Simeon a mers cu el. 



324 Textul notat cu B reprezentând versiunea Codicelui Vaticanus, iar cel notat cu A, un text eclectic, iar nu, aşa 
cum am putea crede, textul din Codex Alexandrinus. Textul A pare a fi mai apropiat de textul original al 
Septuagintei. 

325 Biblia sau Sfânta Scriptură, Ediţie jubiliară a Sfântului Sinod, versiune diortosită după Septuaginta, redactată 
şi adnotată de Bartolomeu Valeriu Anania (în continuare, abreviat: BBVA), Editura Institutului Biblic şi de 
Misiune al Bisericii Ortodoxe Române (în continuare, abreviat: EIB), Bucureşti, 2001, p. 273 

326 Septuaginta 2, Iisus Nave, Judecătorii, Ruth, 1-4 Regi, (în continuare, abreviat: SEP 2), Colegiul Noua 
Europă, Polirom, Iaşi 2004, p. 113 

327 SEP 2, p. 113 

„Iuda şi Simeon erau născuţi din aceeaşi mamă, Lia (Facerea 29, 33.35). în textul de 
faţă, eponimi ai triburilor respective, cele două din sud, care vor avea o istorie oarecum aparte 
faţă de cele nordice" 328 . 

4: Şi s-a ridicat Iuda, iar Domnul i-a dat în mâinile lor pe Canaaneeni şi pe Ferezei; 
şi dintre ei au lovit la Bezec zece mii de bărbaţi. 

„Bezec: localitate situată, după toate probabilităţile, pe locul actualului Bet-Şean" 329 . 
Bezec (= fulger) era locuit de numeroşi canaaniţişi fereziţi. 

5: Iar în Bezec au dat peste Adoni-Bezec şi au făcut război cu el; şi i-au bătut pe 
Canaaneeni şi pe Ferezei. 

„Adoni-Bezec înseamnă Bezec e domnul meu, personaj diferit de Adoni-Bezec (Adoni- 
Ţedec), regele Ierusalimului, din Iosua 10, 3" 330 . 

6: Iar Adoni-Bezec a fugit, dar ei au alergat după el şi l-au prins şi i-au tăiat 
degetele de la mâini şi degetele de la picioare. 

7: Şi a zis Adoni-Bezec: „Şaptezeci de regi avându-şi tăiate degetele de la mâini şi 
degetele de la picioare adunau fărâmituri de sub masa mea; prin urmare, aşa cum le-am 
făcut eu lor, tot astfel mi-a răsplătit mie Dumnezeu". Şi l-au dus în Ierusalim şi a murit 
acolo. 

Istoria Israeliţilor nu e lipsită de cruzimi, dar, în cazul de faţă, ei au aplicat lui Adoni- 
Bezec acelaşi mod de mutilare pe care el îl folosise asupra a şaptezeci de regi; însuşi Adoni- 
Bezec va considera că asupra sa a venit răzbunarea divină. Oricum, pentru a atenua efectul 
acestor rânduri, precizăm că mutilarea consta doar în tăierea degetelor celor mari, şi nu a tuturor 
degetelor, cum ar reieşi din traducerea de faţă. Deşi, următorul comentariu, complică problema: 
„degetele: gr. aKpa înseamnă exact vârfuri, extremităţi, iar în acest pasaj poate indica fie 
degetele, fie doar degetele mari; echivalentul ebraic nu este relevant, fiind un hapax. Imaginea 
din versetul următor (v 7) (oameni mâncând pe sub mese, ca nişte câini) ar sugera tăierea 
tuturor degetelor" 331 . 

8: Iar fiii lui Israel au făcut război împotriva Ierusalimului şi l-au luat şi l-au trecut 
prin ascuţişul săbiei, iar cetatea au ars-o cu foc. 

Ierusalim (= cetatea păcii) era locuit de Iebusei; el va fi cucerit deplin de către evrei abia 
sub regele David, însă chiar şi după aceasta va fi, în mare parte, locuit şi de către iebusiţi. „De 
fapt, Ierusalimul va fi cucerit doar sub domnia lui David. Anacronismul, menit a sublinia 
meritele tribului lui Iuda, este păstrat aici şi în greceşte, spre deosebire de versetul 18. (Iosif 
Flaviu) (Antichităţi V, 124) încearcă să armonizeze 1, 8 cu 1, 21 şi cu (Iosua) 15, 63, făcând 
distincţia între oraşul de jos, care a fost cucerit, şi oraşul de sus, inexpugnabil" 332 . 

9: Iar după aceasta s-au coborât fiii lui Iuda să bată război împotriva 
Canaaneenilorcare locuiau la munte şi în ţinutul de miazăzi şi în cel din câmpie. 

10: Şi a mers Iuda împotriva Canaaneenilor care locuiau în Hebron, iar Hebronul 
i-a ieşit împotrivă (iar numele cel vechi al Hebronului era Chiriat-Arba); şi i-au bătut pe 
Şeşai şi pe Ahiman şi pe Talmai, rămăşiţele lui Enac 

Hebron (= uniune) s-a numit iniţial Chiriat-Arba (= cetate împătrită); era o cetate din 
regiunea muntoasă a lui Iuda. Aici, tribul Iuda a învins pe Şeşai (= alb; nobil), pe Ahiman (= 
fratele unui dar) şi pe Talmai (= plugar; viteaz), rămăşiţele unor popoare descendente din Enac 
(= gât lung; uriaş). Ne amintim că de Enachiţi s-au înspăimântat iscoadele trimise de Moise în 
Canaan (Numerii 13,26-30). 

1 1 : Iar de acolo s-au suit împotriva celor ce locuiau în Debir (al cărui nume fusese 
mai înainte Chiriat-Sefer, Cetatea Cărturarilor). 

328 BBVA, p. 273 

329 BBVA, p. 273 

330 BBVA, p. 273 

331 SEP 2, p. 114 

332 SEP 2, p. 114 

12: A zis Caleb: „Cel ce va lovi Cetatea Cărturarilor şi o va lua, aceluia îi voi da de 
soţie pe fiica mea Acsa". 

13: Şi a luat-o Otniel, fiul cel mai tânăr al lui Chenaz, fratele lui Caleb; iar Caleb i- 
a dat-o de soţie pe Acsa, fiica sa. 

14: Şi a fost că-n timp ce ea mergea, Otniel a îndemnat-o să ceară o ţarină de la 
tatăl ei; şi ea cârtea şi striga de pe asin: „M-ai dat în ţinutul din miazăzi!...". Dar Caleb i- 
a zis: „Ce ţi-a venit?" 

15: Iar Acsa i-a zis: „Dă-mi, te rog, o binecuvântare, că m-ai trimis într-un ţinut 
din miazăzi: dă-mi şi izvoarele de apă!" Iar Caleb i-a dat, după inima ei, Izvoarele cele de 
sus şi cele de jos. 

E cucerită cetatea Debir (= cuvânt) de către Otniel (= puterea lui Dumnezeu), fiul lui 
Chenaz (= vânător), fratele lui Caleb (= câine; ca o inimă). Pentru fapta sa, Otniel primeşte de 
soţie pe Acsa (= verigă pentru gleznă), fiica lui Caleb. E o reluare a celor relatate în Cartea 
Iosua 15, 16-19. „Textul ebraic oferă versete aproape echivalente, în schimb textul grecesc 
atestă diferenţe chiar şi între cele două tradiţii manuscrise ale Judecătorilor" 333 . 

16: Iar fiii lui Hobab Cheneul, socrul lui Moise, s-au suit din cetatea Palmierilor, cu 
fiii lui Iuda, la miazăzi de Arad, şi s-au dus şi au locuit cu poporul. 

Cheneii sau Qeneii „aparţineau madianiţilor şi, după tradiţia biblică, au trăit într-o parte 
a Peninsulei Sinai. Au pătruns apoi în Canaan, odată cu triburile israelite, practicând meseria de 
fierari ambulanţi. Au fost asimilaţi progresiv de către israeliţi. Ietro, socrul lui Moise, se trăgea 
din neamul qeniţilor" 334 . Hobab (= iubit) Cheneul (= fierar) pare a fi fost cumnatul lui Moise; 
după alte opinii, aşa cum s-ar deduce de aici, socrul acestuia, astfel că Hobab ar fi un alt nume 
pentru Ietro sau Raguel. înclinăm să credem că prima variantă e mai aproape de realitate. 
Oricum, aici e vorba de urmaşii lui Hobab, care s-au alăturat, în vremea lui Iosua, tribului Iuda, 
locuind la miazăzi de Arad (= măgar sălbatic; locul refugiaţilor). 

17: Şi a mers Iuda împreună cu Simeon, fratele său, şi i-a bătut pe Canaaneenii 
care locuiau în Ţefat şi i-au dat pierzării; iar cetăţii i-au pus numele Pierzanie. 

„In Codex Vaticanus: Anathema, cuvântul original care se traduce Pierzanie. Anathema 
era prada de război dedicată în întregime lui Dumnezeu; pentru ca însă nu cumva vreunul dintre 
luptători să fie ispitit a-şi însuşi ceva, ea era nimicită fără nici o cruţare" 335 . Ţefat (= turn de 
pază) a fost acordat tribului Simeon, care a numit cetateaHorma (= nimicire; pierzanie). 

18: Dar Iuda nu a luat Gaza, nici împrejurimile ei, nici Ascalonul sau hotarele lui, 
nici Ecronul şi nici hotarele lui, nici Azotul sau împrejurimile lui. 

„Negaţia se află în amândoi codicii Septuagintei: Alexandrinus şi Vaticanus; Textul 
Masoretic relatează cuceriri succesive. Cetăţile însă vor fi supuse sub regele David" 336 . Cetăţi ce 
nu au putut fi luate, în vremea lui Iosua, de tribul Iuda: Gaza (= puternic), Ascalon (= migraţie), 
Ecron (= exterminare), Azot (= loc fortificat). Aceste cetăţi au aparţinut Filistenilor. 

19: Şi Domnul era cu Iuda; acesta a luat muntele, fiindcă pe locuitorii din vale n-a 
putut să-i nimicească, ei fiind ocrotiţi de Rahab. 

„Rahab: desfrânata din Ierihon, faţă de care Israeliţii aveau obligaţii morale (Iosua 6,25). 
Textul Masoretic motivează diferit: ...de vreme ce ei aveau care de fier" 33 ' '. Motivaţia din 
textul ebraic pare mai plauzibilă. Locul se complică, întrucât textul grec vorbeşte aici despre 
Rihav, iar nu despre Rahab, Raav în Septuaginta. Or, Rihav ar fi transcrierea pentru Recab. 
„Lecţiunea stranie din Septuaginta a fost explicată ca o aluzie la recabiţii din Ieremia 35. 
Aceştia, din fidelitate faţă de strămoşul lor eponim pentru care idealul era viaţa nomadă din 
pustiu, refuzau orice contaminare cu civilizaţia: Theodoret (al Cirului) (Quastestiones in 

Iudices 6) afirmă că Recab l-ar fi sfătuit pe Iuda să evite câmpia, loc de impietate şi corupţie. 
(Iosif Flaviu) {Antichităţi V, 128) interpretează conform textului ebraic, vorbind despre mulţime 
de car&' 33 *. 

20: Hebronul i l-au dat lui Caleb, aşa cum spusese Moise; şi acolo a moştenit el cele 
trei cetăţi şi acolo i-a omorât pe cei trei fii ai lui Enac. 

21: Dar fiii lui Veniamin nu i-au scos pe Iebuseii care locuiau în Ierusalim, astfel 
că Iebuseii locuiesc până astăzi în Ierusalim împreună cu fiii lui Veniamin. 

Până astăzi, adică până la timpul scrierii cărţii, dar, după cum am mai spus, Iebuseii 
aveau să locuiască încă multă vreme în Ierusalim. 

22: Fiii lui Iosif s-au suit la Betel; şi Domnul era cu ei. 

23: Şi au împresurat Betelul şi l-au dărâmat; iar numele cel vechi al cetăţii era Luz. 

24: Iar iscoadele văzând un om ieşind din cetate, l-au prins şi i-au zis: „Arată-ne pe 
unde să intrăm în cetate şi vom face milă cu tine". 

25: Şi el le-a arătat pe unde să intre în cetate; iar ei au izbit cetatea cu ascuţişul 
săbiei; iar pe omul acela şi pe rudele lui i-au lăsat liberi. 

26: Şi a mers omul acela în ţinutul Heteilor şi a zidit acolo o cetate pe care a numit- 
o Luz; acesta e numele ei până-n ziua de astăzi. 

Betel (= casa lui Dumnezeu) se afla la vest de Ai şi la sud de Silo; vechiul nume al 
cetăţii era Luz (= migdal). Ulterior, o altă cetate cu numele Luz a fost ridicată în ţinutul Heteilor 
sau Hitiţilor, ctitor fiind acel om care a descoperit fiilor lui Iosif intrarea în cetate. 

27: Mânase, de asemenea, nu i-a alungat pe cei din Bet-Şean, care este o cetate a 
Sciţilor, nici oraşele ei şi nici împrejurimile ei; nici pe cei ce locuiau în Taanac, nici oraşele 
acestuia; nici pe locuitorii din Dor, nici oraşele acestuia; nici pe locuitorii din Balac şi nici 
împrejurimile sau oraşele lui, nici pe locuitorii Meghiddonului şi nici împrejurimile sau 
oraşele acestuia, nici pe locuitorii Ibleamului şi nici împrejurimile sau oraşele acestuia; iar 
Canaaneenii au început să locuiască în această ţară. 

Bet-Şean (= casa siguranţei) era „o cetate a Sciţilor, menţiune proprie Septuagintei; una 
şi aceeaşi cu Schitopolis. Sciţii (numiţi în Vechiul Testament şi Aşchenazi - Facerea 10, 3): 
popor nomad, din care unele triburi au plecat din sudul Rusiei şi au pătruns în Asia şi-n Orientul 
Mijlociu. Pavel îi va menţiona ca fiind cei mai îndepărtaţi dintre barbari (adică dintre cei ce nu 
vorbeau limba greacă), ceea ce înseamnă că locuiau în nordul Mării Negre" 339 . Taanac (= loc 
nisipos) era o cetate canaanită acordată tribului Mânase şi, ulterior, devenită cetate levitică; Dor 
(= locuinţă) era o cetate canaanită pe ţărmul Mediteranei, aflată pe teritoriul lui Aşer, dar 
atribuită lui Mânase; Balac (= nimicitor) apare doar în Septuaginta; Megghiddo (= 
amplasamentul trupelor), cetate ce controla câmpia Esdrelonului; Ibleam (= locul biruinţei), 
cetate din ţinutul lui Isahar, însă atribuită lui Mânase. Deşi s-a cerut nimicirea băştinaşilor, în 
toate aceste cetăţi au fost lăsaţi să trăiască în continuare şi canaaneii. La fel s-a petrecut şi în 
alte cetăţi, după cum se va arăta în continuare: 

28: Şi a fost că după ce Israel s-a întărit, i-a făcut pe Canaaneeni să-i plătească bir, 
dar de alungat nu i-a alungat. 

29: Nici Efraim nu i-a alungat pe Canaaneenii care locuiau în Ghezer; iar 
Canaaneenii au locuit în mijlocul lui şi-i plăteau bir. 

30: Nici Zabulon nu i-a alungat pe cei ce locuiau în Chitron, nici pe cei ce locuiau în 
Nahalol; iar Canaaneenii au locuit în mijlocul lor şi-i plăteau bir. 

31: Nici Aşer nu i-a alungat pe cei ce locuiau în Aco, care-i plăteau bir, nici pe 
locuitorii din Dor, nici pe locuitorii din Sidon, nici pe locuitorii din Mahaleb, din Aczib, 
din Helba, din Afec şi din Rehob. 



338 SEP 2, p. 116 

339 BBVA, p. 274 



96 



32: Şi a trăit Aşer în mijlocul Canaaneenilor care locuiau în ţara aceea, de vreme ce 
nu i-a izgonit. 

33: Nici Neftali nu i-a alungat pe locuitorii din Bet-Şemeş, nici pe locuitorii din Bet- 
Anat; şi a trăit Neftali în mijlocul Canaaneenilor care locuiau în ţara aceea; dar locuitorii 
din Bet-Şemeş şi din Bet-Anat i-au devenit plătitori de bir. 

34: Amoreii însă i-au împins pe fiii lui Dan în munte, fiindcă nu le-au îngăduit să 
coboare la vale. 

35: Aşa au început Amoreii să locuiască în muntele Mirţilor, unde trăiesc urşi şi 
vulpi, în Aialon şi în Şaalbim; dar mâna fiilor lui Iosif a fost puternică asupra Amoreilor, 
aşa încât aceştia i-au devenit birnici. 

36: Iar hotarul Amoreilor a fost de la urcuşul spre Acravim, de la stâncă şi mai sus 
de ea. 

Redăm traducerea toponimelor întâlnite aici (apărute, de altfel, şi în Cartea Iosua): 
Ghezer (= aşezare în pantă), veche cetate canaanită; Chitron (= fum; ceaţă), cetate în teritoriul 
lui Zabulon, la 12 km depărtare de actualul Haifa; Nahalol (= păşune), sat al lui Zabulon; Aco 
(= nisip arzător), cetate situată la 40 km sud de Tyr, atribuită lui Aşer; Z)or,amintit aici, apare 
doar în Septuaginta; Sidon (= pescuit; vânătoare), veche cetate pe ţărmul Mediteranei, la 35 km 
nord de Tyr; Mahaleb sau Ahlab (= regiune bogată), cetate din teritoriul lui Aşer, la 6 km nord- 
est de Tyr; Aczib (= înşelător), cetate pe litoral, aparţinând lui Aşer; Helba (= fertilitate), cetate 
pe teritoriul lui Aşer, la nord-est de Tyr; Afec (= forţă), cetate la nord de Sidon; Rehob (= loc 
larg), cetate de la hotarul lui Aşer; Bet-Şemeş (= casa soarelui), cetate la hotarul dintre Iuda şi 
Dan, la circa 38 km depărtare de Ierusalim; Bet-Anat (= casa zeiţei Anath; casa ecoului), cetate 
în munţii lui iuda; Aialon (= ţinutul cerbilor), cetate din Ţara de Jos, la circa 21 km nord-vest de 
Ierusalim; Şaalbim (= vulpi), cetate amorită pe teritoriul lui Dan; Acravim (= scorpioni), pantă 
din sud-estul frontierei lui Iuda. 

Canaaniţii devin birnici ai israeliţilor dar, cum se va vedea, prezenţa lor s-a dovedit o 
cursă pentru evrei, în principal din punct de vedere religios. „Pentru înţelegerea corectă a celor 
cuprinse în carte trebuie să ţinem seama de faptul că, în timpul lui Iosua, s-a făcut numai 
cucerirea sumară a pământului ţării, rămânând de datoria fiecărui trib să desăvârşească această 
cucerire prin stârpirea locuitorilor canaaniţi din moştenirea lor 340 . Această cucerire definitivă s-a 
desăvârşit lent. Aşa s-a putut întâmpla că unele cetăţi sunt încă stăpânite de canaaniţi. Altă 
cetate, odată cucerită de evrei, a fost recucerită de vechii stăpânitori, astfel stăpânitorii s-au 
schimbat. De aici se explică unele contradicţii aparente" 341 . 



CAPITOLUL 2 - Lepădarea Israeliţilor; pedeapsa şi iertarea lor. 

1: Şi îngerul Domnului s-a suit de la Ghilgal la Locul Plângerilor şi la Betel şi la 
casa lui Israel şi le-a zis: „Aşa grăieşte Domnul: Eu v-am scos din ţara Egiptului şi v-am 
adus în ţara pe care M-am jurat faţă de părinţii voştri să v-o dau vouă, zicând: în veac nu 
voi călca legământul pe care l-am făcut cu voi! 

îngerul Domnului: „E vorba de îngerul pe care Domnul 1-a rânduit să-i călăuzească pe 
lungul şi anevoiosul lor drum din Egipt până-n Ţara Făgăduinţei (vezi Ieşirea 23, 20-22). Dacă 
insuccesele israeliţilor menţionate în capitolul precedent aveau explicaţii de natură istorică, 
acest episod (versetele 1-5) introduce şi explicaţiile de natură religioasă" 342 . Ghilgal (= 
prăbuşire; prăvălire) e locul în care Israeliţii şi-au avut cartierul general în timpul cuceririi 
Canaanului. Betel amintit aici e propriu Septuagirtei. 

2: Dar nici voi să nu faceţi vreun legământ cu cei ce locuiesc în această ţară şi nici 
să nu vă închinaţi dumnezeilor lor; dimpotrivă, chipurile lor cele cioplite să le nimiciţi, 
jertfelnicele lor să le surpaţi!... Dar voi n-aţi ascultat de glasul Meu, de vreme ce aţi făcut 
toate aceste lucruri. 

3: Iar Eu am zis: Nu-i voi alunga de dinaintea voastră, ci ei vor fi să vă facă 
necazuri, iar dumnezeii lor să vă fie piatră de poticnire". 

4: Şi a fost că după ce a grăit îngerul Domnului aceste cuvinte către toţi fiii lui 
Israel, poporul şi-a ridicat glasul şi a plâns. 

5: De aceea au numit locul acela „al Plângerilor"; şi l-au adus acolo jertfă 
Domnului. 

Locul a fost numit Bochim (= cei ce plâng; plângeri); situat în apropiere de Ghilgal, aici 
s-au căit evreii în urma mustrărilor îngerului. 

6: Şi Iosua a dat drumul poporului, iar fiii lui Israel s-au dus fiecare la moştenirea 
sa, să-şi moştenească pământul. 

7: Iar poporul I-a slujit Domnului în toate zilele lui Iosua şi-n toate zilele bătrânilor 
care-au trăit îndelung după Iosua şi care-au cunoscut toate lucrurile cele mari pe care 
Domnul le-a făcut în Israel. 

8: Iar Iosua, fiul lui Na vi, sluga Domnului, a murit în vârstă de o sută zece ani. 

9: Şi l-au îngropat în hotarul moştenirii sale, la Timnat-Heres, în muntele lui 
Efraim, la miazănoapte de muntele Gaaş; 

10: şi toată generaţia aceea s-a adăugat la părinţii lor; şi după ei s-a ridicat o altă 
generaţie, care nu L-a recunoscut pe Domnul şi nici lucrurile pe care Domnul le făcuse cu 
Israel. 

Iosua a fost îngropat la Timnat-Heres sau Timnat-Serah (= porţiune suplimentară), sat 
din ţinutul lui Efraim, pe coasta nordică a muntelui Gaaş (= cutremur de pământ). Odată cu 
moartea lui Iosua, va începe degradarea moravurilor şi un şir de apostazieri ale poporului. 

SEP 2: Toate zilele lui Iisus: „Origen distinge între zilele lui Iisus şi zilele lui Mânase 
(sau zilele lui Faraon). Prima expresie trimite la lumina adevărului şi dreptăţii; a doua, la 
întunericul răutăţii şi al ereziilor. In sens moral, zilele lui Iisus sunt zilele în care sufletul pune în 
practică virtuţile creştine {Omilii la Judecători I, 1). Origen interpretează aceste zile calitativ, nu 
cantitativ. O zi este dreptatea; o altă zi este sfinţenia; o altă zi, prudenţa; o altă zi, milostenia. 
Prin urmare, zilele lui Iisus formează un mănunchi de virtuţi sufleteşti (ibid. I, 3)" 343 . Iar câţi 
au mai trăit vreme îndelungată după Iisus „se referă, după Origen, la sfinţii de după Iisus 
Hristos. Vremea îndelungată caracterizează vremea sfinţeniei; la sfârşitul vremurilor, înaintea 
celei de-a doua Veniri, timpul va fi scurtat (Matei 24, 22) de dragul sfinţilor. Timpul eshatologic 
este plin de răutate, este un timp scurt {ibid. I, 3)" 344 . 

SEP 2: Iisus, fiul lui Navi, robul Domnului, a murit: „Origen citeşte fraza în contrapunct 
cu Galateni 2, 20: Iisus trăieşte în mine. Iisus Navi este figura tipologică a lui Iisus Hristos. Prin 
urmare, tot ceea ce se spune despre primul se referă,în cheie tipologică şi spirituală, la al doilea. 
In sens moral, moartea lui Iisus semnifică reîntoarcerea omului la starea de păcat. De fiecare 
dată când omul săvârşeşte un păcat (avariţie, crimă etc.) el II răstigneşte din nou pe Iisus, 
prefigurat de Iisus Navi {Omilii la Judecători II, 1-2)" 345 . 

SEP 2: o altă generaţie, toţi cei care nu-L cunoscuseră pe Domnul: „Această generaţie 
este aceea a gândurilor rele şi a patimilor rele şi urcă direct din inima omului (Origen, Omilii la 
Judecători II, 2)" 346 . 

11: Şi fiii lui Israel au făcut rău în faţa Domnului şi s-au închinat baalilor. 

12: Şi L-au părăsit pe Domnul, Dumnezeul părinţilor lor, Cel ce îi scosese din ţara 
Egiptului, şi au mers după dumnezei străini, dumnezeii popoarelor din jurul lor, şi li s-au 
închinat şi L-au mâniat pe Domnul; 

13: şi L-au părăsit şi le-au slujit lui Baal şi Astartelor. 

„Credinţa politeistă a fenicienilor este adeverită şi de mărturiile arheologice de la 
Sidon, unde s-au descoperit urmele templului închinat zeului Eşmun, care corespunde cu 
Adonis prin natura şi funcţiile sale. In panteonul sidonian mai sunt incluşi: zeul Baal şi Aştarta, 
cunoscuţi de autorii scrierilor Vechiului Testament" 347 . Reamintim că Baal înseamnă domn; 
stăpân, iar Astarte, cea care aduce lumină. Baal era zeul furtunii şi al fecundităţii, iar Astarte, 
zeiţa Mamă, a fertilităţii, a dragostei şi a războiului din panteonul canaanit. „Profeţii iudei, care 
anunţau prin Iahve un Dumnezeu de o concepţie mai elevată, s-au opus cultelor străvechi, care 
renăşteau fără încetare, celebrând până la exacerbare şi la monstruozitate sacralitatea vieţii 
organice, forţele elementare ale sângelui, sexualităţii şi fecundităţii. Cultul lui Baal a ajuns să 
simbolizeze prezenţa şi revenirea periodică, în orice civilizaţie, a tendinţei de a exalta forţele 
instinctive" 348 . Aici e relatată o primă cădere în idolatrie. „Pentru Origen, cei care au slujit 
Baalilor sunt cei ce nu cred în Evanghelia lui Iisus Hristos şi cei care-şi pleacă genunchii inimii 
în faţa poftelor trupeşti {Omilii la Judecători II, 3)" 349 . 

14: Şi Domnul S-a mâniat cu mare aprindere asupra lui Israel; şi i-a dat pe mâna 
prădătorilor, care i-au jefuit; şi i-a vândut în mâna duşmanilor lor de primprejur, iar ei n- 
au mai fost în stare să stea împotriva vrăjmaşilor lor, 

SEP 2: şi i-a dat pe mâna jefuitorilor, „pentru Origen, există două situaţii în care 
Dumnezeu îi părăseşte pe păcătoşi (prefiguraţi de Israelul închinător Baalilor). Prima situaţie, 
oficială, când autorităţile bisericeşti îi expulzează pe eretici în văzul tuturor. A doua, când 
Domnul, Care vede în taină (Matei 6, 6), abandonează sufletul plin de vicii diavolului {Omilii 
la Judecători II, 5)" 350 . 

„Dumnezeiasca Scriptură spune că cei care calcă poruncile sunt vânduţi celor de alt 
neam, adică păcatelor împotriva firii, până ce nu se întorc prin pocăinţă" 851 . 

15: împotriva celor cu care mergeau mână-n mână; dimpotrivă, mâna Domnului 
era împotriva lor, spre rău - aşa cum Domnul grăise şi aşa cum Domnul li Se jurase; şi El 
a adus peste ei necazuri mari. 

„Dacă, în virtutea credinţei lor monoteiste, fiii lui Israel fuseseră capabili de victorii 
asupra unor forţe armate, decadenţa religioasă îi pune în faţa crimei organizate, căreia nu-i pot 
rezista, ca unii ce deveniseră aliaţi ai propriilor lor inamici" 352 . Textul biblic arată o intervenţie 
directă a lui Dumnezeu împotriva apostaţilor, însă depărtarea de dreapta credinţă provoacă 
singură mulţime de neajunsuri, de vreme ce s-a tăiat legătura cu Izvorul binelui. 

16: Şi Domnul le-a ridicat judecători; şi Domnul i-a mântuit din mâna celor ce-i 
prădau. 

„Aici e introdusă tema judecătorilor, pe care Dumnezeu îi rânduieşte la vreme şi vremi 
de criză morală, aşa cum va face, mai târziu, cu profeţii. In acest sens, judecătorii nu erau 
magistraţi care să cumpănească şi să împartă dreptatea, ci conducători, eroi, salvatori" 353 . 

17: Dar ei nici de judecătorii lor n-au ascultat, ci s-au desfrânat umblând după alţi 
dumnezei şi li s-au închinat acestora; şi repede s-au întors din calea în care părinţii lor 
umblaseră să asculte de cuvintele Domnului; ei n-au făcut aşa. 

18: Şi de vreme ce Domnul le ridicase judecători, Domnul era cu judecătorul şi-i 
scăpa de mâna duşmanilor lor în toate zilele judecătorului; fiindcă Domnului îi părea rău 
de suspinul lor, pricinuit de către cei care-i împresurau şi le făceau necazuri. 

19: Dar după ce judecătorul murea, ei se întorceau şi se stricau mai rău decât 
părinţii lor, mergând după dumnezei străini, slujindu-le şi închinându-se lor; ei nu şi-au 
părăsit izvodirile, şi nici căile lor cele rele. 

E rezumată perioada judecătorilor, cu biruinţe periodice, dar şi cu apostazii. Se arată că 
poporul ce urma idolatriei canaanite desfrâna sau preacurvea: „De fiecare dată când Israel (la 
feminin) adoptă un cult canaanean,el îl înşeală pe Iahve, aşadar preacurveşte spiritual" 354 . 

20: Şi tare S-a mâniat Domnul asupra lui Israel şi a zis: „De vreme ce neamul 
acesta a părăsit legământul pe care El l-am poruncit părinţilor lor şi n-au ascultat de 
glasul Meu, 

21: nici Eu nu voi mai izgoni de dinaintea lor pe nimeni dintre neamurile lăsate de 
Iosua, 

22: lăsate ca prin ele să fie Israel pus la-ncercare şi să vadă dacă va ţine sau nu 
calea Domnului, să meargă pe ea aşa cum au păzit-o părinţii lor". 

23: Domnul este Cel ce a lăsat aceste neamuri, şi nu le-a nimicit degrabă şi nici nu 
le-a dat în mâna lui Iosua. 

„Dacă sub Iosua s-a continuat forma de guvernare teocratică, el întrunind în persoana sa 
toată puterea legislativă, judecătorească şi executivă, după moartea lui, israeliţii nu mai au un 
conducător unic, de aceea la conducerea seminţiilor revin bătrânii cu vechile lor drepturi, fără a 
fi anulat caracterul teocratic al organizării poporului. Cele 12 seminţii nemaiavând un singur 
conducător, au slăbit unitatea naţională şi religioasă, poporul alunecând în idolatrie şi fiind 
pedepsit cu asuprirea neamurilor străine. De sub asuprirea străină israeliţii vor fi salvaţi de 
judecători (1200 - 1032 I. Hr.), care au condus simultan numai o parte din popor, fără a avea 
dreptul de a legifera şi a fixa impozite. Conducerea lor nu era ereditară şi nici nu avea semne 
speciale ale demnităţii. In persoana lui Samuel, ultimul judecător din Israel, se concentrează 
toată puterea legislativă, judecătorească şi executivă" 355 . 



CAPITOLUL 3 - Otniel, Aod şi Şamgar. 

1 : Iată neamurile pe care Domnul le-a lăsat pentru ca prin ele să-1 pună la-ncercare 
pe Israel, cele ce nu cunoşteau războaiele Canaanului, 

2: doar de dragul generaţiilor lui Israel, ca să le înveţe războiul, ceea ce ele nu ştiau 
mai dinainte: 

„(Dumnezeu) în unele împrejurări depărtează şi alungă arşiţa vrăjmaşului de la om, în 
altele lasă să fie ispitit [...]. Căci dreptul care nu-şi cunoaşte slăbiciunea sa stă pe muchie de 
cuţit şi niciodată nu-i departe de cădere, nici de leul pierzător, adică de diavolul mândriei. Şi cel 
ce nu-şi cunoaşte slăbiciunea sa e lipsit de smerenie. Iar cel lipsit de aceasta e lipsit şi de 
desăvârşire. Iar cel lipsit de aceasta e pururea înfricat" 356 . Iată, aşadar, că prezenţa canaaniţilor, 
ca şi cea a ispitelor în viaţa fiecăruia, avea în primul rând un rol pedagogic. 

3: Cele cinci stăpâniri ale Filistenilor şi toţi Canaaneenii şi Sidonienii şi Heveii care 
locuiau în Liban, de la muntele Baal-Hermon până la Hamat. 

4: Le-a lăsat pentru ca prin ele să-1 pună pe Israel la-ncercare, să ştie dacă ei vor 
asculta poruncile Domnului, pe care Acesta le dăduse părinţilor lor prin mâna lui Moise. 



354 SEP 2, p. 124 

355 AB,p. 153 

356 Sf. Isaac Şirul, Despre sfintele nevoinţe, XXI 

5: Şi au locuit fiii lui Israel în mijlocul Canaaneenilor şi al Heteilor şi al Amoreilor 
şi al Ferezeilor şi al Heveilor şi al Ghergheseilor şi al Iebuseilor. 

6: Pe fetele acelora şi le-au luat de femei, iar pe fetele lor le-au dat după fiii acelora, 
şi au slujit dumnezeilor lor. 

Despre aceste popoare, aflate în vrăjmăşie, de cele mai multe ori, cu Israel, s-a vorbit 
suficient în volumele anterioare. Cele cinci stăpâniri ale Filistenilor sunt cele cinci principale 
cetăţi ale acestora. Liban (= alb) lanţ muntos constituind hotarul de nord-vest al Ţării Sfinte; 
Baal-Hermon (= domnul distrugerii) se numea un munte la răsărit de Iordan, care marca limita 
de nord-vest a jumătăţii seminţiei lui Mânase de la răsărit de Iordan; Hamat (= fortăreaţă) era 
un oraş la nord de Hermon, importantă aşezare hitită. De remarcat că Septuaginta îi numeşte 
constant pe Filisteni drept străini (allofili), dorind, cel mai probabil, să evite eufemistic numirea 
neamului celui mai detestat de către evrei. Astfel că, ulterior, când ţara le-a fost numită de către 
romani Filisteia sau Palestina, aceasta a fost o lovitură în plus pentru evreii învinşi. 

7: Rău au făcut fiii lui Israel în faţa Domnului şi L-au uitat pe Domnul, Dumnezeul 
lor, şi au slujit Baalilor şi Tufişurilor. 

„Istoria judecătorilor documentează în diferite faze relaţiile, când paşnice, când 
duşmănoase, între Dumnezeu şi poporul Său" 357 . 

8: Şi Domnul S-a mâniat cu aprindere pe Fiii lui Israel; şi i-a dat în mâinile lui 
Cuşan-Rişeataim, regele Siriei-Râurilor; şi fiii lui Israel i-au slujit lui Cuşan-Rişeataim 
vreme de opt ani. 

Tufişurile denumesc crângurile sacre ale canaaniţilor, în care se adunau aceştia pentru 
cultul adus divinităţilor lor, cult însoţit, printre altele, şi de ritualuri orgiastice. „Siria-Râurilor: 
Mesopotamia. Cât despre Cuşan-Rişeataim (care ar însemna: Cuşit-cu-îndoită-răutate), este o 
poreclă care nu duce la numele adevărat, deci prin care purtătorul lui era luat în râs" 358 . Ediţia 
Rahlfs a Septuaginta are două variante pentru Cuşan-Rişeataim: Husarsathom (A) şi 
Husarsathem (B). „După Origen, Husarsathom înseamnă umilirea lor, prin urmare, fiii lui Israel 
au fost pedepsiţi de Dumnezeu fiind aruncaţi pe ultima treaptă a înjosirii. Fiii lui Israel 
simbolizează sufletele trufaşe, arogante, care primesc în schimb pedeapsa umilirii din partea 
Domnului (Omilii la Judecători III, l)" 359 . 

9: Fiii lui Israel au strigat către Domnul, iar Domnul i-a ridicat lui Israel un 
mântuitor care 1-a mântuit, şi anume pe Otniel, fiul lui Chenaz, fratele mai mic al lui 
Caleb. 

10: Duhul Domnului a fost peste el; el a fost judecător peste Israel şi a ieşit la 
război şi Domnul i 1-a dat în mână pe Cuşan-Rişeataim, regele Siriei, şi mâna lui a fost 
puternică asupra lui Cuşan-Rişeataim. 

11: Şi ţara a fost liniştită vreme de patruzeci de ani; şi a murit Otniel, fiul lui 
Chenaz. 

Otniel (= Dumnezeu este puternic) era fratele, probabil vitreg, al lui Caleb, fiu al lui 
Chenaz (= vânător) şi, cum se arată aici, primul bărbat căruia i se atribuie titlul de judecător. El 
aduce eliberarea poporului şi pacea pe timp de patruzeci de ani. Patruzeci e numărul încercării, 
al răbdării. Socotim, dată fiind deasa sa prezenţă în Scriptură, că e folosit pentru simbolistica sa, 
chiar dacă se operează rotunjiri pentru a se obţine. Pentru Origen, numele (Otniel) înseamnă 
vremea lui Dumnezeu, iar personajul simbolizează oştirea cerească a îngerilor salvatori (Omilii 
la Judecători III, 3)" 360 . 

12: Dar fiii lui Israel s-au ţinut în a face rău în faţa Domnului, iar Domnul 1-a 
întărit pe Eglon, regele Moabului, împotriva lui Israel, de vreme ce ei făceau răul în faţa 
Domnului. 

13: Şi i-a adunat la sine pe toţi fiii lui Amon şi Amalec; şi s-au pornit şi l-au bătut 
pe Israel şi au pus stăpânire pe cetatea Palmierilor. 

14: Şi fiii lui Israel i-au slujit lui Eglon, regele Moabului, vreme de optsprezece ani. 

Schema aceasta se va repeta de-a lungul perioadei judecătorilor. După perioade de 
liberate, urmează recăderea în idolatrie şi, îndată, o nouă asuprire străină. Atât doar că nu se 
poate alcătui o cronologie cât de cât exactă pe baza datelor din carte, nici autoritatea 
judecătorilor şi nici stăpânirile străine neextinzându-se asupra întregului Israel; astfel, poate fi 
deseori vorba despre judecători care au activat concomitent, ca şi despre stăpâniri concomitente, 
asupra unora sau altora dintre triburile israelite. Autorul va grupa evenimentele astfel ca de 
şapte ori să arate apostazia poporului şi, tot de şapte ori, eliberarea acestuia. Numărul 
judecătorilor prezentaţi în carte va fi acela de doisprezece. E căutat, desigur, şi un simbolism al 
numerelor, 7 reprezentând deplinătatea, iar 12, triburile lui Israel. Aici ar fi cea de-a doua cădere 
a poporului Israel. Eglon s-ar traduce prin rotund; burtă, nume confirmat de descrierea pe care 
i-o face autorul Cărţii Judecătorilor. 

15: Fiii lui Israel au strigat către Domnul, iar Domnul le-a ridicat mântuitor pe 
Aod, fiul lui Ghera, fiul lui Iemeni, bărbat în stare să folosească deopotrivă atât mâna 
dreaptă cât şi pe cea stângă; prin mâna lui au trimis fiii lui Israel daruri lui Eglon, regele 
Moabului. 

Aod sau Ehud (= mărturisitor; unic), fiul lui Ghera (= oaspete), este cel de-al doilea 
judecător. Faptul că era ambidextru nu e menţionat întâmplător, având o însemnătate aparte în 
cele ce urmează. SEP 2: In stare să se folosească deopotrivă de stânga ca şi de dreapta 
(apq)OT£po5£^ioig): „termenul este foarte precis - ambidextru. Textul Masoretic are ben- 
h&ymm, fiul drepte, putând fi tradus şi beniaminitul. In Textul Masoretic Aod are un handicap - 
imposibilitatea de a-şi folosi mâna dreaptă - care îl face inapt pentru luptă; abilitatea 
compensatorie a mâinii stângi este un secret care se dezvăluie numai în momentul culminant. 
Traducerea grecească ar fi putut recurge la termenul (clasic) apiOTO/Eip, stângaci, mai apropiat 
de o descriere adecvată a personajului; definirea ca ap(poT£po5£^ioţ îl înzestrează însă cu o 
calitate pe care o regăsim în 20, 16 ca trăsătură a beniaminiţilor. Pentru Origen, ambidextrul 
Aod este simbolul prin excelenţă al întâi-stătătorilor Bisericii, care trebuie să fie drepţi şi 
imparţiali în toate, în fapte, judecată şi credinţă, stânga fiind simbolul perversiunii şi al răutăţii. 
Diavolul este numit ambistângaci (Omilii la Judecători III, 5-6). Aceşti izbăvitori şi judecători 
ridicaţi de către Dumnezeu pentru salvarea poporului şi eliberarea fiilor lui Israel sunt 
prefigurările căpeteniilor oştirii cereşti şi ale puterilor de Sus. Dumnezeu trimite ajutor celor 
care strigă după El din toată inima şi care, prin convertire şi pocăinţă, atrag asupra lor 
îngăduinţa divină (ibid. III, 6)" 361 . 

16: Iar Aod şi-a făcut un pumnal cu două tăişuri, lung de o palmă, şi 1-a încins sub 
haină, la şoldul drept. 

17: Şi mergând el, i-a adus lui Eglon, regele Moabului, darurile, iar Eglon era un 
om foarte plăcut. 

„Grecescul astios înseamnă plăcut. Textul Masoretic: gras. In mentalitatea vremii, omul 
gras era şi plăcut (citadin bine hrănit); termenul ebraic, mai direct, este şi mai propriu" 362 . La 
SEP 2: tare trupeş, cu sensul de planturos. 

18: Şi a fost că după ce Aod a sfârşit de înmânat darurile, i-a mânat afară pe cei ce 
le purtaseră. 

19: Iar el, întorcându-se de la idolii din Ghilgal, a zis: „O, rege, am să-ţi spun un 
cuvânt de taină". Iar Eglon i-a zis: „Taci!...". Şi i-a scos afară, de pe lângă sine, pe toţi 
cei ce şedeau împrejurul său. 

20: Şi Aod a intrat la el - iar acela şedea de unul singur în foişorul său de vară; şi a 
zis Aod: „O, rege, eu am pentru tine un cuvânt de la Dumnezeu". Atunci Eglon s-a sculat 
de pe scaunul său şi a stătut aproape de el. 

21: Şi a fost că de-ndată ce regele s-a sculat, Aod şi-a întins mâna stângă, a luat 
pumnalul de la şoldul său cel drept şi 1-a împlântat în pântecele lui Eglon 

22: atât de puternic, încât şi mânerul a intrat după limba pumnalului, iar grăsimea 
a astupat rana în urma ascuţişului, de vreme ce el nu a scos pumnalul din pântecele 
aceluia. 

23: Iar Aod a ieşit în tindă printre paznici, închizând după sine uşile foişorului şi 
încuindu-le. 

Faptul că Aod rămâne cu atâta uşurinţă singur cu Eglon va fi avut o explicaţie, care însă 
ne scapă. Posibil ca Eglon să se fi temut de un complot intern, zvonuri ajungând până la Aod. 
Acela va fî profitat de conjunctură, bănuind că Eglon va evita chiar şi prezenţa apropiaţilor săi 
la presupunerea că ar putea, prin informaţiile primite, prinde firul conspiraţiei. Desigur, acestea 
sunt presupuneri, dar le socotim plauzibile, de vreme ce nu e în obiceiul regilor să rămână 
singuri cu un străin. Mai e posibil ca Eglon să se fi aşteptat la o profeţie (un cuvânt de la 
Dumnezeu). O altă viziune: „Un tânăr din seminţia lui Beniamin, numit Iehud 363 , fiul lui 
Gheras 364 , pe cât de curajos la fire, pe atât de viguros la trup (ce folosea cu precădere mâna 
stângă, în care stătea întreaga-i putere), locuia în Ierihon şi ţinea strânse legături cu Eglon, pe 
care ştiuse să-1 cucerească prin felurite daruri şi prin deosebitele sale linguşeli, aşa că ajunsese 
să fîe îndrăgit chiar şi de ceilalţi oameni din preajma regelui. Ducând într-o zi nişte daruri 
suveranului, însoţit de doi dintre slujitorii săi, şi-a ascuns sub haină, la şoldul drept, un jungher 
şi a intrat astfel la rege. Era în toiul verii, pe la amiază, aşa că străjile se arătau mai delăsătoare 
în misiunea lor, pe de o parte din pricina arşiţei, pe de altă parte datorită orei când luau prânzul. 
După ce şi-a oferit darurile regelui (stând pe un jilţ care în timpul verii se afla într-un foişor), a 
început să sporovăiască cu el. Acum rămăseseră singuri, fiindcă regele poruncise slugilor să 
iasă, în timpul conversaţiei sale cu Ehud 365 . Dar regele trona într-un jilţ şi Ehud s-a temut că 
lovitura lui va da greş, provocându-i o rană mai puţin primejdioasă. L-a făcut să se scoale, 
spunându-i că are să-i povestească un vis, din porunca lui Dumnezeu. Şi când regele, bucuros 
că i se va povesti visul divin, s-a sculat din jilţ, Ehud i-a înfipt jungherul în inimă, lăsându-1 
împlântat în rană, apoi a ieşit repede şi a încuiat uşa foişorului în urma lui. Slujitorii s-au dedat 
odihnei, siguri că şi regele căzuse într-un somn adânc" 366 . 

„Pentru Origen, pumnalul este cuvântul Evangheliei (cf Evrei 4, 12), cuvântul profetic 
care se înfige adânc şi pentru totdeauna în pântecele şi în inima filozofiei lumeşti. Luptând cu 
sabia evanghelică împotriva derivelor şi ereziilor, fiecare judecător din cadrul Bisericii lui 
Hristos devine un^od" 367 . 

24: Şi după ce a ieşit el, au intrat slujitorii regelui şi, văzând uşile foişorului 
încuiate, au zis: „Nu cumva a ieşit să se legene în scaunul din foişorul de vară?" 

25: Şi li s-a urât de-atâta aşteptare; şi văzând ei că nimeni nu deschide uşile 
foişorului, au luat cheia şi au deschis; şi, iată, stăpânul lor zăcea pe pământ, mort. 

26: Şi până să se dumerească ei, Aod a fugit fără ca cineva să prindă de veste; şi, 
trecând pe lângă chipurile cioplite, a scăpat în Seira. 



363 Aod. 

364 Ghera. 

365 



Numit, în traducerea folosită (probabil şi în original), în două feluri: Iehud şi Ehud. E vorba, desigur, de 
acelaşi Aod. 

366 Iosif Flaviu, Antichităţi iudaice, IV, 5, 2 

27: Şi a fost că de îndată ce Aod a venit în ţara lui Israel, el a trâmbiţat din corn în 
muntele lui Efraim; iar fiii lui Israel s-au coborât din munte împreună cu el, avându-1 în 
frunte. 

Seira (= capră) era o localitate în muntele lui Efraim. Aod pregăteşte o acţiune armată de 
amploare; altfel, doar asasinarea regelui asupritor n-ar fi însemnat prea mult. Lupta trebuia 
pornită cât mai devreme, până când Moabiţii erau încă în derută, în urma pierderii regelui. 

28: Iar el a zis către ei: „Veniţi după mine, căci Domnul Dumnezeu i-a dat pe 
vrăjmaşii noştri, pe Moab, în mâna noastră". 

29: Şi-n ziua aceea au ucis din Moab ca la zece mii de bărbaţi, pe fiece războinic ce 
se afla între ei şi pe fiece voinic; şi nici un om n-a scăpat. 

„Ca şi, mai târziu, Filistenii lui Goliat, armata rămasă fără comandant intră în derută şi 
poate fi uşor nimicită" 368 . In plus, din cuvintele lui Aod, concluzionăm că el a avut parte şi de o 
revelaţie, fiind convins că Domnul le va da biruinţa. Posibil ca întreaga sa acţiune să fi fost 
rezultatul unui imbold divin. 

30: Aşa s-a umplut Moab de ruşine sub mâna lui Israel în ziua aceea. Şi ţara a avut 
odihnă vreme de optzeci de ani; iar Aod i-a judecat până a murit. 

Optzeci este de două ori patruzeci. Din nou credem că e o rotunjire a numărului de ani, 
practică obişnuită la autorii biblici. 

3 1 : Iar după el s-a ridicat Şamgar, fiul lui Anat, care i-a ucis pe Filisteni, ca la vreo 
şase sute de bărbaţi, cu un fier de plug desprins în urma boilor; şi el, de asemenea, 1-a 
mântuit pe Israel. 

Şamgar (= sabie), fiul lui Anat (= rugăciune ascultată), s-a remarcat în luptele cu 
Filistenii; el, însă, nu poartă titlul de judecător, iar cronologia nu indică o perioadă care să-i 
poarte numele, aşa cum procedează autorul în cazul judecătorilor. 



CAPITOLUL 4 - Debora şi Barac. 

1: Dar fiii lui Israel s-au ţinut în a face răul în faţa Domnului; Aod însă murise. 
2: Şi Domnul i-a dat în mâna lui Iabin, regele Canaanului, care domnea în Haţor; 
iar căpetenia oastei lui era Sisera, care locuia în Haroşet-Goim. 

Israel (sau parte a sa) trece sub stăpânirea lui Iabin (= El pătrunde), care domnea în 
Haţor (= castel îngrădit; târg), capitala regatului Canaanit care se întindea în nordul Palestinei. 
Căpetenia oastei sale era Sisera (= căpetenie), care locuia în Haroşet-Goim (= pădurea 
neamurilor). Este a patra cădere în idolatrie şi a patra oară când urmează stăpânirea străină 
asupra Israeliţilor. „Numele Iabin înseamnă prudenţă, pricepere, după Origen (Omilii la 
Judecători rV,'3)" 369 . 

3: Fiii lui Israel au strigat către Domnul; fiindcă acela avea nouă sute de care 
ferecate şi cu mare străşnicie i-a asuprit pe fiii lui Israel vreme de douăzeci de ani. 

Din nou, căinţa poporului asuprit şi revenirea la credinţa lăsată prin Moise. 

4: Şi Debora, o proorocită, soţia lui Lapidot - ea era judecător în Israel la vremea 
aceea. 

Ca şi în cazul lui Mariam (Ieşirea 15, 20), co bogate ecouri în literatura universală, apare 
aici personalitatea unei alte femei, Debora (albină), profetă şi judecător, prin care Dumnezeu îi 
salvează pe israeliţi. In ediţiile româneşti: proorocită"™ '. 

5: Şi ea locuia sub palmierul Deborei, între Rama şi Betel, în muntele lui Efraim; la 
ea veneau fiii lui Israel să se judece. 

„Contextul o prezintă pe Debora nu ca pe o căpetenie politică, ci ca pe un magistrat care 
împarte dreptatea" 371 . Debora (= albină), soţia lui Lapidot (= torţă; făclie), locuia între Rama (= 
înălţime), cetate veniaminită, şi Betel (= casa lui Dumnezeu), oraş la vest de Ai şi la sud de Silo. 
Interesant că Deborei (al cărei nume înseamnă albina) i se potriveşte în bună măsură 
simbolistica albinei: „Ansamblul trăsăturilor împrumutate tuturor tradiţiilor culturale denotă 
faptul că, pretutindeni, albina apare ca fiind înzestrată cu o natură arzătoare, ca o fiinţă de foc. 
Albinele sunt o întruchipare a preoteselor Templului, a proorociţelor, a sufletelor curate ale 
iniţiaţilor, a Spiritului şi a Logosului. Albina purifică prin foc şi hrăneşte prin intermediul 
mierii; cu acul arde, iar cu strălucirea ei luminează. In plan social, este un simbol al stăpânului 
ordinii şi prosperităţii, al regelui sau împăratului şi, nu mai puţin, al elanului războinic şi al 
curajului. Ea se înrudeşte cu eroii civilizatori, care întronează armonia prin înţelepciune şi 
sabie" 372 . Se mai afirmă aici, în plus, că Debora judeca pricinile Israeliţilor, lucru care nu se 
mai spune despre ceilalţi/Wecafon. 

„Pentru Origen era vădită înrudirea dintre ebr. Debhorah, albină, şi dhabar, a vorbi; 
pentru efprofeţia alcătuieşte mierea Cuvântului divin. Harisma profeţiei este dăruită după 
puritatea sufletului, nu după sex {Omilii la Judecători V, 2)" 373 . Iar ,Jiama înseamnă înălţimi, 
iar Betel, casa Domnului. Aşadar, locul unde sălăşluieşte profetesa pare predestinat: între cer şi 
casa lui Dumnezeu (Origen, ibid., V, 3)" 374 . 

6: Şi Debora a trimis şi 1-a chemat pe Barac, fiul lui Abinoam, din Chedeşul 
Neftalimului, şi i-a zis: „Oare nu ţie ţi-a poruncit Domnul, Dumnezeul lui Israel, să te duci 
în muntele Tabor şi să iei cu tine zece mii de bărbaţi dintre fiii lui Neftali şi dintre fiii lui 
Zabulon?... 

7: Iar Eu îl voi aduce la tine, la pârâul Chişon, pe Sisera, căpetenia oştirii lui Iabin, 
şi carele lui şi gloatele lui, şi ţi-1 voi da în mână". 

Barac (= fulger; sclipire), fiul lui Abinoam (= tatăl bunătăţii) din Chedeş (= sfânt; 
sfinţit), a fost judecător, împreună cu Debora. Cu el, se completează numărul de doisprezece al 
judecătorilor, între care nu-1 putem socoti, aşa cum am arătat, pe Şamgar. Tabor (= munte înalt) 
era un munte aflat la hotarul dintre Isahar şi Zabulon. Chişon (= cursul apei cu multe cotituri) e 
cel de-al doilea curs important de apă din Ţara Sfântă, după Iordan. Cum deducem din text, 
Barac primise poruncă divină de a porni lupta, dar el ezită în a porni acţiunea, fapt ce-i va ştirbi 
oarecum din faimă, numele său rămânând asociat cu cele ale două femei, Debora şi Iaela. In 
plus, e de subliniat că Debora era în mare cinste la evrei, într-o epocă în care femeile nu se 
bucurau de o deosebită preţuire la orientali. E un indiciu asupra excepţionalelor sale calităţi, 
care au impus-o împotriva vederii generale din acel timp şi, mai cu seamă, spaţiu geografic. 
Barac „este simbolul primului popor al lui Dumnezeu, poporul Legii, care a primit revelaţia 
divină, dar nu până la capăt (Origen, ibid., V, 4)" 375 . 

8: Şi i-a zis Barac: „Dacă tu vei veni împreună cu mine, mă voi duce; dar dacă nu 
vei merge, nu mă voi duce; fiindcă eu nu cunosc ziua în care Domnul îi va deschide 
îngerului Său un drum alături de mine". 

9: Iar Debora a zis către el: „Negreşit, voi merge împreună cu tine, dar să ştii că nu 
a ta va fi biruinţa pe calea pe care mergi, căci în mână de femeie îl va da Domnul pe 
Sisera". Şi s-a ridicat Debora şi a mers împreună cu Barac la Chedeş. 

10: Şi Barac i-a chemat pe Zabulon şi pe Neftali la Chedeş; şi i-au venit la picioare 
zece mii de bărbaţi; iar Debora a mers cu el. 

Aici se confirmă cele spuse în comentariul de mai sus. De remarcat că Barac nu e afectat 
de perspectiva împărţirii meritelor în luptă, vădind că era mânat de dorinţa de a-şi elibera 
neamul şi nu atras de faima unui mare războinic. 

11: Dar Heber Cheneul s-a despărţit de fiii lui Hobab, socrul lui Moise, şi şi-a întins 
cortul la stejarul Ţaanaim, aproape de Chedeş. 

Heber (= comuniune) se retrage la Ţaanaim (= locurile pribegiei), localitate de frontieră 
a lui Neftali, în apropiere de Chedeş, nedorind să participe la lupta împotriva lui Sisera, având 
înţelegere de pace cu Iabin, regele canaanit. 

12: Atunci i s-a spus lui Sisera că Barac, fiul lui Abinoam, s-a suit în muntele Tabor. 

13: Iar Sisera a chemat toate carele sale - nouă sute de care ferecate - şi tot 
poporul pe care-1 avea, de la Haroşet-Goim la pârâul Chişon. 

14: Iar Debora a zis către Barac: „Scoală-te, căci aceasta e ziua în care Domnul 1-a 
dat pe Sisera în mâna ta, fiindcă Domnul va merge înaintea ta". Iar Barac s-a coborât din 
muntele Tabor; şi cu el, cei zece mii de bărbaţi. 

15: Atunci Domnul 1-a îngrozit pe Sisera - cu toate carele lui şi cu toată oştirea lui - 
în faţa ascuţişului săbiei cu care îl întâmpina Barac; şi a sărit Sisera din carul său şi fugea 
cu picioarele. 

16: Iar Barac i-a fugărit carele şi oştirea până la Haroşet-Goim; şi toată oştirea lui 
Sisera a căzut sub ascuţişul săbiei şi nimeni n-a rămas. 

Discret, e înfăţişată intervenţia divină în confruntare, pe care cei doi judecători, Debora 
şi Barac, o vor recunoaşte în cântarea din capitolul 5. „Aşadar, bătălia s-a pornit şi, când ostile 
s-au înfruntat, asupra lor au căzut ploi torenţiale şi grindină. Vântul şi şuvoaiele de apă i-au 
lovit în faţă pe canaaneeni, ceaţa întunec ându-le privirea, astfel că nici arcurile, (nici) praştiile 
nu le-au adus nici un folos, iar cei înzestraţi cu armament greu n-au fost în stare să ţină săbiile 
în mână din pricina frigului. Furtuna îi mâna însă din spate şi-i stânjenea mai puţin pe israeliţii 
care au prins astfel mult curaj, convinşi că Dumnezeu venise în ajutorul lor; au năvălit în 
mijlocul duşmanilor şi i-au măcelărit pe mulţi dintre ei. Unii au fost răpuşi de israeliţi, alţii au 
căzut speriaţi de propria lor călărime sau au murit sub carele de luptă, pierind striviţi de ele" 376 . 

17: Iar Sisera a fugit cu picioarele până la cortul Iaelei, femeia lui Heber Cheneul - 
căci între Iabin, regele Haţorului, şi casa lui Heber Cheneul era pace. 

18: Iar Iaela i-a ieşit înainte lui Sisera şi i-a zis: „Abate-te, domnul meu, abate-te la 
mine, nu-ţi fie teamă!" Iar el s-a abătut la ea, în cort; şi ea 1-a acoperit cu o mantie de-a 
ei. 

19: Şi i-a zis Sisera: „Dă-mi puţină apă să beau, că sunt însetat!" Iar ea a destupat 
un burduf cu lapte şi i-a dat să bea şi 1-a acoperit. 

Iaela (= căprioară) era soţia lui Heber, amintit mai sus. Acela fiind în bune relaţii cu 
Iabin, Sisera a avut încredere să-i ceară adăpost. De menţionat că, după regulile orientale, era o 
necuviinţă ca un străin să pătrundă într-o încăpere rezervată femeilor, aşa cum procedează 
Sisera. E drept, erau condiţii speciale, când comandantul oştirii canaanite era urmărit de 
vrăjmaşi. Deşi Sisera cere apă, Iaela îi oferă lapte, acela predispunând la somn, cu atât mai 
mult pe cineva venit direct de la un război istovitor. „Pentru Origen, Iaela, al cărei nume 
înseamnă urcare, este simbolul Bisericii neamurilor care-1 ucide pe Sisera, care este simbolul 
omului psihic, supus patimilor. Iaela îl ucide înfigându-i ţăruşul credinţei (prin puterea crucii). 
Gura lui Sisera vorbea despre lucruri trupeşti, învăţătura lui lăuda slava trupului, îi îndemna 
pe filozofi să trăiască în lux şi plăcere şi amăgise neamul omenesc cu farmecele des/râului 
(Omilii la Judecători V, 5)" 377 . „Origen se întreabă de ce Iaela i-a dat lui Sisera lapte, de vreme 
ce acesta îi ceruse apă? Şi răspunde printr-o celebră teorie a sa: Scriptura numeşte lapte 
învăţăturile destinate începătorilor, pruncilor abia iniţiaţi în misterele credinţei creştine. Atunci 

când acest aliment spiritual este înghiţit de un suflet credincios, chiar dacă nu conţine multe 
calorii, el sporeşte calităţile sufletului respectiv; dacă însă e băut de un suflet necredincios, 
provoacă moartea acestuia (ca în cazul lui Sisera, simbol al omului vicios) (ibid., V, 6)" 378 . 

20: Sisera i-a zis: „Staiîn uşa cortului, şi dacă va veni cineva la tine şi te va întreba: 
- Este vreun om aici?, tu să-i spui: - Nu este!" 

21: Atunci Iaela, femeia lui Heber, a luat un ţăruş de la cort şi a luat şi un mai în 
mână şi a intrat la el, tiptil; şi i-a pus ţăruşul pe tâmplă şi 1-a izbit cu maiul şi i-a străpuns 
creierii până-n pământ; iar el a leşinat şi s-a întunecat şi a murit. 

„Adaptându-se la un nou stil de existenţă, iahvismul evoluează şi se modifică. Se 
remarcă, la început, o reacţie împotriva valorilor exaltate de către toate societăţile de păstori. 
Legea ospeţiei, lege sacrosanctă la nomazi, este trădată violent de Iaela: ea invită în cortul ei pe 
şeful canaanean Sisera, care fugea învins, şi îl ucide în somn" 379 . 

„La fel, dacă Iail, femeia lui Havei Chineul, n-ar fi luat ţăruşul cortului, n-ar fi nimicit 
pe Sisera, adică mândria. Astfel, dacă mintea e întărită şi se pregăteşte să urmeze iubirii care 
stinge toate patimile trupului, fiindcă e îndelung răbdătoare şi bună (I Corinteni 13, 4), urăşte 
pisma şi mândria şi cugetă în inimă potrivit firii şi nu lasă ceva contrar să o stăpânească, ci se 
opune cu puterea ei celor contrare firii, până ce le scoate din fire. Dar dacă mintea adevărată 
devine cap al sufletului, nu se întâmplă acestea când sufletul îşi aminteşte de toate nedreptăţile 
săvârşite contrar firii în tot timpul cât a fost amestecat cu cele naturale" 380 . Tâlcuirea mistică 
atenuează gravitatea faptei Iaelei, care şi-a încălcat cuvântul dat şi, mai grav la orientali (şi nu 
numai), datoria sacră a ospitalităţii [explicaţia dată de Eliade o acceptăm doar în parte]. Deşi 
gestul său e lăudat mai jos de către Debora, este greu cititorului de azi să-1 vadă într-o lumină 
pozitivă, chiar judecând după legile în uz atunci. Reamintim, însă, că perioada judecătorilor a 
fost una de confuzie morală şi religioasă, cu rare pete luminoase (cum vom întâlni, din plin, în 
Cartea Rut, aceasta descriind întâmplări tot din vremea judecătorilor). 

22: Şi, iată, Barac îl urmărea pe Sisera; iar Iaela i-a ieşit înainte şi i-a zis: „Vino, şi 
ţi— 1 voi arăta pe bărbatul pe care-1 cauţi!" Şi a intrat cu ea: şi, iată, Sisera zăcea mort, cu 
ţăruşul înfipt în tâmplă. 

23: Aşa 1-a umilit Dumnezeu în ziua aceea pe Iabin, regele Canaanului, în faţa fiilor 
lui Israel. 

24: Şi mâna fiilor lui Israel a înaintat din ce în ce mai mult împotriva lui Iabin, 
regele Canaanului, până ce 1-a nimicit. 

Iabin a continuat lupta împotriva Israeliţilor şi după moartea lui Sisera, însă fără succes. 
Cât priveşte asasinarea lui Sisera, am putea să o absolvim pe Iaela de cruzime; posibil ca 
recurgerea la ţăruş să fi fost singura posibilitate, în condiţiile date, de a-1 ucide pe comandantul 
canaanit. 



CAPITOLUL 5 - Cântarea Deborei şi a lui Barac. 

„Cântarea Deborei şi a lui Barac este unul dintre cele mai vechi imnuri din Biblie, un 
cânt al biruinţei, al unui război sacru. La baza ei stă probabil compoziţia unui muzicant. Debora 
apare la persoanele all-a şi a III -a" 381 . 

1: în ziua aceea, Debora şi Barac, fiul lui Abinoam, au cântat, zicând: 

„Acesta este unul din cele mai vechi texte poetice ale Vechiului Testament; a fost 
alcătuit la scurtă vreme după ce s-au petrecut evenimentele din capitolul precedent, lăudând 
triburile care au răspuns chemării Deborei şi mustrându-le pe cele care n-au răspuns. Din cauza 
vechimii, Textul Ebraic e în mare parte deteriorat şi ridică mari dificultăţi de traducere, 
dificultăţi resimţite ţi în Septuaginta. Versiunea de faţă reţine ceea ce e mai limpede în codicii 
Alexandrinus şi Vaticanus" 382 . „Pentru Origen, cântul Deborei simbolizează cântecul de 
biruinţă eshatologică al Bisericii lui Hristos {Omilii la Judecători VI, l)" 383 . 

2: „Descoperine-n Israel 

când tot poporu-n luptă se îndeamnă! 

Pe Domnul binecuvântaţi-L! 

„Descoperirea constă în aceea că însuşi Domnul, prin îngerul Său, participă la lupta 
voluntară a poporului" 384 . Versetul începe astfel în SEP 2 (A): Pentru căpeteniile care au luat 
puterea în Israel: „căpeteniile îi simbolizează pe îngerii care stau deasupra fiecărui credincios 
din Biserică de la începutul drumului spiritual până la desăvârşire {Omilii la Judecători VI, 1- 
2)" 385 . 

3: Auziţi, voi, regi, şi luaţi aminte, voi, satrapi: 

Eu Domnului îi voi cânta, 

cântări voi înălţa 

Dumnezeului lui Israel. 

E vorba de cântări acompaniate de instrumente muzicale, ascultaţi, regi: pentru 
Origen, Debora, simbolul Bisericii, se adresează credincioşilor-regi. Aceştia sunt de stirpe 
regească întrucât îl au ca model pe Regele Iisus" 386 . 

4: Doamne, când ai ieşit Tu din Seir 

şi când treceai prin padina Edomului, 

pământul se cutremura, 

cerul se tulbura 

şi norii picuri picurau, de ploaie; 

„Seir: masiv muntos la sud de Marea Moartă, populat de Edomiţii care se întindeau 
(potrivit unor texte egiptene) până în Sinai, fostul sălaş al Domnului. De acolo ieşise El în 
fruntea poporului Său (vezi Psalmi 67, 7). De obicei, arătările lui Dumnezeu sunt însoţite de 
mişcări cosmice extraordinare, precum cele ce urmează" 387 . 

5: munţii se clătinau de faţa lui Elohim, Domnul, 

Sinaiul acesta de faţa Domnului, Dumnezeului lui Israel. 

„Elohim (Eloi): menţiune proprie Septuagintei (Codex Vaticanus). In limbajul şi 
teologia Vechiului Testament, folosirea acestui nume era menită să ateste faptul că Dumnezeu 
(Elohim), Creatorul lumii, este Domnul (Iahve) absolut al propriei Sale creaţii, precum şi 
Suveranul istoriei" 388 . 

6: în zilele lui Şamgai; fiul lui Anat, în zilele Iaelei 

pustii făcut-au căile, 

iar ei umblau pe-alături, 

pe strâmbe căi umblau. 

„îndepărtarea de Dumnezeu provoacă pustiu şi sleire" 389 . 

7: în Israel slăbeau vitejii, se sleiau 

pân-ce s-a ridicat Debora, 

pân-ce s-a ridicat în Israel o mamă. 

8: Ales-au dumnezei străini, 

războiu-atunci bătea la porţi: 

nici pavăză, nici suliţă, nimic 

în cele patruzeci de mii 

ale lui Israel! 

9: In ce-i e rânduit lui Israel, 

acolo-mi este inima. 

Voi, cei din popor, voioşi de luptă, 

pe Domnul binecuvântaţi-L! 

10: Voi, cei ce-n amiază călăriţi pe cenuşiile asine, 

voi, cei ce staţi pe tron de judecată 

şi bateţi drumul laolaltă 

cu cei ce judecă din mers, gândiţi-vă! 

„Origen interpretează spiritual versetul: animalul de înjugai 90 sau de subjug este trupul, 
cu toate patimile sale carnale. Sufletul credincios încalecă pe el strunindu-i apucăturile 
animalice {Omilii la Judecători VI, 5)" 391 . 

1 1 : Voioase sunete vor înălţa 

cei din taraful veselelor hore; 

acolo vor grăi de fapte drepte. 

O, Doamne, fă să se-nmulţească 

Dreptăţile în Israel! 

Atunci poporul Domnului 

s-a coborât acasă, în cetăţi. 

12: Trezeşte-te, deşteaptă- te, Debora, 

trezeşte-te, deşteaptă-te şi cântă! 

Ridică-te, Barac, 

şi fă-ţi-i robi pe cei ce te-au robit, 

tu, fiu al lui Abinoam! 

13: Atunci s-a preamărit puterea lui. 

O, Doamne, umileşte-i pe cei mai tari ca mine! 

„In cele ce urmează, campania militară a lui Barac e prezentată de un martor ocular, cu 
amănunte care lipsesc din capitolul 4, unde istorisirea e condensată pe esenţial" 392 . 

Biblia 1982 are, pentru versetul 13: Atunci poporul Domnului s-a trezit. Rămăşiţa lui s- 
a strâns cu cei viteji. „Dumnezeieştii ucenici, înainte de chemarea neamurilor, au făcut 
cunoscută această taină [a lui Hristos - n. n.] în toată Iudeea. Pentru că deşi n-au crezut toţi, au 
avut putinţa să primească toţi cuvântul despre Hristos. Dar s-a mântuit rămăşiţa, după Scripturi. 
Iar că Iudeii au precedat în credinţă celor din neamuri e vădit şi nu e necunoscut nici unuia din 
cei ce există" 393 . Revenind la textul Scripturii, prin cei viteji vom înţelege pe aceia ce-I urmează 
lui Hristos; cu aceia se va stânge rămăşiţa poporului Domnului, adică acea parte din Israel care 
se va adăuga mărturisitorilor dreptei credinţe. Dar despre acestea, mai limpede, ne pare potrivit 
a vorbi atunci când vom ajunge la alte părţi ale Scripturii. 

14: El, Efraim, i-a smuls din rădăcini în Amalec; 

Vcniamin, în spate, cu ai săi; 

Machir s-a coborât cu mine 

să-şi caute duşmanii; 

din Zabulon s-au coborât 

acei ce poartă pană pentru scris. 

,y4maleciţii erau o populaţie nomadă din deşertul Sinai, la graniţa sudică a Ţării Sfinte 
[...]. Mai târziu, o parte din ei s-au infiltrat chiar în Ţara Sfântă, trăind în regiunea Efraim. 
Amaleciţii erau socotiţi duşmanii de moarte ai lui Israel (Numeri 24, 20: Psalmi 83, 8). Ei au 
fost exterminaţi în mare parte de către Saul şi David" 394 . 

15: Şi prinţi din Isahar 

sunt cu Debora şi Barac, 

aşa că pedestraşii lui Barac 

trimişi au fost de către el în vale, 

în partea de moşie a lui Ruben. 

Grele-ncercări pentru o biată inimă! 

„Nu toate triburile lui Israel au răspuns chemării lui Barac, ceea ce provoacă deziluzie, 
amărăciune" 395 . 

16: De ce şedeau ei oare între stâni?: 

s-audă behăitul turmelor 

pentru oştirile lui Ruben. 

Grele-ncercări pentru o biată inimă! 

17: Peste Iordane Galaad, 

acolo corturile şi le-a-ntins. 

De ce rămâne Dan în luntri? 

Aşer stă jos pe ţărmul mării, 

In porturi corturi şi-a întins. 

18: Şi Zabulon, popor care-şi aruncă viaţa către moarte, 

şi Neftali pe dealul din câmpie. 

19: Regi au venit la ei 

şi s-au întins în rânduri de bătaie. 

Atunci încoronaţii Canaanului 

s-au războit la Taanac, 

pe apa Meghiddonului, 

dar n-au luat nici o pradă de argint. 

20: Stelele-n cer s-au rânduit de luptă 

şi s-au bătut cu oastea lui Sisera. 

„E vorba de un război sfânt, cu participare cosmică!" 396 . 

21: Pârâul Chişon i-a aruncat la mal, 

vechiul pârâu, pârâul lui Chişon... 

Puternicul meu suflet îl va călca-n picioare! 

22: Când unghiile cailor s-au rupt, 

vitejii lor fugeau mâncând pământul 

23: să blesteme cetatea lui Meroz. 

O, blestemaţi-o!, 

grăieşte înger de la Domnul, 

cu greu blestem să-i blestemaţi 

pe cei ce locuiesc într-însa, 

că n-au venit în ajutorul Domnului, 
pe Domnul să-Lajute-ntre viteji. 

„Meroz: cetate în tribul lui Neftali, ai cărei locuitori n-au sărit să-L sprijine pe Domnul 
în război" 397 . 

24: O, binecuvântată fie-ntre femei Iaela, 

femeia lui Heber Cheneul! 

O, binecuvântată fie ea 

peste femeile din corturi! 

25: Acela apă i-a cerut, 

ea lapte dintr-un blid i-a dat 

şi unt cu care prinţii se hrănesc. 

26: Şi mâna stângă la ţăruş a-ntins-o 

şi dreapta ei la mai ui de bătut: 

cu maiul pe Sisera la izbit 

şi capul i 1-a sfredelit 

şi tâmplele cu-n singur cui i le-a străpuns. 

27: El i s-a zvârcolit chiar la picioare, 

chiar la picioare i-a murit: 

cum a intrat, aşa s-a dus... 

Fapta Iaelei e văzută într-o lumină cât se poate de pozitivă. Chiar dacă înţelegem 
motivaţia autorilor cântării, nu ne putem reprima rezervele, ca să le numim astfel. . . 

28: Mama lui Sisera pe fereastră 

se tot uita, şi iată c-a strigat: 

De ce-ntârzie carul său să vină? 

de ce în drum nu i se-arată carele?... 

„Schimbare de decor: palatul lui Sisera, unde mama, scuturată de nelinişti, şi-1 
imaginează, totuşi, victorios. Relatare din care nu lipseşte sadismul învingătorului care 
jubilează" 398 . 

29: Femeile-nţelepte-i răspundeau, 

dar ea din nou se întreba în sine: 

,femeile-nţelepte. doamnele de onoare, a căror menire era să-şi încurajeze 
stăpâna..." 399 . 

30: Au nu cumva el stă şi-mparte prăzi? 

El va fi darnic fiecărui om. 

Haine pestriţe, prăzi pentru Sisera, 

haine pestriţe, pradă de tot felul, 

şi ţesături cu aur înflorite 

sunt prăzi bogate pe grumazul său... 

3 1 : Doamne, 

aşa să piară toţi vrăjmaşi Tăi! 

Iar cei ce Te iubesc să fie 

ca răsăritul soarelui puternic! 

Aici se încheie cântarea Deborei şi a lui Barac. Finalul cuprinde un blestem pentru 
vrăjmaşii lui Dumnezeu, ca şi o binecuvântare pentru dreptcredincbşi. 

32: Şi patruzeci de ani a fost în ţară pace. 

Concluzie privind perioada în care judecători au fost Debora şi Barac. Din nou, ca şi în 
alte locuri, numărul anilor e, cel mai probabil, rotunjit de către autor, după obiceiul vechilor 

evrei. Aceste rotunjiri sunt un impediment în plus în faţa celor ce-ar dori să alcătuiască 
cronologii apropiate de realitate. 



CAPITOLUL 6 - Ghedeon. 

1: Şi fiii lui Israel au făcut răul în faţa Domnului, iar Domnul i-a dat în mâna 
Madianitilor vreme de şapte ani. 

2: Mâna lui Madian apăsa greu asupra lui Israel; şi din pricina Madianitilor şi-au 
făcut fiii lui Israel ascunzători în munţi şi bârloguri şi vizuini în stâncă. 

3: Şi era că după ce fiii lui Israel semănau, Madianiţii şi Amaleciţii şi alţii de la 
răsărit se ridicau 

4: şi tăbărau pe ei şi le stricau recoltele până la Gaza şi pe pământul lui Israel nu 
lăsau nimic cu care omul să-şi poată ţine viaţa sau oaia sau boul sau asinul; 

5: că aceia tot veneau, ei şi animalele lor, aducându-şi şi corturile; ca lăcustele 
veneau, ei şi nenumăratele lor cămile, veneau pe pământul lui Israel şi-1 lăsau pustiu. 

6: Şi tare a sărăcit Israel din pricina Madianitilor. 

A treia cădere a poporului şi a treia asuprire străină, de data aceasta din partea 
Madianitilor. SEP 2 are fiii Răsăritului: „Pentru Origen, fiii Răsăritului sunt toţi creştinii 
botezaţi. Dar nu toţi rămân în Biserica adevărată. In acest pasaj ar fi vorba despre eretici, falşi 
fii ai Răsăritului, care s-au aliat cu fiii diavolului, prefiguraţi de Madiam şi Amalec (Omilii la 
Judecători VIII, l)" 400 . 

7: Atunci Israel a strigat către Domnul. Şi a fost că atunci când fiii lui Israel au 
strigat către Domnul, de răul Madianitilor, 

8: Domnul a trimis un bărbat, un profet, la fiii lui Israel, iar acesta le-a zis: „Aşa 
grăieşte Domnul, Dumnezeul lui Israel: Eu sunt Cel ce v-am ridicat din ţara Egiptului şi 
v-am scos din casa robiei 

„Pentru prima dată în istoria israeliteană intervine un profet'* 01 . 

9: şi v-am izbăvit din mâna Egiptului şi din mâna tuturor celor ce vă necăjeau ; şi i- 
am alungat de dinaintea voastră, iar pământul lor vi l-am dat vouă. 

10: Şi v-am zis: Eu sunt Domnul, Dumnezeul vostru; nu vă temeţi de dumnezeii 
Amoreilor în a căror ţară locuiţi! Dar voi n-aţi ascultat de glasul Meu". 

Din nou, căinţa precede eliberarea. Astfel se petrec lucrurile nu numai cu popoarele, ci şi 
cu sufletul fiecărui om în parte. Desigur, căinţa nu poate fi impusă, însă fără ea şi eliberarea 
devine imposibilă, cu atât mai mult cu cât, acela ce nu se căieşte în urma căderii, nici nu-şi 
doreşte libertatea. 

11: Atunci a venit un înger al Domnului şi a şezut sub un stejar care se afla la Ofra 
în ţarina lui Ioaş, tatăl lui Abiezer; iar Ghedeon, fiul său, îmblătea grâu într-un lin, ca să 
scape cu fuga de dinaintea Madianitilor. 

Ofra (= căprioară): sat pe malul vestic al Iordanului, pe teritoriul jumătăţii lui Mânase. 

,^i îmblăti: a treiera grâul bătând spicele cu un băţ. Spre a se feri de privirile duşmanilor, 
Ghedeon făcea această treabă într-un lin, adică într-o cuvă de lemn, cu pereţii înalţi (nu chiar 
săpată în stâncă), din care, în mod normal, se obţinea vinul prin zdrobirea strugurilor cu 
picioarele desculţe şi bine spălate" 402 . Ghedeon (= tăietor de lemne) era fiul lui Abiezer (= tată 
al ajutorului), fiul lui Ioaş (= Domnul a dat); el va fi al cincilea judecător în Israel. „Episodul 

chemării lui Ghedeon (care, ca şi Şamgar, nu este explicit numit printre judecători) aminteşte de 
chemarea lui Moise (Ieşirea 3, 1-12)" 403 . 

12: Iar îngerul Domnului i s-a arătat, zicând: „Domnul este cu tine, cel tare-n 
tărie". 

„Trimiterea unui înger este modalitatea perceptibilă prin care Dumnezeu le transmite 
oamenilor anumite mesaje' 404 . 

13: Iar Ghedeon i-a zis: „Cu mine, Domnul meu? Dar dacă Domnul este cu noi, de 
ce au căzut asupră-ne toate relele acestea? Şi unde sunt toate minunile Lui, despre care 
părinţii noştri ne povesteau, zicând: Oare nu Domnul ne-a scos pe noi din Egipt?... Acum 
însă Domnul ne-a lepădat şi ne-a dat în puterea lui Madian...". 

îngerii nu se arată decât celor curaţi cu inima sau, mai degrabă, doar aceştia îi pot vedea. 
Totuşi, chiar şi aceştia pot fi munciţi de îndoială şi chiar de ceva mai mult, până pe muchia 
descurajării, cum vedem din răspunsul lui Ghedeon. 

14: Dar îngerul Domnului s-a întors spre el şi i-a zis: „Du-te cu această putere pe 
care o ai, şi-1 vei mântui pe Israel din mâna lui Madian! Iată, Eu te-am trimis!". 

Puterea lui Ghedeon: „E vorba de puterea fizică, la care se adaugă aceea a lui Dumnezeu 
Care-1 trimite" 405 . 

15: Dar Ghedeon i-a zis: „Pe mine, Doamne?... Cum îl voi mântui eu pe Israel? 
Iată, neamurile mele sunt mai slabe în (tribul lui) Mânase, iar eu sunt cel mai tânăr în 
casa tatălui meu!" 

„Asemenea lui Moise (Ieşirea 3, 11) şi Ieremia (Ieremia 1, 6) în faţa chemării Domnului, 
Ghedeon opune la început rezistenţă" 406 . Nu e, desigur, atâta împotrivire, pe cât e vorba despre 
smerenie. In SEP 2, Ghedeon spune: Iată, ceata mea de o mie este cea mai şubredă (din tribul) 
lui Mânase... „înainte de instaurarea monarhiei, fiecare trib îşi organiza singur mobilizarea 
trupelor şi fiecare clan trebuia să furnizeze un contingent numit mie, indiferent de efectiv" 407 . 

16: Iar Domnul i-a zis: „Eu voi fi cu tine şi-1 vei bate pe Madian ca pe un om". 

în cele ce ni le porunceşte Dumnezeu trebuie să ştim că ne va şi sprijini, cu puterea Sa, 
pentru a izbândi: „Noi să aruncăm neputinţa noastră înaintea Celui ce poate să facă cu mult mai 
mult decât cele ce le cerem, sau le gândim noi (Efeseni 3, 20), până ce va zdrobi taberele 
(vrăjmaşilor) înaintea noastră. Căci El nu va lăsa pe Madiam şi pe Amalic şi pe fiii răsăriturilor 
să nimicească rodurile noastre. Să aşteptăm ajutorul Stăpânului nostru Dumnezeu, Căci e mai 
puternic decât ei. Şi ne vom mântui" 408 . 

17: Şi i-a zis Ghedeon: „Dac-am aflat milă în ochii tăi şi dacă vei face astăzi pentru 
mine tot ceea ce mi-ai spus, 

18: să nu pleci de aici până când eu mă voi întoarce la tine şi voi aduce jertfă şi voi 
jertfi în faţa ta". Iar acela i-a zis: „Eu sunt; voi rămâne până cânt te vei întoarce". 

„isw sunt: formulă prin care Dumnezeu Se defineşte pe Sine (vezi Ieşirea 3, 14: Eu sunt 
Cel ce este)" 409 . 

19: Şi Ghedeon s-a dus şi a pregătit un ied dintre capre, iar dintr-o efă de făină a 
făcut azime; carnea a pus-o în coş, iar zeama a turnat-o într-o oală, şi i le-a adus sub stejar 
şi s-a apropiat. 

20: Iar îngerul Domnului i-a zis: „Ia carnea şi azimele şi pune-le pe piatră, iar 
zeama toarn-o deasupra". Iar el a făcut aşa. 

21: Iar îngerul Domnului a întins vârful toiagului pe care-1 avea în mână şi a atins 
carnea şi azimele; şi foc a ieşit din piatră şi a mistuit carnea şi azimele. Şi îngerul 
Domnului s-a dus de sub ochii lui. 

22: Şi a văzut Ghedeon că acela fusese îngerul Domnului; şi a zis Ghedeon: „Vai, 
vai, Doamne al meu, Doamne!, că l-am văzut pe îngerul Domnului faţă către faţă!" 

23: Şi i-a zis Domnul: „Pace ţie!; nu te teme, nu vei muri!" 

24: Şi Ghedeon I-a zidit acolo Domnului un altar şi 1-a numit Pacea Domnului; el se 
află până azi în Ofra lui Abiezer. 

„Credinţa era că un om nu-L poate vedea pe Dumnezeu fără să moară din această 
pricină (Ieşirea 20, 19; mai explicit: Ieşirea 33, 20)" 410 . 

25: Şi a fost că în noaptea aceea i-a zis Domnul: „Ia un tăuraş din cireada tatălui 
tău şi un taur de şapte ani; şi vei dărâma jertfelnicul lui Baal, care e al tatălui tău, şi vei 
tăia tufişul de lângă el. 

„în cultul lui Baal, tufişurile erau locuri sacre unde se petreceau, de obicei, ritualurile 
orgiastice" 411 . In plus, e o apariţie aici a numărului 7 (taurul de şapte ani): o jertfă închipuind 
sfinţenia şi perfecţiunea poate curaţi locul întinat de slujirea la idoli. 

26: Şi-I vei zidi Domnului, Dumnezeului tău, un jertfelnic pe vârful muntelui Maoz, 
în bună rânduială, şi vei lua taurul cel de al doilea şi-1 vei aduce ardere-de-tot cu lemnele 
tufişului pe care-1 vei tăia". 

27: Şi a luat Ghedeon zece bărbaţi dintre slujitorii săi şi a făcut aşa cum i-a spus 
Domnul; dar s-a temut s-o facă ziua, de teama casei tatălui său şi a oamenilor cetăţii, şi a 
făcut-o noaptea 

28: Iar oamenii cetăţii s-au sculat a doua zi dis-de-dimineaţă; şi, iată, jertfelnicul 
lui Baal era dărâmat, iar tufişul de alături tăiat; şi au văzut taurul cel de al doilea adus 
ardere-de-tot pe jertfelnicul cel nou-zidit. 

29: Şi au zis unul către altul: „Cine a făcut lucrul acesta?" Şi au cercetat şi au 
întrebat şi au aflat că Ghedeon, fiul lui Ioaş, a făcut lucrul acesta. 

30: Iar oamenii cetăţii au zis către Ioaş: „Scoate-1 afară pe fiul tău!: să moară, de 
vreme ce a dărâmat jertfelnicul lui Baal şi a tăiat tufişul de lângă el!" 

31: Dar Ioaş a zis către oamenii ce se ridicaseră asupră-i: „Voi vreţi acum să-1 
răzbunaţi pe Baal? Oare voi îl veţi mântui? Oricine îi va lua partea, acela să moară-n 
dimineaţa asta! Dacă el este dumnezeu, să se apere singur pe sine că i-a dărâmat cineva 
jertfelnicul!" 

32: Şi-n ziua aceea l-au numit [pe Ghedeon] Ierubaal, zicând: „Să se apere Baal de 
el însuşi, căi s-a dărâmat jertfelnicul!" 

„Conform unor etimologii populare, Ierubaal ar însemna: Baal să se apere sau: Baal să 
se preamărească" 412 . De observat că Ioaş, căruia îi aparţinuse jertfelnicul idolatru, nu 
dezaprobă fapta fiului său; nu neagă nici dumnezeirea lui Baal, dar pune condiţia ca acela să şi- 
o manifeste, dacă o are cu adevărat. Conflictul pare să se fi stins în curând, căci îndată îl aflăm 
pe Ghedeon în fruntea oştirii israelite. „Replica lui Ioaş are drept scop atât să-şi salveze fiul 
făcându-1 să depindă de judecata directă a zeului Baal, fără intervenţie umană, cât şi să 
pregătească apariţia numelui care avea să devină ulterior apelativul războinic al lui Ghedeon" 413 . 
„Surprinzătoare este confuzia care se făcea, în vremea judecătorilor, între Iahve şi Baal. Se 
întâlnesc nume compuse cu baal chiar în familii reputate pentru credinţa lor iahvistă. Ghedeob 
se numeşte şi el Ierubbaal , Baal luptă. Ceea ce presupune că cuvântul baal, Domnul, era înţeles 
ca un epitet al lui Iahve, sau că Baal era venerat alături de Iahve" 414 . 

33: Atunci toţi Madianiţii şi Amalcciţii şi fiii răsăritului s-au adunat laolaltă şi şi-au 
pus tabăra în valea Izreel. 

34: Iar Duhul lui Dumnezeu 1-a îmbrăcat pe Ghedeon; el a trâmbiţat din corn, iar 
Abiezeri-a venit într-ajutor. 

35: Şi a trimis vestitori la tot [tribul lui] Mânase şi la Aşer şi la Zabulon şi la 
Neftali; şi a ieşit în întâmpinarea lor. 

Valea Izreel (= Dumnezeu seamănă), mai cunoscută sub denumirea de Câmpia 
Ezdrelonului, era o câmpie cu lungimea de 35 km şi lăţimea maximă de 25 km. Prin Abiezer (= 
tată al ajutorului) înţelegem familia căreia îi aparţinea Ghedeon, ramură a tribului Mânase. 
„Abiezer înseamnă ajutorul tatălui meu, după Origen. Aşadar, Ghedeon// cheamă în ajutor pe 
Tatăl Cel de Sus {Omilii la Judecători VIII, 3)" 415 . 

36: Şi a zis Ghedeon către Dumnezeu: „Dacă Tu îl vei mântui pe Israel prin mâna 
mea, aşa cum ai zis, 

37: iată, eu pun un maldăr de lână pe arie; şi dacă rouă va fi numai pe maldărul de 
lână, iar încolo, peste tot locul, uscăciune, atunci voi şti că prin mâna mea îl voi mântui pe 
Israel, aşa cum ai spus". 

„Ghedeon cere de la Dumnezeu un semn (ca şi în v. 17) că a fost ales să elibereze 
Israelul (după cum şi Moise a cerut, cf. Ieşirea 4, 1-7)" 416 . 

38: Şi a făcut aşa. Şi s-a sculat Ghedeon dis-de-dimineaţă şi a stors lâna, iar rouă a 
curs din lână: un blid plin cu apă. 

39: Şi a zis Ghedeon către Dumnezeu: „Să nu se aprindă mânia Ta asupră-mi dacă 
voi mai grăi încă o dată; voi mai face încă o încercare cu lâna: să fie uscăciune numai pe 
lână, iar peste tot locul să fie rouă!" 

40: Şi aşa a făcut Dumnezeu în noaptea aceea: uscăciunea a fost numai pe lână, iar 
peste tot locul a fost rouă. 

,Jioua de pe lână. Episodul îndoitei consultări a lui Dumnezeu a ocupat un loc 
important în tradiţia patristică. Origen a interpretat episodul alegoric, referindu-se şi la 
predecesorii care l-au interpretat în acelaşi fel (Probabil Irineu, Adversus haereses III, 17.3): 
lâna ar fi, simbolic, Israel care s-a îmbibat mai întâi de har, dar apoi 1-a pierdut; pământul ar 
reprezenta neamurile păgâne care au dobândit bunurile spirituale de care nu avuseseră parte 
până atunci. (In tradiţia imnograficărăsăriteană, lâna înrourată este Fecioara Măria în pântecele 
căreia S-a întrupat Hristos). Ghedeon dă dovadă de prudenţă şi discernământ. El ştie că demonii 
pot lua chipul îngerilor pentru a-i duce pe credincioşi în eroare. De aceea foloseşte un test atât 
de subtil (Omilii la Judecători VIII, 4-5). Theodoret (al Cirului) (Quaestiones in Iudices 15) 
reia această interpretare, devenită tradiţională în scrierile creştine. (Iosif Flaviu) (Antichităţi 
iudaice V, 215) a trecut sub tăcere acest episod pentru că felul neobişnuit în care Ghedeon îl 
consultă pe Domnul putea dăuna reputaţiei eroului" 417 . 

„Simbolismul legat de rouă este, în general, apropiat de cel al ploii, dar influenţa lui ţine 
de o organizare mai subtilă. Expresie a binecuvântării cereşti, ea reprezintă în mod esenţial 
graţia care însufleţeşte ,,4ls . 

In primul caz, când ploaia cade pe lână iar pământul rămâne uscat, e închipuită 
întruparea Domnului: „Ploaia de pe lână [...] preînchipuie pe Fecioara şi Născătoarea de 
Dumnezeu" 419 . Venirea Mântuitorului în lume e discretă, ca o ploaie pe lână care nu face 
zgomot, iar Fecioara primeşte în sine Cuvântul ca pe o rouă venită din cer. Pământul rămâne 
uscat, căci încă nu a început activitatea publică a Domnului. In al doilea caz, când pământul 
primeşte rouă iar lâna rămâne uscată, se arată propovăduirea credinţei la neamuri, în tot 

pământul, în vreme ce Iudeii (sau mare parte dintre ei) îl resping pe Hristos: „Lâna care a rămas 
uscată de rouă închipuia Ierusalimul, iar vasul cel plin de apă închipuia Botezul: aceea a rămas 
uscată ca şi cetatea închipuită, acesta s-a umplut ca şi scăldătoarea simbolizată" 420 . 



CAPITOLUL 7 - Lupta lui Ghedeon împotriva Madianiţilor. 

1: Ierubaal - adică Ghedeon - s-a sculat dis-de-dimineaţă, precum şi întregul 
popor care era cu el, şi şi-au aşezat tabăra la En-Harod; iar tabăra Madianiţilor şi 
Amaleciţilor se afla spre miazănoapte de el, pe colina More, cea din şes. 

En-Harod (= izvorul spaimei): Izvor pe coasta de nord-est a muntelui Ghilboa; More (= 
înalt): colină de pe valea Izreelului, la nord de Harod. 

2: Şi a zis Domnul către Ghedeon: „Poporul care este cu tine e numeros; de aceea 
Eu nu-i voi da pe Madianiţi în mâna lor, ca nu cumva Israel să se laude împotriva Mea, 
zicând: Mâna mea este aceea care m-a mântuit!...". 

3: Şi i-a zis Domnul: „Vorbeşte aşa ca să audă tot poporul şi zi: Cine este 
înspăimântat sau fricos?: Acela să se întoarcă îndărăt din muntele Galaad!" Şi s-au întors 
din popor douăzeci şi două de mii şi au rămas zece mii. 

4: Şi a zis Domnul către Ghedeon: „încă e mult popor; coboară-i la apă, iar Eu ţi-i 
voi alege: Şi va fi că acela asupra căruia Eu îţi voi spune: - Acesta să meargă cu tine!, el va 
merge cu tine; iar acela despre care Eu îţi voi spune: - Acesta nu va merge cu tine!, acela 
nu va merge cu tine". 

Pornind de la această relatare, un sfat către cei porniţi să primească Taina Botezului: 
„Din apă şi-a ales Ghedeon vitejii biruitori în lupte. Voi, însă, cei pogorâţi în ape curate, 
ridicaţi-vă din ele şi fiţi biruitori în lupte! Primiţi din Apă iertarea şi din luptă cununa!" 421 . 

5: Iar el a coborât poporul la apă. Şi a zis Domnul către Ghedeon: „Pe tot cel ce va 
linchi apa cu limba, aşa cum lincheşte câinele, să-1 pui de-o parte; iar pe tot cel ce se va 
pune în genunchi să bea apă, să-1 pui de altă parte". 

6: Şi numărul celor ce au linchit apa din mâna dusă căuş la gură au fost trei sute de 
bărbaţi; iar restul poporului s-a pus în genunchi să bea apă. 

7: Şi Domnul i-a zis lui Ghedeon: „Cu aceşti trei sute de bărbaţi care au linchit vă 
voi mântui şi-i voi da pe Madianiţi în mâna ta; iar restul poporului să se ducă fiecare la 
casa lui". 

„Proba era de ordin psihologic: nu e bun luptător acela care se repede cu lăcomie să bea 
apă din râu, cu ochii închişi sau cufundaţi în unde; bun luptător este acela care bea cumpătat, 
stând în picioare, în stare de veghe, cu privirea roată împrejur" 422 . Dar diferitele versiuni pun 
probleme, astfel că au apărut interpretări contradictorii: „Comentariile lui (Iosif Flaviu) 
(Antichităţi V, 216-217) şi Theodoret (al Cirului) (Quaestiones in Iudices 16) se întemeiază pe 
un text cu conţinutul celui atestat de B 423 ; pentru (Iosif Flaviu), băutul din mână este semn de 
teamă şi laşitate; pentru Theodoret - este nepăsare. Amândoi consideră că cei care beau apă în 
felul acesta sunt incapabili să lupte şi tocmai de aceea au fost aleşi. Origen (Omilii la 
Judecători IX, 2) îmbină cei doi termeni (qui lamberent in mânu aquam uel lingual, - care 



420 Sf. Efrem Şirul, Imne ie Arătării, VII, 14 

lipăiau apa din mână sau cu limbaj şi explică astfel că oştenii Domnului trebuie să-şi 
folosească mâna şi limba, altfel spus - să acţioneze şi să vorbească" 424 . 

„Contra madianiţilor care, precum arată cartea Judecătorilor, umpluseră tot pământul ca 
lăcustele, lui Ghedeon i se porunceşte să lupte cu puţini nu fiindcă nu avea mai mulţi în armată, 
ci este oprit să ducă la război pe mulţi, ca nu cumva mulţimea să-şi poată revendica numai 
pentru sine victoria. De aceea, deşi adunase treizeci de mii de oameni înarmaţi, Dumnezeu i-a 
vorbit astfel: Este mult popor cu tine, să nu cadă Madian în mâna lui. Şi ce a urmat după aceea? 
I-a lăsat numai trei sute de bărbaţi omului care avea să lupte cu multe mii de barbari. A poruncit 
să se reducă unitatea de ostaşi la un număr aşa de mic, pentru ca să nu poată pretinde ceva 
pentru ei cei puţini dintr-o acţiune de război înfăptuită de puterea cerească. In sfârşit, de ce a 
făcut Dumnezeu aceasta a declarat-o El însuşi limpede, când a spus: Să nu se fălească 
împotriva Mea Israel şi să spună: prin puterile mele m-am eliberat' 425 . „Poate fi cineva foarte 
bogat în virtuţi, dar dacă din nepăsare se abate de la ceea ce se cuvine, se ridică asupra lui fiii 
răsăriturilor rele de la Amalec şi mai ales de la Madiam, puterea cea iubitoare de curvie, 
împreună cu cămilele lor, adică cu amintirile pătimaşe, cărora nu este număr, şi nimicesc toate 
roadele pământului, adică ale făptuirii şi ale deprinderii celei prea bune. Atunci sărăceşte Israil 
şi se împuţinează cu sufletul şi se vede silit să strige către Domnul. Iar din cer se trimite gând 
bun, care imită pe Ghedeon prin multa credinţă şi smerita cugetare. Căci mia mea, zice, este 
cea mai smerită în Mânase (6, 15), ca să lupt împotriva atâtor mulţimi cu trei sute de oameni 
slabi şi să dobândesc în chip minunat bininţa asupra vrăjmaşilor, cu ajutorul harului" 426 . 

8: Şi au luat merindele poporului în mâna lor, precum şi trâmbiţele; iar pe acei 
bărbaţi ai lui Israel i-a trimis pe fiecare la cortul său; dar pe cei trei sute de bărbaţi i-a 
îmbărbătat Iar tabăra Madianiţilor era acolo, dedesubt, în vale. 

9: Şi a fost că-n noaptea aceea a zis Domnul către Ghedeon: „Scoală-te şi te 
coboară de-ndată la tabără, că ţi-am dat-o în mână! 

10: Dar dacă te temi să cobori singur, atunci coboară-te la tabără tu şi Pura, sluga 
ta. 

1 1 : Iar tu vei auzi ce vor spune, şi după aceea mâinile tale se vor întări şi te vei 
coborî asupra taberei". Iar el şi Pura, sluga lui, s-au coborât în apropierea celor cincizeci 
care străjuiau la margine. 

Ghedeon pleacă să-i iscodească pe Madianiţi însoţit de Pura (= roditor), sluga sa. 

12: Madianiţii şi Amaleciţii şi toţi fiii răsăritului tăbărâseră în vale, mulţi ca 
lăcustele; cămilele lor erau nemăsurate, multe ca nisipul de pe ţărmul mării. 

13: Şi dacă a sosit Ghedeon, iată că un bărbat îi povestea vecinului său un vis, 
zicând: „Am visat un vis; şi, iată, o pâine de orz se rostogolea prin tabăra Madianiţilor şi a 
venit până la un cort şi 1-a lovit şi 1-a răsucit şi 1-a dezghinat şi 1-a doborât...". 

Pâinea de orz „simbolizează israelitul sedentar care atacă o populaţie nomadă" 427 . 

„Pâinea de orz a celor ce erau la oaste cu Ghedeon închipuia ieftinătatea şi cumpătarea 
hranei neapărat trebuincioase. [...] (Iar) cortul acela surpat de o bucată de pâine de orz va să 
însemne tocmai dorinţa iscată din beregată şi din pântece, a cărei nebunie este nimicită de post 
şi de o masă cumpătată" 428 . 

14: Iar vecinul său i-a zis: „Asta nu poate fi altceva decât sabia lui Ghedeon, fiul lui 
Ioaş, bărbat din Israel; Dumnezeu i-a dat în mână pe Madianiţi şi toată tabăra". 

„Visul şi tâlcuirea lui demonstrează că adversarii lui Israel sunt demobilizaţi lăuntric, 
proces psihologic pe care contează orice luptător" 429 . 

„Mâncările gustoase şi meşteşugit drese se fac unelte de dărâmare a virtuţii bine 
întărite, clătinând şi dărâmând statornicia şi tăria ei. Pe de altă parte, precum belşugul alungă 
virtuţile, tot aşa puţinătatea surpă întăriturile păcatului. [...] Aşa pâinea de orz a Israeliţilor, 
rostogolindu-se, a răsturnat corturile Madianiţilor. Fiindcă hrana sărăcăcioasă, rostogolindu-se 
şi înaintând mult, risipeşte patimile curviei. Căci Madianiţii poartă simbolul patimilor curviei, 
fiindcă ei sunt cei ce au adus desfrânările în Israil şi au amăgit mare mulţime de tineri. Şi foarte 
potrivit zice Scriptura că Madianiţii aveau corturi, căci [. . .] cele ce susţin păcatul sunt formă şi 
cort, nedeosebindu-se întru nimic de nălucire" 430 . 

15: Şi a fost că după ce a auzit Ghedeon povestirea visului şi tâlcuirea lui, I s-a 
închinat Domnului şi s-a întors în tabăra lui Israel şi a zis: „Sculaţi-vă, căci Domnul a dat 
tabăra în mâna noastră!" 

încredinţat de cele două semne cu rouă, Ghedeon primeşte încă o confirmare asupra 
biruinţei ce va veni. 

16: Şi i-a împărţit pe cei trei sute de oameni în trei cete; şi-n mâinile fiecăruia a pus 
o trâmbiţă şi o ulcică goală, şi-n ulcică o făclie. 

17: Şi le-a zis: „Cum mă veţi vedea pe mine, aşa să faceţi şi voi; iată, eu mă duc în 
mijlocul taberei: cum voi face eu, aşa să faceţi şi voi. 

18: Eu voi suna din trâmbiţă, iar voi toţi, împreună cu mine, veţi suna din trâmbiţe 
de jur-împrejurul întregii tabere şi veţi striga: Pentru Domnul şi pentru Ghedeon!" 

Ghedeon nu expune teoretic planul său, ci le cere ostaşilor să-i imite gesturile: „înveţe 
cei ce vor, de la [...] Ghedeon, că nu cuvântul, ci fapta duce pe începători la imitare. Fiindcă 
atunci când socotesc că e uşor să poruncească cu cuvântul, deşi sunt grele cele poruncite, dar nu 
se încumetă să înveţe cu fapta, ei fac vădit tuturor scopul lor, că îşi însuşesc adică această 
conducere nu străduindu-se ca să folosească celor ce vin la ei, ci ca să-şi împlinească propria 
plăcere" 431 . Posibil să nu fie întotdeauna aşa, şi mulţi să sfătuiască cu bune intenţii la săvârşirea 
celor cuvenite. Dar, fără a le făptui ei înşişi, simpla expunere teoretică rămâne, cel mai adesea, 
fără urmări pozitive. Aceasta şi din cauză că cei sfătuiţi caută slăbiciunea sfătuitorului, pentru a- 
şi justifica propriile lor slăbiciuni. . . 

19: Iar Ghedeon şi suta de bărbaţi care erau cu el au venit în apropierea taberei la 
începutul străjii de miezul nopţii şi au trezit străjile şi sunau din trâmbiţe şi învârteau 
prin aer ulcelele pe care le aveau în mâini. 

20: Şi cele trei cete au sunat din trâmbiţe şi au spart ulcelele şi ţineau în mâna 
stângă făcliile şi-n mâna dreaptă trâmbiţele din care trâmbiţau în timp ce strigau: „O 
sabie pentru Domnul şi pentru Ghedeon!" 

„Obiceiul vremii era ca în timpul nopţii să se rânduiască trei străji de patru ore (Ieşirea 
14, 24; I Regi 11, 11); atacul lui Ghedeon s-a produs pe la orele 11, când se încheia prima 
strajă" 432 . 

Ulcelele închipuie trupul, care trebuie spart, adică ţinut în frâu de către nevoitori, pentru 
ca prin el să iradieze făclia luminii dumnezeieşti; „Astfel precum Ghedeon, dacă n-ar fi 
sfărâmat ulcioarele, nu ar fi luat în mâna lui lumânările şi n-ar fi văzut lumina lor, aşa dacă 
omul n-ar dispreţui trupul, n-ar vedea lumina dumnezeirii" 433 . „Botezaţilor, luaţi-vă făcliile 
voastre cum şi- au luat făcliile lor oamenii lui Ghedeon! Biruiţi întunericul cu făcliile voastre şi 
tăcerea prin Osana voastră! Căci şi Ghedeon a biruit în luptă prin strigăte şi lumini" 434 . Iar 
trâmbiţa este un „instrument muzical, întrebuinţat pentru a marca principalele momente ale zilei 
sau pentru a vesti marile evenimente istorice şi cosmice: Judecata de apoi, asaltul, o ceremonie 

solemnă" 435 . în multe comentarii patristice, trâmbiţa e simbol al propovăduirii Evangheliei. 
Sabia, „ca şi săgeata, străpunge; ele sunt două arme de penetraţie. Sabia taie, fiind o armă de 
decizie, un instrument al adevărului în acţiune' 436 . 

21: Şi fiecare om a stat pe locul său de jur-împrejurul oştirii; iar oştirea toată, 
alergând, a dat semnal şi a fugit. 

„Ivit năprasnic în puterea nopţii, fantasticul spectacol al unui cerc de torţe ce se 
învârtejeauprin văzduh şi păreau că trâmbiţează - şi fac pământul să plesnească - era de natură 
să provoace derută şi panică în tabăra adversă" 437 . 

22: Şi cei trei sute de bărbaţi au sunat din trâmbiţe, iar Domnul a pus o sabie în 
mâna fiecărui om din întreaga oştire împotriva vecinului său, aşa încât se tăiau unii pe 
alţii; şi a fugit oştirea către Ţerera până la Betşita şi până la Abel-Mehola, aproape de 
Tabat. 

Ţerera (= legătură): cetate pe valea Iordanului; Betşita (= casa salcâmului): cetate în 
valea Izreel; Abel-Mehola (= pajiştea jocului): localitate pe malul Iordanului; Tabat (= 
bunătate): localizare incertă, pomenit în legătură cu Abel-Mehola. Sunt punctele până la care i- 
au urmărit israeliţii pe vrăjmaşi. Cât priveşte lupta propriu-zisă, în panica şi confuzia creată, 
Madianiţii şi Amaleciţii s-au luptat între ei. 

23: Atunci au fost chemaţi bărbaţii israeliteni din [triburile] Neftali şi Aşer şi din 
întregul Mânase şi-i fugăreau pe Madianiti. 

24: Iar Ghedeon a trimis vestitori în tot muntele lui Efraim, zicând: „Coborâţi-vă 
înaintea Madianiţilor şi luaţi-le apa până la Betbara şi Iordan!" Şi fiecare bărbat din 
Efraim a dat strigare şi au luat apa, până la Betbara şi Iordan. 

„Strategia de a-i lăsa pe fugari fără apă, ocupând punctele de aprovizionare" 438 . Betbara 
(= casa vadului): loc de aprovizionare cu apă, la Iordan. 

25: Şi au prins două căpetenii ale Madianiţilor: pe Oreb şi pe Zeeb; pe Oreb l-au 
ucis la Ţur-Oreb, iar pe Zeeb la Iecheb-Zeeb. Şi i-au urmărit pe Madianiti, iar capetele lui 
Oreb şi Zeeb le-au dus la Ghedeon, dincolo de Iordan. 

„Ca şi amaleciţii, tot astfel şi madianiţii duceau o viaţă nomadă, pendulând între golful 
Aqaba şi Muntele Sinai în sud, şi ţara Moabului, în nord. Ei au întreprins dese incursiuni în 
Ţara Sfântă, în epoca judecătorilor. Ghedeon a reuşit să-i alunge şi să-i ţină departe de graniţele 
ţării" 439 . O altă precizare: „Oreb înseamnă Corb, Zeeb înseamnă Lup; locurile unde au fost 
ucişi au căpătat numele lor" 440 , Ţur-Oreb fiind stânca lui Oreb, iar Iecheb-Zeeb, teascul lui 
Zeeb. 



CAPITOLUL 8 - Biruinţa lui Ghedeon asupra Madianiţilor. 

1: Iar bărbaţii din Efraim au zis către Ghedeon: „Ce ne-ai făcut tu nouă, că nu ne- 
ai chemat când ai mers să te războieşti cu Madianiţii?...". Şi s-au certat straşnic cu el. 

2: Iar Ghedeon le-a zis: „Ce-am făcut eu acum faţă de voi? Oare nu-i mai bună 
toată roadă din via lui Efraim decât un ciorchine din via lui Abiezer?. 

„Efraimiţii nu fuseseră invitaţi să ia parte la campanie decât în ultimul moment (vezi 7, 
24-25), dar lor le revenea meritul de a-i fi prins pe Oreb şi Zeeb, o captură mai importantă decât 

toate isprăvile celorlalte triburi. Ciorchinele e struguraşul stafidit care a rămas pe viţă în urma 
culesului viei (cuvânt folosit şi în Miheia 7, l)" 441 . Continuă răspunsul lui Ghedeon: 

3: In mâna voastră i-a dat Domnul pe Oreb şi Zeeb, căpeteniile Madianitilor; ce- 
am putut face eu faţă de ce-aţi făcut voi? Şi dacă el le-a grăit cuvântul acesta, li s-a potolit 
mânia îndreptată asupră-i. 

Nu e foarte clar ce s-a petrecut între Ghedeon şi Efraim, dar insolenţa Efraimiţilor se va 
vădi, în împrejurări oarecum asemănătoare, şi în capitolul 12, nici acolo nefiind limpede pricina 
nemulţumirii lor. Impresia e că, în acea perioadă tulbure, tribul Efraim a căutat să obţină, cu 
prilejul diferitelor lupte, un ascendent asupra celorlalte seminţii. „Cei din seminţia lui Efraim 
erau foarte geloşi pe izbânzile obţinute de Ghedeon şi s-au hotărât să se răfuiască cu el, 
invocând faptul că îi atacase pe duşmani fără să le comunice nimic. Fiind un bărbat chibzuit şi 
plin de virtuţi, Ghedeon le-a răspuns că n-a pornit împotriva vrăjmaşilor de capul lui, ci la 
porunca Domnului, aşa că poate să-i socotească şi pe ei părtaşi la victorie, alături de cei care au 
luptat pentru înfăptuirea ei. Prin aceste vorbe le-a potolit mânia, făcând evreilor un serviciu mai 
mare decât cel adus de strălucitele izbânzi asupra duşmanului. In felul acesta, el i-a ferit pe 
evrei de primejdia unei învrăjbiri între cetăţeni. Pentru trufia ei, seminţia avea să-şi primească 
pedeapsa cuvenită, după cum vom arăta la momentul potrivit" 442 . 

4: Şi Ghedeon a venit la Iordan şi 1-a trecut, el şi cei trei sute de bărbaţi care erau 
cu el, flămânzi, dar tot urmărind. 

5: Şi a zis către oamenii din Sucot: „Daţi pâine pentru hrana acestui popor care 
este cu mine, că e flămând; iar eu de-ndată alerg în urmărirea lui Zebah şi Ţalmuna, regii 
Madianului". 

6: Dar mai-marii Sucotului au zis: „Sunt oare acum mâinile lui Zebah şi Ţalmuna 
în mâna ta, ca să-i dăm oastei tale pâine?...". 

7: Iar Ghedeon a zis: „Prin urmare, când Domnul îi va da în mâna mea pe Zebah şi 
pe Ţalmuna, atunci şi eu vă voi scărpina trupurile cu spinii pustiului şi cu ciulini". 

8: Şi de acolo s-a suit la Penuel, şi tot aşa le-a grăit celor de acolo; iar oamenii din 
Penuel i-au răspuns aşa cum îi răspunseseră cei din Sucot. 

9: Şi a zis Ghedeon către oamenii din Penuel: „Când mă voi întoarce cu pace, 
atunci voi dărâma turnul acesta!" 

Sucot (= colibe): localitate pe malul vestic al Iordanului; Penuel (= faţa lui Dumnezeu) e 
numele unei cetăţi situate pe locul viziunii lui Iacov, când acesta s-a luptat cu îngerul (Facerea 
32, 24-30). Nu neapărat zgârcenia a oprit pe locuitorii acestor cetăţi de a sprijini oastea lui 
Ghedeon, ci dorinţa de a afla sfârşitul confruntării, câtă vreme Zebah (= jertfă) şi Ţalmuna (= 
umbră) se puteau încă regrupa şi întoarce soarta disputei. Mizând pe înfrângerea lui Ghedeon, 
însoţit de o oaste puţin numeroasă, aproape o ceată, locuitorii celor două cetăţi nu doreau să fie 
socotiţi ulterior drept cei care au sprijinit un răzvrătit. 

10: Iar Zebah şi Ţalmuna se aflau în Carcor; şi oastea lor era cu ei, ca la vreo 
cincisprezece mii, toţi cei care mai rămăseseră din toată oştirea răsăritului; iar cei ce 
căzuseră au fost o sută douăzeci de mii de bărbaţi purtători de sabie. 

1 1 : Şi s-a suit Ghedeon pe calea celor ce locuiesc în corturi, la răsărit de Nobah şi 
de Iogbeha; şi a lovit oştirea, dar oştirea nu avea grijă. 

12: Zebah şi Ţalmuna au fugit, dar el s-a luat după ei şi i-a prins pe cei doi regi ai 
Madianului, adică pe Zebah şi pe Ţalmuna, şi a tulburat întreaga oştire. 

Carcor (= şanţ): loc pe malul răsăritean al Iordanului; Nobah (= cel ce latră): localitate 
menţionată alături de Iogbeha; un drum ce ducea către triburile nomade trecea la est de Nobah; 
Iogbeha (= cea înălţată): cetate aparţinând lui Gad. Oştirea ce a mai rămas cu Zebah şi Ţalmuna 
nu se regrupase, fiind în continuare inaptă pentru luptă, cum se deduce din text. 

13: Şi Ghedeon, fiul lui Ioaş, s-a întors din război pe urcuşul dinspre Heres. 
14: Şi a prins o slugă dintre ale locuitorilor din Sucot şi a întrebat şi a scris numele 
mai-marilor şi pe ale bătrânilor lui: şaptezeci şi patru de bărbaţi. 

,Mai-marii erau şefii executivi ai comunităţii; bătrânii alcătuiau sfatul înţelepţilor, 
având şi atribuţii administrative" 443 . Heres (= tăcut): numele unui pustiu din regiune. 

15: Şi a mers Ghedeon la mai-marii Sucotului şi le-a zis: „Iată Zebah şi Ţalmuna, 
din pricina cărora m-aţi luat peste picior, zicând: Sunt oare acum mâinile lui Zebah şi 
Ţalmuna în mâna ta, ca să dăm pâine oamenilor tăi flămânzi?...". 

16: Şi i-a luat pe mai-marii şi pe bătrânii cetăţii şi i-a bătut cu spinii pustiului şi cu 
ciulini: cu ei i-a pedepsit pe bărbaţii cetăţii. 

17: Şi turnul din Penuel 1-a dărâmat, iar pe bărbaţii cetăţii i-a ucis. 

Nu e atât cruzime şi spirit revanşard în aceste pedepse, cât sancţionarea celor ce se 
complăceau în indiferentism religios şi, cum am spune azi, naţional, pactizând cu asupritorii. 

18: Şi a zis către Zebah şi Ţalmuna: „Ce fel de bărbaţi erau aceia pe care i-aţi 
omorât în Tabor?" Iar ei au zis: „Cum arăţi tu, aşa arătau şi ei: asemănarea unui fiu de 
rege". 

19: Şi a zis Ghedeon: „Aceia erau fraţii mei şi fiii maicii mele". Şi li s-a jurat: „Viu 
este Domnul!: dacă voi i-aţi fi lăsat cu viaţă, eu nu v-aş ucide". 

Ghedeon îşi întăreşte cuvintele cu jurământ: „Ca ultimă acţiune cu caracter religios, 
ţinând seama de partea formală în care se săvârşeşte, este jurământul. Ca act religios, 
jurământul implică invocarea numelui divin şi el este rostit în vederea stabilirii adevărului. 
Legea porunceşte prestarea lui în cazul când se producea înstrăinarea unui bun sau acesta era 
contestat" 444 . Despre uciderea fraţilor lui Ghedeon pe Tabor se vorbeşte doar aici. Va fi fost şi 
acesta un imbold pentru judecător de a porni la luptă. 

20: Şi i-a zis lui Ieter, fiul său cel întâi-născut: „Scoală-te şi ucide-i!" Dar fiul său 
nu şi-a scos sabia, fiindu-i teamă, deoarece era încă foarte tânăr. 

21 : Iar Zebah şi Ţalmuna i-au zis: „Scoală-te şi cazi asupra noastră, căci puterea ta 
este aceea a unui bărbat!" Şi Ghedeon s-a sculat şi i-a ucis pe Zebah şi pe Ţalmuna şi a 
luat luniţele de la gâtul cămilelor lor. 

Ieter (= belşug) era fiul cel mai mare al lui Ghedeon (care a avut 72 de fii), ,J^uniţele: 
Ornamente circulare sau, mai probabil, în formă de semilună" 445 . 

22: Iar bărbaţii lui Israel au zis către Ghedeon: „Domneşte peste noi, tu şi fiul tău 
şi fiul fiului tău, căci tu ne-ai mântuit din mâna Madianiţilor!" 

23: Dar Ghedeon le-a zis: „Eu nu voi domni, şi nici fiul meu nu va domni între voi, 
ci Domnul va domni asupra voastră". 

„BJ fixează refuzul lui Ghedeon de a accepta tronul întregului Israel ca un început al 
unei atitudini antimonarhice" 446 . 

„înainte de Samuel, israeliţii au vrut să aleagă rege peste ei pe judecătorul Ghedeon sau 
pe fiul său, însă acesta refuză, recunoscând în faţa lor că adevăratul conducător al lor este 
Dumnezeu' 447 . Ghedeon refuză să fie numit rege, dar ideea nu a pierit, cum se va vedea ceva 
mai jos, din încercarea fiului său, Abimelec, de a fi rege (o numim încercare deoarece întreaga 
sa acţiune ne-a părut a fi, aproape de la început, un eşec). 

24: Şi le-a zis Ghedeon: Vă voi cere ceva: Fiecare bărbat să-mi dea câte un cercel 
din prăzile lui". Aceasta, fiindcă ei, fiind ismaeliţi, aveau cercei de aur. 

„Termenul Ismaeliţi (urmaşii lui Ismael, fiul egiptencei Agar) e folosit pentru nomazi. 
Aceştia, asemenea ţiganilor corturari de astăzi, aveau cultul podoabelor de aur. Numărându-se 

printre învinşi, comorile lor deveniseră pradă de război (foarte bogată, după cum se va 
vedea)" 448 . 

25: Iar ei au zis: „Negreşit, vom da". Şi fiecare bărbat, întinzându-şi haina, a pus 
pe ea un cercel din prada sa. 

26: Şi greutatea cerceilor de aur pe care el îi ceruse a fost de o mie şapte sute de 
sicii, în afară de luniţe şi de lănţuguri şi de straiele de porfiră pe care le purtau regii 
Madianului şi-n afară de lanţurile care erau la gâturile cămilelor. 

27: Ghedeon şi-a făcut din ele un efod şi 1-a pus în cetatea sa, Ofra, cu care tot 
poporul de după el s-a desfrânat şi care a devenit piatră de poticnire pentru Ghedeon şi 
casa lui. 

Aurul adunat cu acest prilej ajungea la aproximativ 28 de kilograme. Astfel că aici, prin 
efod, vom înţelege ca desemnând, cel mai probabil, un obiect de cult care, aşa cum arată textul 
biblic, a dus poporul la rătăcire. „Efodul era un veşmânt preoţesc instituit de Moise. Sensul de 
aici al cuvântului este incert. Se pare că e vorba de un idol cu înfăţişare de statuie sau de săculeţ 
sau altceva de acest fel, pe care urmaşii lui Ghedeon l-au adorat ca pe un zeu, săvârşind astfel 
desfrânare faţă de Dumnezeul lor" 449 . Ghedeon respinge sceptrul monarhic, dar îşi atribuie, în 
urma succeselor militare, funcţii sacerdotale, nu fără urmări nefaste pentru casa lui şi pentru 
Israel. 

28: Aşa au fost Madianiţii umiliţi în faţa lui Israel, şi de atunci nu şi-au mai ridicat 
capul. Şi-n zilele lui Ghedeon a fost pace în ţară vreme de patruzeci de ani. 

Din nou, numărul 40! 

29: Şi s-a dus Ierubaal, fiul lui Ioaş, şi a locuit în casa lui. 

30: A avut Ghedeon şaptezeci de fii născuţi din coapsa lui, fiindcă avea multe femei. 

31: Iar ţiitoarea lui era în Sichem; şi i-a născut şi ea un fiu, căruia i-a pus numele 
Abimelec. 

32: Ghedeon, fiul lui Ioaş, a murit în cetatea sa şi a fost îngropat în mormântul lui 
Ioaş, tatăl său, în Ofra lui Abiezer. 

Abimelec (= tatăl regelui) e singurul, între fraţii săi, descendent din Sichemiţi, prin 
mamă. El va avea un rol central în perioada imediat următoare morţii lui Ghedeon. Cum se va 
deduce mai jos, Ghedeon a avut 72 de fii, aici fiind excluşi Abimelec şi Iotam. „Ghedeon era 
dispus să renunţe la domnie, dar a fost silit s-o deţină vreme de patruzeci de ani. Ca Judecător, a 
împărţit dreptatea în pricinile care au ajuns la el şi toate sentinţele date de el au fost socotite fără 
cusur. După ce şi-a dat sfârşitul la bătrâneţi adânci, a fost înmormântat în patria lui, (Ofra)" 450 . 

33: Şi a fost că după ce a murit Ghedeon, fiii lui Israel s-au întors şi s-au desfrânat 
cu baalii şi şi-au făcut un legământ cu Baal-Berit, cum că el este dumnezeul lor. 

34: Şi fiii lui Israel nu şi-au mai adus aminte de Domnul, Dumnezeul lor, cel ce i-a 
mântuit din mâna tuturor vrăjmaşilor lor de primprejur. 

35: Şi nu s-au purtat cu milă faţă de casa lui Ierubaal - adică Ghedeon -, după tot 
binele pe care el i-1 făcuse lui Israel. 

A cincea apostazie, urmată, însă, nu de o invazie străină, ci de un război civil, e drept, 
limitat la un spaţiu restrâns. Baal-Berit (= domnul unui legământ): denumire acordată, în epoca 
judecătorilor, localităţii Sichem de către adoratorii lui Baal, zeul Baal având un templu în 
Sichem. Cum va reieşi din capitolul următor, lipsa de milă faţă de casa lui Ghedeon a fost 
manifestată doar de către locuitorii Sic hemului, poate şi profitând de indiferenţa celorlalţi. 

CAPITOLUL 9 -Abimelec. 

1 : Abimelec, fiul lui Ierubaal, s-a dus în Sichem la fraţii mamei sale şi a grăit către 
ei şi către toate rudeniile din casa tatălui mamei sale, zicând: 

„Ghedeon nu mai apare cu numele său adevărat, ci cu porecla sa (poate din cauză că 
făcuse efodul menţionat în 8, 27, obiect de idolatrie)" 451 . „Sichem: vechi oraş canaanean, situat 
la circa 50 km nord de Ierusalim; în el îşi avuseseră sălaş patriarhii Avraam, Iacob şi fiii 
acestuia. Osemintele lui Iosif, aduse din Egipt, aici fuseseră îngropate (Iosua 24, 32), şi tot aici 
îşi ţinuse Iosua Navi cuvântarea de rămas-bun (Iosua 24, 1-25). Cu toate acestea, populaţia 
oraşului era canaaneană, neam din care făcea parte şi ţiitoarea lui Ghedeon, mama lui Abimelec, 
acesta fiind, aşadar, jumătate israelit şi jumătate canaanean"* 52 . 

„Povestea lui Abimelec, încadrată aici, a rămas datorită faptului că eroul este fiul lui 
Ghedeon; unii specialişti consideră că nu e vorba de un judecător şi că întâmplările redate n-au 
nimic de-a face cu istoria Israelului" 453 . Cum se va vedea, Abimelec a stăpânit doar peste o 
cetate, eventual cu împrejurimile acesteia. 

Urmează cuvântul lui Abimelec către cei din rudenia sa: 

2: „Spuneţi în auzul tuturor oamenilor din Sichem, zicând: Cum e mai bine pentru 
voi?: Să vă stăpânească şaptezeci de bărbaţi, adică toţi fiii lui Ierubaal, sau să vă 
stăpânească un singur bărbat? Şi amintiţi-vă că eu sunt osul vostru şi carnea voastră!" 

3: Şi fraţii mamei sale au vorbit despre el, în auzul tuturor oamenilor din Sichem, 
toate aceste cuvinte. Iar ei şi-au plecat inimile spre Abimelec, fiindcă ziceau: „El e fratele 
nostru". 

4: Şi i-au dat şaptezeci de arginţi din casa lui Baal-Berit, iar Abimelec şi-a tocmit 
cu ei nişte oameni de nimic şi fără căpătâi, care s-au şi dus cu ei. 

5: Şi s-a dus la casa tatălui său, în Ofra, şi i-a ucis pe toţi fraţii săi, adică pe fiii lui 
Ierubaal, şaptezeci de bărbaţi, pe o piatră; dar a rămas Iotam, fiul cel mai mic al lui 
Ierubaal, fiindcă se ascunsese. 

„De fapt erau şaptezeci şi doi, dar naratorul reţine doar numărul celor ucişi de 
Abimelec" 454 . La cei 70 de copii ai lui Ghedeon ucişi de Abimelec se adaugă Iotam şi Abimelec 
însuşi. Iar „piatra poate fi indiciul caracterului sacrifîcial al actului, care inaugurează o 
schimbare de domnie (c£ IV Regi 10, 1-17)" 455 . 

6: Şi s-au adunat toţi bărbaţii din Sichem şi toată casa Bet-Milo şi s-au dus şi l-au 
făcut pe Abimelec rege la stejarul Aşezării, lângă Sichem. 

„Milo (Bet-Milo): clădire în care se ţineau adunările consiliului cetăţii" 456 . „Stejarul 
Aşezării: Sub acest stejar pusese Iosua o piatră funerară (Iosua 24, 26); aşadar, locul avea o 
anume sacralitate" 457 . 

7a: Şi i s-a spus lui Iotam, iar el s-a dus şi a stat pe vârful muntelui Garizim şi şi- 
aridicat glasul şi a plâns şi le-a zis: 

Urmează cuvântul lui Iotam. „Rostirea lui Iotam este în Biblie întâia fabulă cu personaje 
din lumea vegetală şi animală" 458 . „Pentru prima oară măslinul, smochinul, viţa de vie, 
mărăcinele, cedrii devin protagonişti într-o parabolă" 459 . 

7b: „Ascultaţi-mă, bărbaţi ai Sichemului, 



BBVA, p. 284 
BBVA, p. 284 
IIR, p. 208 
BBVA, p. 284 
SEP 2, p. 162 
BBVA, p. 285 
BBVA, p. 285 
BBVA, p. 285 
459 IIR, p. 208 



451 

452 
453 
454 
455 
456 
457 
45S 



123 



şi Dumnezeu vă va asculta! 

8: S-au dus cândva copacii 

să-şi ungă un rege. 

Şi i-au zis măslinului: Domneşte peste noi! 

9: Dar măslinul le-a răspuns: 

Oare-mi voi lăsa eu grăsimea 

cu care oamenii îl preamăresc pe Dumnezeu, 

ca să mă duc să domnesc peste copaci? 

10: Şi au zis copacii cătie smochin: 

Vino şi domneşte peste noi! 

11: Dar smochinul le-a răspuns: 

Oare-mi voi lăsa eu dulceaţa 

şi roadă mea cea bună, 

ca să mă duc să domnesc peste copaci? 

12: Şi au zis copacii către viţă: 

Vino şi domneşte peste noi! 

13: Dar viţa le-a răspuns: 

Oare-mi voi lăsa eu vinul 

veselia lui Dumnezeu şi a oamenilor - 
ca să mă duc să domnesc peste copaci? 
14: Apoi copacii toţi au zis către mărăcine: 
Vino şi domneşte peste noi! 
15: Iar mărăcinele le-a zis copacilor: 
Dacă-ntr-adevăr mă ungeţi rege peste voi, 
veniţi, şedeţila umbra mea!; 
dacă nu, să iasă foc din mine 
şi să mistuie cedrii Libanului! 

„Este clar că acestea nu s-au zis despre copacii care cresc în pământ, pentru că copacii, 
fiind fără viaţă şi bine fixaţi cu rădăcinile în pământ, nu s-ar fi putut aduna să-şi aleagă rege. 
Această pericopă se referă la suflete, care, înainte de întruparea lui Hristos, se năpustiseră 
nebuneşte spre copacul păcatelor. Şi adresându-se lui Dumnezeu, L-au rugat să aibă milă de ele, 
să domnească peste ele mila şi milostivirea Sa, pe care Scriptura le redă sub forma măslinului, 
pentru că uleiul este binefăcător pentru trupuri, este remediu împotriva suferinţelor şi a 
oboselilor şi izvor de lumină. Alimentată cu ulei, orice lampă îşi înmulţeşte lumina. La fel este 
şi milostivirea lui Dumnezeu: este remediu împotriva greşelilor şi a morţii, ajutor al omenirii şi 
hrană pentru lumina inimii. Priviţi cu atenţie, nu cumva face aluzie aici la legile date (de 
Dumnezeu omenirii), de la primul om până la Hristos, legi pe care diavolul le-a contrafăcut 
pentru a înşela neamul omenesc? într-adevăr, prin smochin face aluzie la porunca dată omului 
în Paradis, pentru că atunci când acesta a fost amăgit, şi-a acoperit goliciunea cu frunze de 
smochin. Viţa aminteşte de cea folosită de Noe, pe vremea potopului, din cauza vinului căreia, 
pe când a adormit, a fost batjocorit. Măslinul aminteşte de legea dată în pustiu lui Moise, iar 
smochinul de legea mântuitoare a lumii (venită) prin apostoli, pentru că de la ei am învăţat 
castitatea, pe care diavolul n-a putut s-o strice. De aceea ni s-au transmis 4 Evanghelii, pentru 
că Dumnezeu a anunţat omenirii de 4 ori vestea cea bună şi pentru că aceasta a fost educată prin 
intermediul a 4 legi, ale căror perioade sunt clar indicate de deosebirea fructelor. Smochinul, 
prin dulceaţa (fructului său) şi prin belşugul (frunzişului), ne aminteşte de viaţa omului în 
paradis înainte de cădere, viaţă plină de desfătare. Dar nu numai acum, ci şi altădată în 
Scriptură, fructul smochinului desemnează ceva mai bun. Viţa, prin bucuria ce a adus vinul ei 
celor izbăviţi de la mânie şi potop, aminteşte de trecerea omenirii de la starea de teamă şi 

nelinişte la starea de bucurie. Măslinul, prin uleiul pe care-1 produce fructul său, aminteşte de 
milostivirea lui Dumnezeu: după potop, Dumnezeu iarăşi Şi-a arătat milostivirea Sa către 
oamenii cei rătăciţi, le-a dat o lege, S-a arătat unora dintre ei şi a hrănit cu untdelemn flacăra 
virtuţii, care era ca şi stinsă. In sfârşit, spinul simbolizează castitatea; el a fost numit de către 
unii şi cactus. Probabil că din cauza afinităţii ce-o are cu fecioria, a primit şi două nume: i s-a 
zis spin din cauză că este inflexibil în faţa plăcerilor; i s-a zis agnus cactus, din cauza însuşirii 
sale de a fi totdeauna pur. [. . .] Prescripţiunile primelor legi, a celor de pe vremea lui Adam, a 
lui Noe şi a lui Moise, au fost neputincioase să mântuiască omul; singur codul de legi cuprins 
de Evanghelie a mântuit toată lumea. Se spune despre smochin că n-a domnit (prin copaci 
trebuie să înţelegem pe oameni, iar prin smochin anumite porunci), pentru că, după cădere, 
omul a voit din nou să fie condus de virtute, să nu fie lipsit de nestricăciune şi de frumuseţile 
paradisului; dar păcătuind, a fost alungat departe, ca nemaifiind în stare să aibă parte de 
nestricăciune. După greşeală, prima lege i-a fost transmisă prin intermediul lui Noe; dacă ar fi 
respectat-o, aceasta i-ar fi dat puterea să se mântuiască de păcat. Dacă o cultiva după puterile 
sale, ea avea să-i aducă liniştea, îndepărtarea relelor şi bucuria, aşa cum via dă vin celor care o 
îngrijesc. Dar această lege n-a domnit peste omenire, pentru că, cu toată stăruinţa lui Noe, 
omenirea nu i s-a supus. [ . . . ] Din nou căzând omenirea în greşeală, Dumnezeu a dat încă o lege, 
pe vremea lui Moise, care avea menirea să domnească peste omenire şi s-o îndrume spre 
dreptate. Dar oamenii i-au spus adio şi s-au îndreptat pentru mult timp către idololatrie. [. . .] In 
sfârşit, Dumnezeu S-a milostivit a patra oară de om şi a trimis castitatea ca să domnească peste 
om - pe care Scriptura pe drept o numeşte Spin. Aceasta face să dispară plăcerile şi ameninţă că 
dacă nu i se vor supune fără rezerve toţi şi nu i se vor ataşa cu adevărat, pe toţi îi va nimici cu 
foc; pentru că după ea nu va mai fi nici o lege şi nici o învăţătură, ci numai judecată şi foc. Din 
această cauză, de acum omul a început să practice dreptatea, să creadă cu tărie în Dumnezeu şi 
să respingă (uneltirile) diavolului. In felul acesta, castitatea se arată mult folositoare şi de mare 
ajutor pentru oameni; numai pentru ea diavolul n-a putut meşteri un rival, cu care să amăgească 
pe om, aşa cum a făcut pentru celelalte porunci. Smochinul, cu fructul lui dulce şi bogăţia 
(coroanei) sale, aminteşte, precum am zis, de viaţa plină de desfătări din paradis. Dar, diavolul, 
cu sfaturile lui, a reuşit să prindă pe om în cursele sale şi să-1 îndepărteze de la acest mod de 
viaţă; el 1-a convins să-şi acopere goliciunea cu frunze de smochin, adică să se lase pradă 
animaliceşte plăcerilor senzuale. Aminteşte, apoi, de cei ce s-au salvat de la potop, care, 
gândindu-se la via bucuriei spirituale, au fost îmbătaţi cu o băutură falsă şi, dezbrăcat fiind 
omul de virtute, a fost făcut de ruşine. [. . .] Puterea vrăjmaşă totdeauna imită şi ia chipul virtuţii 
şi al dreptăţii, nu pentru ca să fie practicate acestea, ci pentru a înşela pe oameni. [...] Dar de 
când a început să domnească peste oameni castitatea, rătăcirea a fost îndepărtată; - Hristos, 
prinţul fecioarelor, a nimicit răutatea - iar smochinul cel adevărat, măslinul cel adevărat şi via 
cea adevărată îşi dau rodul lor" 460 . In această tâlcuire, spinul e văzut ca un simbol al castităţii, 
iar focul ieşit din el ca unul curăţitor. Mai departe, prin spin e văzut acela ce nu aduce nici un 
rod (e o ambivalenţă a spinului, după cum şi fabula lui Iotam evită o concluzie tranşantă, chiar 
dacă o sugerează). Credem că următoarea tâlcuire e mai apropiată de cele ce a dorit Iotam să 
transmită: 

„Iar că e propriu oamenilor uşurateci, care n-au de la ei înşişi nici un folos, să ia asupra 
lor uşor conducerea altora, e vădit şi din experienţă. Căci nu s-ar îndemna cineva, care a gustat 
liniştea şi a început cât de cât să se ocupe cu contemplaţia, să-şi lege mintea de grijile celor 
trupeşti, desfăcând-o de la cunoştinţă şi trăgând-o spre lucrurile pământeşti, odată ce se află în 
cele înalte. [. . .] Şi a zis viţa: Lăsa- voi eu oare rodul meu cel bun, pe care 1-a slăvit Dumnezeu şi 
oamenii, ca să merg să stăpânesc peste copaci? De asemenea n-a primit nici smochinul pentru 
dulceaţa lui, nici măslinul pentru uleiul lui. Mărăcinele însă, lemn neroditor şi spinos, a primit 
stăpânirea, o stăpânire care nu avea în ea şi nu afla nici în copacii supuşi nimic care să o facă 

plăcută. Căci pilda spune nu de copacii Raiului, ci de ai pădurii, că au lipsă de conducere. Astfel 
precum viţa, smochinul şi măslinul n-au primit să stăpânească peste copacii pădurii, bucurându- 
se mai mult de rodul lor decât de cinstea domniei, tot aşa cei ce văd în ei un rod al virtuţii şi 
simt folosul lui, chiar dacă îi vor sili mulţi la această domnie, nu primesc, preţuind mai mult 
folosul lor decât conducerea altora" 461 . „Iar blestemul, pe care li 1-a vestit în parabolă 
mărăcinele copacilor, vine şi asupra oamenilor care fac la fel cu aceia. Căci sau va ieşi, zice 
Scriptura, foc din mărăcine şi va mistui copacii pădurii, sau va ieşi din copaci şi va mistui 
mărăcinele (v 20). Aşa şi între oameni, odată ce s-au făcut învoieli nefolositoare, neapărat va 
urma o primejdie, atât pentru cei ce s-au supus unui învăţător neîncercat, cât şi pentru cei ce au 
primit stăpânirea în urma neatenţiei ucenicilor. De fapt neiscusinţa învăţătorului pierde pe 
învăţăcei. Iar negrija învăţăceilor aduce primejdie învăţătorului, mai ales când la neştiinţa 
aceluia se adaugă trândăvia lor. Căci nici învăţătorul nu trebuie să uite ceva din cele ce ajută la 
îndreptarea supuşilor, nici învăţăceii nu trebuie să treacă cu vederea ceva din poruncile şi 
sfaturile învăţătorului. Pentru că e lucru grav şi primejdios atât neascultarea acelora, cât şi 
trecerea greşelilor cu vederea din partea acestuia. Să nu creadă învăţătorul că slujba lui este 
prilej de odihnă şi de desfătare. Căci, dintre toate lucrurile, cel mai ostenitor este să conduci 
sufletele. [...] Celor ce sunt puşi peste oameni, felurimea năravurilor şi viclenia gândurilor le 
face foarte grea conducerea, şi cei ce o primesc trebuie să se pregătească pentru o luptă 
obositoare. Ei trebuie să îndure fără supărare scăderile tuturor, iar datoriile neîmplinite din 
pricina neştiinţei să-i facă să le cunoască, cu îndelungă răbdare" 462 . 

16: Şi acum, dacă voi întru adevăr şi cu desăvârşire aţi lucrat şi l-aţi pus pe 
Abimelec să domnească, şi dacă aţi făcut bine cu Ierubaal şi cu casa lui, şi dacă i-aţi făcut- 
o ca să-i răsplătiţi binele pe care el, cu mâna lui, vi 1-a făcut 

17: - căci tatăl meu s-a bătut pentru voi, şi viaţa şi-a pus-o în primejdie şi v-a 
mântuit din mâna Madianiţior, 

18: dar voi v-aţi ridicat astăzi împotriva casei tatălui meu şi i-aţi omorât pe fiii lui 
(şaptezeci de bărbaţi) pe o piatră şi l-aţi făcut rege peste locuitorii Sichemului pe 
Abimelec, fiul slujnicei lui, fiindcă el e fratele vostru -, 

19: ei bine, dacă întru adevăr şi desăvârşire aţi lucrat astăzi faţă de Ierubaal şi casa 
lui, veseliti-vă întru Abimelec, iar el să se veselească întru voi!; 

20: dar dacă nu, foc să iasă din Abimelec şi să-i mistuie pe oamenii Sichemului şi 
casa Milo; şi foc să iasă din oamenii Sichemului şi din casa Milo şi să-1 mistuie pe 
Abimelec!" 

Exprimarea pare ambiguă, dar în fapt este un blestem, care se va împlini curând. 

21: Şi Iotam a fugit şi, mergând pe căi ocolite, s-a dus la Beer şi a trăit acolo, 
ferindu-se de Abimelec, fratele său. 

Beer (= fântână), amplasare necunoscută. Din acest moment, figura lui Iotam nu va mai 
reveni în Scriptură. Oricum, în ciuda prezenţei sale episodice, datorită fabulei de mai sus el 
rămâne în memoria cititorului Scripturii. Fuga lui Iotam e explicabilă, de vreme ce Abimelec 
dorea să-şi ucidă toţi fraţii, iar Sichemul a consimţit la aceasta. In plus, se adăuga acum afrontul 
cuvântului său, întărit de blestemul final. 

22: Iar Abimelec a domnit peste Israel vreme de trei ani. 

„In cercurile istoricilor există îndoiala că Abimelec ar fi domnit trei ani în Israel. 
Plauzibile sunt, în schimb, relatările dintre ciocnirile între partizanii lui Abimelec şi notabilii din 
Sichem" 463 . 

23: Dar Dumnezeu a trimis un duh rău între Abimelec şi locuitorii Sichemului, iar 
locuitorii Sichemului s-au purtat ca nişte trădători faţă de casa lui Abimelec, 



461 Nil Ascetul, Cuvânt ascetic, 26 

462 Nil Ascetul, Cuvânt ascetic, 27 

24: ca să aducă la lumină nedreptatea făcută celor şaptezeci de fii ai lui Ierubaal, 
iar sângele lor să-1 arunce asupra lui Abimelec, fratele lor, care i-a ucis, şi pe bărbaţii 
Sichemului, care i-au îmbărbătat mâna să-şi ucidă fraţii. 

Duh rău: „Sensul nu e acela de a fi trimis o fiinţă rea (un înger rău sau un demon), ci de 
a fi provocat o anume stare de spirit, defavorabilă, între conducător şi conduşi" 464 . Chiar dacă 
Abimelec e menţionat în cronologie, el nu poate fi inclus între judecători, nici chiar asociat cu 
Ghedeon. In fapt, el a încercat să se proclame rege, dar având o recunoaştere, şi aceasta 
efemeră, doar în Sichem, astfel că prima tentativă de a instaura monarhia în Israel a eşuat într- 
un mod lamentabil. 

25: Şi locuitorii Sichemului i-au pus pândari pe crestele munţilor şi-i jefuiau pe toţi 
cei ce treceau pe acolo. Şi i s-a dat de ştire lui Abimelec. 

„Abimelec a instaurat un regim de teroare. Rezistenţa împotriva lui organiza la graniţele 
din munţi bande de jefuitori pentru a semăna nelinişte în ţară, pentru a-1 destabiliza şi mai ales 
pentru a-1 sărăci" 465 . 

26: Atunci a venit în Sichem Gaal, fiul lui Ebed, şi fraţii săi, iar locuitorii 
Sichemului s-au încrezut în ei. 

Intră în scenă Gaal (= dispreţ), fiul lui Ebed (= slujitor). „Acest Gaal pare un aventurier 
care abuzează de încrederea oamenilor, le percepe problemele şi la face jocul. El apare la 
vremea culesului viilor, când se făceau şi petrecerile recoltei. Abimelec nu locuia în Sichem, aşa 
că el n-a fost de faţă la petrecere" 466 . 

27: Şi au ieşit la câmp şi au cules viile şi au călcat strugurii şi s-au veselit; şi au 
intrat în casa dumnezeului lor şi au mâncat şi au băut şi l-au blestemat pe Abimelec. 

28: Şi a zis Gaal, fiul lui Ebed: „Cine e Abimelec şi cine e fiul Sichemului, ca să-i 
slujim? Oare nu e el fiul lui Ierubaal şi oare Zebul, ajutorul său, nu e oare sluga lui, el, fiul 
lui Hemor, tatăl lui Sichem?... De ce trebuie să-i slujim noi lui? 

„Gaal încearcă să aţâţe orgoliul nobilimii Sichemului împotriva unui rege (doar) pe 
jumătate israelit" 467 . Sau, mai degrabă, i se reproşează lui Abimelec că nu e întru totul canaanit, 
populaţia evreiască nefiind majoritară în Sichem. Reproşul lui Gaal nu vizează pe mama lui 
Abimelec, ci pe israelitul Ierubaal (Ghedeon). Zebul (= locuinţă), fiul (urmaşul) lui Hemor (= 
măgar) 468 , era guvernatorul Sichemului. Acesta, şi probabil nu numai el, i-a rămas credincios lui 
Abimelec, deşi, ca urmaş al lui Hemor, era un canaanit, imposibil de ştiut cât de pur; oricum, 
argumentaţia lui Gaal nu-1 poate stârni împotriva lui Abimelec, acceptat iniţial cu entuziasm de 
Sichemiţi (nu e imposibil ca răceala şi, mai apoi, ostilitatea dintre Abimelec şi locuitorii 
Sichemului să fi intervenit şi în urma cuvântului lui Iotam, care va fi fost resimţit ca o 
ameninţare. Mai mult, Scriptura a spus-o direct, a fost şi o intervenţie divină în acest sens, ca 
pedeapsă pentru fratricidul săvârşit de Abimelec, sprijinit de Sichemiţi. Altfel, nu rezultă din 
text că Abimelec ar fi greşit cu ceva faţă de locuitorii Sichemului, pentru ca aceştia să-i 
dorească repudierea). Gaal îşi continuă cuvântul: 

29: Dac-ar fi tara asta pe mâna mea!..., atunci l-aş alunga pe Abimelec şi i-aş zice: 
Inmulţeşte-ţi oastea şi ieşi!" 

30: Iar Zebul, mai-marele cetăţii, a auzit cuvintele lui Gaal, fiul lui Ebed, şi s-a 
mâniat foarte. 

31: Şi a trimis în taină soli la Abimelec, zicând: „Iată, Gaal, fiul lui Ebed, a venit cu 
fraţii lui în Sichem şi au întărâtat cetatea împotriva ta. 

32: Şi acum, ridică-te noaptea, tu şi poporul care este cu tine, şi pândeşte dimineaţa 
în câmp. 

464 BBVA, p. 285 
465 IIR, p. 208 

466 BBVA, p. 285 

467 BBVA, p. 286 

468 La vechii orientali, numele nu avea conotaţia peiorativă ce i s-ar da la noi. 

33: Şi va fi că dimineaţa, în răsăritul soarelui, te vei porni şi vei năvăli asupra 
cetăţii; şi când el, împreună cu poporul care e de partea lui, se va porni împotriva ta, fă-i 
după cum îţi dă mâna!" 

De la instigarea împotriva lui Abimelec, Gaal merge mai departe, revendicând pentru 
sine funcţia aceluia, deşi el pare a fi un oaspete ocazional în cetate, fâră vreo legătură cu 
Sichemul, aşa cum Abimelec avea, prin mamă. 

34: Iar Abimelec s-a ridicat noaptea, împreună cu tot poporul care era de partea 
lui, şi au stat la pândă asupra Sichemului în patru cete. 

35: Şi dacă s-a făcut dimineaţă, a ieşit Gaal, fiul lui Ebed, şi a stat în poarta cetăţii; 
iar Abimelec s-a ridicat la pândă, laolaltă cu poporul care era cu el. 

36: Iar Gaal, fiul lui Ebed, a văzut poporul şi a zis către Zebul: „Iată, popor se 
coboară de pe creasta munţilor...". Dar Zebul i-a zis: „Tu vezi umbra munţilor ca şi cum 
ar fi oameni!...". 

37: Gaal însă a mai grăit, zicând: „Iată, popor se coboară dinspre asfinţit, mergând 
drept prin mijloc, o parte vine pe calea stejarului Văzătorilor şi o alta pe calea 
Meonim...". 

38: Atunci Zebul i-a zis: „Unde-ţi este acum gura care zicea: Cine este Abimelec, ca 
să-i slujim noi lui? Oare nu acesta-i poporul pe care l-ai dispreţuit? Du-te acum şi bate-te 
cu el!" 

39: Iar Gaal a ieşit în fruntea bărbaţilor din Sichem şi s-a bătut cu Abimelec, dar 
Abimelec 1-a pus pe fugă. 

40: Şi a fugit dinaintea lui, şi mulţi au căzut ucişi până la poarta cetăţii. 

41 : Şi Abimelec a intrat în Aruma, iar Zebul i-a alungat pe Gaal şi pe fraţii săi, aşa 
ca ei să nu mai locuiască în Sichem. 

Aruma (= movilită): sat de lângă Sichem. întârzierea lui Gaal se explică prin lumina 
slabă a mijitului zorilor, putând fi convins o vreme că ceea ce zăreşte este nălucire. 

42: Şi a fost că a doua zi a ieşit poporul la câmp. Şi i s-a dat de veste lui Abimelec 

43: Iar el a luat poporul şi 1-a împărţit în trei cete şi le-a pus la pândă în câmp. Şi s- 
a uitat şi, iată, poporul ieşea din cetate; iar el s-a aruncat împotriva lor şi i-a bătut. 

44: Atunci Abimelec şi căpeteniile care erau cu el s-au avântat şi apoi s-au oprit la 
poarta cetăţii, iar celelalte două cete s-au năpustit asupra tuturor celor ce se aflau în câmp 
şi i-au bătut. 

45: Şi-n toată ziua aceea s-a luptat Abimelec împotriva cetăţii; şi a luat cetatea şi a 
ucis poporul care se afla în ea şi a dărâmat cetatea şi a presărat-o cu sare. 

Adeseori, în vechime, „cuceritorii împrăştiau sare pe pământurile cucerite, pentru a le 
face sterpe pentru totdeauna" 469 . „Pământul sărat este sau devine steril. Pe astfel de ruine nu 
mai creşte nici iarbă" 470 . Deşi nu se spune aceasta, e de presupus că fidelii lui Abimelec, aşa 
cum a fost Zebul, vor fi fost cruţaţi de la masacru. Abimelec, de altfel, în pofida fratricidului 
odios, nu apare ca o figură întunecată. De altfel, asasinarea fraţilor în cazuri de succesiune la 
tron (şi, într-un fel, aşa a fost percepută starea de după Ghedeon) e , din nefericire, o practică 
obişnuită în istoria omenirii. 

46: Şi auzind oamenii toţi care se aflau în turnul Sichemului, au venit la adunarea 
lui Baal-Berit. 

Turnul Sichemului: „Se pare că acest turn se afla în afara cetăţii. In el şedeau cei ce se 
refugiaseră în vremea luptelor" 471 . 

47: Şi i s-a spus lui Abimelec că acolo s-au adunat toţi oamenii din turnul 
Sichemului. 



469 DEI, p. 699 

48: Atunci Abimelec s-a suit în muntele Salmon, el şi tot poporul care era cu el; şi a 
luat Abimelec în mână un topor şi a tăiat o sarcină de lemne şi, ridicând-o, şi-a pus-o pe 
umăr şi a zis către poporul ce se afla cu el: „Ce m-aţi văzut pe mine făcând, faceţi repede 
ca mine!" 

49: Şi au tăiat şi ei, fiecare, câte o sarcină; şi, ridicând-o, au mers după Abimelec şi 
le-au pus deasupra locului de adunare şi le-au dat foc; şi astfel au murit toţi oamenii din 
turnul Sichemului, ca la o mie de bărbaţi şi femei. 

Salmon (= umbrit): munte acoperit de păduri din apropierea Sichemului. Posibil ca 
aceste versete să-1 fi inspirat pe Malcolm, din Macbeth, să mute pădurea Birnam la castelul 
Dunsinane. SEP 2 are: ...şi au dat foc peste ei la cetăţuie... (A): „a da foc pe deasupra e o 
stratagemă care permite uciderea persoanelor fără a pângări spaţiul în care se află acestea: aici, 
sanctuarul amintit la 9, 46" 472 . 

50: Apoi s-a dus Abimelec la Teveţ şi a împresurat Teveţul şi 1-a luat. 

51: Dar în mijlocul cetăţii era un turn puternic; şi au fugit în el toţi bărbaţii şi 
femeile cetăţii şi au închis uşa după ei şi s-au urcat pe acoperişul turnului. 

52: Iar Abimelec a ajuns la turn şi 1-a împresurat; şi s-a apropiat de uşa turnului, 
ca să-i dea foc şi să ardă. 

53: Dar o femeie a aruncat de sus o bucată de piatră de râşniţă în capul lui 
Abimelec şi i-a spart ţeasta. 

54: Iar Abimelec 1-a strigat de-ndată pe tânărul care-i purta armele şi i-a zis: 
„Scoate-ţi sabia şi ucide-mă, ca nu cumva să se spună vreodată: L-a omorât o muiere!" 
Iar tânărul l-a înjunghiat, şi el a murit. 

Teveţ (= mlăştinos): cetate în apropiere de Sichem. De vreme ce Abimelec a atacat 
Teveţul, posibil ca aici să se fi refugiat parte dintre adversarii săi Sichemiţi. 

„Căci aşa citim că, dacă vreodată Dumnezeu a voit să se înţeleagă limpede că de El se 
săvârşesc fapte mari, acestea le-a înfăptuit prin cei mai puţini şi mai de jos, pentru ca să nu fie 
pusă fapta cerească pe seama puterii braţului omenesc. De aceea şi generalul Sisara, de care 
tremura armata evreiască, a fost ucis de o femeie (cap. 4), şi pe Abimelec, cuceritorul de cetăţi, 
l-a răpus o mână de femeie" 473 . Deşi Abimelec a dorit să evite aceasta, atât autorul biblic cât şi 
comentatorii patristici subliniază că el a fost răpus de o femeie. Cu intervenţia acestei femei se 
încheie încă o perioadă socotită a fi fost menită a pedepsi infidelitatea religioasă a Israeliţilor, 
astfel că ea deţine, într-un fel şi păstrând proporţiile, rolul unui judecător eliberator. 

55: Şi văzând bărbaţii din Israel că Abimelec a murit, s-au dus fiecare la casa lui. 

56: Aşa i-a plătit Dumnezeu lui Abimelec răul pe care i-1 făcuse tatălui său, 
omorându-i pe cei şaptezeci de fraţi ai săi. 

„Pedeapsa divină pentru crimele sale de fratricid l-a lovit pe Abimelec în al treilea an al 
guvernării sale" 474 . 

57: Şi tot răul bărbaţilor Sichemului l-a plătit Dumnezeu asupra capului lor: 
asupra lor a venit blestemul lui Iotam, fiul lui Ierubaal. 

„Ucigaşul Abimelec, fiul nelegitim al lui Ghedeon, a ucis pe cei şaptezeci de fii legitimi 
ai lui Ghedeon; socotea că a născocit cu asta un plan dibaci, ca să-şi întărească stăpânirea; apoi 
a zdrobit pe cei ce l-au ajutat la omor; dar este zdrobit de ei; şi, în sfârşit, este ucis de o piatră 
aruncată de mâna unei femei" 475 . Acest rezumat arată itinerariul celui ce obţine mărirea prin 
omor. Totuşi, dacă în faţa lui Dumnezeu nu ne îndoim că vom afla o judecată dreaptă pentru 
fiecare suflet, omenirea păstrează adeseori amintiri pozitive faţă de asasini odioşi şi contestă 
meritele adevăraţilor eliberatori. Dar, cum despre acestea ar trebui să aducem exemple mai 

472 SEP 2, p. 168 

apropiate de zilele noastre (perioadă mult mai generoasă şi în documente), socotim că ne-am 
îndepărta de scopul pe care ni l-am propus, astfel că ne încheiem aici scurtele noastre 
consideraţii... 



CAPITOLUL 10 - Israel învins de Filisteni. 

1 : După Abimelec, spre mântuirea lui Israel s-a ridicat Tola, fiul lui Pua, fiul lui 
Dodo, din seminţia lui Isahar; el locuia în Şamir, pe muntele lui Efraim. 

2: I-a fost judecător lui Israel vreme de douăzeci şi trei de ani şi a murit şi a fost 
îngropat la Şamir. 

Tola (= vierme), fiul lui Pua (= colţ), fiul lui Dodo (= iubitor; unchi), a fost al şaselea 
judecător; el a locuit şi a fost îngropat la Şamir (= spin), cetate din muntele Iu Efraim. 

3: Şi după el s-a ridicat Iair din Galaad şi i-a fost judecător lui Israel vreme de 
douăzeci şi doi de ani. 

4: Şi i s-au născut treizeci şi doi de fii, care călăreau pe treizeci şi doi de cai tineri şi 
aveau treizeci şi două de cetăţi, pe acestea le-au numit: „oraşele lui Iair", până-n ziua de 
azi; ele se află în Galaad. 

5: Şi Iair a murit şi a fost îngropat la Camon. 

Iair (= corturar) Galaaditul a fost cel de-al şaptelea judecător. El a fost îngropat la 
Camon (= loc permanent). Tola şi Iair par a fi fost judecători mărunţi, sau autorul cărţii se va fi 
confruntat cu lipsa datelor. Oricum, ei sunt menţionaţi ca izbăvitori ai poporului şi participanţi 
la cea de-a cincia eliberare; de remarcat că, în cazul lor, nu s-a mai recurs la rotunjirea 
numărului anilor cât au fost judecători. Nu e exclus ca aceşti doi judecători să fi activat 
concomitent, măcar pe o anumită perioadă, căci, cum am mai spus, deseori activitatea unui 
judecător într-un trib (sau în mai multe) s-a suprapus cu a altui judecător, în altă seminţie. 

6: Dar fiii lui Israel au continuat să facă răul în faţa Domnului, slujind baalilor şi 
Astartelor şi dumnezeilor Amoreilor şi dumnezeilor Sidonului şi dumnezeilor Moabului şi 
dumnezeilor Filistenilor; şi L-au părăsit pe Domnul şi nu l-au slujit. 

„Recăderea Israeliţilor în idolatrie anunţă alte pedepse; cauza acestora e de ordin 
religios-moral. Dar, în virtutea iconomiei divine, tot ele anunţă un nou mântuitor" 476 . E cea de-a 
şasea cădere în idolatrie a poporului. 

7: Iar Domnul cu aprindere S-a mâniat pe Israel; şi i-a dat în mâna Filistenilor şi-n 
mâna fiilor lui Amon, 

8: care i-au necăjit şi i-au asuprit la acea vreme pe fiii lui Israel timp de 
optsprezece ani: pe toţi fiii lui Israel de dincolo de Iordan, în ţinutul Amoreului, în 
Galaad. 

„Altă populaţie amintită, de asemenea, în Sfânta Scriptură, ca aflându-se în atingere cu 
Ţara Sfântă şi poporul evreu au fost amoniţii, trib semitic aflat la est de Iordan şi Marea Moartă, 
precum şi la nord de Moab. Se considerau descendenţi din Lot, nepotul lui Avraam. Relaţiile lor 
cu evreii n-au fost dintre cele mai paşnice. [...] Către sfârşitul secolului II d. Hr. Au fost 
absorbiţi de către arabi. Capitala lor a fost Rabat Amon, numită ulterior Filadelfia, iar 
actualmente Amman" 477 . 

9: Fiii lui Amon au trecut Iordanul ca să se bată cu [triburile] Iuda şi Veniamin şi 
Efraim, aşa că fiii lui Israel erau foarte strâmtoraţi. 

476 BBVA, p. 287 

10: Şi au strigat fiii lui Israel spre Domnul, zicând: „Am păcătuit împotriva Ta, că 
L-am părăsit pe Dumnezeul nostru şi i-am slujit lui Baal". 

11: Iar Domnul a zis către fiii lui Israel: „Oare nu v-am mântuit Eu pe voi din 
mâna Egiptului şi a Amorcilor şi a fiilor lui Amon şi a Moabuluili a Filistenilor 

12: şi a Sidonienilor şi a lui Amalec şi a lui Madian, atunci când aceştia v-au asuprit 
şi când voi aţi strigat la Mine? 

13: Dar voi M-aţi părăsit şi aţi slujit la dumnezei străini; de aceea, nu vă voi mai 
mântui. 

14: Duceţi- vă şi strigaţi la dumnezeii pe care i-aţi ales, pentru ca ei să vă 
mântuiască la vremea necazului vostru!" 

15: Şi au zis fiii lui Israel către Domnul: „Am păcătuit, fă cu noi ce- Ţi place, doar 
de această datământuieşte-ne!" 

16: Şi i-au lepădat din mijlocul lor pe dumnezeii străini şi l-au slujit numai 
Domnului, Căruia I-a părut rău de necazurile lor. 

Din nou, căinţa pune început izbăvirii. 

17: Iar fiii lui Amon s-au ridicat şi şi-au pus tabăra în Galaad; dar şi fiii lui Israel s- 
au adunat laolaltă şi şi-au pus tabăra la Miţpa. 

18: Şi au zis poporul şi mai-marii Galaadului, fiecare către vecinul său: „Cine oare 
este acela care va începe să se bată cu fiii lui Amon şi va fi căpetenie peste toţi cei ce 
locuiesc în Galaad?" 

Sunt pregătite cele ce vor urma în capitolele următoare. 



CAPITOLUL 11 -Istoria luileftae. 

1: Iar Ieftae Galaaditul era puternic în vârtute; era fiul unei desfrânate care i 1-a 
născut lui Galaad pe Ieftae. 

„Galaad era numele unei regiuni, dar în 5, 17 pare a fi numele unui trib. In acest caz, 
Galaad din textul de faţă este un eponim: Ieftae e un bastard pe care o desfrânată îl dăruieşte 
Galaadiţilor prin Galaad. Nefiind copil legitim, el nu avea drept de moştenire, fapt pentru care 
s-a refugiat înTob" 478 . Ieftae (= El va deschide), Galaadit dar şi fiu al unui Galaad (= stâncos), e 
cel de-al optulea judecător al lui Israel. 

2: Dar femeia lui Galaad i-a născut fii. Şi după ce fiii femeii au crescut, aceştia l-au 
alungat pe Ieftae, zicându-i: „Tu nu vei avea moştenire în casa tatălui nostru, de vreme ce 
eşti fiu de ţiitoare". 

3: Iar Ieftae a fugit de dinaintea fraţilor săi şi a locuit în ţinutul Tob. Şi-n jurul lui 
Ieftae s-au adunat oameni de nimic şi au mers cu el. 

Tob (= bun): regiune la răsărit de Iordan. Cât priveşte oamenii de nimic ce-1 însoţeau pe 
Ieftae, credem că este vorba tot despre renegaţi, nicidecum despre aventurieri sau tâlhari. Ieftae, 
cum vom vedea, nu era lipsit de nobleţe, astfel că era de neconceput să se însoţească cu oameni 
de o morală joasă. 

4: Şi a fost că la vremea când fiii lui Amon se pregăteau să se bată cu Israel, 

5: bătrânii Galaadului au mers să-1 aducă pe Ieftae din ţinutul Tob. 

6: Şi i-au zis lui Ieftae: „Vino şi fii căpetenia noastră, şi ne vom bate cu fiii lui 
Amon!" 

7: Şi a zis Ieftae către bătrânii Galaadului: „Oare nu voi m-aţi urât şi m-aţi gonit 
din casa tatălui meu? De ce veniţi la mine acum, când sunteţi la necaz?" 

8: Iar bătrânii Galaadului i-au zis lui Ieftae: „Tocmai de aceea ne-am întors acum 
la tine, ca să mergi cu noi şi să te lupţi cu fiii lui Amon şi ne vei fi căpetenie peste toţi cei ce 
locuiesc în Galaad". 

9: Şi a zis Ieftae către bătrânii Galaadului: „Dacă voi mă întoarceţi spre a mă lupta 
cu fiii lui Amon şi dacă Domnul îi va da în mâinile mele, atunci eu voi fi căpetenia 
voastră". 

„Criteriile tipice de înscăunare a unui judecător erau în primul rând convingerea că el a 
salvat într-un fel patria, că este un erou; la aceasta se adăuga trăsătura harismatică ce trebuia 
dovedită" 479 . 

10: Şi au zis bătrânii Galaadului către Ieftae: „Domnul să fie martor între noi că 
vom face după cuvântul tău!" 

11: Şi a mers Ieftae cu bătrânii Galaadului; şi poporul 1-a pus căpetenie şi 
cârmuitor peste ei; iar Ieftae a grăit toate cuvintele sale în faţa Domnului, în Miţpa. 

Nu e exclus ca printre bătrânii Galaadului să se fi aflat şi fraţi ai lui Ieftae, de vreme ce 
acesta le reproşează că l-au izgonit. „Când ammaniţii 480 au pătruns în ţinutul galaadean, 
localnicii s-au retras spre munţi, lipsiţi de un conducător. Trăia pe atunci un anume Iephtes 481 , 
care se trăgea dintr-un vechi neam nobil şi întreţinea pe cheltuiala lui o oaste proprie. Evreii i- 
au trimis soli şi l-au rugat să vină în ajutorul lor, făgăduind să se supună domniei sale atâta timp 
cât va trăi. Iephtes nu le-a acceptat rugămintea, imputându-le faptul că nici ei nu i-au dat vreun 
sprijin când a fost nedreptăţit pe faţă de către fraţii lui. Căci nu le era frate de sânge, ci fusese 
născut de o femeie străină care cucerise iubirea tatălui lor şi ca atare fusese alungat, 
dispreţuindu-i-se slăbiciunea. De atunci el locuia în ţinutul numit Galaditis 482 şi-i lua în solda lui 
pe toţi cei ce se refugiau la dânsul. In cele din urmă, Iephtes s-a lăsat înduplecat de rugăminţile 
şi de jurământul lor că primeau să se supună puterii sale pentru totdeauna, pregătindu-şi oastea 
de război" 483 . 

12: Apoi Ieftae a trimis soli la regele fiilor lui Amon, zicând: „Ce ai tu cu mine, că 
ai venit împotrivă-mi sate baţi în ţara mea?" 

13: Iar regele fiilor lui Amon le-a răspuns solilor lui Ieftae: „Fiindcă Israel, atunci 
când s-a suit din Egipt, a luat pământul meu, de la Amon până la Iaboc şi Iordan; iar 
acum, întoarce-mi-1 cu pace, şi voi pleca". 

14: Şi dacă solii s-au întors la Ieftae, acesta a trimis din nou soli la regele fiilor lui 
Amon, 

15a: care i-au zis: 

„In cele ce urmează, Ieftae aduce argumente: 1) de ordin istoric: Israel nu a intrat în 
Canaan ca un cuceritor care, pur şi simplu, invadează un teritoriu, ci ca un proprietar care nu 
cere altceva decât să-şi croiască drum către locul din care plecase (vv. 15-22); 2) de ordin 
religios: fiecare popor moşteneşte teritoriul pe care i 1-a hărăzit divinitatea în care crede (w. 23- 
24); 3) de ordin juridic, şi anume principiul prescripţiei: dacă un teritoriu nu e revendicat de 
nimeni pe o anume durată, el devine proprietatea celui care îl foloseşte (vv. 25-26)" 484 . Urmează 
cuvântul lui Ieftae, transmis prin soli: 

15b: „Aşa grăieşte Ieftae: Israel nu a luat pământul lui Moab, şi nici pământul 
fiilor lui Amon, 

16: deoarece, atunci când a ieşit din Egipt, Israel a mers prin pustie până la Marea 
Roşie, după care a venit la Cadeş. 

17: Atunci a trimis Israel soli la regele Edomului, zicând: Lasă-mă să trec prin ţara 
ta!, dar regele Edomului nu 1-a ascultat. A trimis apoi şi la regele Moabului, dar nici acesta 
n-a vrut. Atunci Israel s-a aşezat la Cadeş. 

18: Apoi ei au călătorit prin pustie şi au ocolit ţara Edomului şi ţara Moabului; şi 
au venit spre răsărit de ţara Moabului şi şi-au aşezat tabăra dincolo de Arnon şi n-au 
trecut de hotarul lui Moab, căci Arnon este hotarul Moabului. 

19: Atunci a trimis Israel soli la Sihon, regele Amoreilor, regele Heşbonului, şi i-a 
zis Israel: Lasă-mă să trec prin ţara ta către locul meu! 

20: Dar Sihon n-a vrut să-1 lase pe Israel să treacă prin hotarele lui; dimpotrivă, 
Sihon şi-a adunat tot poporul şi şi-au aşezat tabăra la Iahaţ şi s-au bătut cu Israel. 

21: Dar Domnul, Dumnezeul lui Israel, 1-a dat pe Sihon, împreună cu tot poporul 
său, în mâna lui Israel şi l-au bătut; iar Israel a moştenit tot pământul Amoreilor care 
locuiau în ţara aceea, 

22: de la Arnon până la Iaboc şi din pustie până la Iordan 

23: Şi acum, Domnul, Dumnezeul lui Israel, 1-a înlăturat pe Amoreu de dinaintea 
poporului Său Israel; dar tu eşti oare acela care îl va moşteni? 

24: Nu vei moşteni tu oare ceea ce ţi-a dat Chemoş, dumnezeul tău? Aşa şi noi: 
suntem moştenitorii tuturor acelora pe care Domnul, Dumnezeul nostru, i-a înlăturat din 
faţa noastră şi ni i-a dat moştenire. 

25: Şi acum, eşti tu mai bun decât Balac, fiul lui Sefor, regele Moabului? A făcut el 
oare război cu Israel? L-a biruit?, 

26: atunci când Israel locuia în Heşbon şi-n hotarele lui şi-n ţinutul Aroer şi-n 
hotarele lui şi-n toate cetăţile de pe lângă Iordan, vreme de trei sute de ani? De ce nu l-aţi 
luat în atâta amar de vreme? 

27: Şi acum, eu n-am păcătuit împotriva ta, dar tu eşti nedrept faţă de mine 
pregătind un război împotrivă-mi. Domnul, Judecătorul, El să judece astăzi între fiii lui 
Israel şi fiii lui Amon!" 

28: Dar regele fiilor lui Amon n-a ascultat de cuvintele lui Ieftae, pe care acesta i le 
trimisese. 

Din acest cuvânt, transmis prin soli, vedem că Ieftae nu era om de rând: nu numai că 
cunoştea istoria poporului său în amănunt, dar avea şi puterea de sinteză, ca şi pe aceea de a 
expune evenimentele în favoarea poporului său. Chiar dacă regele amonit nu a renunţat la 
intenţiile sale, solia nu va fi rămas fără nici un efect asupra sa. 

29: Şi Duhul Domnului a venit peste Ieftae. Acesta a străbătut Galaadul şi ţinutul 
lui Mânase, a ajuns la Miţpa Galaaduluispre cealaltă latură a fiilor lui Amon. 

30: Atunci I-a făcut Ieftae o făgăduinţă Domnului şi a zis: „Dacă-mi vei da în mână 
pe fiii lui Amon, 

3 1 : atunci va fi că oricine va ieşi primul pe uşa casei mele să mă întâmpine când mă 
voi întoarce cu pace de la fiii lui Amon, acela va fi al Domnului: îl voi aduce ardere-de- 
tot". 

„Făgăduinţele nu erau obligatorii în Israel, dar, odată făcute, trebuiau duse la îndeplinire. 
Făgăduinţa este, de obicei, condiţionată, având caracterul unui contract între om şi Dumnezeu; 
primul exemplu de acest fel ni-1 oferă Iacob (Facerea 28, 20-22). Sacrificiile umane erau însă 
interzise prin lege, şi tocmai în aceasta constă insolitul făgăduinţei lui Ieftae, explicabilă numai 
prin marea miză pe care el o pune în joc: victoria asupra Amoniţilon dacă Dumnezeu îi va dărui 
ceea ce e mai bun, el nu-I poate oferi, în schimb, decât tot ceea ce e mai bun! Cu toate acestea, 
votul său e făcut în pripă şi e greu de presupus că s-a gândit la propria sa fiică" 485 . Presupunem 
că Ieftae şi-a făcut făgăduinţa în timpul luptei, câtă vreme balanţa victoriei era incertă. Doar 

împrejurări speciale pot împinge un suflet echilibrat (cum reiese din întregul text a fi fost Ieftae) 
la hotărâri extreme. 

32: Şi a mers Ieftae înainte ca să-i întâmpine pe fiii lui Amon şi s-a războit cu ei, iar 
Domnul i-a dat în mâna lui. 

33: Şi i-a bătut de la Aroer până spre Minit, în douăzeci de cetăţi, şi până la Abel- 
Cheramim, cu mari pagube; iar fiii lui Amon au fost umiliţi în faţa fiilor lui Israel. 

Aroer (= goliciune; tufiş de ienupăr): cetate pe malul drept al Arnonului; Minit (= 
împărţire): cetate amorită; Abel-Cheramim (= pajiştea viilor): loc pe malul răsăritean al 
Iordanului. E cea de a şasea izbăvire a poporului de sub stăpânirea străină (cu artificiul că-1 vom 
socoti şi pe Abimelec drept un stăpânilor străin). 

34: Şi dacă s-a întors Ieftae în Miţpa, la casa lui, iată că fiica lui a ieşit să-1 
întâmpine cu timpane şi jocuri; ea era singurul său copil, el nemaiavând un altul, nici 
băiat, nici fată. 

35: Şi a fost că-n clipa în care a văzut-o, el şi-a sfâşiat hainele şi a zis: „Vai, vai, 
fiica mea, tu mi-ai răsturnat totul, tu îmi dai totul peste cap: că împotriva ta mi-am 
deschis eu gura către Domnul, şi nu voi putea să-mi iau cuvântul înapoi!...". 

„Ieftae îşi dă seama că preţul victoriei e prea mare şi că toată bucuria lui s-a spulberat. 
Cu toate acestea, rămâne neclintit în credinţă şi onoare" 486 . 

36: Iar ea i-a zis: „Tată, ţi-ai deschis tu gura către Domnul?: Fă cu mine după 
cuvântul care ţi-a ieşit din gură, de dragul căruia te-a răzbunat Domnul împotriva 
vrăjmaşilor tăi dintre fiii lui Amon!" 

„Deşi tatăl nu-i explică anume despre ce e vorba, copila pricepe şi-şi asumă jertfa" 487 . 

37: Şi a mai zis ea către tatăl său: „Tată, fă pentru mine lucrul acesta: Lasă-mă 
două luni, să mă duc pe munţi în sus şi-n jos şi să- mi plâng fecioria, eu şi însoţitoarele 
mele!" 

38: Iar el i-a zis: „Du-te!" Şi a lăsat-o liberă timp de două luni, iar ea s-a dus, 
împreună cu însoţitoarele ei, şi şi-a plâns fecioria în munţi. 

39: Şi dacă acele două luni s-au sfârşit, ea s-a întors la tatăl ei, iar el a plinit asupra 
ei făgăduinţa pe care o făcuse. Şi ea n-a cunoscut bărbat. 

„Aici arta naratorului e desăvârşită: deşi e vorba de un holocaust (înjunghierea victimei 
şi arderea ei totală, până la cenuşă), autorul evită ispita unui tablou dramatic, răscolitor, terifiant 
(ca acela al Ifigeniei din opera lui Euripide), şi expediază totul în câteva cuvinte seci şi 
concludente, apelând la imaginaţia şi participarea lăuntrică a cititorului" 488 . 

„După Sfânta Scriptură, jertfele omeneşti sunt interzise [...]. Jertfa judecătorului Iefta 
este un caz izolat şi neconform cu Legea divină" 489 . „Legământul lui Iefta se termină într-o 
manieră tragică: el făgăduieşte să sacrifice pe oricine se va ivi la intrarea casei sale; fiica sa a 
fost cea care i-a venit în faţă şi el şi-a îndeplinit legământul" 490 . „Theodoret (al Cirului) 
(Quaestiones in Iudices 20), întrebându-se asupra motivelor pentru care Dumnezeu a îngăduit 
jertfa fiicei lui Ieftae, găseşte ca unic răspuns pilda cu scop pedagogic: oamenii sunt îndemnaţi 
în felul acesta să fie cumpătaţi în promisiunile pe care le fac" 491 . Introducem aici o opinie 
personală, greu de susţinut, dar neputându-ne împăca cu aducerea unei jertfe umane de către 
Ieftae. Fiica sa va fi făcut legământ de feciorie pe viaţă (şi ea n-a cunoscut bărbat; să-mi plâng 
fecioria), fapt care, în gândirea evreilor de atunci, echivala cu moartea. Mai jos, se arată că 
fetele din Israel o plângeau anual pe fiica lui Ieftae. Chiar dacă această comemorare s-a dovedit 
trecătoare, tolerarea ei în epocă şi menţionarea în Scriptură fără vreo notă critică par a susţine 

varianta fecioriei pe viaţă în locul celei a holocaustului. Altfel, aducerea de jertfe umane 
stârnind oroarea Israeliţilor, chiar şi într-o epocă confuză, cum a fost aceea a judecătorilor, 
credem că reacţia ar fi fost una de condamnare a lui Ieftae şi de oprire a oricărei comemorări a 
faptei sale. De aceea opinăm, cu toate că textul Scripturii pare a ne contrazice categoric, că 
arderea fiicei lui Ieftae a fost una simbolică, în sensul arătat. Astfel că vom putea zice şi noi, 
fără reţinerea ce ne-ar produce-o un omor, chiar unul sacrificial: „Ca pe o mieluşea a adus 
Ieftae la altar pentru a fi jertfită Domnului pe fiica sa, care nu cunoscuse bărbat. Iar ea, care se 
asemăna Ţie, Prea Fericite, cu glas mare striga: Pentru Tine, Mire, mă păstrez curată" 492 . 

40: Şi s-a făcut un obicei în Israel: fiicele lui Israel se adunau în fiecare an s-o 
plângă pe fiica lui Ieftae: patru zile pe an. 

„Acest obicei e menţionat numai aici în Vechiul Testament, şi e probabil că n-a avut 
viaţă lungă. Dincolo şi deasupra lui, însă, acest crâmpei de istorie deschide perspectiva unei 
ample analize teologice: Dumnezeu acceptă provocarea omului, acceptând în acelaşi timp şi 
soluţia. Dilematic: salvează o fiinţă umană sacrificându-Şi poporul, sau îşi salvează poporul 
sacrificând o fiinţă umană?... Mult mai târziu, arhiereul Caiafa, inspirat de Dumnezeu, va 
enunţa principiul că de folos ne este să moară un om (adică Iisus) pentru popor, iar nu tot 
neamul să piară (Ioan 11, 50)" 493 . 

Revenim la problema jertfei fiicei lui Ieftae, prezentând ambele opinii în circulaţie: 
„Atât la Sfinţii Părinţi cât şi la exegeţii biblici mai noi se discută chestiunea jertfirii fiicei lui 
Ieftae. Se întreabă: oare Ieftae şi-a jertfit fiica în mod sângeros, prin ardere, sau a destinat-o spre 
a servi în templul Domnului 494 şi astfel să păzească fecioria perpetuă? Jertfirea reală sângeroasă 
o susţin dintre cei vechi Iosif Flaviu {Antichităţi, V, 7, 10), Talmudul, Origen, Sfântul Efrem 
(Şirul), Sfântul Ioan (Gură de Aur), Sfântul Ambrozie (al Milanului), Fericitul Ieronim şi 
Fericitul Augustin, Toma de Aquino şi alţii, iar dintre cei noi: Vigoroux, Hummelauer, Zapletal, 
Lagrange, Hetzenauer şi alţii. Jertfirea în sens impropriu o susţin iudeul R. I. Kimchi (sec. XII), 
Nicolau Lyranul (sec. XIV), Ubaldi, Cornelly, van Hoonecker, Szchokke şi alţii. Cu toate că 
autorii sunt de părere că Ieftae, înaintea războiului cu amoniţii, a făcut juruinţă de jertfă în sens 
propriu, contând chiar şi pe eventualitatea unei jertfe omeneşti 495 [...], totuşi, cei de părere 
opusă 496 insistă asupra laudelor ce i se aduc lui Ieftae (I Regi 12, 11; Evrei 11, 32), care ar fi 
incompatibile dacă Ieftae ar fi săvârşit o (astfel de) nelegiuire. Preoţimea n-ar fi tolerat 
comemorarea anuală de 4 zile a victimei, dacă ar fi vorba de jertfă omenească atât de potrivnică 
Legii Domnului şi străină de practica religioasă, fecioria perpetuă, în concepţia poporului 
biblic, echivalează cu o adevărată jertfă, căci Vechiul testament, în general, nu apreciază 
fecioria aşa cum o apreciază Noul testament. Chiar cuvintele: iar ea n-a ştiut de bărbat arată că 
e vorba de jertfa improprie, jertfa de feciorie. Apoi, înainte de jertfire, fiica îi cere tatălui voie 
ca: să se ducă şi să rătăcească prin munţi şi să-şi plângă fecioria cu prietenele ei. Ieftae se 
învoieşte şi ea rătăceşte prin munţi timp de două luni. Insă majoritatea autorilor văd în cazul de 
faţă o jertfa adevărată, mai ales după ce textul constată lămurit: el (Ieftae) a îndeplinit cu ea 
juruinţă cu care se jurase. Aşa se explică şi surprinderea dureroasă când vede ieşind din casă în 
întâmpinarea lui pe unica fiică şi unica odraslă din familie 497 . Fireşte că faptele săvârşite chiar şi 
de bărbaţi în funcţii de trimişi ai lui Dumnezeu, sau ridicaţi de Dumnezeu, îi angajează în sens 
moral pe ei personal şi nu Legea, pe care pot să o observe sau să o calce. în cazul dat, Ieftae 
face o juruinţă pripită în materie nepotrivită pentru juruinţă, pe care el ţine de datoria sa să o 



492 Metodiu de Olimp, Banchetul sau despre castitate, XI 

493 BBVA, p. 289 

494 Templul încă nu exista, dar aceasta nu împiedică închinarea cuiva lui Dumnezeu. 

495 Şi noi socotim că abia în ultimă instanţă s-a gândit Ieftae la o jertfă omenească, neexcluzând-o, totuşi. 

496 între care, păstrând proporţiile, ne numărăm. 

497 Insă, în logica vechilor evrei, dar chiar şi a oamenilor de azi, aceeaşi durere însoţeşte şi gândul că cineva 

îndeplinească (greşit!), pentru cuvântul dat [...]. De altfel, Ieftae, ţinând seamă de originea 498 , 
educaţia 499 şi tinereţile lui 500 , a fost un bărbat de la care te poţi aştepta la fapte lipsite de 
sentimentul gingăşiei şi al sensibilităţii morale 501 . El era feciorul unei femei desfrânate 502 , era 
nelegitim în familie, de unde fusese izgonit de fraţi 503 . El, izgonit fiind, se aşează în ţinutul Tob 
şi se aşază lângă Ieftae oameni /ară căpătâi, care ieşeau cu el (după jaf) 504 . După asemenea 
antecedente 505 , el este ales de bătrâni şi angajat drept căpitan al oştii împotriva lui Amon, 
pogorându-se peste el Duhul Domnului, când porneşte la război. Fireşte că Duhul Domnului, 
care îl ajută să biruiască în război, nu inspiră şi nu-i aprobă toate faptele,pe care le săvârşeşte în 
alte împrejurări" 506 . Reamintim, după toate acestea, că Sfântul Apostol Pavel îl include pe 
Ieftae între eroii credinţei, împlinitori ai dreptăţii (Evrei 11, 32-38). 

Oricum, istoria aceasta ne lasă cu o anume amărăciune, astfel că o vom muta în plan 
mistic: „Ieftae închipuieşte persoana Domnului. Iar fata lui, trupul preacurat al Aceluia. Căci 
precum Ieftae era născut dintr-o desfrânată şi a fost alungat dintre ai lui, iar ieşind a luptat şi a 
biruit pe duşmani, făgăduind lui Dumnezeu să aducă drept jertfa pe primul din familia sa, care -l 
va întâmpina la întoarcere, la fel şi Domnul, născându-Se după trup din firea noastră cea 
desfrânată, în chip nepăcătos, prin aceea că S-a făcut semănătorul propriului Său trup, alungat 
fiind de cei ce socoteau a fi Iudei şi biruind în războiul cel pentru noi, a adus trupul Său propriu 
lui Dumnezeu şi Tatăl lui. Fiindcă Ieftae se tălmăceşte deschizătura lui Dumnezeu" 50 ' '. 



CAPITOLUL 12 - înfrângerea Efraimiţilor; moartea lui Ieftae; trei judecători 
mărunţi. 

1: Dar bărbaţii lui Efraim s-au adunat şi au venit la Ţefon şi i-au zis lui Ieftae: „De 
ce te-ai dus tu să te lupţi cu fiii lui Amon fără să ne fi chemat şi pe noi să mergem cu tine?: 
Cu foc îţi vom arde casa, grămadă peste tine!". 

Ţefon (= nord): cetate pe valea Iordanului, în teritoriul lui Gad, la nord de Sucot, 
menţionat şi în Numeri 26, 15. Efraimiţii aduc lui Ieftae acelaşi reproş ca, odinioară, lui 
Ghedeon (8, 1), dar acum recurg şi la ameninţări. 

2: Iar Ieftae le-a zis: „Eu eram războinic, eu şi poporul meu, iar fiii lui Amon mă 
umileau de moarte; atunci v-am strigat, dar voi nu m-aţi scăpat din mâinile lor. 

3: Atunci, văzând eu că voi nu- mi sunteţi de nici un ajutor, mi-am pus sufletul în 
mână şi mi-am croit drum până la fiii lui Amon, iar Domnul mi i-a dat în mână. De ce 
oare v-aţi ridicat voi astăzi împotriva mea,să vă războiţi cu mine?" 

4: Şi i-a adunat Ieftae pe toţi bărbaţii galaadiţi ca să se bată cu Efraim; şi i-au 
bătut bărbaţii Galaadului pe Efraiiniţi, fiindcă aceştia le ziseseră: „Voi sunteţi nişte fugari 
din Efraim: Galaadul se află între Efraim şi Mânase...". 



498 Iosif Flaviu afirmă că se trăgea dintr-un vechi neam nobil. 

499 Cuvântul transmis amoniţilor prin soli îl arată pe Ieftae un om educat 

500 Scriptura nu lasă de înţeles nimic infamant referitor la tinereţea lui Ieftae. 

501 în nici un caz nu ne-a părut Ieftae a fi insensibil. 

502 Socotim că termenul trebuie luat în sensul că acea femeie nu era soţie legitimă a tatălui lui Ieftae 

503 Acest amănunt nu-1 pune într-o lumină negativă pe Ieftae ci, mai degrabă, pe fraţii săi. 

504 Incursiunile de jaf sunt o presupunere, Scriptura nefiind explicită în acest sens; după Iosif Flaviu, Ieftae şi-ar 
fi alcătuit o oaste proprie, pe care o întreţinea; de asemenea, greu de crezut ca însoţitorii lui Ieftae să fi fost de o 
calitate îndoielnică, ei fiind, probabil, îndepărtaţi de ai lor, ca şi Ieftae, din felurite pricini, asupra cărora nu ne 
putem pronunţa. 

505 Nu ne e clar cefei de antecedente. 

506 Studiul Vechiului Testament, pp. 173-175 

507 Sf. Maxim Mărturisitorul, Nedumeriri, întrebări şi răspunsuri, 46 

Dacă autorul biblic n-a zis-o până acum, se arată că, în trecut, Efraimiţii au refuzat 
ajutorul solicitat de Ieftae, ei părând doritori să participe la bătălii abia după ce acestea s-au 
încheiat cu biruinţă. Spre deosebire de Ghedeon, însă, Ieftae nu va lăsa nesancţionată insolenţa 
lor. 

5: Şi Galaadiţii au pus mâna pe vadul Iordanului înaintea Efraimiţilor. Iar fugarii 
dintre Efraimiţi le ziceau: „Lăsaţi-ne să trecem!" Iar oamenii Galaadului ziceau: „Eşti 
cumva Efraimit?" Iar acela zicea: „Nu!" 

6: Atunci ei îi ziceau: „Zi: Şibbolet!" Dar acela nu putea să-1 rostească întocmai, 
iar ei îl luau şi-1 ucideau acolo, la vadul Iordanului. La acea vreme au căzut din Efraim 
patruzeci şi două de mii. 

„Textul Masoretic: Acela zicea: Şibbolet (se vede că Efraimiţii, asemenea grecilor, nu-1 
puteau pronunţa pe S). Şibbolet înseamnă spic ,,sm . Indiciu care ar duce la concluzia că 
Efraimiţii au primit o puternică infuzie de sânge străin, de vreme ce pentru Israeliţi nu 
constituia o problemă pronunţia lui Ş. Dată fiind amplasarea centrală a tribului Efraim, aceştia 
se vor fi corcit cu băştinaşii canaaniţi. Acestea, însă, sunt simple ipoteze, de vreme ce nu 
cunoaştem în amănunt deplasările umanedin acea perioadă. 

„Dar cei din seminţia lui Efraim l-au ameninţat cu războiul fiindcă nu i-a luat ca părtaşi 
la expediţia împotriva ammaniţilor 509 , ci şi-a păstrat doar pentru el prada şi faima faptelor 
eroice. Iephtes le-a răspuns că nu le era străin faptul că rudele lor de sânge erau pândite de 
război şi n-au venit când au fost chemaţi în ajutor, deşi s-ar fi cuvenit să sosească degrabă, fără 
să fie rugaţi, la aflarea ştirii. Apoi le-a cerut să cumpănească la nedreptatea faptei lor, fiindcă îşi 
atacau propriile rude, ei, care nu îndrăzniseră să lupte cu vrăjmaşii. I-a mai ameninţat că îi va 
pedepsi pe efraimiţi cu asprime, prin voinţa Domnului, dacă nu vor dovedi înţelepciune. Fiindcă 
ei nu s-au lăsat înduplecaţi prin vorbe, ci şi-au strâns trupele ca să-1 întâmpine, el şi-a chemat 
oastea din Galaad şi le-a pricinuit o grea înfrângere. După aceea i-a urmărit pe fugari şi, 
ocupând vadurile Iordanului, a ucis patruzeci şi două de mii dintre ei" 510 . 

7: Ieftae i-a fost judecător lui Israel vreme de şase ani. Şi a murit Ieftae Galaaditul 
şi a fost îngropat în Galaad, cetatea sa. 

Din nou, nu credem că s-a recurs la o rotunjire a numărului anilor lui Ieftae ca judecător, 
poate şi din pricina scurtimii acesteia. 

8: După el, cel care 1-a cârmuit pe Israel ca judecător a fost Ibţan din Betleem. 

9: Acestuia i s-au născut treizeci de băieţi şi treizeci de fete; pe acestea le-a dat la 
casele lor, iar pentru băieţi a adus din afară treizeci de fete. El i-a fost judecător lui Israel 
vreme de şapte ani. 

10: Şi a murit Ibţan şi a fost îngropat în Betleem. 

Ibţan (= strălucitor) a fost al nouălea judecător. Era originar din şi a fost îngropat în 
Betleem (= casa pâinii), oraş din teritoriul lui Zabulon, deşi Iosif Flaviu (Antichităţi V, 271) îl 
mută în Iuda. 

1 1 : Iar după el a fost în Israel judecător Elon din Zabulon, vreme de zece ani. 

12: Şi a murit Elon Zabuloneanul şi a fost îngropat în Aialon, în ţinutul lui 
Zabulon. 

Elon (=stejar) a fost al zecelea judecător, îngropat va Aialon (= ţinutul cerbilor). 

13: După el a fost în Israel judecător Abdon, fiul lui Hilel Piratonitul. 

14: Acesta a avut patruzeci de fii şi treizeci de nepoţi, care călăreau pe şaptezeci de 
cai tineri. I-a fost judecător lui Israel vreme de opt ani. 

15: Şi a murit Abdon, fiul lui Hilel Piratonitul, şi a fost îngropat în Piraton, în 
ţinutul lui Efraim, pe muntele lui Amalec. 



508 BBVA, p. 289 

509 Amoniţilor. 

510 Iosif Flaviu, Antichităţi iudaice, V, 7, 11 

Abdon (= supus), fiul lui Hilel (= strălucitor), a fost al unsprezecelea judecător. El a fost 
îngropat în Piraton (= princiar; vârf), cetate din muntele Amaleciţilor, în Efraim. Caii tineri 
amintiţi aici (ca şi aceia de la 10, 4) erau, mai degrabă, măgăruşi, câtă vreme evreii încă nu se 
foloseau de cai. Oricum, călărirea măgăruşilor arăta o demnitate înată în vechiul Orient. 

Cu acest grup de judecători (Ieftae, Ibţan, Elon şi Abdon) se încheie cea de a şasea 
izbăvire a poporului de sub stăpânirile celor de alt neam. 



CAPITOLUL 13 - Naşterea lui Samson. 

„De aici începe povestirea vieţii lui Samson care diferă de relatările despre ceilalţi. El 
apare ca un erou local, tare ca un uriaş, blând ca un copil, cu toate slăbiciunile unui bărbat, ca 
protagonistul dintr-un basm popular. Cu toate aspectele profane, Samson (ca şi Ieremia, cf. 
Ieremia 1, 5, sau Isaia, cf. Isaia 49, 1) este consacrat Domnului încă din pântecele mamei sale. 
De aici provine harul Iu de judecător" 511 . 

1: Fiii lui Israel au făcut iarăşi răul în faţa domnului, iar Domnul i-a dat în mâna 
Filistenilor vreme de patruzeci de ani. 

Cea de a şaptea apostazie şi asuprire străină. 

2: Era pe atunci un om din Ţora, din seminţia lui Dan, al cărui nume era Manoe; 
femeia lui era stearpă şi nu năştea. 

3: Dar îngerul Domnului i s-a arătat femeii şi i-a zis: „Iată, tu eşti stearpă şi n-ai 
născut, dar vei zămisli şi vei naşte fiu. 

4: Şi acum, să fii cu mare grijă: să nu bei vin sau băutură tare şi să nu mănânci 
nimic din ce este necurat 

5: Că, iată, vei zămisli şi vei naşte fiu: brici de capul său nu se va atinge, căci 
nazireu Ii va fi pruncul, încă din pântece, lui Dumnezeu, şi el va începe să-1 mântuiască pe 
Israel din mâna Filistenilor". 

6: Femeia s-a dus şi i-a spus bărbatului ei, zicând: „Un om al lui Dumnezeu a venit 
la mine - iar înfăţişarea lui era ca aceea a unui înger al lui Dumnezeu -, şi l-am întrebat de 
unde este, dar numele său nu mi 1-a spus. 

7: Şi mi-a zis: Iată, vei zămisli şi vei naşte fiu; şi acum, să nu bei vin sau băutură 
tare şi să nu mănânci nimic din ceea ce este necurat, căci nazireu îi va fi pruncul, încă din 
pântece, lui Dumnezeu, până în ziua morţii sale". 

Manoe (= odihnă) era originar din Ţora (= viespe), cetate din câmpia lui Iuda, şi 
aparţinea seminţiei lui Dan. 

Nazireu provine de la nazar (= a lega): „Persoană care se închină lui Dumnezeu pe o 
perioadă anume, rămânând în stare de puritate pe durata legământului său. Legământul de 
nazireat, accesibil bărbaţilor ca şi femeilor, se face din proprie voinţă, durata minimă fiind de 
treizeci de zile. In acest răstimp, nazireul nu are voie să bea vin sau orice altă băutură pe bază 
de alcool, să tragă vreun profit din vreun produs al viţei de vie, să-şi taie părul sau să se apropie 
de vreun cadavru. Ultima interdicţie se aplică chiar (şi faţă de) defuncţii din propria familie. 
Dacă, dintr-un motiv oarecare, nazireul se pângăreşte totuşi în contact cu un cadavru, Biblia 
prescrie purificarea sa: să-şi radă capul, să aştepte şapte zile, iar în a opta să aducă două 
turturele sau doi porumbei preotului ca jertfa de ispăşire pentru păcatul de necurăţenie. 
Legământul trebuie apoi refăcut. O dată legământul împlinit, nazireul trebuie să jertfească la 
Templu o oaie şi un berbec, să-şi radă capul şi să-şi ardă părul pe altar, după care poate să bea şi 
să se întoarcă la viaţa normală (Numeri 6, 1-21). Legământul nazireatului este adesea pronunţat 



IIR, p. 208 - nazireatul celor doi profeţi amintiţi (Isaia şi Ieremia) e unul prezumtiv, nefiind expus explicit. 

în semn de recunoştinţă, de exemplu, pentru restabilirea sănătăţii sau pentru naşterea unui copil, 
sau pur şi simplu ca un act de purificare spirituală. Rabinii descurajau legământul de nazireat, 
ca şi orice alte practici de asceză; potrivit lor, legile nazireatului se aplicau doar în Ereţ Israel şi, 
chiar şi acolo, doar în vremea când preoţii oficiau la Templu. Cu toate acestea, s-au consemnat 
unele cazuri şi în diaspora. Legământul de nazireat se aplică de obicei pentru o perioadă de 
timp limitată. Biblia relatează totuşi două cazuri de nazireat pe viaţă: Samson şi Samuel (I Regi 
1, 11). Statutul de nazireu pe viaţă era diferit în sensul că interdicţia oricărui contact cu un 
cadavru nu mai era valabilă" 512 . „Nazireul era în Israel bărbatul (foarte rar femeia) care I se 
dedica în mod special lui Dumnezeu - pe viaţă sau pe termen limitat -, făgăduind să nu-şi taie 
părul, să nu bea vin sau băuturi tari şi să nu se atingă de cadavre. Nazireatul implica, pe toată 
durata lui, şi o anume sfinţenie. Regulile nazireatului au fost instituite prin legea lui Moise 
(Numeri 6, 1-21). Nazireul era, aşadar, un harismatic, înzestrat cu daruri dumnezeieşti şi avea 
de îndeplinit o misiune sacră: profet, în cazul lui Samuel; apostol, în cazul lui Pavel; războinic, 
în cazul lui Samson; acesta din urmă a fost rânduit astfel chiar de Dumnezeu, aşa cum arată 
textul de faţă" 513 . „Consacrarea pruncului (din momentul conceperii sale până la sfârşitul vieţii) 
este urmarea unei porunci divine exprese, nu a făgăduinţei omeneşti. El devine astfel nazireu 
[...], adică este pus deoparte ca ales al lui Dumnezeu. Samson este din acest punct de vedere un 
personaj aparte în (Vechiul Testament) [...]. Nazireul se abţine de la vin şi de la orice băutură 
ameţitoare, inclusiv de la consumarea stafidelor (care provin tot de la viţa de vie); el nu-şi taie 
părul din momentul consacrării, întrucât părul este considerat adăpost al duhurilor şi puterilor 
magice; nu are voie să se apropie de nici un cadavru, nici chiar alunei rude apropiate. La 
încheierea legământului, nazireul îşi taie părul şi-1 arde pe altar" 514 . 

8: Iar Manoe I s-a rugat Domnului, zicând: „O, Doamne, omul acela al lui 
Dumnezeu, pe care Tu l-ai trimis la noi, să vină din nou şi să ne înveţe ce anume să-i facem 
pruncului care se va naşte". 

9: Şi a auzit Dumnezeu glasul lui Manoe: îngerul lui Dumnezeu a venit din nou la 
femeie, la vremea când ea se afla la câmp şi bărbatul ei nu era cu dânsa. 

10: Şi femeia a alergat în grabă şi i-a spus bărbatului ei: „Iată, mi s-a arătat omul 
care a venit la mine în ziua aceea!" 

11: Iar Manoe s-a sculat şi a mers după femeia sa; şi a venit la bărbatul acela şi i-a 
zis: „Tu eşti omul care i-a vorbit femeii mele?" Iar îngerul a zis: „Eu sunt". 

12: Şi a zis Manoe: „Acum, dacă vorba ta se va plini, ce trebuie făcut cu copilul, şi 
de ce să se ferească?" 

13: Iar îngerul Domnului a zis către Manoe: „De tot ce i-am spus femeii, de acelea 
să se ferească: 

14: Să nu mănânce nimic din ceea ce iese din viţa de vie; să nu bea vin sau băutură 
tare; să nu mănânce nimic din ceea ce este necurat; să păzească tot ceea ce i-am poruncit 
ei". 

„Desigur, restricţiile impuse femeii (v 4) erau numai pentru durata sarcinii; ale 
copilului, însă, pe viaţă (cu toate că acesta nu le va respecta!)" 515 . 

Locul poate fi luat şi ca un argument în favoarea postului, chiar dacă legământul 
nazireatului implica alte rânduieli decât cele pe care le socotim noi drept post (referindu-ne aici 
la aspectul material al postului): „Cine a făcut pe Samson viteaz mare şi nebiruit? Oare nu 
postul, prin care a şi fost zămislit în pântecele maicii sale? Postul 1-a născut, postul 1-a alăptat, 
postul 1-a făcut bărbat, postul poruncit mamei lui de înger" 516 . 



DEI, p. 561 

BBVA, p. 290 

SEP 2, p. 183 

BBVA, p. 290 

Sf. Vasile cel Mare, Omilii şi cuvântări, I, 6 

15: Şi a zis Manoe către îngerul Domnului: „Nu-ţi vom da drumul să pleci până 
când vom găti un ied". 

16: Dar îngerul Domnului a zis către Manoe: „Dacă nu mă laşi să plec, nu voi 
mânca din pâinea ta; iar dacă vei vrea să faci o ardere-de-tot, pe aceea Domnului să I-o 
aduci"; fiindcă Manoe nu-şi da seama că acela este îngerul Domnului. 

17: Şi a zis Manoe către îngerul Domnului: „Care-ţi este numele? - Pentru ca, 
după ce cuvântul tău se va plini, să te preamărim". 

18: Dar îngerul Domnului i-a zis: „De ce-ntrebi tu de numele meu? Că e minunat!" 

Răspunsul îngerului e „identic cu acela pe care îngerul Domnului i-1 dăduse lui Iacob la 
aceeaşi întrebare (Facerea 32, 29)" 517 . 

19: Atunci Manoe a luat un ied şi jertfa de carne şi I le-a adus Domnului pe o 
stâncă. Iar acela a făcut un lucru minunat sub ochii lui Manoe şi ai femeii sale: 

20: Când flacăra s-a ridicat de pe jertfelnic spre cer, în flacără s-a înălţat şi îngerul 
Domnului; iar Manoe şi femeia sa, văzând aceasta, au căzut cu faţa la pământ. 

21: Iar îngerul Domnului nu li s-a mai arătat lui Manoe şi femeii sale. Atunci 
Manoe a ştiut că acela fusese îngerul Domnului. 

22: Şi a zis Manoe către femeia sa: „Negreşit vom muri, de vreme ce L-am văzut pe 
Dumnezeu...". 

Manoe a văzut înger, iar nu pe Dumnezeu, dar în îngeri se răsfrânge lumina Aceluia, 
astfel că putem spune că Manoe şi femeia sa s-au învrednicit de o anume vedere a lui 
Dumnezeu: „Deci precum există o frumuseţe inteligibilă a lui Dumnezeu, dar nu e văzută în 
ipostas, înţelege că există şi un chip inteligibil al Lui, măreţ, atotsfânt, preaslăvit, pricinuind 
uimire sufletului, umplând şi luminând cu totul mintea, covârşind-o cu marea şi mult felurita 
Lui strălucire şi aducând în ea înţelegerea lui Dumnezeu. De acesta întipărindu-se şi Manoe, a 
strigat: Suntem pierduţi, femeie! Am văzut pe Dumnezeu. Căci tot cel ce se întipăreşte de chipul 
acela, mărturiseşte că aceasta este o dovadă a întipăririi lui Dumnezeu'* 18 . 

23: Iar femeia i-a zis: „Dacă Dumnezeu ar fi vrut să ne omoare, n-ar fi primit din 
mâna noastră ardere-de-tot şi jertfă de carne şi nu ne-ar fi arătat toate aceste lucruri, şi 
nici nu ar fi făcut cu noi ceea ce până acum nu s-a mai auzit". 

24: Şi femeia a născut un fiu şi i-a pus numele Samson. Şi pruncul a crescut, iar 
Dumnezeu 1-a binecuvântat". 

„Samson (în ebraică) înseamnă Soare (sau Solarul, cel-ce-vine-din Soare) şi era un 
nume obişnuit la populaţia canaaneană" 519 . Samson a fost cel de-al doisprezecelea judecător, 
dar, cum vom vedea, aparte de ceilalţi, luând lupta împotriva asupritorilor pe cont propriu; 
astfel, nu-1 vom afla pe Samson conducând o armată. Dacă va fi fâcut-o oarecând, Scriptura 
păstrează tăcerea, reţinând doar acţiunile sale solitare. Desigur, şi nazireatul său neobişnuit îl 
evidenţiază. 

25: Şi Duhul Domnului a început a Se avânta împreună cu el în tabăra lui Dan, 
între Ţora şi Eştaol. 

A Se avânta traduce grecescul synekporevome: „Sensul exact al verbului 
synekporevome (folosit numai aici în Vechiul Testament) este: a înainta (a avansa) împreună 
cu. Aşadar, impulsul nu venea de la Samson, cu efect asupra Duhului, ci invers. Textul 
Masoretic: Şi Duhul Domnului a început să-l stârnească (să-1 agite, să-1 răscolească)" 520 . 
Eştaol (= dorinţă): cetate în câmpia lui Iuda, la 21 km nord-vest de Ierusalim. Ca şi în cazul 
altor judecători, e subliniată asistenţa Duhului. 



517 BBVA,p. 291 

518 Calist Patriarhul, Capete despre rugăciune, 52 

519 BBVA,p. 291 

520 BBVA,p. 291 

CAPITOLUL 14 - Faptele lui Samson. 

1: Samson s-a coborât la Timna; iar în Timna a văzut o femeie dintre fiicele 
Filistenilor şi i-a plăcut. 

„Timna: orăşel în ţinutul lui Dan, la hotarul cu ţinutul lui Iuda, cucerit de Filisteni. Era 
situat, cumva, în ţara de jos, ceea ce explică termenii s-a coborât, s-a suit (ca în relaţia Ierihon - 
Ierusalim)" 521 . Timna înseamnă porţiune atribuită. 

2: Şi s-a suit şi le-a spus tatălui său şi mamei sale, zicând: „Am văzut în Timna o 
femeie dintre fiicele Filistenilor; aşadar, luaţi-mi-o de femeie!" 

3: Dar tatăl său, ca şi mama sa, i-a zis: „Oare printre fiicele fraţilor tăi şi-n tot 
poporul meu nu-i nici o femeie? De ce să te duci tu şi să-ţi iei femeie dintre Filisteni, de la 
cei ce sunt netăiaţi-împrejur?" Iar Samson a zis către tatăl său: „Pe aceasta să mi-o iei, 
fiindcă ochii mei pe ea au plăcut-o!" 

4: Dar tatăl său şi mama sa nu ştiau că de la Domnul este aceasta, că adică el caută 
să se răzbune pe Filisteni - fiindcă la acea vreme Israel se afla sub stăpânirea Filistenilor. 

„Cererea lui Samson, aparent capricioasă, făcea parte din planul lui Dumnezeu" 522 . De 
aici va începe războiul său (purtat de unul singur!) împotriva Filistenilor. 

5: Aşadar, Samson, împreună cu tatăl său şi cu mama sa, s-a dus la Timna. Şi dacă 
a ajuns el la viile Timnei , acolo i-a ieşit înainte un leu tânăr răcnind la el. 

6: Atunci Duhul Domnului S-a repezit asupră-i, iar el a sfâşiat leul ca pe un ied, 
fără să aibă nimic în mâini. Dar tatălui şi mamei sale nu le-a spus ce făcuse. 

Leul are un simbolism ambivalent: „Puternic, suveran, simbol solar şi luminos până la 
extrem, leul, regele animalelor, are calităţile şi defectele inerente rangului său. Dacă el 
reprezintă încarnarea însăşi a Puterii şi a înţelepciunii, a Dreptăţii, în schimb, orgoliul său 
nemăsurat şi siguranţa de sine fac din el simbolul [...] Stăpânului, al Suveranului, orbit de 
propria sa putere, de propria sa lumină şi care ajunge tiran, crezându-se, de fapt, ocrotitor. El 
poate fi aşadar pe cât de ocrotitor, pe atât de insuportabil: între aceşti doi poli oscilează 
numeroasele lui înţelesuri simbolice" 523 . In Cartea Judecătorilor, însă, leul care se repede la 
Samson, căutând să oprească din drum pe cel pornit să elibereze pe Israel (Mintea văzătoare de 
Dumnezeu), nu poate reprezenta decât puterile vrăjmaşe şi pe aducătorul morţii. Astfel, 
biruitorul Samson se face prefigurare a Mântuitorului Hristos: „Nazireul Samson era o 
preînchipuire a vitejiei Tale. El a rupt în bucăţi leul, asemănarea morţii. Tu însă ai rupt în bucăţi 
moartea şi ai făcut ca din amărăciunea ei să se ivească pentru oameni viaţa cea dulce" 524 . 

7: Apoi s-a coborât şi i-a vorbit femeii, iar ea a plăcut în ochii lui Samson. 

8: Şi după câtăva vreme s-a întors ca s-o ia. Şi s-a abătut să vadă stârvul leului; şi 
iată că-n gura leului era un roi de albine, şi miere. 

„Un roi de albine sălbatice îşi făcuse buduroi din hârca leului care, între timp, devenise 
schelet" 525 . „Ca hrană unică, mierea îşi extinde înţelesul simbolic la cel de cunoaştere, de 
ştiinţă, de înţelepciune, iar înfruptarea din ea este rezervată fiinţelor de excepţie, şi în lumea 
noastră şi în cealaltă" 526 . Mierea a fost apropiată de învăţătura dumnezeiască. Astfel, în Hristos, 
acolo unde domnea moartea, se revarsă acum dulceaţa Evangheliei. 

9: Şi a luat-o în mâinile sale şi mergea mâncând. Şi a venit la tatăl său şi la mama 
sa şi le-a dat, iar ei au mâncat; dar nu le-a spus că din gura leului luase mierea. 



521 BBVA,p. 291 
522 BBVA,p. 291 
523 DSII,p. 211 

524 Sf. Efrem Şirul, Imnele Naşterii, XIII, 4 



525 BBVA, p. 291 
526 DSII,p. 301 

Urcuşul duhovnicesc nu e lipsit de paradoxuri (iar cel ce se încrede doar în puterile sale 
va fi întors din calea suitoare!): „Deşi leul mort era necurat, amărăciunea sa a dat dulceaţă. In 
leul amar era miere bună. In azima cea dulce e venin aducător de moarte." 527 . 

10: Şi s-a coborât tatăl său la femeie, iar Samson a făcut acolo un ospăţ de şapte 
zile, căci aşa făceau tinerii. 

11: Şi a fost că atunci când l-au văzut cei de acolo, au ales treizeci de nuntaşi; şi 
aceştia erau împreună cu el. 

12: Iar Samson le-a zis: „Am să vă spun o ghicitoare; şi dacă-n aceste şapte zile ale 
ospăţului mi-o veţi descoperi şi mi-o veţi dezlega, vă voi da treizeci de trâmbe de pânză şi 
treizeci de rânduri de haine; 

13: dar dacă nu veţi fi în stare să mi-o descoperiţi, atunci voi îmi veţi da mie 
treizeci de trâmbe de pânză şi treizeci de rânduri de haine". Iar ei au zis: „Spune-ne 
ghicitoarea, s-o auzim!" 

14: Atunci el le-a zis: 

„Din cel ce mănâncă a ieşit mâncare 
şi din cel puternic a ieşit dulceaţă". 

Dar ei, timp de trei zile, n-au putut să-i ghicească ghicitoarea. 

15: Şi a fost că-n cea de a patra zi au zis ei către femeia lui Samson: „Păcăleşte-1 pe 
bărbatul tău ca să-ţi dezlege ghicitoarea; că dacă nu, cu foc te vom arde, pe tine şi casa 
tatălui tău; oare de-aceea ne-aţi chemat, ca să ne sărăciţi?" 

16: Atunci femeia lui Samson a plâns în faţa lui şi i-a zis: „Tu nu faci decât să mă 
urăşti, nu să mă iubeşti, de vreme ce ghicitoarea pe care le-ai pus-o fiilor poporului meu 
nu mi-o spui şi mie...". Iar Samson i-a zis: „Dacă eu n-am spus-o nici tatălui meu şi nici 
mamei mele, cum o să ţi-o spun ţie?" 

17: Şi ea i s-a tot plâns în acele şapte zile cât a durat ospăţul. Şi a fost că-n cea de a 
şaptea zi, de vreme ce ea nu-1 slăbea, i-a spus; iar ea le-a spus-o fiilor poporului său. 

18: Iar în ziua a şaptea, înainte de asfinţitul soarelui, oamenii cetăţii i-auzis: 

„Ce e mai dulce decât mierea 
şi ce e mai puternic decât leul?" 

Iar Samson le-a zis: 

„Dacă nu mi-aţi fi pus juninca să are, 
ghicitoarea nu mi-aţi fi ghicit-o". 

19: Atunci s-a năpustit asupră-i Duhul Domnului; şi s-a coborât el în Ascalon şi 
acolo a bătut treizeci de oameni şi le-a luat hainele, iar rândurile de haine le-a dat celor ce- 
i spuseseră ghicitoarea. Cu mare aprindere s-a mâniat atunci Samson şi s-a suit în casa 
tatălui său. 

Alt paradox al războiului duhovnicesc: dulceaţa amărăşte, iar amărăciunea îndulceşte: 
„Neamurile (păgâne) s-au făcut amare prin mierea lui Samson, care le-a omorât; ele au venit 
iarăşi la viaţă prin Crucea care le-a izbăvit. Binecuvântată să fie dulceaţa Ta!" 528 . Văzându-şi 
dezlegată ghicitoarea, Samson pare a răspunde printr-un proverb, probabil cunoscut celor din 
epocă. 



527 Sf. Efrem Şirul, tone laAzime, XIX, 8-9 

528 Sf. Efrem Şirul, tonele Naşterii, XVIII,26 

20: Cât despre femeia lui Samson, ea s-a măritat cu fratele lui de mână, care-i era 
prieten. 

Prin fratele de mână e tradus grecescul nymfagogos: „înţelesul propriu al cuvântului 
nymfagogos: cel ce, la nuntă, conduce mireasa la mirele ei; deci, un intim şi om de încredere al 
mirelui; în tradiţia populară româneascăi^rate de mână. Termen folosit şi la Facerea 21, 22" 529 . 

Ajunşi aici, să remarcăm că, în cazul multora dintre judecători, se spune că au fost 
mânaţi de Duhul lui Dumnezeu (Ruah Elohim), putând presupune că Duhul nu a rămas străin 
nici acelor judecători despre care nu se spune explicit acest lucru (sunt, însă, şi diferenţe de 
exprimare, de la caz la caz, când se arată cum a conlucrat Duhul cu fiecare judecător în parte; 
sunt, aşa cum le percepem noi, mai multe lucrări ale Duhului, chiar dacă limba noastră rămâne 
săracă în încercarea de a descrie lucrarea Acestuia): „După cum e scris în Judecători, în puterea 
acestui Duh, Gotoniil (Otniel) judeca (3, 10), Ghedeon a fost întărit (6, 34), Ieftae a biruit (11, 
29), Debora, femeia, s-a luptat (4, 4-10). Chiar Samson, atâta vreme cât făcea fapte bune şi nu 
supăra Duhul, a săvârşit fapte supraomeneşti" 530 . 



CAPITOLUL 15 - Samson se răzbună. 

1: Şi a fost că după câtva timp, la vremea secerişului, Samson s-a dus să-şi vadă 
femeia, aducând cu el un ied. Şi a zis: „Vreau să intru la femeia mea, în odaia ei de 
culcare". Dar tatăl ei nu 1-a lăsat să intre. 

2: Şi a zis tatăl ei: „Am crezut că-ntr-adevăr ai urât-o şi i-am dat-o unuia din 
prietenii tăi . Iată, sora ei mai tânără nu e oare mai bună decât ea? Să fie a ta în locul ei". 

3: Iar Samson le-a zis: „Nevinovat voi fi eu de acum în faţa Filistenilor, de vreme ce 
le voi face rău!" 

4: Şi ducându-se Samson, a prins trei sute de vulpi şi le-a legat câte două coadă de 
coadă şi, luând făclii, a legat câte o făclie între două cozi. 

5: Şi, aprinzând făcliile, a dat drumul vulpilor în holdele Filistenilor; şi a ars totul, 
de la grâul de pe arie până la grâul încă nesecerat şi chiar până la vii şi măslini. 

Vulpe traduce ebraicul şual, prin care era înţeles şi şacalul. Aceştia, faţă de vulpi, sunt 
mai uşor de prins în număr mare. Unii traducători au şi optat aici pentru şacal. Totuşi, dată fiind 
tâlcuirea ce va urma, vom prefera traducerea lui şual prin vulpe, dată fiind şi conotaţia de 
vicleană pe care o are vulpea: „Poate nici Samson n-ar fi aprins semănăturile celor de alt neam, 
dacă n-ar fi legat cozile vulpilor, întorcându-le cu capetele de laolaltă. Căci cel ce poate înţelege 
cursa plănuită de gândurile viclene de la răsărirea lor, trecând peste începuturi (căci acestea se 
prefac la intrare că sunt cuvioase, uneltind să ajungă la ţintă), va vădi prin compararea 
sfârşiturilor (cozilor) întreolaltă, ticăloşia gândurilor. Aceasta înseamnă că, legând coadă de 
coadă, pune între ele, ca o făclie, judecata care le dă pe faţă" 531 . 

6: Iar Filistenii au zis: „Cine a făcut asta?...". Şi li s-a spus:"Samson, ginerele 
Timneanului, pentru că acela i-a luat femeia şi a dat-o după un fârtat de-al lui". Iar 
Filistenii s-au dus şi au ars-o cu foc, pe ea şi casa tatălui ei. 

„Conflictul cu filistenii ia proporţii mai grave, implicând pe tatăl femeii sau chiar casa 
tatălui" 532 . 

7: Samson însă le-a zis: „Cu toate că asta aţi făcut voi cu ea, eu tot mă voi răzbuna 
pe voi, şi doar după aceea voi fi liniştit". 



529 BBVA, p. 292 

530 Sf. Chirii al Ierusalimului, Cateheze, XVI,28 

531 Nil Ascetul, Cuvânt ascetic, 39 
532 IIR, p. 209 

8: Şi le-a dat o bătaie straşnică, lovindu-i peste fluiere şi peste coapse. Apoi s-a dus 
de acolo şi a locuit într-o peşteră din stânca Etam. 

Etam (= vizuina fiarelor): stâncă în regiunea muntoasă a lui Iuda. 

Peste fluiere şi peste coapse: SEP 2 are: peste picioare, peste coapse, expresie 
„enigmatică, fiind însă transpunerea literală a textului ebraic (care conţine, poate, o expresie de 
argou ostăşesc)" 533 . 

9: Iar Filistenii s-au suit şi şi-au aşezat tabăra în [ţinutul] lui Iuda şi s-au întins 
până la Lehi. 

10: Iar oamenii din Iuda le-au zis: „De ce-aţi venit împotriva noastră?" Filistenii 
au răspuns: „Am venit să-1 legăm pe Samson şi să-i facem ce ne-a făcut el". 

1 1 : Trei mii de oameni din Iuda s-au dus atunci la gura stâncii Etam şi i-au zis lui 
Samson: „Oare nu ştii că Filistenii sunt stăpâni peste noi? De ce ne-ai făcut tu asta?" Iar 
Samson le-a zis: „Cum mi-au făcut ei mie, aşa le-am făcut eu lor". 

12: Dar ei i-au zis: „Noi am venit să te legăm şi să te dăm în mâinile Filistenilor". 
Iar el le-a zis: „Juraţi-mi că nu vă veţi arunca asupră-mi!" 

13: Iar ei au zis: „Nu, ci doar te vom lega strâns şi te vom da în mâna lor, dar de 
ucis nu te vom ucide". Şi l-au legat cu două funii noi şi l-au dus de la stânca aceea. 

14: Şi dacă a ajuns el la Lehi, Filistenii strigau de bucurie, şi i-au ieşit, alergând, 
înainte. Dar Duhul Domnului S-a repezit asupră-i, iar funiile cu care-i erau legate braţele 
s-au făcut ca nişte câlţi apucaţi de foc: legăturile de pe braţele lui s-au topit. 

15: Şi găsind el o falcă de măgar aruncată prin preajmă, şi-a întins mâna, a apucat- 
o şi a omorât cu ea o mie de bărbaţi. 

16: Şi a zis Samson: 

„Cu o falcă de măgar i-am dat gata, 

cu o falcă de măgar am ucis o mie". 

17: Şi a fost că după ce a încetat să grăiască, a aruncat din mână falca şi a numit 
locul acela Ramat-Lehi 

18: Şi el era foarte însetat. Şi a strigat către Domnul, zicând: „Tu ai binevoit a da 
această mare mântuire prin mâna robului Tău, iar acum eu voi muri de sete şi voi cădea 
în mâna celor netăiaţi-împrejur ?...". 

19: Atunci Dumnezeu a făcut să se ivească o deschizătură în falcă, şi din ea a ieşit 
apă. Iar el a băut şi duhul i-a revenit şi s-a înviorat; de aceea s-a numit el [locul acela] 
Izvorul-celui-ce-se-roagă, până-n ziua de azi. 

Lehi (= falcă), ridicătură de teren din ţara lui Iuda, s-a numit ulterior Ramat-Lehi (= 
colina fălcii). „Atunci Samson a devenit mai încrezut decât se cuvenea în urma faptei sale, pe 
care n-o socotea că se datora ajutorului dat de Dumnezeu, ci şi-o atribuia numai forţei sale, 
fălindu-se că el a doborât o parte din vrăjmaşii săi şi a pus pe fugă cealaltă parte. Chinuit o dată 
de o sete cumplită, a fost nevoit să accepte că puterile omului sunt slabe şi că doar Dumnezeu 
poate să facă totul, rugându-1 să nu-şi reverse mânia pe el din pricina vorbelor pe care le rostise 
şi să nu-1 dea pe mâna duşmanilor, ci să-1 sprijine , ca să scape teafăr din necazul de acum. 
Dumnezeu S-a lăsat înduplecat de ruga lui şi a făcut ca din stâncă să ţâşnească un izvor cu apă 
dulce şi îmbelşugată 534 . Samson a numit acest loc Falca 535 şi el se cheamă aşa până în zilele 
noastre" 536 . 



533 SEP 2, p. 191 

534 De vreme ce apa nu ţâşneşte din falcă, ci din stâncă, e semn că Iosif Flaviu s-a folosit de textul ebraic al 
Scripturii, deşi avea cunoştinţă şi de textul Septuagintei, despre care vorbeşte chiar în lucrarea de faţă. 

535 De fapt, Falca era numele întregii coline, izvorul fiind numit Izvorul celui ce strigă sau Izvorul celui ce se 
roagă, rugăciunea fiind de regulă, la vechii evrei, strigată către Domnul. 

536 Iosif Flaviu, Antichităţi iudaice, V, 8, 9 

Scheletul, desigur, semnifică moartea: „Dintr-un schelet de leu, miere, dintr-un schelet 
de asin, apă, iată puterea lui Dumnezeu de a converti simbolurile morţii în viaţă aievea" 537 . 
Socotim, însă, că apa va fi izvorât din stâncă, nu din hârca asinului (cum ar rezulta din textul 
Septuagintei; chiar dacă absurd, textul Septuagintei este mai preţios din punct de vedere 
teologic, arătând atotputernicia divină). Oricum, „măgarul, ca şi Satana, ca şi Fiara, înseamnă 
sexul, libidoul, elementul instinctiv al omului, o viaţă care se desfăşoară toată pe plan 
pământesc şi senzual" 538 . Ca şi în cazul leului ucis de Samson, acestea sunt preschimbate în apă 
dătătoare de viaţă, după cum acolo din simbolul morţii a răsărit dulceaţa. E o nouă prefigurare a 
lucrării lui Hristos. Toate acestea se fac şi un argument în favoarea cinstirii sfinţilor şi a sfintelor 
moaşte: „Dacă prin voinţa lui Dumnezeu a izvorât în pustiu apă din piatră tare şi din falca 
măgarului apă pentru Samson căruia îi era sete, este de necrezut ca să izvorască mir bine 
mirositor din moaştele mucenicilor? Cu nici un chip pentru cei care cunosc puterea lui 
Dumnezeu şi cinstea pe care o au sfinţii de la Dumnezeu" 539 . 

Cu o falcă de măgar... : „Distihul rostit de Samson este din specia poeziei de jubilare, al 
cărei model îl reprezintă Cântul Deborei'* 40 . 

20: Şi el i-a fost judecător lui Israel, în zilele Filistenilor, vreme de douăzeci de ani. 
„După ce inimile evreilor au fost atât de apăsate de îndelungă nedreptate a supunerii, 
încât nimeni cu inimă de bărbat nu îndrăznea să ridice sufletele mulţimilor spre câştigarea 
libertăţii, a răsărit între ei Samson, hărăzit printr-o dumnezeiască prevestire, bărbat mare, 
vrednic de a fi socotit cel mai de seamă nu între mai mulţi, ci între puţini şi, ceea ce este mai 
presus de orice vorbă, cel dintâi dintre toţi prin puterile trupului. Ceea ce ne atrage de la început 
o mare admiraţie faţă de el, nu numai în anii copilăriei a dat semne strălucite de rânduială şi 
cumpătare, stăpânindu-se de la vin şi respectând datoriile de nazireu, care-1 opreau să se tundă, 
dar şi în ai tinereţii, vârstă care la alţii este mai aplecată ispitelor, a săvârşit fapte cu totul 
deosebite şi uimitoare, mai presus de puterile unui bărbat. Prin acestea a întărit repede 
încrederea în proorocirile dumnezeieşti care îl înălţaseră atât de mult în har încât îngerul 
coborând i-a vestit naşterea peste nădejdea părinţilor, ca viitoare pavăză şi călăuză pentru ai săi, 
de mult timp apăsaţi de asuprirea palestinienilor" 541 . 



CAPITOLUL 16 - Căderea lui Samson. Răzbunarea lui. 

1 : Ducându-se Samson la Gaza, a văzut acolo o femeie desfrânată şi a intrat la ea. 

2: Iar celor din Gaza li s-a dat de veste: „Samson a venit aici!" Iar ei l-au 
împresurat; şi toată noaptea l-au pândit la poarta cetăţii; şi toată noaptea nu s-au mişcat, 
zicându-şi: „Să aşteptăm până se luminează de ziuă, şi atunci îl vom omorî". 

3: Iar Samson a dormit până la miezul nopţii; iar la miezul nopţii s-a sculat şi a 
apucat amândouă uşile din poarta cetăţii împreună cu amândoi stâlpii şi, ridicându-le cu 
zăvor cu tot, şi le-a pus pe umăr şi le-a dus în vârful muntelui din faţa Hebronului şi le-a 
lăsat acolo. 

Porţile unei cetăţi cu greu puteau fi manevrate, la închiderea şi deschiderea lor, de un 
mare număr de bărbaţi, de regulă de ordinul zecilor. Astfel că fapta lui Samson a uluit îndeajuns 
spre a fi amintită şi de autorul scripturistic. El nu doar a manevrat aceste porţi, ci le-a smuls cu 
totul, ducându-le apoi în vârful muntelui, distanţa dintre Gaza şi Hebron fiind de 60 de 

kilometri. Trecând la un alt aspect, se pare că aici nu femeia a vestit vrăjmaşilor prezenţa lui 
Samson. Ne îngăduim aici o menţiune, pentru a nu se emite judecăţi nedrepte asupra lui 
Samson: frecventarea desfrânatelor nu era privită în epocă drept dezavuantă, după cum nici din 
relatările biblice nu reiese vreodată, doar adulterul fiind înfierat; altfel, în mod tacit, se acorda 
prostituatelor un statut aparte, considerate fiind probabil ca un rău necesar. Nu dorim să pledăm 
în favoarea acestei practici, dar nici nu ne iluzionăm că am putea-o stăvili în vreun fel. Totuşi, 
un nazireu, pe durata legământului său, se abţinea de la raporturi trupeşti, acestea implicând 
necurăţia rituală. Insă, în cazul special al nazireatului pe viaţă, cum a fost cel al lui Samson, 
rămâneau în vigoare doar celelalte oprelişti (abţinerea de la orice produs viticol şi de la orice 
băutură fermentată, de la mâncăruri necurate - aceasta fiind, de fapt, o obligaţie generală şi 
permanentă în Israel - şi interdicţia de a-şi tăia părul). 

4: Şi a fost că după aceea el a iubit o femeie din valea Sorecului de şes, al cărei 
nume era Dalila. 

Sorec (= vin ales), vale din regiunea stăpânită de Filisteni; de aici se trăgea Dalila (= 
cochetă; femeie zveltă). „Episodul povestit aici - raporturile dintre Samson şi Dalila - e reluat 
deseori în literatura universală'* 42 . 

5: Iar mai-marii Filistenilor s-au suit la ea şi i-auzis: „Ispiteşte-1 şi vezi în ce anume 
stă tăria lui cea mare, cum anume îl vom birui şi-1 vom lega ca să-1 umilim; iar noi îţi vom 
da, fiecare bărbat, câte o mie şi o sută de arginţi". 

O recompensă cât se poate de generoasă pentru capturarea lui Samson, chiar dacă 
valoarea argintului a cunoscut variaţii mari de-a lungul timpului şi de la popor la popor. Ne 
amintim că Abimelec a putut tocmi asasini pentru a-şi ucide fraţii cu doar 70 de arginţi (9, 4 - 
câte un argint de fiecare frate ucis!), iar Iuda Iscarioteanul şi-a vândut învăţătorul cu doar 30 de 
arginţi (Matei 26, 15); în cazul de faţă, e vorba despre 1100 de arginţi, înmulţiţi cu numărul 
mai-marilor Filistenilor, care va fi fost acela. . . 

6: Şi a zis Dalila către Samson: „Spune-mi, te rog, în ce anume stă tăria ta cea mare 
şi cu ce poţi fi legat ca să fii umilit?" 

7: Iar Samson i-a răspuns: „Dacă mă vor lega cu şapte vine crude, neuscate, atunci 
voi deveni slab şi voi fi ca unul din oamenii obişnuiţi". 

8: Atunci mai-marii Filistenilor i-au adus ei şapte vine crude, neuscate, şi ea 1-a 
legat cu ele. 

9: Cei puşi de ea să pândească şedeau în cămară. Iar ea a zis către el: „Filistenii vin 
asupra ta, Samsoane!" Iar el a rupt vinele ca şi cum ar fi rupt cineva o aţă de câlţi atinsă 
de foc; astfel că tăria lui a rămas o taină. 

10: Atunci Dalila a zis către Samson: „Iată că m-ai înşelat şi mi-ai spus minciuni; 
acum însă să-mi spui: cu ce poţi fi legat?" 

11: Iar el i-a zis: „Dacă mă vor lega strâns în funii noi, cu care nimeni şi nimic n-a 
mai fost legat, atunci voi deveni slab şi voi fi ca unul din oamenii obişnuiţi". 

12: Atunci Dalila a luat nişte funii noi şi 1-a legat cu ele; cei puşi de ea să stea la 
pândă au ieşit din cămară, iar ea a zis către el: „Filistenii vin asupra ta, Samsoane!" Dar 
el ca pe o aţă şi-a rupt funiile de pe braţe. 

13: Şi a zis Dalila către Samson: „Iată că m-ai înşelat şi mi-ai spus minciuni; acum 
însă te rog să-mi spui drept: cu ce anume poţi fi tu legat?" Iar el i-a zis: „Dacă vei împleti 
cu fir de urzeală cele şapte şuviţe ale capului meu şi dacă le vei prinde cu un cui în perete, 
atunci eu voi fi slab ca orice om obişnuit". 

14: Şi a fost că atunci când el dormea, Dalila a luat cele şapte şuviţe ale capului său 
şi le-a împletit cu fir de urzeală şi le-a prins cu un cui în perete şi i-a zis: „Samsoane, 
Filistenii vin asupră-ţi!" Iar el, trezindu-se din somn, a smuls din perete cuiul cu 
împletitura. 

15: Şi a zis Dalila către Samson: „Cum de spui tu: «Te iubesc», de vreme ce inima 
ta nu este cu mine? Iată, a treia oară m-ai înşelat şi nu mi-ai spus în ce anume stă tăria ta 
cea mare". 

16: Şi a fost că tot necăjindu-1 ea fără-ncetare şi neslăbindu-1, sufletul lui a slăbit 
pân-la moarte. 

17: Atunci i-a vorbit el din toată inima şi i-a zis: „Brici nu s-a atins de capul meu, 
căci sfânt al lui Dumnezeu sunt eu încă din pântecele maicii mele; aşadar, dacă aş fî ras, 
atunci tăria mea se va îndepărta de la mine şi voi deveni slab şi voi fi ca unul din oamenii 
obişnuiţi". 

18: Şi văzând Dalila că el îi vorbise din toată inima, a trimis şi i-a chemat pe mai- 
marii Filistenilor, zicând: „Mai veniţi o dată, acum!, că mi-a vorbit din toată inima!" Şi 
au venit la ea toţi mai-marii Filistenilor, aducând în mâinile lor banii. 

19: Şi 1-a făcut Dalila pe Samson să adoarmă pe genunchii ei; şi a chemat un om, 
iar acela i-a ras cele şapte şuviţe de pe cap şi a-nceput să-1 umilească, iar tăria s-a 
îndepărtat de el. 

„După cât se pare, slăbirea fizică era asociată cu demobilizarea interioară prin aceea că 
chipul femeii se arăta deja triumfător, aşa cum Samson avea să-1 vadă când se va trezi" 543 . 
Samson nu lasă impresia unui naiv, dezvăluind taina sa Dalilei, ci pe a aceluia obosit de a se 
mai împotrivi răutăţii vrăjmaşe şi, foarte probabil, a aceluia robit de farmecele Dalilei. Aici va fi 
fost căderea sa: el nu se încrede în Dalila, dar nici nu o abandonează pe cea în care nu are 
încredere. Este o taină cum, oameni dăruiţi cu pătrundere, pot cădea în cursa celor care n-ar 
trebui să-i atragă prin nimic... Poate că aceasta e o orbire lăsată de Dumnezeu pentru smerirea 
celor ce nu-şi înfrânează orgoliul (şi posibil ca acesta să-1 fi încercat şi pe Samson, de vreme ce 
se simţea invulnerabil), şi poate că orbirea ochilor lui Samson, ce va urma, decurge firesc din 
orbirea sufletească ce i-a premers. Altfel, Samson nu e prezentat pe undeva că ar fi încălcat 
legământul nazireatului în vreun fel (putând doar presupune că somnul său adânc s-ar fi datorat 
vinului), chiar raderea capului său fiind împotriva voinţei sale. De altfel, dacă puterea 1-a părăsit 
pe Samson odată cu raderea părului, e de presupus că l-ar fi părăsit mai dinainte dacă şi-ar fi 
încălcat în vreun alt fel obligaţiile de nazireu. 

„Lui Samson i s-a dat ca toată puterea lui să-i stea în păr, ca să înţeleagă că nimic nu se 
dă fără puterea lui Dumnezeu, chiar cele mai de dispreţuit meserii din viaţă; că stau şi rămân 
jos, după ieşirea sufletului din trup. Cu alte cuvinte, pronia lui Dumnezeu se revarsă peste toţi 
de sus, din cele mai înalte locuri, ca dintr-un cap" 544 . Formularea e oarecum neclară: puterea lui 
Samson nu stătea în păr, dar şi-a pierdut-o odată cu părul, nemaiîmplinind condiţiile nazireului. 

20: Şi a zis Dalila: „Samsoane, Filistenii vin asupră-ţi!" Iar el s-a trezit din somn şi 
a zis: „Voi ieşi din asta ca şi altădată şi mă voi scutura...". El însă nu ştia că Domnul Se 
îndepărtase de el. 

Nu doar Samson a căzut din pricina unei femei: „Câte exemple aş putea da de acest fel? 
Din multe, amintesc de unul, care va arăta cât de primejdioasă este împerecherea cu femei de alt 
neam. Cine a fost mai puternic din leagăn şi mai întărit în duhul lui Dumnezeu decât nazireul 
Samson? El însuşi a fost trădat, el însuşi n-a putut să-şi păstreze harul din pricina unei femei" 545 . 
Şi, am adăuga noi, nu trebuie să vorbim numai despre femei de alt neam (însă nici să nu 
înţelegem că întotdeauna femeile de alt neam atrag căderea cuiva; iarăşi, ca să nu fim nedrepţi, 
se cuvine să arătăm că şi bărbaţii pot târî la cădere, fie ei de alt neam sau nu). In concluzie, se 
cere mult discernământ când e să ne apropiem de cineva, şi se impune o prudenţă în plus (fără a 
fi exclusivişti) când e vorba de străini, aceştia având fie mentalităţi, fie credinţe religioase 
diferite, iar acestea, din pricina firii omeneşti, cugreu se pot armoniza. 

21: Iar Filistenii l-au prins şi i-au scos ochii şi l-au adus în Gaza şi l-au legat cu 
cătuşe de aramă. Şi trăgea la râşniţă în casa temniţei. 

„Aceasta putea fi o râşniţă (moară) pentru cereale sau pentru piatră. Regele Sedechia va 
avea aceeaşi soartă: după ce-i va scoate ochii şi-1 va încătuşa, Nabucodonosor îl va ţine, pentru 
tot restul vieţii, în casa morii (Ieremia 52, 11). Muncă umilitoare, rezervată, de obicei, femeilor 
şi sclavilor" 546 . 

22: După ce însă a fost ras, părul capului a început să-i crească. 

23: Iar mai-marii Filistenilor s-au adunat să-i aducă mare jertfă lui Dagon, 
dumnezeul lor, şi să se veselească. Şi au zis: „Dumnezeu ni 1-a dat în mână pe Samson, 
vrăjmaşul nostru". 

„Căpeteniile Filistenilor, uitând vechile lor zeităţi, organizară o jertfă închinată 
dumnezeului Dagon, devenit noul lor protector. Religia acestuia era răspândită pe malurile 
Eufratului, în Siria şi în Palestina" 547 . 

24: Şi văzându-1 poporenii, aduceau laude dumnezeului lor, zicând: 

„Dumnezeul nostru ni 1-a dat în mână 

pe vrăjmaşul nostru, 

pe cel ce ne pustia pământul 

şi ne sporea răniţii!" 

25: Şi-n vreme ce inima lor se veselea, ei au zis: „Chemaţi-1 pe Samson din casa 
temniţei şi să joace în faţa noastră!" Şi l-au chemat pe Samson din casa temniţei, iar el a 
jucat în faţa lor; şi îşi băteau joc de el şi l-au pus între doi stâlpi. 

„Scena se petrece în marele templu al lui Dagon" 548 . Dagon (= peşte?) era tatăl lui Baal, 
zeul semănăturilor şi inventatorul căruţei. Că numele său ar însemnatele e îndoielnic, deşi e 
reprezentat uneori caom-peşte. 

„Postul 1-a alăptat pe marele Samson. Atâta vreme cât postul a însoţit pe Samson, 
duşmanii săi cădeau cu miile, smulgea din ţâţâni porţile oraşelor, iar leii nu se puteau împotrivi 
puterii mâinilor lui. Dar când s-a apucat de beţie şi de desfrâu, a fost prins cu uşurinţă de 
duşmani, a fost lipsit de ochi şi a ajuns de batjocura copiilor celor de alt neam" 549 . Repetăm, în 
apărarea lui Samson, că putem doar presupune că s-ar fi dedat beţiei (dar cu argumente solide 
împotriva acestei ipoteze), iar desfrâu i s-ar putea socoti doar împătimirea de acea Dalila, nu şi 
frecventarea ei ocazională. Desigur, comentariul e din altă epocă, în care Evanghelia lumina 
deja în lume (fără ca slăbiciunile lumii vechi să fi dispărut vreodată). Oricum, comentariul nu-şi 
pierde valabilitatea, atâta doar că am dorit să-1 disculpăm pe Samson de parte dintre acuze. 

26: Iar Samson a zis către tânărul care-1 ducea de mână: „Lasă-mă să pipăi stâlpii 
pe care se susţine casa şi să mă reazim pe ei!" 

27: Iar casa era plină de bărbaţi şi de femei; se aflau acolo toţi mai-marii 
Filistenilor, iar pe acoperiş erau ca la trei mii de bărbaţi şi femei uitându-se la 
batjocorirea lui Samson. 

28: Iar Samson a strigat către Domnul, zicând: „Doamne, Doamne, adu-Ţi aminte 
de mine şi întăreşte-mă, Dumnezeule, şi de astă dată, ca să le plătesc Filistenilor cu vârf şi 
îndesat pentru ochii mei amândoi!" 

29: Şi rezemându-se Samson în cei doi stâlpi ai casei, cei ce ţineau zidirea pe ei, s-a 
proptit în ei, în unul cu dreapta şi în celălalt cu stânga. 

30: Şi a zis Samson: „Sfârşească-mi-se viaţa odată cu a Filistenilor!" Şi s-a opintit 
cu toată puterea, iar casa a căzut peste mai-mari şi peste tot poporul ce se afla în ea; iar 

morţii pe care Samson i-a ucis la moartea sa au fost mai mulţi decât aceia pe care-i ucisese 
în viaţa lui. 

„Sfârşitul lui Samson, reluat în multe piese literare, păstrează în toate variantele o 
impresionantă majestuozitate în ultimul său cuvânt. El se transformă din conducătorul iubit într- 
o întrupare a răului, răsturnând valorile etice, atât în rugăciunea către Dumnezeu de a-i dărui 
puterea răzbunării, cât şi în salutul de despărţire adresat [răpuşilor] 550 săi, pe care îi invită la 
moarte comună. Prin sinuciderea lui au murit mai mulţi oameni decât cei condamnaţi 551 în 
timpul domniei lui" 552 . 

31: Atunci s-au coborât fraţii săi şi toată casa tatălui său şi l-au luat; şi, suindu-se, 
l-au îngropat între Ţora şi Eştaol, în mormântul lui Manoe, tatăl său. Şi a fost el judecător 
în Israel timp de douăzeci de ani. 

„In cartea Judecătorilor citim că Samson a spus, implorând Mori suflete al meu cu 
filistenii! Apoi s-a sprijinit cu toată puterea şi s-a prăbuşit casa peste fruntaşii filistenilor şi 
peste tot poporul ce era în ea. Chiar dacă nu este scris că Iosua şi Samson au implorat, 
mijlocind, ci numai că au vorbit, totuşi vorbirea lor pare să fie implorare mijlocitoare şi aceasta, 
cred, se deosebeşte de rugăciune, dacă înţelegem numirile în sensul lor esenţial" 553 . 

„De un asemenea sfârşit a avut parte cel ce a fost Judecătorul israeliţilor vreme de 
douăzeci de ani. Demn de toată admiraţia este acest bărbat pentru vitejia şi voinicia lui, precum 
şi pentru curajul cu care şi-a înfruntat moartea. Faptul că a fost viclenit de o femeie trebuie pus 
pe seama firii omeneşti, care se lasă lesne ademenită de păcat. Oricum, trebuie să i se 
recunoască meritul că în toate celelalte privinţe a fost un om deosebit şi plin de virtuţi. Rudele 
sale i-au luat trupul şi l-au îngropat alături de strămoşii săi, în oraşul de baştină, Sariasa 554 " 555 . 

Samson prinzând stâlpii templului ne duce cu gândul la un Alt Samson, Soarele 
dreptăţii, ajuns şi acela la un stâlp al păgânilor (dar predat de conaţionali de-ai Săi): „Iar stâlpul 
biciuirii unde L-au dus arată chipul căderii poporului. Căci n-a fost ca la Samson, care a 
răsturnat stâlpii de care a fost legat. Domnul lui Samson însuşi e Stâlpul cel adevărat al oraşului 
sfânt" 556 . Cu Samson s-a săvârşit cea de-a şaptea izbăvire a Israeliţilor şi ultima despre care 
vorbeşte Cartea Judecătorilor. Faptele sale vor fi fost mai multe, de vreme ce se spune că a fost 
judecător timp de douăzeci de ani (15, 20), dar autorul se va fi mulţumit să reţină doar pe acelea 
mai deosebite. 

Cu Samson se încheie istoria propriu-zisă a judecătorilor, restul cărţii constituind 
adaosuri istorice care doresc să sublinieze atmosfera din epocă, referindu-se, desigur, tot la 
întâmplări din perioada Judecătorilor, cum va fi, de altfel, şi istoria cuprinsă în Cartea Rut. 
Ajunşi aici, vom încerca, împreună cu doi scriitori patristici, să rezumăm epoca Judecătorilor, 
atrăgând atenţia că graţierea numelor e uneori diferită de cea cu care ne-am obişnuit (ea variind, 
de altfel, şi de la o traducere la alta a Scripturii). In final, vom propune şi propriul nostru 
rezumat: 

„După Iisus al lui Navi, poporul a călcat poruncile lui Dumnezeu şi a fost rob vreme de 
opt ani regelui Husarathon al Mesopotamiei. Pocăindu-se poporul, evreii au avut judecători: 
Gonotheil 557 40 de ani, Eclon 558 18 ani, Aoth 559 8 ani. Apoi, pentru că au păcătuit, au fost 
subjugaţi de cei de alt neam, 20 de ani. Apoi Debora 560 le-a fost judecător 40 de ani. Apoi 

madianiţii i-au subjugat 7 ani. Apoi le-a fost judecător Ghedeon 40 de ani. Avimeleh 561 3 ani, 
Thola 562 23 de ani, Iair 22 de ani. Apoi filistenii şi amaniţii i-au subjugat 18 ani. Apoi le-a fost 
judecător Iefthae 6 ani, Esbon 563 7 ani, Elon 10 ani şi Abdon 8 ani. Apoi cei de alt neam i-au 
subjugat 40 de ani. Apoi Samson le-a fost judecător 20 de ani. Apoi au avut pace 40 de ani 564 . 
Apoi au avut judecător pe Samira 565 un an, pe Ilis 566 20 de ani, pe Samuil 12 ani" 567 . „După 
săvârşirea lui Moisi a luat conducerea poporului Iisus, care a purtat cinci ani război, odihnindu- 
se în pământul cel bun (Ieşirea 20, 12). După cum se spune în cartea lui Iisus, bărbatul acesta a 
fost urmaş al lui Moisi vreme de 27 de ani. După moartea lui Iisus, păcătuind evreii au fost daţi 
lui Husahar, regele Mesopotamiei, vreme de 8 ani, după cum istoriseşte Cartea Judecătorilor. 
Mai pe urmă, însă, rugându-se lui Dumnezeu, evreii au primit judecător pe Gotoniel, fratele mai 
mic al lui Haleb din seminţia lui Iuda; Gotoniel, ucigând pe regele Mesopotamiei, a condus 
poporul timp de 50 de ani 568 . Şi iarăşi au păcătuit evreii şi au fost daţi vreme de 18 ani în mâna 
lui Eglom, regele moabitenilor; dar întorcându-se iarăşi i-a condus 80 de ani Aod, bărbat care se 
slujea de amândouă mâinile, din seminţia lui Efraim, ucigând pe Eglom. Dar după moartea lui 
Aod, evreii au păcătuit iarăşi şi au fost daţi vreme de 20 de ani în mâna lui Iabim, regele 
Canaanului. In acest timp a profeţit Debora, soţia lui Labidot, din seminţia lui Efraim; şi era 
arhiereu Ozius, fiul lui Riesu 569 . Datorită Deborei, Barac, fiul lui Bener, din seminţia lui 
Neftalim, a pornit cu război şi a biruit pe Sisara, generalul lui Iabim; şi de atunci a început 
Debora să fie judecătorul poporului vreme de 40 de ani. După moartea ei, poporul iarăşi a 
păcătuit şi a fost dat în mâna madianiţilor vreme de 7 ani. Apoi Ghedeon din seminţia lui 
Mânase, fiul lui Ioas, a pornit cu 300 de oameni război împotriva madianiţilor şi a ucis dintre ei 
120000. Ghedeon a fost judecător 40 de ani. După el a fost judecător Abimelec, fiul lui, 3 ani. 
Lui Abimelec i-a urmat Boleas 570 , fiul lui Bedan, fiul lui Haran, din seminţia lui Efraim, care a 
condus poporul 23 de ani. După moartea acestuia iarăşi a păcătuit poporul şi a fost dat în mâna 
amoniţilor vreme de 18 ani. Pocăindu-se evreii, au fost conduşi de Ieftae Galaaditul, din 
seminţia lui Mânase, care a fost judecătorul lor 6 ani. După el i-a condus Abatan 571 din Betleem, 
din seminţia lui Iuda, 7 ani. Apoi Hebron 572 Zabulonitul, 8 ani; apoi Eglon 573 din seminţia lui 
Efraim, 8 ani. Unii, însă, adaugă cei 8 ani ai lui Hebron la cei 7 ani ai lui Abatan. Apoi poporul 
a păcătuit iarăşi şi a ajuns sub stăpânirea celor de alt neam, a filistenilor, vreme de 40 de ani. 
întorcându-se la Dumnezeu, poporul este condus de Samson, din seminţia lui Dan, după ce a 
biruit în război pe cei de alt neam. Samson a condus poporul lui 20 de ani. După Samson, 
nemaiavând evreii conducător, a judecat poporul preotul Eli 40 de ani. Lui i-a urmat profetul 
Samuil, care a fost judecător 27 de ani, împreună cu anii în care a fost rege Saul alături de el" 574 . 
Pentru claritate, revenim cu lista Judecătorilor, fără pretenţia de a alcătui cronologii şi 
repetând că excludem din această listă pe Abimelec (Şamgar, cum s-a văzut, n-a fost inclus în 
listă nici de comentatorii citaţi, deşi unii autori îl numără printre judecători): 



561 Pe care noi nu l-am inclus între judecători. 

562 Tola. 

563 Ibţan. 

564 Aici se încheie lista judecătorilor cuprinşi în Cartea Judecători; datele care urmează sunt luate din Cartea I a 
Regilor. 

565 Personaj necunoscut, probabil apărut aici datorită unei versiuni a Scripturii folosită de autor. 

566 Eli. 

567 Teofil al Antiohiei, Trei cărţi către Autolic, III, 24 

568 40 de ani, în versiunile folosite de noi. 

569 Date extrase din surse extrabiblice. 

570 Tola. 

571 Ibţan. 

572 Elon. 

573 Abdon. 

574 Clement Alexandrinul, Stromate, I, 109,2-6; 110, 1-5; 111, 1-4 

Otniel - 40 de ani; Aod - 80 de ani; Debora şi Barac - 40 de ani, fără a şti dacă 
asocierea lor a durat tot atâţia ani; Ghedeon- 40 de ani; Tola - 23 de ani; Iair - 22 de ani; Ieftae 
- 6 ani; Ibţan - 7 ani; Elon - 10 ani; Abdon - 8 ani; Samson - 20 de ani. Astfel, numărul 
Judecătorilor e acela de 12, după numărul triburilor lui Israel şi al Sfinţilor Apostoli. Socotim că 
şi autorul biblic (fără a se gândi, desigur, la Apostoli) a căutat acest număr. La această listă s-ar 
adăuga, din Cartea I a Regilor, Eli şi Samuel; aceia, însă, deşi au păstrat titulatura de judecători, 
au fost în primul rând sacerdoţi, având astfel o misiune specială, diferită de cea cu care ne-am 
obişnuit din cartea de faţă să înţelegem sub această denumire. Oricum, numărul Judecătorilor, 
ca şi acela al Apostolilor, rămâne acela de 12 (despre înţelesurile acestui număr vorbeşte pe larg 
Sfântul Maxim Mărturisitorul în Ambigua, fără a epuiza subiectul). Şi în cazul Sfinţilor 
Apostoli numărătoarea presupune dificultăţi: căderea lui Iuda, completarea numărului cu 
Matias, apoi chemarea lui Pavel care, la fel cu Eli şi Samuel între Judecători, va avea o poziţie 
oarecum aparte în rândul Apostolilor Domnului. 



CAPITOLUL 17 -Mica face un idol 

„Ultimele capitole descriu mişcarea de colonizare a triburilor rătăcind în căutarea unui 
sălaş. După vechea rânduială, căpeteniile alese de triburi aveau dreptul de a servi la slujbe ca 
preoţi, şi chiar de a alege slujitorii altarului 575 . într-o epocă plină de nelinişti, urmate de 
frământări războinice, într-o monarhie fără monarhi şi plină de confuzie, e normal ca şi viaţa 
cultuală să sufere" 576 . 

1: Era un om din muntele lui Efraim, care se numea Mica. 

2: Şi a zis el către mama sa: „Cei o mie şi o sută de arginţi care ţi s-au luat şi din 
pricina cărora tu ai rostit un blestem - l-ai spus chiar în auzul meu -, iată, argintul e la 
mine: eu l-am luat". Iar mama sa a zis: „Binecuvântat să fie fiul meu înaintea 
Domnului!" 

3: El i-a înapoiat mamei sale cei o mie şi o sută de arginţi, iar mama sa a zis: 
„Argintul l-am afierosit Domnului din partea mea pentru fiul meu, ca să fac din el un chip 
cioplit, un chip turnat; acum ţi-1 dau ţie". 

„Tot acest episod (ca şi capitolul următor) ilustrează starea de confuzie care domnea 
atunci în Israel, de la debusolarea credinţei până la pervertirea moravurilor" 577 . Mica (= cine 
este ca Domnul?) e un personaj contradictoriu. Din cele câteva date pe care le avem despre el, 
pare a fî mânat de o evlavie sinceră, dar îşi asumă posturi sacerdotale cu o seninătate 
deconcertantă. In plus, se află în plină confuzie religioasă (căreia, în contextul epocii, îi putem 
găsi circumstanţe atenuante), alăturând cultul monoteist idolatriei. 

4: Dar el i-a înapoiat argintul mamei sale. Iar mama sa a luat două sute de arginţi 
şi i-a dat argintarului; iar acela a făcut un chip cioplit, chip turnat; acesta se afla în casa 
lui Mica. 

5: Iar casa lui Mica era în ochii lui casa lui Dumnezeu; şi a făcut un efod şi un 
terafim şi şi-a pus mâna pe unul din fiii săi, iar acela i-a devenit preot. 

„Centrele cultice fiind foarte puţine în Israel (Silo, Ghilgal, Betel, Miţpa), oamenii au 
început să creadă că fiecare îşi poate face un locaş de închinare pe cont propriu, cu obiecte, 
sacre şi cu o preoţie improvizată" 578 . ,Jlfod: un fel de buzunar din ţesătură în care erau ţinuţi, 

575 Aceste rânduieli nu provin din legea mozaică, fiind fie degenerări, fie contaminări. 
576 IIR,p. 212 

577 BBVA, p. 294 

578 BBVA, p. 295 

probabil, sorţii prin care se făcea consultarea zeilor" 579 . „Terafimi: zei casnici, ocrotitori ai 
familiei, ale căror chipuri străjuiau vatra. Mici ca dimensiuni, ei puteau fi furaţi, ceea ce făcuse, 
cândva, Rahela (vezi Facerea 31, 19)" 580 . De la sine, Mica hirotoneşte preot, urmând ca apoi să 
vadă în acela un sacerdot real! Ulterior, venirea unui levit i s-a părut şi lui ca mai apropiată de 
realitate, dar şi pe acela îl va hirotoni. 

6: In zilele acelea nu era rege în Israel; de aceea fiecare om făcea ceea ce i se părea 
lui că e drept. 

„Punând anarhia pe seama lipsei de autoritate statală, autorul crede că numai instaurarea 
monarhiei ar putea soluţiona criza. Din păcate, istoria regilor lui Israel avea să-i dea dreptate 
doar parţial" 581 . 

7: Se afla pe atunci un tânăr în Betleemul seminţiei lui Iuda; era un levit şi locuia 
acolo. 

8: Iar omul acela a plecat din Betleem, cetate a lui Iuda, să se aşeze unde va găsi un 
loc. Şi a venit până la muntele lui Efraim şi la casa lui Mica,adică la capătul drumului. 

9: Iar Mica 1-a întrebat: „De unde vii?" El a răspuns: „Eu sunt levit din Betleemul 
lui Iuda şi merg să mă aşez oriunde voi găsi un loc". 

10: Iar Mica i-a zis: „Şezi cu mine, şi să-mi fii părinte şi preot; şi-ţi voi da zece 
arginţi pe an şi un rând de haine şi cele pentru trai". 

11: Şi lcvitul a mers şi a început să locuiască cu omul acela; şi tânărul i-a devenit ca 
unul din fiii săi. 

12: Iar Mica şi-a pus mâna pe capul levitului, iar tânărul i s-a făcut preot; şi a 
rămas la casa lui Mica. 

13: Şi a zis Mica: „Acum ştiu că Domnul îmi va face bine, fiindcă levitul mi-a 
devenit mie preot". 

„S-a afirmat că, în ciuda prescripţiei legale, după care numai cei din seminţia lui Levi şi, 
în chip expres, numai cei din familia lui Aaron aveau accesul la îndeplinirea misiunii preoţeşti, 
totuşi, în epoca Judecătorilor şi la începutul monarhiei, între preoţi s-au numărat şi dintre 
membrii celorlalte seminţii, ca şi ai celorlalte familii din seminţia lui Levi. Astfel, este amintit 
cazul lui Mica, din seminţia lui Efraim, care făcând un idol, a rânduit drept preot slujitor al 
idolului pe unul din fiii săi, deci pe un efraimit. Când s-a abătut apoi pe acolo un levit din 
Betleemul Iudeii, 1-a angajat pe acela cu plată să fie preot al idolului din casa sa. Este vorba 
aici, în chip evident, de o abatere de la credinţa adevărată şi nu merită, ca atare, să luăm în 
seamă faptul relatat. Epoca judecătorilor este cunoscută ca o perioadă de delăsare şi încălcare a 
datinilor strămoşeşti" 582 . Socotim acestea drept cea mai potrivită concluzie la capitolul de faţă, 
hăţişul în care ne-ar introduce fiind de nedezlegat după ce ne-am familiarizat, în volumele 
anterioare, cu preceptele mozaice. Mica rămâne, însă, un personaj pitoresc şi, încă o dată o 
spunem, poate cu bune intenţii, dar victimă a confuziei religioase ce domnea în epocă. 



CAPITOLUL 18 - Fiii lui Dan cuprind cetatea Laiş şi cad în idolatrie. 



1: în zilele acelea nu era rege în Israel; şi-n zilele acelea seminţia lui Dan îşi căuta 
moşie unde să locuiască - fiindcă până la acea vreme încă nu-i căzuse parte deplină între 
neamurile fiilor lui Israel. 



BBVA, p. 295 
BBVA, p. 295 
BBVA, p. 295 
582 AB,p. 232 



579 

580 
581 

„în realitate, fiii lui Dan îşi primiseră partea, dar n-au fost în stare să şi-o ţină, datorită 
faptului că Amoreii i-au împins către munte (1, 34)" 583 . în zilele acelea nu era rege în Israel: 
„Formula de început reia versetul 17, 6; în această formă prescurtată este folosită din npu în 19, 
1 şi în forma completă, în 21, 25" 584 . 

2: Iar fiii lui Dan au trimis din neamurile lor cinci bărbaţi, unul şi unul, din Ţora şi 
Eştaol, să iscodească ţara şi s-o cerceteze. Şi le-au zis: „Mergeţi şi cercetaţi ţara!" Iar ei 
au mers până la muntele lui Efraim, până la casa lui Mica. 

3: Acolo au recunoscut glasul tânărului levit şi s-au abătut pe la el şi l-au întrebat: 
„Cine te-a adus aici? Şi ce faci tu aici? Şi ce ai tu aici?" 

4: Iar el le-a răspuns: „Aşa şi aşa a făcut Mica pentru mine şi m-a tocmit cu 
simbrie, iar eu i-am devenit preot". 

5: Ei i-au zis: „Întreabă-L tu acum pe Dumnezeu, iar noi vom şti dacă vom avea 
izbândă pe calea pe care mergem". 

6: Iar preotul le-a zis: „Mergeţi în pace!: calea pe care mergeţi e în faţa Domnului". 

Iată că şi iscoadele trimise de seminţia lui Dan iau în serios pe acest preot, deşi au zărit 
idolii din casa lui Mica, aşa cum va reieşi îndată. Sunt însă şi destule cauze obiective care au 
dus la aceste devieri, astfel că nu dorim aici, mai cu seamă la distanţă de atâtea milenii, să 
incriminăm pe cineva. „Textul grecesc arată fără echivoc că daniţii au recunoscut (£7T£yv(i)<7av) 
glasul levitului: poate fi vorba aici de particularităţi dialectale (levitul provenea din Betleemul 
lui Iuda) sau de cântatul specific unui preot care oficiază" 585 . 

7: Cei cinci bărbaţi s-au dus şi au ajuns la Laiş. Şi au văzut că poporul de acolo 
locuia liniştit şi fără grijă, în felul Sidonienilor, şezând fără frică; nimeni nu avea ceva cu 
cineva în ţară, nici că era cineva care să stoarcă averi; erau departe de Sidonieni şi nu 
aveau nimic de-a face cu Sirienii. 

„Laiş, denumit mai târziu Dan: un mic stat aramaic, locuit de cetăţeni paşnici, care se 
îndeletniceau mai degrabă cu negustoria decât cu politica" 586 . Laiş înseamnă leu. 

8: Cei cinci oameni au venit la fraţii lor în Ţora şi Eştaol şi le-au zis: „Ce mai 
staţi?" 

9: Şi le-au zis: „Sculaţi-vă şi să mergem împotriva lor, căci noi am văzut pământul, 
şi iată că este foarte bun, dar vouă nu vă pasă; nu mai amânaţi plecarea: intraţi ca să luaţi 
în stăpânire ţara! 

10: Şi oriunde vă veţi duce veţi da peste un popor la locul lui; ţara e întinsă, căci 
Dumnezeu a dat-o în mâna voastră: un loc unde nu lipseşte nimic din cele ce sunt pe 
pământ". 

Bărbaţii seminţiei lui Dan atacând o cetate paşnică au inspirat compararea lor cu 
lucrarea dracilor, vrăjmaşi ai celor ce caută pacea şi liniştea: „Nu degeaba s-a scris că ziceau 
unii între ei: Sculaţi-vă şi să mergem la poporul cel întărit întru nădejde şi liniştit [...]. Căci 
cumpliţii draci obişnuiesc în toată vremea vieţii să-şi ascută suliţile ispitelor împotriva celor ce 
şi-au ales viaţa de linişte. Şi mai furios luptă ei împotriva celor mai cuvioşi şi mai cinstitori de 
Dumnezeu, împingându-i spre păcatul cu fapta prin războaie greu de răbdat, doar vor putea 
astfel să-i desfacă pe cei războiţi de credinţa în Hristos, de rugăciune şi de buna nădejde" 587 . 
Apropierea între Daniţi şi draci poate părea aspră, dar să nu ignorăm alunecarea lor religioasă 
din timpul la care ne referim. 

11: Şi au pornit din neamurile lui Dan, anume din Ţora şi Eştaol, şase sute de 
bărbaţi încinşi cu arme de război. 



583 
584 

5S5 



BBVA, p. 295 
SEP 2, p. 201 
SEP 2, p. 201 

586 BBVA, p. 295 

587 Ioan Carpatiul, O sută de capete de mângâiere, 65 

12: Şi s-au suit şi au tăbărât la Chiriat-Iearim, în ţinutul lui Iuda; de aceea s-a 
numit locul acela Tabăra-lui-Dan, până-n ziua de azi; iată, el este în spatele lui Chiriat- 
Iearim. 

13: Iar de acolo au străbătut până la muntele lui Efraim şi au venit la casa lui 
Mica. 

14: Iar cei cinci bărbaţi care veniseră să iscodească ţara Laiş au răspuns şi au zis 
către fraţii lor: „Ştiţi voi oare că în locul acesta se află un efod şi un terafim şi un chip 
cioplit şi un chip turnat?... Prin urmare, ştiţi acum ce să faceţi!" 

„Textul din 17, 4-5, ambiguu, pare a vorbi de un singur idol, probabil un chip cioplit în 
lemn şi îmbrăcat apoi, prin turnare, cu argint. Aici e însă vorba de doi" 588 idoli. Chiriat-Iearim 
(= cetatea pădurilor): localitate la hotarul dintre Iuda şi Veniamin, iniţial gabaonită. 

15: Şi au făcut o mişcare şi au intrat în casa tânărului, levitul, în casa lui Mica, şi 1- 
au întrebat de sănătate. 

16: Iar cei şase sute de bărbaţi dintre fiii lui Dan, încinşi cu armele lor de război, 
stăteau la uşile porţii. 

17: Iar cei cinci bărbaţi care merseseră să iscodească ţara s-au ridicat 

18: şi au intrat în casa lui Mica; iar preotul şedea acolo. Şi au luat chipul cioplit şi 
efodul şi terafimul şi chipul cel turnat Iar preotul le-a zis: „Ce faceţi?" 

19: Ei i-au răspuns: „Taci! Pune-ţi mâna la gură şi vino cu noi şi ne vei fi părinte şi 
preot. Mai bine este oare să fii preot în casa unui singur om decât să fii preot al unui neam 
şi al unei case în Israel?" 

20: Iar inima preotului s-a veselit; el a luat efodul şi terafimul şi chipul cel cioplit şi 
chipul cel turnat şi s-a dus în mijlocul poporului. 

Ceea ce nouă ne poate părea un furt, va fi fost altfel văzut de către cei de atunci, Daniţii 
căutând, prin acei idoli, obţinerea unei protecţii divine şi socotind că aceasta e mai cuvenită 
unei seminţii (deşi relatarea nu lasă de înţeles că întregul trib Dan a participat la această 
campanie) decât unei singure case. Oricum, intervenţia lor rămâne una brutală, chiar şi în 
contextul de atunci. 

21 : Aşa s-au întors ei şi au plecat, punându-şi copiii şi avutul şi lucrurile înainte. 

22: Şi dacă s-au depărtat ei de casa lui Mica, iată că Mica şi oamenii care locuiau în 
vecinătatea lui au strigat şi i-au ajuns pe fiii lui Dan. 

23: Şi au strigat către fiii lui Dan. Iar fiii lui Dan, întorcându-şi feţele, au zis către 
Mica: „Ce te-a apucat, de strigi aşa?" 

24: Iar Mica a zis: „Voi mi- aţi luat chipul cel cioplit - pe care eu mi l-am făcut - şi 
preotul mi l-aţi luat şi v-ati dus; şi acum îmi spuneţi: de ce strigi?...". 

25: Iar fiii lui Dan i-au zis: „Tacă-ţi gura!, ca nu cumva să-ţi sară-nainte oameni cu 
sufletul amărât şi să-ţi pierzi viaţa, pe a ta şi a casei tale!" 

26: Fiii lui Dan s-au dus în drumul lor, iar Mica, văzând că ei sunt mai tari decât el, 
s-a întors la casa lui. 

întreg tonul abordat de fiii lui Dan descrie foarte bine pe cel ce ignoră drepturile 
aproapelui (cei ce vor fi trecut prin situaţii oarecum similare vor simţi pe dată aceasta). 

27: Aşa că fiii lui Dan au luat cele făcute de Mica şi pe preotul lui şi au venit la 
Laiş, împotriva unui popor care trăia liniştit şi fără grijă, şi i-au trecut prin ascuţişul 
săbiei, iar cetatea au ars-o cu foc. 

28: Şi n-a fost nimeni care să-i scape, căci de Sidon erau departe, şi nici nu aveau 
ceva de-a face cu alţii. Aceasta s-a petrecut în valea Bet-Rehob; şi au rezidit cetatea şi au 
locuit în ea. 

29: Cetatea au numit-o Dan, după numele lui Dan, părintele lor, care i se născuse 
lui Israel; numele cel vechi al cetăţii fusese Laiş. 



: BBVA, p. 296 

30: Fiii lui Dan şi-au ridicat chipul cel cioplit, să fie al lor. Iar Ionatan, fiul lui 
Gherşom, fiul lui Moise, el şi fiii săi i-au fost preoţi seminţiei lui Dan până-n ziua 
strămutării din ţara aceea. 

„Poate fi vorba de prima deportare ordonată de Tiglatfalasar al III-lea în anul 734 (sau 
733) î. Hr." 589 . Aceasta ar muta data scrierii cărţii cu trei secole mai aproape de noi. Credem, 
însă, că textul se referă la strămutarea chivotului din Silo, nu la deportarea populaţiei. Bet- 
Rehob (= casa lărgimii): localitate situată în direcţia Hamatului. Ionatan (= Domnul a dat), fiul 
lui Gherşom (= izgonire), este levitul care a însoţit pe fiii lui Dan. Deşi urmaş al lui Moise, el 
încalcă flagrant dispoziţiile mozaice, dedându-se la un soi de sincretism idolatru. De aceea, 
Biblia Hebraica uzează de un artificiu, rmmmâa-lfiul lui Gherşom, fiul lui Mânase, în loc de 
fiul lui Moise. Numele lui Moise e astfel grafiat, prin introducerea literei nun în partea de sus a 
cuvântului, spre a fi altfel citit şi a-1 feri pe Moise de alăturarea cu asemenea urmaş. Biblia 
Vulgata redă numele prin Moise, în vreme ce Septuaginta are două variante: în Codex 
Alexandrinus apare Moise, iar în Codex Vaticanus, Manassi. 

3 1 : Iar chipul cel cioplit făcut de Mica a rămas la ei de-a lungul tuturor zilelor când 
casa lui Dumnezeu se afla în Silo. 

Silo (= linişte; pace), cetate în muntele lui Efraim, a fost centrul religios al Israelului în 
epoca judecătorilor, pentru că aici a fost înălţat cortul întâlnirii cu chivotul Legii. La 
strămutarea acestui chivot credem că se face aluzie în versetul precedent. 



CAPITOLUL 19 - Nelegiuirea din Ghibeea. 

1 : Şi a fost că-n zilele acelea, când nu era rege în Israel, un bărbat levit care locuia 
pe coasta muntelui lui Efraim şi-a luat o ţiitoare din Betleemul lui Iuda. 

Când nu era rege în Israel: „Menţiune menită să arate cauza decăderii politice şi morale 
a lui Israel" 590 . O ţiitoare: „Literal: o femeie ţiitoare. In contextul vremii, cuvântul ţiitoare nu 
avea în el nimic infamant; aceasta era un fel de soţie suplimentară, cu un statut aparte. Avraam 
avusese mai multe ţiitoare (Facerea 25, 6), Ghedeon avusese şi el una (8, 31)" 591 . Din 
Betleemul lui Iuda, „altul decât Betleemul lui Zabulon (Iosua 19, 15) plecase şi levitul adăpostit 
de Mica (17, 7-8)" 592 . „Ultimele două capitole 593 ale căţii Judecătorilor formează o unitate 
narativă, creată pe schema crimă-pedeapsă-reparaţie. Din punct de vedere istoric, nimicirea 
tribului lui Beniamin de către celelalte triburi israelite s-ar fi înseriat mai logic după capitolul 2 
[...]; (Iosif Flaviu) {Antichităţi iudaice V, 136-174) a operat acest transfer, fără a-1 justifica; 
Theodoret (al Cirului) (Quaestiones in Iudices 27) sugerează acelaşi lucru" 594 . 

2: Dar ţiitoarea s-a mâniat pe el şi 1-a părăsit, ducându-se la casa tatălui ei din 
Betleemul lui Iuda; şi a rămas acolo patru luni. 

„Un levit cu puţină avere, dar cu suflet mare, locuia în părţile muntelui Efraim. Soarta a 
făcut să aibă în stăpânire o bucată de pământ primită ca moştenire. El şi-a luat o tovarăşă de 
viaţă din Bethleemul Iudeii şi, cum se întâmplă lucrurile la început, din pofta nemăsurată a 
inimii o dorea cu mare patimă pe tânăra soţie. Dar fiindcă ea nu-i răspundea la fel ardea şi mai 
mult s-o aibă, cuprins de marea flacără a dragostei, şi focul lui creştea peste măsură. Nevenind 
însă nimic şi din partea tinerei, fie din slăbiciunea dragostei, fie din pricina durerii că n-are de la 

ea răspuns pe măsura dorinţelor lui, îşi tot arăta nemulţumirea faţă de ea. De aici mereu certuri, 
până când femeia, socotindu-se jignită, i-a dat cheile şi s-a întors acasă la părinţi" 595 . 

3: Iar bărbatul ei s-a sculat şi s-a dus la ea să-i vorbească după inima ei, să se 
împace cu ea şi s-o aducă acasă. Şi, luând cu sine pe sluga lui şi doi asini, s-a dus la casa 
tatălui ei. 

4: Şi dacă 1-a zărit tatăl tinerei, i-a ieşit cu bucurie înainte. Şi socrul său, tatăl 
tinerei, 1-a dus înăuntru; iar el a şezut cu dânsul trei zile şi a mâncat şi a băut şi a dormit 
acolo. 

5: Şi a fost că în ziua a patra, trezindu-se dis-de-dimineaţă, s-a sculat să plece. Iar 
tatăl tinerei a zis către ginerele său: „Intăreşte-ţi inima cu o bucată de pâine, şi apoi 
plecaţi". 

6: Şi au şezut amândoi şi au mâncat împreună şi au băut. Şi a zis tatăl tinerei către 
bărbat: „Mai rămâi, rogu-te, şi inima ta să se veselească!" 

7: Şi dacă omul s-a ridicat să plece, socrul său nu 1-a lăsat. Şi din nou aşezându-se, 
a rămas acolo. 

8: In cea de-a cincea zi, sculandu-se el dis-de-dimineaţă ca să plece, tatăl tinerei i-a 
zis: „Intăreşte-ţi inima cu pâine şi pregăteşte-te de drum ca un ostaş până ce ziua se va 
pleca!" Şi au mâncat amândoi şi au băut. 

9: Şi omul s-a sculat să plece, el şi ţiitoarea lui şi sluga lui, dar socrul său, tatăl 
tinerei, i-a zis: „Iată, ziua s-a plecat spre seară; mai rămâi aici, şi inima ta să se 
veselească; iar mâine de dimineaţă veţi porni pe calea voastră şi vei merge la locuinţa ta". 

10: Dar omul n-a vrut să mai rămână, ci, ridicându-se, au pornit la drum. Şi au 
venit până aproape de Iebus - adică Ierusalim -, având cu el o pereche de asini înşeuaţi şi 
alături pe ţiitoarea lui. 

11: Şi au ajuns la Iebus, când ziua era aplecată mult spre asfinţit. Iar tânărul a zis 
către stăpânul său: „Vino, te rog, să ne abatem în această cetate a Iebusiţilor şi să 
rămânem în ea peste noapte!". 

„Ierusalimul se numea, de multă vreme, Ierusalim, dar autorul îl numeşte Iebus, adică 
oraş locuit de Iebusei (vezi Iosua 15,8), pregătind astfel următoarele două versete' 696 . 

„El, când a văzut că s-au scurs patru luni, învins de dragoste, s-a hotărât să se ducă la 
ea, gândindu-se că părinţii fetei îl vor ajuta să-i înmoaie inima. Când a ajuns acolo 1-a 
întâmpinat de la poartă socrul, 1-a poftit înăuntru, 1-a împăcat cu fiica şi, ca să-i facă să plece 
veseli, i-a ţinut trei zile ca pentru repetarea nunţii. Şi, cum ginerele voia să plece, socrul i-a mai 
oprit o zi, făcându-i să zăbovească, fiindcă, zicea el, aşa cere omenia. Dar şi după aceasta la fel 
voia să adauge zilelor de mai înainte şi pe a cincea, cu toate că nu le mai găsea motiv de 
întârziere. Totuşi, fiindcă din dragoste părintească nu-i lipsea dorinţa de a mai ţine pe lângă el 
fiica, le-a amânat plecarea până după amiază, ca să pornească la drum după ce vor lua masa de 
prânz. Voia să-i mai ţină şi după prânz, sub motiv că de acum se apropie seara. Dar ginerele n-a 
mai putut fi înduplecat, cu toate rugăminţile socrului" 597 . 

12: Dar stăpânul său i-a zis: „Nu ne vom abate noi în cetate străină, în care nu se 
află nimeni din fiii lui Israel, ci vom merge până la Ghibeea". 

Ghibeea (= colină) era o cetate aparţinând tribului Veniamin, din apropierea Ramei. In 
vremea lui Iosua, devine cetate levitică (Iosua 21, 19). „Rezervarea acestor cetăţi leviţilor nu 
excludea posibilitatea ca şi membrii celorlalte seminţii să trăiască în ele, dar aceştia trebuiau să 
cumpere de la leviţi pământ spre a-şi putea construi acolo case. Aşa, în cetatea preoţească 

Ghibem, fiii lui Iamin (beniameniţi) formau o bună parte a locuitorilor. Nici leviţilor nu li se 
interzicea să locuiască în alte cetăţi, dacă interesele cereau lucrul acesta (17, 7)" 598 . 

13: Şi i-a zis tânărului: „Vino, şi să ne apropiem de unul din aceste locuri şi să 
poposim în Ghibeea sau în Rama". 

14: Şi au trecut şi au mers; şi soarele le-a apus aproape de Ghibeea, care se află în 
ţinutul lui Veniamin. 

15: Şi acolo s-au abătut din drum, ca să intre şi să poposească în Ghibeea Şi au 
intrat şi au şezut în uliţa cetăţii, dar nu era nimeni care să-i îndrume spre o casă în care să 
rămână. 

„Dar stăpânului nu i-a plăcut această socoteală de a cere găzduire între oameni de neam 
străin, mai ales fiindcă Gaba şi Rama, cetăţi ale tribului lui Veniamin, nu erau departe. Astfel că 
n-a ţinut seamă de propunerea servitorului, ca şi cum sfatul trebuie cântărit după condiţia 
socială a celui ce-1 rosteşte şi nu după valoarea lui, oricât de umil ar fi cel de la care porneşte. 
Soarele era în asfinţit şi abia au putut ajunge pe înserate în oraşul Gaba'* 99 . 

16: Iată însă că un om bătrân venea spre seară de la munca lui de pe câmp. Omul 
acesta era şi el din muntele lui Efraim şi locuia în Ghibeea; iar oamenii locului erau fii ai 
lui Veniamin. 

17: Şi dacă el şi-a ridicat ochii, a văzut un călător în uliţa cetăţii. Şi i-a zis bătrânul: 
„Unde mergi şi de unde vii?" 

18: Acela i-a răspuns: „Suntem în trecere de la Betleemul lui Iuda până în laturile 
muntelui lui Efraim - că eu de acolo sunt; m-am dus până la Betleemul lui Iuda şi mă 
întorc la casa mea, dar aici nu e nimeni care să mă ducă spre o casă. 

19: Pentru asinii noştri am paie şi hrană, am pâine şi vin pentru mine şi pentru 
slujnica mea şi pentru tânărul ce se află cu robii tăi; nu avem lipsă de nimic". 

„Cuvântul lui Dumnezeu le este celor a căror grijă se învârteşte mai mult în jurul 
virtuţilor trupeşti paie şi fân, nutrind partea pătimitoare (pasională) a sufletului lor spre lucrarea 
virtuţilor. Dar celor ce s-au ridicat prin contemplaţie adevărată la înţelegerea celor duhovniceşti 
le este pâine care le nutreşte partea mintală a sufletului spre desăvârşirea după chipul lui 
Dumnezeu" 600 . Textul vorbeşte aici şi despre vin (de văzut şi Facerea 24, 23-25). 

20: Şi a zis bătrânul: „Pace ţie!; lipsurile tale le iau eu asupră-mi, dar nu cumva să 
rămâi în uliţă". 

„De aici, istorisirea e un ecou al episodului din Facerea 19, 2-11, întâmplare care a dus 
la nimicirea Sodorrei şi Gomorei" 601 . 

Cuvintele pace ţie erau forma obişnuită de salut: „Salutul (berakha) evreilor exprimă, 
pe lângă înţelesul său propriu, şi o binecuvântare; de aceea verbul din care derivă înseamnă, pe 
lângă a saluta, şi o binecuvântare. Cel mai obişnuit salut păstrat până azi este pace ţie (şalom 
lekha), ori pace (IV Regi 4, 23). Alte formule de salut invocă numele lui Dumnezeu: Dumnezeu 
sa fie cu tine (Iahve Immekha - Jud. 6, 17), Dumnezeu sa aibă milă de tine (Elohim yechon 
Rha - Facerea 43, 29) etc. Ca formulă de salut la despărţire se folosea tot cuvântul pace: mergi 
în pace (lekh leşalom)" 602 . 

21: Şi i-a adus în casa lui şi a făcut loc pentru asini; şi le-a spălat picioarele şi au 
mâncat şi au băut. 

Era o obligaţie a gazdei, în vechiul Orient, să se îngrijească de a oferi oaspeţilor vase şi 
apă pentru spălarea picioarelor. Uneori, dorind să arate prin aceasta o preţuire deosebită, însăşi 
gazda spăla picioarele imitaţilor. 

22: Şi dacă şi-au desfătat inima, iată că bărbaţii cetăţii, fii ai nelegiuiţilor, au 
înconjurat casa şi au bătut la uşă şi au zis către bătrân, stăpânul casei: „Scoate-1 pe omul 
care a intrat în casa ta, ca să-1 cunoaştem!". 

,y4 cunoaşte are aici sensul biblic: a avea relaţii intime. Aşadar, e vorba, ca şi în 
Sodoma, de homosexuali" 603 . 

23: Atunci a ieşit la ei stăpânul casei şi le-a zis: „Nu, fraţilor, nu faceţi rău, de 
vreme ce acest om a intrat în casa mea; să nu faceţi nebunia aceasta! 

24: Iată, eu am o fată fecioară, iar el are o ţiitoare; le voi scoate afară, umiliţi-lc şi 
faceţi cu ele după cum vă taie pofta; dar cu acest bărbat să nu faceţi o astfel de faptă 
nebunească!" 

25: Oamenii însă n-au vrut să-1 asculte; atunci bărbatul a luat-o pe ţiitoarea lui şi a 
scos-o afară; iar aceia au cunoscut-o şi şi-au bătut joc de ea toată noaptea, până 
dimineaţa, şi i-au dat drumul când se lumina de ziuă. 

26: Iar spre ziuă a venit femeia şi s-a prăbuşit la uşa casei omului unde era 
bărbatul ei, până s-a luminat. 

27: Şi dacă s-a luminat de ziuă, bărbatul ei a deschis uşa casei şi a ieşit ca să plece-n 
drumul său; iată însă că femeia lui, ţiitoarea, zăcea prăbuşită la uşa casei, cu mâinile pe 
prag. 

28: Iar el i-a zis: „Scoală-te, să mergem!" Dar ea nu i-a răspuns: murise. Iar el a 
luat-o şi a pus-o pe asin şi, ridicându-se, s-a dus la casa lui. 

29: Şi dacă a intrat în casă, a luat sabia şi, apucându-şi ţiitoarea, a tăiat-o în 
douăsprezece bucăţi, pe care le-a trimis în toate hotarele lui Israel. 

30: Şi a fost că tot cel ce vedea acestea zicea: „Aşa ceva nu s-a petrecut şi nici nu s-a 
văzut din ziua în care fiii lui Israel au ieşit din ţara Egiptului şi până-n ziua de azi! Luaţi 
seama şi rostiţi-vă!". 

Prin gestul său spectaculos, levitul obţine ceea ce a scontat: supunerea faptei celor din 
Ghibeea judecăţii întregului Israel. 



CAPITOLUL 20 - Pedepsirea nelegiuirii din Ghibeea. 

1: Atunci au ieşit toţi fiii lui Israel; şi toată obştea, ca un singur om, de la Dan până 
la Beer-Şeba, cu ţara Galaadului, s-a adunat la Domnul, în Miţpa. 

„Un altar al Domnului se afla în Miţpa lui Veniamin (care nu trebuie confundată cu 
Miţpa Galaadului). De altfel, redactarea acestui capitol e defectuoasă; text încărcat, deseori 
redundant sau lacunar, cu o seamă de inadvertenţe şi exagerări (inclusiv numărul participanţilor 
la război, din ambele părţi)" 604 . De la Dan până la Beer-Şeba, adică din nord şi până-n sud, 
Galaadul reprezentând extremitatea estică; cu alte cuvinte, s-a strâns întregul Israel, chiar dacă 
în epoca judecătorilor cele 12 treburi s-au separat, oarecum, unul de celălalt. 

2: Toate neamurile lui Israel, obştea întregului popor a stat în adunarea poporului 
lui Dumnezeu: patru sute de mii de bărbaţi pedeştri, purtători de sabie. 

3: Iar fiii lui Veniamin au auzit că fiii lui Israel s-au suit la Miţpa. Şi dacă fiii lui 
Israel au venit, au zis: „Spuneţi-ne, unde s-a petrecut acest rău?" 

4: Şi răspunzând levitul, bărbatul femeii care murise, a zis: „Eu şi ţiitoarea mea 
am venit în Ghibeea lui Veniamin ca să rămânem peste noapte. 

5: Dar oamenii din Ghibeea s-au ridicat împotriva mea şi au înconjurat casa, 
noaptea, împotriva mea; pe mine au vrut să mă omoare, iar pe ţiitoarea mea au umilit-o şi 
şi-au bătut joc de ea, iar ea a murit. 

„Din istorisirea în sine a evenimentului nu reiese această intenţie (de a-1 ucide pe levit); 
levitul are în minte, probabil, violenţa cu care fusese împresurată casa" 605 . Un alt aspect, 
privind versetele 1-2: acestea „formulează solemn, mai explicit decât în oricare alt pasaj din 
Biblie, ideea unităţii lui Israel" 606 . 

6: Iar eu am apucat-o pe ţiitoarea mea şi am tăiat-o în bucăţi şi le-am trimis în 
toate hotarele moştenirii fiilor lui Israel; aceasta, pentru că ei au făcut în Israel o astfel de 
nebunie şi o asemenea ruşine. 

7: Iată, voi toţi sunteţi fiii lui Israel: rostiţi-vă şi sfătuiţi-vă aici, întie voi". 

8: Atunci întregul popor s-a ridicat ca un singur om, zicând: „Nimeni dintre noi nu 
se va întoarce la cortul său şi nimeni dintre noi nu se va întoarce la casa lui! 

9: Şi acum, iată ce avem de făcut în Ghibeea: Vom merge împotrivă-i prin tragere 
la sorţi: 

10: Din fiecare seminţie a lui Israel vom lua câte zece bărbaţi la o sută şi câte o sută 
la o mie şi câte o mie la zece mii, ca să aducă hrană pentru poporul ce va merge în 
Ghibeea lui Veniamin ca să-i plătească pe măsura ruşinii pe care ea a făcut-o în Israel". 

11: Şi toţi oamenii lui Israel s-au adunat în cetate ca un singur om. 

„Poporul ştie, totuşi, că nu e vorba de o simplă tentativă de omor, ci de o faptă 
infamantă care se răsfrânge asupra întregului Israel" 607 . 

12: Iar seminţiile lui Israel au trimis oameni în întreaga seminţie a lui Veniamin, 
zicând: „Ce este răul acesta care s-a făcut între voi? 

13: Daţi-ni-i dar acum pe acei oameni, fiii nelegiuiţilor din Ghibeea, ca să-i ucidem 
şi să curăţim răul din Israel!" Dar fiii lui Veniamin n-au vrut să ia seama la glasul fraţilor 
lor, fiii lui Israel. 

14: Dimpotrivă, fiii lui Veniamin s-au adunat de prin cetăţile lor la Ghibeea, spre a 
ieşi să se bată cu fiii lui Israel. 

15: Numărul fiilor lui Veniamin care au ieşit în ziua aceea de prin cetăţile lor a fost 
de douăzeci şi cinci de mii - fiece bărbat fiind purtător de sabie -, în afara locuitorilor din 
Ghibeea, al căror număr era de şapte sute de bărbaţi aleşi din întregul popor, 

16: iscusiţi în a-şi folosi deopotrivă amândouă mâinile; toţi aceştia erau aruncători 
cu praştia, putând să nimerească cu piatra, fără greş, un fir de păr. 

17: Şi tot Israelul, în afară de fiii lui Veniamin, a numărat patru sute de mii de 
bărbaţi aleşi pe sprânceană, purtători de sabie; toţi aceştia erau războinici. 

E hotărâtă pedepsirea nelegiuirii şi, prin pregătirile întreprinse, pare a fi anticipată 
reacţia seminţiei lui Veniamin (altfel s-ar fi recurs la o simplă delegaţie). 

18: Şi s-au ridicat şi au venit la Betel şi L-au întrebat pe Dumnezeu: „Cine va 
merge în fruntea noastră ca să se bată cu fiii lui Veniamin?" Iar Domnul a zis: „Iuda va fi 
în frunte, conducător". 

L-au întrebat pe Dumnezeu: „L-au întrebat, probabil, prin Urim şi Tumim, modalitatea 
preoţească de a cunoaşte voia lui Dumnezeu Menţiunea introduce ideea că războiul care va 
începe, deşi fratricid, e un război sfânt, menit să aplice justiţia divină" 608 . Deducem că 
întâmplarea s-a petrecut pe vremea când chivotul Domnului a fost mutat din Silo în Betel. 

19: Iar fiii lui Israel s-au ridicat a doua zi şi au tăbărât lângă Ghibeea 

20: Toţi bărbaţii lui Israel au ieşit la război împotriva lui Veniamin şi s-au rânduit 
laolaltă împotriva Ghibeii. 

21: Dar fiii lui Veniamin au ieşit din Ghibeea şi au culcat la pământ, în ziua aceea, 
douăzeci şi două de mii de bărbaţi din rândurile lui Israel. 

22: Dar fiii lui Israel s-au îmbărbătat şi s-au rânduit din nou pentru luptă acolo 
unde se rânduiseră în prima zi. 

23: Şi s-au ridicat fiii lui Israel şi până seara au plâns în faţa Domnului. Şi L-au 
întrebat pe Domnul, zicând: „Oare ne vom apropia noi să ne batem cu fraţii noştri, fiii lui 
Veniamin?" Domnul a zis: „Ridicaţi-vă împotriva lor!" 

24: Iar fiii lui Israel s-au apropiat a doua zi de fiii lui Veniamin. 

25: Dar în aceeaşi zi, a doua, fiii lui Veniamin le-au ieşit înainte din Ghibeea şi au 
culcat la pământ încă optsprezece mii de bărbaţi din rândurile lui Israel; toţi aceştia erau 
purtători de sabie. 

26: Toţi fiii lui Israel şi întregul popor s-au ridicat atunci şi au venit la Betel şi au 
plâns şi au şezut acolo în faţa Domnului; şi-n ziua aceea au ajunat până seara şi au adus 
înaintea Domnului arderi-de-tot şi jertfe de mântuire 

27: - căci acolo era în acele zile chivotul legământuiii Domnului, 

28: iar Finees, fiul lui Eleazar, fiul lui Aaron, stătea pe atunci înaintea lui -; şi L-au 
întrebat fiii lui Israel pe Domnul, zicând: „Oare vom mai ieşi noi să ne batem cu fraţii 
noştri, fiii lui Veniamin?" Iar Domnul le-a răspuns: „Ridicaţi-vă!: mâine îi voi da în 
mâinile voastre!". 

„Dacă arhiereul voia să săvârşească cele sfinte în fiecare zi, era absolut liber în această 
privinţă. Dar s-a încetăţenit obiceiul ca el să oficieze la locaşul sfânt mai ales la sărbătorile mai 
mari. A doua obligaţie a arhiereului a fost aceea de a consulta voia lui Dumnezeu în momente 
deosebite, de cumpănă, ale comunităţii lui Israel. Se arată clar că mai mulţi arhierei au procedat 
în conformitate cu această obligaţie. Astfel, despre arhiereul Finees, fiul lui Eliazar şi nepotul 
lui Aaron, se zice că a stat înaintea chivotului legământului ca să-1 consulte pe Iahve" 609 . Finees 
era, la rândul său, din Ghibeea (Iosua 24, 34), loc în care va fi şi îngropat. „In Comentariul la 
Evanghelia după Ioan (VI, 38), Origen invocă o tradiţie a evreilor conform căreia (Finees) a 
avut o viaţă lungă, sub mai mulţi Judecători. Această tradiţie se sprijină, probabil, pe făgăduinţa 
unui legământ de pace între Domnul şi Finees (Numeri 25, 10-13). După Theodoret (al Cirului) 
(Quaestiones in Iudices 27), acest amănunt referitor la Finees permite datarea războiului 
împotriva lui Beniamin puţin după moartea lui Iisus Navi" 610 . 

29: Fiii lui Israel au pus atunci oameni la pândă împrejurul Ghibeii. 

„Strategie după modelul cuceririi cetăţii Ai (Iosua 8, 3-25)" 611 . 

30: Şi-n ziua a treia s-au ridicat fiii lui Israel împotriva fiilor lui Veniamin şi s-au 
rânduit împotriva Ghibeii, aşa cum o mai făcuseră de două ori. 

31: Iar fiii lui Veniamin au ieşit în faţa poporului, lăsând cetatea goală; şi au 
început, ca şi mai înainte, să lovească şi să rănească poporul, între drumurile care duc 
unul spre betel şi altul spre Ghibeea, în câmp; [au ucis] ca la treizeci de bărbaţi din Israel. 

32: Şi au zis fiii lui Veniamin: „Cad în faţa noastră, ca la-nceput!...". Dar fiii lui 
Israel au zis: „Haideţi să fugim, ca să-i scoatem afară din cetate, la drumuri!" Şi au făcut 
aşa. 

33: Şi toţi bărbaţii lui Israel s-au ridicat de pe locurile lor şi s-au rânduit la Baal- 
Tamar; iar pândarii lui Israel au alergat de pe locurile lor, dinspre partea de apus a 
Ghibeii. 

34: Şi au venit asupra Ghibeii zece mii de oameni, aleşi pe sprânceană din întregul 
Israel; şi bătălia devenea crâncenă; şi ei [fiii lui Veniamin nu ştiau că nenorocirea vine 
asupră-le. 

35: Şi Domnul 1-a lovit pe Veniamin în faţa fiilor lui Israel; şi-n ziua aceea fiii lui 
Israel au nimicit din Veniamin douăzeci şi cinci de mii şi o sută de oameni, toţi purtători 
de arme. 

36: Iar fiii lui Veniamin au văzut că sunt înfrânţi. Iar Israelitenii le-au deschis 
Veniaminiţilor drumul, căci ei se bizuiau pe oamenii de pândă pe care-i puseseră 
împotriva Ghibeii. 

37: Şi când aceia se retrăgeau, pândarii s-au pornit şi s-au revărsat asupra Ghibeii; 
toţi pândarii s-au repezit şi au trecut întreaga cetate prin ascuţişul săbiei. 

38: Iar fiii lui Israel aveau un semnal de luptă cu oamenii de pândă: aceia să ridice 
din cetate un stâlp de fum. 

39: Atunci fiii lui Israel au văzut că pândarii luaseră Ghibeea şi s-au rânduit în 
linie de bătaie; dar şi fiii lui Veniamin au început să lovească şi au rănit ca la vreo treizeci 
de oameni dintr-ai lui Israel; căci ziceau: „Negreşit, vor cădea de dinaintea noastră, aşa 
cum s-a petrecut în prima luptă...". 

40: Semnalul însă se ridica din ce în ce mai mult deasupra cetăţii, ca un stâlp de 
fum. Şi dacă fiii lui Veniamin s-au uitat îndărăt, iată că nimicirea cetăţii se urca pân-la 
cer... 

41: Atunci oamenii lui Israel s-au întors înapoi; iar fiii lui Veniamin s-au speriat 
văzând că nenorocirea s-a apropiat de ei. 

42: Şi au întors spatele de dinaintea fiilor lui Israel, pe calea pustiei, şi au fugit, dar 
lupta i-a luat din toate părţile: cei din cetate i-au nimicit în chiar mijlocul lor. 

43: Fiilor lui Veniamin le-au tăiat calea şi i-au fugărit de la Menoha, din aproape-n 
mai aproape, până ce au ajuns dincolo de Ghibeea, spre răsărit. 

44: Dintre fiii lui Veniamin au căzut atunci optsprezece mii de oameni, toţi fiind 
bărbaţi puternici. 

45: Iar ceilalţi, văzând, au fugit în pustie la stânca lui Rimon; dar fiii lui Israel au 
cules din ei, pe cale, cinci mii de oameni; şi, urmărindu-i până la Ghideom, au ucis dintre 
ei încă două mii de bărbaţi. 

46: Şi toţi cei ce au căzut din Veniamin au fost douăzeci şi cinci de mii de oameni, 
care-n ziua aceea purtau sabie; toţi aceştia, bărbaţi puternici. 

47: Iar ceilalţi, văzând, au fugit în pustie la stânca lui Rimon, şase sute de oameni; 
şi au şezut acolo, la stânca lui Rimon, vreme de patru luni. 

48: Iar fiii lui Israel s-au întors către fiii lui Veniamin şi i-au trecut prin ascuţişul 
săbiei, de la cetate până la păşunea cirezilor şi până la orice s-a putut afla în fiecare cetate; 
şi au ars cu foc toate cetăţile pe care le-au aflat. 

„Relatarea luptei din a treia zi este dublă, cu reveniri în desfăşurareacronologică" 612 . 

Râvna Israeliţilor de a pedepsi o faptă abominabilă stârneşte admiraţie, până la un punct, 
mai cu seamă în epoci de indiferentism faţă de ofensa adusă aproapelui: „Nu aşa priveau 
strămoşii noştri neprihana, ci-i arătau atâta cinste încât socoteau că trebuie pornit război 
împotriva celor fără respect pentru ruşine. Şi, în această privinţă, atât de mare dorinţă de 
răzbunare exista în trecut, încât au fost nimiciţi toţi membrii tribului lui Veniamin în afară de 
şase sute, care rămăseseră din război şi pe care i-a apărat muntele în care s-au retras. Căci aşa 
citim în Scriptură, de al cărei cuprins este bine să ţinem seama" 613 . 

Rimon (= rodie): stâncă din apropierea Ghibeii; numeroase văi fac inaccesibilă stânca 
dinspre sud, nord şi vest, astfel că era un loc foarte potrivit pentru fugari. 



612 SEP 2, p. 215 

CAPITOLUL 21 - Seminţia lui Veniamin se reface. 

1: Fiii lui Israel s-au jurat în Miţpa, zicând: „Nimeni dintre noi să nu-şi dea fata de 
nevastă vreunuia din Veniamin!" 

„Spre nord de Ierusalim, pe teritoriul seminţiei lui Veniamin, se afla cetatea Miţpa (= 
sentinelă), de pe care se putea privi la mare depărtare. Cetatea este cunoscută ca un important 
centru religios, în epoca judecătorilor" 614 . 

2: Şi s-a dus tot poporul la Betel şi a şezut acolo până seara înaintea lui Dumnezeu 
şi şi-au ridicat glasul şi au plâns cu plângere mare. 

3: Şi au zis: „De ce, Doamne, Dumnezeul lui Israel, de ce s-a făcut aceasta, ca să 
piară astăzi din Israel o seminţie?" 

4: Şi a fost că a doua zi s-a sculat poporul dis-de-dimineaţă şi a zidit acolo altar şi 
au adus ardere-de-tot şi jertfă de mântuire. 

5: Şi au zis fiii lui Israel: „Cine oare, din toate seminţiile lui Israel, nu a venit la 
Domnul în această adunare?" Căci era un jurământ mare împotriva celor ce nu s-au suit 
la Domnul în Miţpa, zicând: „Unul ca acela să fie dat morţii!" 

6: Dar fiii lui Israel s-au mulcomit asupra lui Veniamin, fratele lor, şi au zis: „Azi a 
pierit o seminţie din Israel!" 

„Campania lui Israel împotriva lui Veniamin fusese, practic, un război de 
exterminare" 615 . Insă, cum se poate vedea limpede din text, biruinţa într-un război fratricid nu 
aduce nici o bucurie învingătorilor. . . 

„Dar până la urmă războiul şi ura au luat sfârşit, iar nebunia s-a schimbat în căinţă. 
Bărbaţii lui Israel au plâns toţi cu jale mare şi au postit, îndureraţi că un trib a fost nimicit de 
fraţii din celelalte triburi şi că o puternică armată a întregului popor a fost măcelărită. Se 
tânguiau gândindu-se că pe drept s-a dus lupta pentru ca făptaşii ticăloşiei să-şi ispăşească 
nelegiuirea, dar că, din păcate, poporul a întors sabia împotriva propriilor sale măruntaie, căci 
războiul civil a adus grele pierderi şi dintr-o parte şi din cealaltă. S-au vărsat lacrimi, inimile au 
fost răscolite, dar apoi patimile s-au potolit şi le-a luat locul judecata liniştită. Au fost trimişi 
soli la cei şase sute de bărbaţi din tribul lui Veniamin, care-şi găsiseră scăpare înăuntrul 
muntelui stâncos, sau în pustiu, locuri primejdioase pentru asediatori chiar dacă erau mulţi. S-au 
jelit din pricina acelei nebunii comune, datorită căreia unii şi-au pierdut tovarăşii de trib, iar alţii 
rudele şi prietenii. Gândindu-se că tribul nu trebuie să dispară definitiv, s-au sfătuit cum să 
respecte jurământul făcut şi totuşi tribul să-şi ducă viaţa mai departe" 616 . Sfatul Israeliţilor 
continuă: 

7: Ce vom face oare ca să le dăm neveste celor ce au rămas? Că noi ne-am jurat 
faţă de Domnul că nu le vom da soţii dintre fetele noastre". 

8: Şi au zis: „Cine, din neamurile lui Israel, nu s-a suit la Domnul în Miţpa?" Şi, 
iată, la adunare nu venise în tabără nici un om din Iabeş-Galaad... 

9: Şi a fost numărat poporul: acolo nu se afla nici un om dintre locuitorii Iabeş- 
Galaadului. 

„La vest de Iordan, în munţii Galaad, se ştie că a existat localitatea Iabeş-Ghilead 
(Galaad), de unde au fost luate fete pentru bărbaţii din tribul lui Veniamin, în legătură cu care 
celelalte triburi s-au jurat să nu le dea fete în căsătorie" 617 . Locuitorii din Iabeş (= secetă) nu 
numai că n-au venit la adunarea Domnului din Miţpa, dar nu au participat nici la campania de 
pedepsire a Ghibeii, de vreme ce nu se aflau cu ceilalţi Israeliţi. Era nu doar o sfidare, dar şi un 



614 AB,p. 93 

615 BBVA, p. 300 

616 Sf. Ambrozie al Milanului, Scrisori, VI, 14 

semn al indiferenţei faţă de apartenenţa la Israel, atitudine primejdioasă, mai cu seamă în acea 
epocă, dizolvantă oricum. 

10: Iar adunarea a trimis acolo douăsprezece mii de bărbaţi dintre cei mai 
puternici şi le-a poruncit, zicând: „Duceţi-vă şi treceţi-i prin ascuţişul săbiei pe toţi 
locuitorii Iabeş-Galaaduiii. 

11: Şi aşa veţi face: Pe fiece bărbat, ca şi pe fiece femeie care a cunoscut culcuş de 
bărbat, să-i daţi pieirii; dar pe fecioare să le cruţaţi!" Iar ei au făcut aşa. 

12: Şi printre locuitorii Iabeş-Galaadului au găsit patru sute de fete fecioare, care 
nu cunoscuseră culcuş de bărbat, şi le-au adus în tabără la Silo, în ţinutul Canaan. 

Poate uimi logica după care o primă cruzime e compensată printr-o a doua, dar e vorba 
de vremuri aspre şi, în ambele cazuri, al Ghibeii şi al Iabeşului, de grave delicte religioase, 
cărora omul tradiţional, ca să-1 numim astfel, le acorda atenţia cuvenită (micile devieri erau şi 
în vechime tolerate, cum rezultă chiar şi dintr-o lecturare atentă a Scripturii). Oricum, numărul 
fetelor din Iabeş era insuficient faţă de numărul supravieţuitorilor din Veniamin. 

13: Atunci toată adunarea a trimis şi le-a grăit fiilor lui Veniamin ce se aflau la 
stânca Rimon şi i-a chemat la pace. 

14: Şi-n vremea aceea s-au întors fiii lui Veniamin la fiii lui Israel; iar aceştia le-au 
dat de neveste pe fetele pe care le adunaseră vii din Iabeş-Galaad; iar acelora le-a plăcut 
aceasta. 

15: Iar poporul s-a mulcomit asupra lui Veniamin, că făcuse Domnul o spărtură în 
seminţiile lui Israel. 

16: Şi au zis bătrânii adunării: „Ce vom face oare ca să le dăm neveste celor ce au 
rămas, de vreme ce femeile din seminţia lui Veniamin au fost nimicite?" 

17: Şi au zis: „O moştenire trebuie să fie pentru cei ce au rămas, ca să nu piară o 
seminţie din Israel"; 

18: căci noi nu vom putea să le dăm soţii dintre fetele noastre, de vreme ce fiii lui 
Israel s-au jurat, zicând: „Blestemat să fie cel ce-i va da soţie lui Veniamin!" 

19: Şi au zis: „Iată, acum e sărbătoarea anuală a Domnului, în Silo, care se află la 
miazănoapte de Betel şi la răsărit de drumul care duce de la Betel la Sichem şi la miazăzi 
de Levona". 

20: Şi le-au poruncit fiilor lui Veniamin, zicând: „Mergeţi şi ascundeţi-vă în vii!; 

21: şi când veţi vedea că fetele locuitorilor din Silo ies dănţuind la joc, ieşiţi din vii, 
şi fiecare bărbat să-şi ia femeie dintre fiicele din Silo şi să vă duceţi în ţinutul lui 
Veniamin. 

22: Şi va fi că atunci când părinţii sau fraţii lor vor veni la noi să se plângă, noi le 
vom zice: „Iertaţi-i, de dragul nostru!; că nici noi nu i-am luat fiecărui bărbat o femeie ca 
pradă de război, nici voi nu le-aţi dat atunci când v-au cerut; aşa că şi voi aveţi o vină". 

23: Iar fiii lui Veniamin au făcut aşa; şi şi-au luat femei, după numărul lor, dintre 
dănţuitoarele pe care le-au apucat. Şi au plecat şi s-au întors la moşia lor şi au rezidit 
cetăţile şi au locuit în ele. 

Din nou o stratagemă discutabilă, dar obişnuită în practicile vremii şi, pe alocuri, cu 
reminiscenţe până în ziua de astăzi. Scriptura, de altfel, nici nu consemnează vreo împotrivire la 
această răpire, ci doar sfatul preliminar care lua în calcul această eventualitate. „Sărbătoarea 
Domnului s-a schimbat în sărbătoare de nuntă. Fetele, smulse din braţele părinţilor, se părea că 
sunt predate chiar de părinţi în mâinile bărbaţilor şi socoteai că fiecare nu e luată, ci dată ca 
logodnică de la sânul mamei. Astfel, tribul Veniamin, aproape sfărâmat şi nimicit, în scurt timp 
a ajuns înfloritor, dând învăţătură că este spre mare pierdere pentru cei fără frâu călcarea cinstei, 
fiindcă paguba adusă neprihanei se răzbună crunt" 618 . 

„în fiecare an se celebra la Silo un hag - o sărbătoare a Domnului pentru care se făcea 
pelerinaj din toate părţile. Tinere fete dansau hora şi tot Israelul se veselea înaintea Cortului 
sfânt" 619 . Nu ştim despre ce sărbătoare va fi fost vorba; Anania propune, cu rezerve, Sărbătoarea 
recoltei (sau a Corturilor), în luna Tişri, care ar corespunde, la noi, cu octombrie. „Răpirea 
fetelor din Selo este aici obiect de dezbatere juridică. Cazul este complicat: acuzatorii sunt taţii 
şi fraţii fetelor, apărătorii sunt bătrânii comunităţii, acuzaţii sunt beniamiţii sau chiar bătrânii. 
Verdictul păstrează în textul grecesc concizia celui ebraic, deşi cu diferenţe în conţinut. Textul 
Masoretic are: Dacă părinţii sau fraţii lor vin să ne ceară socoteală, le vom spune: Induraţi-vă 
de ei, căci nici unul dintre noi nu şi-a luat femeie ca (pradă de) război. Nici voi nu puteaţi să le 
daţi, altfel aţi fi avut vină' 620 . 

24: Şi-n vremea aceea s-au dus de acolo fiii lui Israel, fiecare la seminţia lui şi la 
neamurile lui, fiecare la moştenirea lui. 

Cuvinte prin care se arată încheierea sărbătorii Domnului din acel an. 

25: în zilele acelea nu era rege în Israel; de aceea fiecare om făcea ceea ce i se părea 
în faţa ochilor lui că e drept. 

„Concluzie care pregăteşte epoca regilor lui Israel" 621 . Dar, înainte de a vorbi despre 
epoca monarhiei în Israel, vom mai zăbovi la perioada judecătorilor, în comentariul următor, 
acela la Cartea Rut. 



619 AB,p. 212 
520 SEP 2, p. 221 
621 BBVA, p. 300 



164 



Comentarii la Cartea Rut 



Introducere 



Cartea Rut îşi are numele de la acela al eroinei principale. Biblia Hebraica o numeşte 
tot Rut 622 , însă o aşează între cele cinci Hagiografe (Cântarea Cântărilor, Rut, Plângeri, 
Ecclesiastul şi Estera), în poziţia a doua. Septuaginta numeşte cartea Ruth 623 şi o plasează după 
Judecători; acelaşi amplasament aflăm cărţii şi în Vulgata, sub denumirea de Liber Ruth. 

Rut, eroina cărţii, este o moabiteancă intrată legal într-o familie de evrei, fiind strămoaşă 
a regelui David şi, mai important pentru noi, introdusă astfel în arborele genealogic al 
Mântuitorului Iisus Hristos. întreaga carte înfăţişează, într-un chip discret, pronia divină care o 
călăuzeşte pe Rut spre a intra în rândul Israeliţilor, cu un scop ce deja l-am dezvăluit. 

„De asemenea, cititorul biblic va fi surprins să constate că, spre deosebire de majoritatea 
cărţilor istorice şi profetice ale Vechiului Testament, aici nu va găsi nici o urmă de viclenie, de 
nedreptate, de abuz, de asprime, îndârjire, încrâncenare, războaie, sânge, stârvuri şi pustiiri. 
Toate - absolut toate - personajele cărţii Rut au o cinste sufletească exemplară şi, mai mult, o 
gingăşie vecină cu sfinţenia" 624 . 

In Iudaism, de asemenea, Cartea Rut se bucură de preţuire; ea este citită integral în 
sinagogi de Şavuot (Cincizecime). 

Iniţial, Cartea Rut era cuprinsă în Cartea Judecătorilor, ca al treilea adaos istoric, fiind 
ulterior despărţită de aceea şi tratată ca o scriere independentă. „Evenimentul, descris în carte, 
completează în mod fericit adaosurile din Cartea Judecătorilor. Pe când celelalte două adaosuri 
arată stăpânirea idolatriei într-un trib al lui Israel 625 şi profunda decădere a moravurilor 626 , 
aceasta din urmă (Cartea Rut - n. n.) arată că nici în acest timp de dezmăţ moral n-au lipsit 
cazuri şi persoane caie au trăit o viaţă tihnită patriarhală, sub scutul Legii lui Moise" 627 . 

„Cea mai însemnată chestiune care se pune în legătură cu această carte este scopul pe 
care 1-a avut autorul cu scrierea sa. [...] Cea mai probabilă părere, cunoscându-se scopul 
Scripturii Vechiului Testament, de altfel singura îndreptăţită, este aceea care susţine că scopul 
acestei cărţi este să arate genealogia lui David şi, prin el, genealogia lui Hristos, scopul ultim al 
Vechiului Testament. Afară de aceasta, scopul cărţii este să se arate că şi păgânii vor fi părtaşi ai 
graţiei divine, dacă vor ajunge la cunoştinţa adevăratului Dumnezeu" 628 . 



622 m-i 

623 PodG 

624 Biblia sau Sfânta Scriptură, Ediţie jubiliară a Sfântului Sinod, versiune diortosită după Septuaginta, redactată 
şi adnotată de Bartolomeu Valeriu Anania (în continuare, abreviat: BBVA), Editura Institutului Biblic şi de 
Misiune al Bisericii Ortodoxe Române (în continuare, abreviat: EIB), Bucureşti, 2001, p. 301 

525 Dan. 

626 în tribul Veniamin. 

627 Studiul Vechiului Testament, pp. 175-176 

628 Studiul Vechiului Testament, p. 177 

Prin tradiţie, autorul cărţii ar fi profetul Samuel, timpul scrierii fiind acela al începutului 
lui David ca rege, după prima sa ungere şi câtă vreme domnea încă Saul, subiect asupra căruia 
nu dorim să facem alte comentarii, pe care le-am socoti de prisos. Prin Rut, însă, e anticipată 
chemarea neamurilor la mântuire, fapt ce ne pare cu mult mai important. 



Comentarii 

CAPITOLUL 1 - Rut şi Noemina în Moab. 

1: Şi a fost că-n zilele când cârmuiau judecătorii s-a făcut foamete în ţară. Iar un 
om din Betleemul lui Iuda s-a dus să locuiască în câmpia Moabului, el şi femeia lui şi cei 
doi fii ai tor. 

„E de observat arta naratorului de a-şi pregăti cititorul printr-o introducere pe cât de 
succintă (de numai cinci versete) pe atât de cuprinzătoare (timp, loc, personaje, circumstanţe, 
acestea din urmă fiind două dezastre: o secetă şi o moarte întreită)" 629 . 

„Şi a fost aşa: atât cartea Rut, cât şi Iisus Navi şi Judecătorii încep cu sintagma Kai 
EyEVETO, şi a fost, care poate indica o legătură cu cartea precedentă, dacă nu e vorba doar de un 
clişeu narativ" 630 . ,Jn (vremea) cârmuirii judecătorilor, perioada Judecătorilor se întinde în 
mare între 1200 şi 1030 î. Hr., data aproximativă a urcării lui Saul pe tron" 631 . „A plecat să se 
strămute: strămutarea în teritorii străine, redată aici prin grecescul 7rapoiKT|<Tai, e un eveniment 
frecvent în epoca Vechiului Testament (Facerea 12, 10; 26, 3; 47, 4), pricinuit de calamităţi, 
epidemii sau crize economice. Cei care se înstrăinau u se mai bucurau de statutul cuvenit în 
cadrul tribului din care proveneau şi, în momentul întoarcerii, întâmpinau greutăţi în reabilitarea 
socială" 632 . ,JBetleemul lui Iuda: localitate la câţiva kilometri sud de Ierusalim, trebuie deosebit 
de localitatea cu acelaşi nume, aflată în teritoriul lui Zabulon" 633 . S-a făcut foamete în ţară: 
„Rhabanus Maurus dă acestui verset o conotaţie simbolică, referindu-se la foamea spirituală, 
foamea de cuvântul lui Dumnezeu (Quaestiones in Ruth, 108)" 634 . 

2: Numele bărbatului era Elimelec, numele femeii sale era Noemina, iar numele 
celor doi feciori ai lor erau Mahlon şi Chilion. Aceştia erau Efrateni din Betleemul lui 
Iuda. Şi au venit în câmpia Moabului şi au rămas acolo. 

„Numele personajelor implicate în istorisire au şi o semnificaţie simbolică: Elimelec = 
Dumnezeul meu e rege; Noemina (sau Noemi) = Dulceaţa mea; Mahlon = Moliciune; Chilion = 
Sleire; Orfa = Cea care întoarce spatele; Rut = Prietena" 635 . Alte traduceri posibile pentru 
unele dintre aceste nume (ce-i drept, cu sensuri apropiate): Noemi (= plăcută), Mahlon (= 
bolnăvicios), Chilion (= lâncezire), Orfa (= ceafă; încăpăţânare). 



629 BBVA, p. 302 

630 Septuaginta 2, Iisus Nave, Judecătorii, Ruth, 1-4 Regi, (în continuare, abreviat: SEP 2), Colegiul Noua Europă, 
Polirom, Iaşi 2004, p. 233 

631 SEP 2, p. 233 - Cum am mai arătat, cronologiile propuse de diferiţi autori diferă destul de mult între ele, o 
apropiere constatând abia o dată cu începerea domniei lui David. 

634 SEP 2, p. 233 

635 BBVA, p. 302 

„Rhabanus interpretează alegoric onomastica şi componenţa acestei familii, văzând în 
(Elimelec) simbolul Decalogului, în (Noemina), pe cel al sinagogii, iar în cei doi fii, simbolul 
celor două funcţii: regală şi sacerdotală. Plecând de la sensul onomasticii ebraice pe care o 
traduce şi o interpretează alegoric, Rhabanus vede în (Mahlon) {fereastră, început, principiu) 
tipul profeţilor care au anticipat întruparea lui Mesia, iar în (Chilion) {împlinire, săvârşire) pe 
cel al apostolilor care au adus lumii păgâne lumina credinţei în Hristos" 636 . 

3: Dar Elimelec, bărbatul Noeminei, a murit, iar ea a rămas cu cei doi fii ai săi. 

4: Aceştia şi-au luat femei moabitence; pe una o chema Orfa, iar numele celeilalte 
era Rut Şi au locuit acolo vreo zece ani. 

„Numele proprii sunt în legătură cu unele dorinţe ale mamei, ca Naomi {= plăcuta mea; 
graţioasa mea), sau cu nume de animale, pentru ca pruncului să i se imprime calităţile acestora: 
Rahela (= mieluşeaua), Şual (= vulpe), Caleb (= câine), sau în legătură cu numele divin: Ioab 
{= Dumnezeu este tatăl), Elimelekh {= Dumnezeu este rege), Iehochanan {= Dumnezeu 
miluieşte). Numele teofore mai vechi purtau şi termenul general semit de stăpân sau Dumnezeu 

- Baaliada {= mâna lui Dumnezeu), Işbaal {= omul lui Dumnezeu). întrucât Baal era un zeu 
canaanean, atunci numele respective sunt transformate, în cazul de faţă în Eliada şi Işboşet. Alte 
nume au înţeles profetic: Avraam {= tatăl mulţimii), Iosua {= Dumnezeu mântuieşte), David {= 
cel iubit) etc, sau, în timpul romanilor, li se adăuga şi numele tatălui, devenind compuse: 
Bartolomeu (= fiul lui Tolomeu), Bartimeu (= fiul lui Timeu), ori supranume ca Simon Petru, 
Simon Zelotul. De asemenea, se dau nume sugerând originea: Simon Canaanitul, Iuda 
Iscarioteanul, sau fiind în relaţie cu evenimente importante din viaţă - Ghedeon devine Ierubaal 
(Judecători 6, 32) - sau de origine aramaică - Marta" 637 . 

Un alt aspect: deşi legea prevede că amonit şi moabit nu va intra în adunarea 
Domnului, chiar după al zecelea neam şipănă-n veci (Deuteronom23, 3), se trece cu seninătate 
peste aceasta, dovadă că citatul a căpătat dintru început un sens duhovnicesc (chiar dacă, în 
unele perioade, va fi luat în sens cât se poate de literal). De altfel, şi Cartea Rut a fost primită 
fără rezerve în canonul iudaic, după cum nici urmaşii moabitencei nu s-au dezis de strămoaşa 
lor. 

„Rhabanus vede simbolic în numele celor două femei, pe de o parte necredinţa iudeilor 

- ebr. (Orfa), cea care şi-a întors grumazul -, iar pe de alta supunerea şi credinţa neamurilor 
păgâne: ebr. Rut, cea care este prietenă" 63 *. 

5: Mahlon şi Chilion au murit amândoi, aşa că femeia a rămas şi fără bărbatul ei, 
şi fără cei doi fii. 

6: Iar ea s-a ridicat împreună cu amândouă nurorile ei şi s-au întors din câmpia 
Moabului; aceasta, deoarece în câmpia Moabului s-a auzit că Domnul şi-a cercetat 
poporul, dându-i pâine. 

7: A ieşit ea din locul unde se afla; şi, împreună cu ea, amândouă nurorile ei; şi 
mergeau pe cale, să se întoarcă în ţara lui Iuda 

Din formulare, pare că toate trei femeile doreau, la un moment dat cel puţin, să vină în 
Iuda. 

8: Şi a zis Noemina către amândouă nurorile ei: „Duceţi-vă şi vă întoarceţi fiecare 
la casa ei părintească, şi să facă Domnul milă cu voi, aşa cum şi voi aţi făcut cu cei morţi şi 
cu mine; 

9: să vă dea Domnul să aveţi odihnă, fiecare în casa bărbatului ei!". Şi le-a sărutat 
Iar ele, înălţându-şi glasul, au plâns. 



636 SEP 2, p. 233. Traduceri cu totul diferite decât mai sus. întreaga interpretare de aici ne pare forţată, dar 
folositoare în fixarea unor realităţi religioase. 

637 Dumitru Abrudan şi Emilian Corniţescu, Arheologie biblică (în continuare, abreviat: AB), p. 129 

638 SEP 2, p. 233 

„Noemina consideră că cele două nurori au petrecut-o îndeajuns. Odată cu sărutarea de 
rămas-bun, ea le dă şi dezlegare de a se recăsători" 639 . SEP 2 are tihnă în loc de odihnă: „Tihnă: 
gr. avd7rai)<Tiig traduce termenul ebraic menunah, care are aici înţelesul unei situaţii sigure şi 
prospere, rezultate în urma căsătoriei. Acelaşi termen poate avea în Vechiul Testament chiar 
semnificaţia unei stări de mulţumire, de confort sufletesc (Psalmi 116, 7). Termenul va f reluat 
în cap. 3, i" 640 . 

10: Şi i-au zis: „Nu! Cu tine ne vom întoarce la poporul tău!" 

11: Dar Noemina le-a zis: „Intoarceţi-vă, fiicele mele!; de ce să mergeţi cu mine? 
Oare-n pântecele meu mai sunt încă fii care să vă fie bărbaţi? 

12: Aşadar, întoarceţi-vă, fiicele mele, căci eu am îmbătrânit şi nu mai pot avea 
bărbat Chiar însă dacă v-aş spune că încă sunt la vârsta măritişului şi că aş naşte fii, 

13: veţi aştepta voi oare până ce ei vor creşte mari? Vă veţi păstra oare pentru ei, 
ca să nu vă măritaţi după alt bărbat?... Nu, fiicele mele, că tare m-am amărât eu de grija 
voastră; că Domnul S-a îndepărtat de mine". 

„Noemina se referă la căsătoria de levirat, legiferată de Moise (Deuteronom 25, 5-10), 
dar practicată de Evrei cu mult înainte (Facerea 38, 7-30), o lege în virtutea căreia fratele soţului 
mort avea obligaţia de a se însura cu văduva acestuia; primul lor fiu purta numele celui mort şi-1 
moştenea. Acesta, în fapt, este firul roşu al istorisirii de faţă" 641 . Noemi se referă la căsătoria de 
levirat, însă, cum vom vedea, în Cartea Rut va fi vorba despre ceva diferit. In textul ebraic, 
Noemi foloseşte aici cuvântul aguna, „termen din legea evreiască desemnând o femeie care 
rămâne legată de bărbatul ei pe viaţă şi care nu se poate recăsători, fie pentru că soţul refuză să- 
i acorde actul de divorţ (ghet) sau nu este în măsură s-o facă din cauza unei boli mintale, fie 
pentru că soţul a dispărut şi moartea lui nu poate fi probată" 642 . 

„Rhabanus interpretează simbolic aceste versete ca fiind îndemnul sinagogii către 
neamurile păgâne de a primi Noul Legământ, credinţa creştină. El înţelege prin sterilitatea 
Noeminei imposibilitatea Legii vechi de a mai naşte fii care să-I slujească lui Dumnezeu în 
adevăr" 643 . 

14: Iar ele, înălţându-şi glasul, iarăşi au plâns. Apoi Orfa şi-a sărutat soacra şi s-a 
întors la poporul ei, iar Rut a mers cu aceasta. 

Chiar dacă numele Orfa ar însemna, în primul rând, încăpăţânare, aceasta dispare din 
istorisire lăsând o amintire luminoasă, după cum s-a şi arătat, în Introducere, referitor la toate 
personajele ce apar în Cartea Rut. 

15: Şi a Zis Noemina către Rut: „Iată, cumnata ta s-a întors la poporul ei şi la 
dumnezeii săi; întoarce-te dar şi tu după cumnata ta!" 

16: Dar Rut i-a zis: „Departe de mine gândul de a te părăsi sau de a mă întoarce de 
lângă tine; 

unde vei merge tu, voi merge şi eu; 

unde te vei aşeza tu, mă voi aşeza şi eu; 

poporul tău va fi poporul meu, 

iar Dumnezeul tău va fi Dumnezeul meu; 

17: şi unde vei muri tu, voi muri şi eu, 

şi acolo mă voi îngropa. 

Aşa să-mi facă mie Domnul, 

şi chiar mai mult; 

că numai moartea 

mă va despărţi de tine". 

639 BBVA, p. 302 
540 SEP 2, p. 234 

641 BBVA, p. 302 

642 Dicţionar enciclopedic de Iudaism (în continuare, abreviat: DEI), p. 30 

643 SEP 2, p. 234 

„Rut se predă cu totul destinului pe care şi 1-a ales, în ciuda faptului că Moise 
interzisese acceptarea unui moabit în adunarea Domnului (Deuteronom 23, 3)" 644 . E de 
presupus că, din discuţiile anterioare purtate cu Noemi, Rut va fi cunoscut riscurile de a fi 
respinsă de către Iudei. 

18: Văzând atunci Noemina că ea stăruie să-i meargă alături, a încetat s-o mai 
îndemne. 

19: Şi au mers amândouă până ce au sosit în Betleem. Şi a fost că după ce au venit 
în Betleem s-a auzit de ele în toată cetatea; şi ziceau: „Oare aceasta este Noemina?". 

„După zece ani de absenţă şi suferinţă, Noemina părea de nerecunoscut" 645 . 

20: Dar ea le-a zis: „Nu mă chemaţi Noemina, ci chemaţi-mă Amărâta, că mult m-a 
amărât pe mine Atotputernicul. 

amărâta, în contrast cu numele ei adevărat, Dulceaţă; în ebraică, Mara" 646 . Noemi îşi 
continuă cuvântul: 

21: îndestulată m-am dus, dar cu mâinile goale m-a întors Domnul. De ce mă 
chemaţi Noemina? Căci Domnul m-a umilit şi Cel- Atotputernic mi-a făcut necazuri". 

Tonul Noeminei se apropie oarecum de acela al lui Iov. Fără a blasfemia, ar dori să 
cunoască pricina încercărilor ce au lovit-o. Nu merge însă până acolo încât să ceară socoteală 
lui Dumnezeu „Rhabanus vede în aceste versete (20-21) imaginea Bisericii care, frământată de 
persecuţii, nu se bucură de plăcerile lumii de acum, ci caută slava pe care o va avea în ceruri" 647 . 

22: Aşa s-au întors Noemina şi Rut Moabiteanca, nora ei, din câmpia Moabului. Şi 
au sosit la Betleem când se începea seceratul orzului. 

Amănunt care plasează acest moment al istoriei în prima jumătate a lunii mai. 
„Rhabanus vede în această întoarcere simbolul întoarcerii neamurilor la unitatea Bisericii" 648 . 

Un rezumat al acestui prim capitol, aducând şi elemente noi: „După moartea lui 
Samson, israeliţii au fost cârmuiţi de Marele Preot Eli. In vremea aceea, ca urmare a foametei 
care bântuia ţinutul, Elimelec din Betleem (oraşul aparţine seminţiei lui Iuda) n-a mai putut să 
rabde această năpastă şi s-a strămutat în ţara moabiţilor împreună cu soţia lui, Naamis 649 , şi cu 
fiii săi, Chellion 650 şi Mallon 651 . întrucât acolo lucrurile i-au mers aşa cum şi-a dorit, el şi-a 
însurat feciorii cu femei moabite: Chellion cu Orpha 652 şi Mallon cu Rut. Când s-au împlinit 
zece ani, Elimelec şi fiii săi au murit la scurtă vreme unul după celălalt, iar Naamis, îndurând cu 
greu ceea ce i se întâmplase, nu s-a mai împăcat cu însingurarea şi pierderea făpturilor celor mai 
scumpe, de dragul cărora îşi părăsise ţara, întorcându-se în patria ei. Auzise că acolo toate se 
îndreptaseră şi domnea prosperitatea. Nurorile n-au vrut să se despartă de ea şi, oricât le-a rugat 
să nu pornească la drum împreună, ele nu şi-au schimbat hotărârea. Atunci Naamis a insistat şi 
le-a urat o căsnicie mai fericită decât cea pe care o avuseseră împreună cu fiii ei, precum şi 
însuşirea celorlalte bunuri şi, pentru ca să aibă parte de toate acestea, le-a implorat să rămână 
acasă şi să nu-şi părăsească patria, avântându-se împreună spre un viitor nesigur. Orpha, care s- 
a lăsat convinsă, a rămas. Dar pe Rut n-a înduplecat-o în nici un chip şi a mers cu ea, urmând să 
împartă aceeaşi soartă" 653 . 



644 BBVA, p. 302 

645 BBVA, p. 303 

646 BBVA, p. 303 
547 SEP 2, p. 235 

"SEP 2, p. 235 
Noemina sau Noemi. 

650 Chilion. 

651 Mahlon. 

652 Orfa. 

Iosif Flaviu, Antichităţi iudaice, V, 9, 1 

CAPITOLUL 2 - Rut adună spice în holda lui Booz. 

1: Noemina cunoştea un om care fusese un apropiat al soţului ei. Omul acela era 
foarte cuprins, din neamul lui Elimelec, iar numele său era Booz. 

„Arta naratorului se vădeşte şi aici, şi în cele ce urmează: relaţia Booz - Noemina e 
prezentată progresiv: cunoştinţă de-aproape (gnorimos) (2, 1), rudă apropiată (anhistevs) (2, 
20) şi - deus ex machina! - rudă foarte apropiată (anhistevs enghion) (3, 12)" 654 . „Booz e un 
nume a cărui etimologie sau semnificaţie n-a putut fi stabilită. Oricum, Booz va fi numele 
stâlpului din stânga al templului din Ierusalim (III Regi 7, 21)" 655 . O propunere pentru Booz ar fi 
aceea de curaj. 

SEP 2 începe versetul cu: Noemin {avea) o cunoştinţă: „o cunoştinţă: termenul ebraic 
modha, tradus prin gr. yvwpiuoţ, e în general folosit pentru a defini atât relaţia de prietenie (II 
Regi 10, 11; Psalmi 31, 11; Proverbe 7, 4), cât şi de rudenie.. Următorii doi termeni prin care va 
fi prezentat statutul social al lui Booz sunt rezultatul unei gradaţii lexicale (Rut 2, 1.20), 
culminând cu calitatea de răscumpărător (2, 20)" 656 . Pentru foarte cuprins, SEP 2 are om 
puternic: „Gr. 5t)vaTO<g io/vi, litt. puternic în tărie, traduce o combinaţie de doi termeni ebraici 
gibbor şi hayil care sunt asociaţi cu bunăstarea şi forţa, vitejia războinicului (cf. Judecători 6, 
12; 11, 1). Aceeaşi combinaţie de termeni va fi folosită în caracterizarea lui Rut (3, li)" 657 . 
Pentru neamul lui Elimelec SEP 2 are rudeniile: „cel de-al doilea termen prin care, în mod 
gradat, ni se prezintă statutul lui Booz este redat în Septuaginta prin gr. singhenia, rudenie. 
Termenul reprezintă un segment social mai extins decât familia, care s-ar identifica cu noţiunea 
de clan, intermediar între familie şi trib. îşi revendicau un strămoş comun, locuiau în acelaşi loc 
şi se întâlneau pentru sărbătorie religioase" 658 . 

2: Iar Rut, Moabiteanca, a zis către Noemina: „Mă duc în holdă să adun spicele 
care rămân în urma aceluia la care voi avea trecere". Iar ea i-a zis: „Du-te, fiica mea!" 

„Legea lui Moise le permitea săracilor să adune spicele rămase în urma secerătorilor 
(Levitic 19, 9; 23, 22; Deuteronom 24, 19). Mai mult, proprietarii erau obligaţi să le ofere 
sărmanilor această posibilitate. Practic, însă, ea rămânea un act de bunăvoinţă" 659 . 

„Rhabanus face o analogie între câmpul văzut şi cel simbolic, spiritual, unde spicele 
sunt sfinţii aleşi de Dumnezeu, secerătorii sunt îngerii buni, iar spicele rămase, oamenii drepţi 
pe care îngerii îi lasă încă să vieţuiască pe pământ spre pildă credincioşilor" 660 . 

3: Şi s-a dus. Şi, mergând, aduna în holdă pe urma secerătorilor. Şi s-a întâmplat să 
nimerească în holda lui Booz, cel din neamul lui Elimelec. 

„Spice a cules ea din dragoste pentru Tine. Paie a strâns pentru Tine. Şi i-ai dat degrabă 
răsplata smereniei sale: pentru spice a răsărit din ea Tulpina împăraţilor, iar pentru paie Snopul 
Vieţii" 661 . 

4: Şi, iată, Booz a venit din Betleem şi le-a zis secerătorilor: „Domnul să fie cu voi!" 
Iar ei i-au răspuns: „Domnul să te binecuvinteze!" 

5: Şi a zis Booz către servul său, care era vătaf peste secerători: „Cine este tânăra 
aceasta?" 



654 BBVA, p. 303 

655 BBVA, p. 303 

556 SEP 2, p. 235 

557 SEP 2, p. 235 

558 SEP 2, p. 235 

659 BBVA, p. 303 

660 SEP 2, p. 236 

561 Sf. Efrem Şirul, tonele Naşterii, IX, 6 

6: Iar servul, care era vătaf peste secerători, i-a răspuns: „Tânăra este 
moabiteanca aceea care s-a întors cu Noemina din câmpia Moabului. 

7: Ea a zis: Lasă-mă să adun şi să culeg de printre snopi în urma secerătorilor!... 
Şi, de când a venit, de azi-dimineaţă şi până acum, nu s-a odihnit nici măcar atât în 
holdă". 

8: Atunci Booz a zis către Rut: „N-ai auzit, fiica mea?: Să nu mergi să culegi în altă 
holdă, ci rămâi la un loc cu tinerele mele. 

„Aceste tinere erau, de fapt, slujnicele (cu simbrie sau fără) ale lui Booz; el însă le 
numeşte astfel din delicateţe faţă de Rut, ca nu cumva aceasta să se simtă umilită" 662 . Continuă 
cuvântul lui Booz: 

9: Şi ia aminte la holda în care seceră ei, şi mergi pe urma lor; că, iată, eu le-am 
poruncit băieţandrilor să nu se atingă de tine; iar când îţi va fi sete, mergi la vase şi bea de 
unde ei, băieţandrii, vor scoate apă". 

„Un pas înainte spre sentimentul că Rut trebuie să se considere printre casnicii lui 
Booz" 663 . 

„Rhabanus înţelege simbolic prin aceste versete (8-9) îndemnul lui Hristos adresat celor 
credincioşi de a nu se abate de la adevăr şi de a nu cădea în ceata ereticilor" 664 . 

10: Iar ea, căzând înaintea lui cu faţa la pământ, i-a zis: „Cum se face oare că am 
aflat atâta trecere în ochii tăi, încât să mă iei în seamă, de vreme ce eu sunt o străină?" 

11: Şi răspunzând Booz, i-a zis: „Mi s-au spus multe şi de toate despre cum te-ai 
purtat tu cu soacra ta după ce ţi-a murit bărbatul, despre cum i-ai lăsat tu pe tatăl tău şi 
pe mama ta şi ţara-n care te-ai născut şi ai venit la un popor pe care înainte nu l-ai ştiut. 

12: Domnul să-ţi răsplătească lucrarea!; multă să-ţi fie răsplata de la Domnul, 
Dumnezeul lui Israel, la Care ai venit să-ţi pui încrederea sub aripile Lui!" 

13: Iar ea a zis: „Aflat-am trecere în ochii tăi, doamne, că m-ai alinat şi ai grăit pe 
inima slujnicei tale!; şi, iată, eu voi fi ca una din slujnicele tale". 

Sub aripile Lui: „superbă metaforă pentru ocrotirea oferită omului de către Dumnezeu; 
vezi şi Psalmi 16, 8; 35, 7; 56, 1; 60, 4; 62, 7; 90, 4. Expresia pregăteşte însă, aici, o conotaţie 
aparte" 665 . „Rhabanus înţelege prin aripi simbolul celor două Testamente" 666 . 

închinarea lui Rut: „Rhabanus interpretează simbolic gestul lui Rut ca mulţumirea 
adusă de Biserică Mântuitorului Hristos pentru izbăvirea de rătăcirea idolatră" 667 . 

Binecuvântarea lui Booz: „Tfieodoret (al Cirului) întrevede în binecuvântarea pe care 
Booz o dă lui Rut prefigurarea binecuvântării universale aduse de întruparea lui Hristos: Şi s-a 
împlinit binecuvântarea. Căci a luat plată deplină de la Domnul, făcându-se strămoaşă a 
binecuvântării neamurilor ,,66S . 

Slujnicei tale: SEP 2 are roabei tale: „roaba: gr. 5or))a| redă ebr. şiphehah. Se face o 
distincţie faţă de 7rai5i<TK0V în eventualitatea în care autorul, potrivit uzanţei semantice a epocii, 
păstrează pe doli doar pentru a marca asumarea de bună voie de către Rut a supunerii faţă de 
Booz şi totodată reabilitarea ei socială 669 . De altfel, această accepţie a termenului se păstrează 
până în perioada neotestamentară (Luca 1, 38), fapt care a permis exegezei patristice să 
întrevadă în răspunsul dat de Rut o prefigurarea a răspunsului prin care Fecioara Măria primeşte 



662 BBVA, p. 303 

663 BBVA, p. 303 
564 SEP 2, p. 236 
665 BBVA, p. 303 

566 SEP 2, p. 237 

567 SEP 2, p. 236 



668 SEP 2, pp. 236-237 

669 Sau, mai exact, a Noeminei, prin Rut, aceasta de a doua fiind o străină ce abia acum se integrează în Israel. 

bunavestire de la Arhanghel" 670 . „Rhabanus face referire aici la credinţa femeii canaaneene şi a 
sutaşului, subliniind devotamentul neamurilor în comparaţie cu necredinţa poporului ales" 671 . 

14: Şi i-a zis Booz: „Acum e vremea mesei; apropie-te aici şi mănâncă pâine şi 
înmoaie-ţi bucătura în oţet". Rut a şezut de-o parte de secerători, Booz i-a dat pâine, iar 
ea a mâncat şi s-a săturat, iar ce-a rămas a pus de-o parte. 

„Ceea ce se numeşte aici, generic, oţet era apă în care se punea puţin oţet de vin, 
obţinându-se astfel o gustoasă băutură răcoritoare" 672 . 

15: Şi s-a ridicat să culeagă. Iar Booz le-a poruncit băieţandrilor: „Lăsaţi-o să 
adune şi de printre snopi, şi să n-o umiliţi. 

16: Mai mult, daţi-i o mână de ajutor şi lăsaţi-i într-adins din ce s-a secerat; lăsaţi- 
o să mănânce şi să culeagă şi să n-o ţineţi de rău!" 

17: Aşa că ea a adunat în holdă până seara. Şi a îmblătit ceea ce adunase şi a fost 
ca la o efă de orz. 

Booz depăşeşte deja cu mult prevederile legi mozaice, prin bunăvoinţa sa. 

18: Şi, luându-1, a intrat în cetate, iar soacra ei a văzut ce adunase. Iar Rut a adus şi 
i-a dat ceea ce a rămas după ce ea se săturase. 

Cu ce strânsese Rut, datorită şi poruncilor lui Booz, s-au săturat două persoane. 

19: Şi a întrebat-o soacra: „Unde ai adunat astăzi? şi unde ai lucrat? Binecuvântat 
să fie cel ce te-a luat în seamă!" Iar Rut i-a spus soacrei sale unde a lucrat şi a zis: 
„Numele omului la care am lucrat astăzi este Booz". 

20: Şi a zis Noemina către nora ei: „Binecuvântat este prin el Domnul, că el n-a 
încetat să facă milă cu cei vii şi cu cei morţi!" Şi i-a zis Noemina: „Apropie-se omul de 
noi!; e una din rudele noastre de-aproape...". 

Milă cu cei vii şi cu cei morţi: „Căsătoria de levirat era menită să-1 împace şi pe cel 
mort, asigurându-i o succesiune (spre a nu i se stinge numele şi neamul" 673 . Dar, încă o dată 
precizăm, căsătoria ce se anticipează aici nu va fi una de levirat. Devine evident, însă, că Noemi 
s-a gândit dintru început că s-ar putea ajunge aici. 

21: Iar Rut a zis către soacra sa: „Da, şi mi-a mai zis: Ţine-te aproape de tinerele 
mele până ce oamenii îmi vor termina tot secerişul!" 

22: Şi a zis Noemina către Rut, nora sa: „E bine, fiica mea, e bine că ai mers cu 
tinerele lui; aşa că nimeni n-o să se împiedice de tine într-o altă holdă". 

23: Şi Rut s-a prins cu tinerele lui Booz să adune până se va termina secerişul 
orzului şi al grâului. 

E de subliniat, în toate acestea, şi delicateţea personajelor nenumite (oamenii lui Booz, 
tinerele, locuitorii Betleemului). Este, într- adevăr, reconfortant, mai cu seamă după cartea 
premergătoare. 

„Când Rut şi soacra ei au ajuns la Betleem, ele au fost primite în gazdă de Boaz 674 , ruda 
lui Elimelec. Privitor la numele pe care îl purta, Naamis a adresat alor săi cuvintele: mai drept 
ar fi să-mi ziceţi Mara!, fiindcă în limba ebraicăNaamis înseamnă noroc, iar Mara, amărăciune. 
De îndată ce a sosit vremea recoltei, Rut s-a dus la soacra ei şi i-a cerut voie să culeagă spicele 
din lanuri, ca să aibă cu ce să se hrănească, tocmai când Boaz se îndrepta întâmplător către 
ţarina lui. De îndată ce a ajuns-o din urmă şi a dat cu ochii de ea, şi-a întrebat între patru ochi 
vechilul a cui era tânăra. Acela i-a spus stăpânului său tot ce aflase mai înainte despre dânsa. 
Din simpatie faţă de soacra ei şi în amintirea fiului acesteia, care fusese soţul lui Rut, Boaz a 
îmbrăţişat-o călduros pe tânăra femeie, cu multe urări de bine. Nu numai că i-a îngăduit să 
culeagă spice de pe urma secerătorilor, ci i-a dat voie să recolteze atâta cât era în stare să 

670 SEP 2, p. 237 
571 SEP 2, p. 237 

672 BBVA, p. 303 

673 BBVA, p. 304 

674 Booz. 

172 



strângă şi să ducă acasă; a poruncit vechilului ca nu numai să n-o stânjenească pe Rut, ci să şi 
împartă cu ea mâncarea şi băutura oferită secerătorilor. Rut şi-a păstrat turta de orz primită la 
prânz şi a dus-o soacrei sale, împreună cu spicele adunate (dar şi Naamis i-a pus la îndemână o 
parte din mâncarea pe care vecinii ei, plini de bunăvoinţă, i-o aduseseră). Rut a redat întocmai 
soacrei sale vorbele pe care i le-a spus Boaz. Când Naamis i-a zis că el era ruda lor şi că din 
cucernicie îi va purta de grijă, Rut s-a dus şi în ziua următoare, împreună cu slujnicele lui Boaz, 
la culesul spicelor din lanuri" 675 . 



CAPITOLUL 3 - Făgăduinţă pentru căsătorie. 

1: Şi locuia împreună cu soacra ei. Iar Noemina, soacra ei, i-a zis: „Fiica mea, oare 
nu-ţi voi căuta eu un loc de tihnă, ca să-ţi fie bine? 

2: Acum, Booz, cu ale cărui tinere ai fost, nu ne este oare apropiat? Iată, în noaptea 
aceasta el are să vânture orzul pe arie. 

„Vânturatul se făcea mai ales noaptea, când bătea vântul" 676 . „Rhabanus întrevede aici 
aria mistică pe care Se jertfeşte Mielul lui Dumnezeu. In literatura patristică, şi cu precădere 
liturgică, apare frecvent imaginea lui Hristos ca spicul care a adus mântuirea" 611 . 

3: Dar tu spală-te, unge-te, pune-ţi straiele pe tine şi du-te pe arie; dar să nu i te 
descoperi omului până ce el va fi sfârşit de mâncat şi de băut. 

„Ritualul cu care o mireasă se pregătea să-şi întâmpine mirele" 678 . „Rhabanus vede în 
acest ritual prefigurarea Botezului. Ungerea semnifică podoaba tuturor virtuţilor" 679 . 

In pregătirea acestei căsătorii e poate şi o presimţire a celor ce vor urma peste generaţii: 
„Rut s-a aşezat lângă bărbatul ei pe arie din pricina Ta. Iubirea ei a fost îndrăzneaţă din pricina 
Ta, care înveţi îndrăzneala pe toţi cei ce se pocăiesc. Urechile ei au dispreţuit toate glasurile din 
pricina glasului Tău" 680 . 

4: Şi va fi că atunci când el se va culca, tu vei afla locul unde doarme; mergi acolo, 
dezveleşte-i picioarele, iar el îţi va spune ce să faci". 

„Scena pare frivolă doar pentru nefericita mentalitate modernă; în mentalitatea arhaică 
ea avea o dimensiune sacrală" 681 . 

5: Iar Rut i-a zis: „Voi face tot ce mi-ai spus". 

Glasul ucenicului care se supune, spre propriul folosul, bătrânului ce-1 sfătuieşte (luând 
sfatul drept poruncă). 

6: Şi s-a coborât la arie şi a făcut tot ceea ce îi poruncise soacra ei. 

7: Iar Booz a mâncat şi a băut şi inima i s-a veselit; şi s-a dus de s-a culcat lângă un 
stog. Iar Rut s-a furişat până la el şi i-a ridicat poala aşternutului de pe picioare. 

Inima i s-a veselit „în sensul că se simţea bine, şi nimic mai mult" 682 . Poala 
aşternutului de pe picioare: adică poala mantiei cu care el se învelise; evreii purtau aşa numitul 
veşmânt de deasupra, de formă dreptunghiulară, ce folosea şi drept acoperământ pentru noapte. 

Din nou, anticiparea celor ce se vor împlini peste veacuri: „Astăzi s-a culcat Rut cu 
Booz, fiindcă a văzut ascuns întru el leacul vieţii; astăzi s-a împlinit dorirea ei, căci din sămânţa 

ei a răsărit Cel ce dă viaţă tuturor" 683 . Vom vedea mai jos că e discutabil dacă Iisus a răsărit din 
sămânţa lui Rut. 

8: Şi a fost că la miezul nopţii s-a speriat omul şi s-a tulburat: Iată, o femeie şedea 
culcată la picioarele lui! 

9: Şi i-a zis: „Cine eşti?" Ea a zis: „Eu sunt Rut, slujnica ta; întinde-ţi aripa peste 
slujnica ta, că-mi eşti rudă". 

Intinde-ţi aripa peste slujnica ta: „invocaţie rituală prin care Rut îi cerea lui Booz s-o ia 
de soţie în virtutea legii leviratului. Ritualul consta în aceea că bărbatul îşi întindea poala 
mantiei asupra femeii. Aici însă e folosit cuvântul aripă spre a-1 lega de 2, 12: Bărbatul devine 
ocrotitorul femeii sale aşa cum Dumnezeu este, în general, ocrotitorul omului; căsnicia capătă 
astfel o conotaţie divină" 684 . „Rhabanus face referire aici la o Rut spirituală care doarme la 
picioarele lui Hristos, în aşteptarea învierii Lui din morţi. Aluzie la figura Măriei Magdalena. 
Ca şi Rahab (din Iosua), ca şi soţia lui Osea, ca şi Măria Magdalena din Evanghelii, Rut este 
asimilată de Părinţi cu o casta meretrix, desfrânata castă, prefigurând Biserica provenită dintre 
păgâni" 685 . 

10: Iar Booz a zis : „Binecuvântata Domnului Dumnezeu să fii tu, fiica mea, de 
vreme ce fapta bună de pe urmă ţi-ai făcut-o mai bună decât cea dintâi; că nu te-ai dus 
după om tânăr, fie el sărac sau bogat. 

11: Şi acum, fiica mea, nu-ţi fie teamă; orice-mi vei spune tu, aceea voi face; fiindcă 
tot neamul poporului meu ştie că eşti femeie vrednică. 

12: Şi acum, eu îţi sunt, într-adevăr, rudenie: cu toate acestea, este o rudă mai 
aproape decât mine". 

„Noutatea intervine brusc, ca şi cum ar vrea să provoace o răsturnare de situaţie. Ea este 
însă, cum se va vedea, mai mult decât un procedeu literar" 686 . „Theodoret (al Cirului) 
subliniază intenţia autorului de a focaliza acţiunea asupra evenimentului principal al restabilirii 
familiei Noeminei, eveniment pe care Rut şi-1 asumă cu deplină conştiinţă şi înţelepciune: Căci 
de te-ai fi dus după cei tineri ca vârstă, nu te-ai fi dus socotind bogăţia sau sărăcia, ci numai 
desfătarea plăcerilor. Dar ai venit către un bărbat care îndeplineşte rolul de tată. Căci aceasta 
înseamnă faptul că a numit-o fiică. Şi a numit-o aşa de două orf b% '. Iar „Rhabanus vede aici 
înţelepciunea neamurilor odinioară păgâne, care au părăsit erorile idolatre" 688 . 

Cuvântul lui Booz continuă: 

13: Rămâi aici peste noapte ; iar mâine fi-va că dacă el, fiind rudă mai apropiată, 
va vrea să te ia, bine! Dar dacă nu, o fac eu - viu e Domnul!; acum, dormi până 
dimineaţă!" 

14: Iar ea a dormit la picioarele lui până dimineaţa. Şi s-a sculat devreme, la 
îngânatul zorilor, când încă nu se cunoaşte om cu om. Iar Booz i-a zis: „Să nu se ştie că o 
femeie a venit pe arie". 

Când încă nu se cunoaşte om cu om: „Textul Masoretic: ...înainte de a se fi putut ei 
cunoaşte unul pe altul. Textul însă se referă la momentul plecării lui Rut; deşi întâlnirea lor 
fusese castă, ea nu trebuia să dea naştere la bănuieli (mai ales pentru ceea ce avea să se întâmple 
în ziua aceea)" 689 . 

„Theodoret (al Cirului) subliniază, de asemenea, virtutea lui Booz şi corectitudinea cu 
care îşi asumă această situaţie: Atât de mare a fost virtutea acestui bărbat încât, venind la el 
noaptea o fată tânără şi cuviincioasă, a păzit înfrânarea în această întâmplare potrivit Legii; şi 

nici nu s-a zorit spre o nuntă fără de lege, ci a vorbit despre căsătorie cu ruda ei cea mai 
apropiată 690 . Ca, refuzând această rudă căsătoria, să se poată uni cu (acea) femeie demnă de 
laudă ,,m . 

15: Şi i-a zis: „Adu încoace şorţul pe care-1 porţi!" Ea 1-a ţinut, iar el i-a măsurat 
şase măsuri de orz; şi i 1-a pus pe grumaz, iar ea a venit apoi în cetate. 

Gestul lui Booz depăşeşte generozitatea obşnuită. 

16: Şi a intrat Rut la soacra ei, iar aceasta i-a zis: „Cum e, fiica mea?" Iar ea i-a 
spus tot ceea ce omul făcuse pentru ea. 

17: Şi i-a zis: „El mi-a dat aceste măsuri de orz; că mi-a zis: Să nu te duci la soacra 
ta cu mâna goală". 

18: Iar ea i-a zis: „Mai şezi, fiica mea, până când vei şti cum se va sfârşi treaba; că 
omul nu va avea odihnă până ce treaba nu se va sfârşi astăzi". 

încurajată la vederea măsurilor de orz, Noemi intuieşte că dorinţa ei se va împlini. 

„După câteva zile, când orzul fusese treierat, Boaz a venit din nou şi s-a culcat pe arie. 
prinzând de veste, Naamis a fost de părere ca Rut să doarmă în preajma lui (căci s-a gândit că 
va fi în folosul lor dacă el va vorbi cu Rut) şi a trimis-o pe tânăra femeie să se culce la 
picioarele sale. Iar Rut, în grija ei deosebită de a nu-şi contrazice cu nici un prilej propria 
soacră, s-a dus la arie şi s-a furişat lângă Boaz, care nu i-a observat prezenţa, dormind adânc. 
Dar, pe la miezul nopţii, el s-a trezit şi, simţind că o femeie era culcată în preajma lui, a 
întrebat-o cine era. Rut şi-a rostit numele şi, spunându-i că venise să stea lângă stăpânul ei, 
Boaz a tăcut atunci. Dar, dis-de-dimineaţă, înainte ca slujitorii să se scoale pentru începerea 
lucrului, a trezit-o pe Rut şi i-a poruncit să ia orz cât putea să ducă, întorcându-se la soacra ei 
mai înainte ca cineva să afle că ea dormise acolo. înţelepciunea le cerea să se ferească de 
clevetiri, mai ales că nu se întâmplase nimic necuviincios între ei. I-a zis apoi: - In toată această 
întâmplare, am luat următoarea hotărâre. Mai întâi trebuie să-1 întreb pe cel ce-ţi este rudă mai 
apropiată dacă vrea să se însoare cu tine. Dacă se va învoi, te vei mărita cu el; dacă însă va 
refuza, tu vei fi soţia mea potrivit legii!" 692 . 



CAPITOLUL 4 - Booz se căsătoreşte cu Rut. 

1: Booz a ieşit la poartă şi şedea acolo. Şi, iată, ruda aceea despre care pomenise 
Booz trecea pe acolo. Şi i-a zis Booz: „Abate-te din drum şi aşază-te aici!" Iar acela s-a 
abătut din drum şi s-a aşezat. 

Booz a ieşit la poartă: „E vorba de poarta cetăţii, în faţa căreia se afla piaţa unde se 
făceau adunările şi judecăţile publice" 693 . 

2: Şi a luat Booz zece oameni dintre bătrânii cetăţii şi a zis: „Şedeţi aici!" Iar ei au 
şezut. 

3: Iar Booz i-a zis rudei: „Noemina, care s-a întors din câmpia Moabului, vrea să 
vândă partea de ţarină care este a fratelui nostru EHmelec. 

Zece oameni: „numărul minim cerut pentru a constitui un tribunal; mai târziu, conform 
Talmudului, acest număr va fi de trei; zece bărbaţi erau necesari pentru o adunare cu statut de 
sinagogă" 694 . „Rhabanus face o analogie între numărul zece şi bărbaţii drepţi ai Vechiului 
Testament care au prevestit întruparea Mântuitorului Hristos" 695 . 

„în limbajul biblic, cuvântul frate are un înţeles foarte larg, de la frate propriu-zis, de 
sânge, până la văr, rudă apropiată, la membru al comunităţii locale sau al întregului Israel" 696 . 
Continuă cuvântul lui Booz: 

4: Şi am zis că te voi înştiinţa, zicând: Răscumpăr-o în faţa celor ce sunt aşezaţi aici 
şi în faţa bătrânilor poporului meu; dacă vrei s-o răscumperi, răscumpăr-o; dar dacă nu 
vrei s-o răscumperi, spune-mi ca să ştiu; că în afară de tine nu este o rudă mai apropiată, 
iar eu sunt după tine". Iar acela a zis: „Sunt aici, eu o voi răscumpăra". 

Răscumpără: „Sensul grecescului anhistevo e complex: a-şi exercita (cineva) dreptul 
de rudă apropiată, imposibil de tradus ca atare. Echivalentul e în funcţie de obiect: a vinde, a 
cumpăra (sau a răscumpăra sau a moşteni) o ţarină, a o lua de soţie pe văduva celui mort, a-i 
transmite fiului numele şi moştenirea mortului etc." 697 . 

5: Şi a zis Booz: „în ziua în care vei lua ţarina din mâna Noeminei, trebuie s-o iei şi 
pe Rut Moabiteanca, femeia celui răposat, ca să ridici numele mortului în moştenirea lui". 

6: Iar ruda aceea a zis: „Nu voi putea s-o răscumpăr pentru mine, ca să nu-mi stric 
moştenirea; răscumpără tu pentru tine dreptul meu, că eu nu voi putea să-1 răscumpăr". 

„Ruda (căruia nu i se dă numele) a intuit dorinţa lui Booz de a se căsători cu Rut şi se 
retrage delicat. Cei doi bărbaţi au un comportament de mare fineţe" 698 . 

7: în vremile de demult era în Israel obiceiul ca, la o răscumpărare sau o târguiala, 
pentru ca lucrul să fie bine aşezat, omul îşi dezlega sandala şi i-o da celuilalt, care-i 
răscumpăra dreptul; aceasta era mărturie în Israel. 

8: Aşadar, ruda i-a zis lui Booz: „Cumpără pentru tine dreptul meu!" Şi şi-a 
dezlegat sandala şi i-a dat-o. 

„Gest ritual-simbolic prin care cineva îi ceda altuia un drept al său" 699 şi, totodată, 
dovadă juridică privind încheierea înţelegerii. „Rhabanus interpretează în cheie soteriologică: 
sandaua ar aminti de veşmintele de piele, de trupul lui Adam după cădere, pe care avea să-1 
asume şi Hristos" 700 . 

9: Iar Booz a zis către bătrâni şi către tot poporul: „Sunteţi astăzi martori că am 
cumpărat din mâna Noeminei tot ceea ce era al lui Elimelec şi tot ceea ce era al lui Chilion 
şi tot ceea ce era al lui Mahlon. 

10: Mai mult, şi pe Rut Moabiteanca, femeia lui Mahlon, am răscumpărat-o spre a- 
mi fi soţie, pentru ca eu să ridic numele celui răposat în moştenirea lui şi să nu piară 
numele mortului dintre fraţii lui şi din spiţa poporului său. Voi sunteţi astăzi martori". 

11: Şi a răspuns tot poporul ce se afla în poartă: „Să dea Domnul ca femeia care 
merge în casa ta să fie ca Rahela şi ca Lia, cele ce amândouă au întemeiat casa lui Israel şi 
au făcut Efrata puternică şi vor face din Betleem un nume. 

Poporul se afla în poarta cetăţii, loc în care se ţineau procesele şi se consemnau 
evenimentele de stare civilă. 

„Lia şi Rahela: cele două soţii ale lui Israel (Facerea 35, 22-24). In apropiere de 
Betleem (Efrata) şi de Rama se afla mormântul Rahelei (Facerea 35, 19). De Betleem vor fi 
legate numele lui lesei şi David, precum şi al fiului lui David, Iisus Hristos" 701 . Lia „şi Rahela 
sunt matriarhele care au zidit casa lui Israel şi amândouă sunt pomenite în binecuvântarea 
miresei. Fiii Leei au întemeiat şase dintre triburile lui Israel iar doi dintre ei, Levi şi Iuda, sunt 

la originea celor două instituţii naţionale ereditare: preoţia şi monarhia" 702 . „Efrata se află la 
nord de Ierusalim, în ţinutul lui Beniamin. Pentru că nişte oameni de acolo s-au dus să locuiască 
în Betleem, cele două nume au fost asociate (Facerea 35, 19; 48, 7; Mihea 5, 1). Betleemul este 
locul îngropării Rahelei, iar ulterior, al naşterii lui Iisus Hristos" 703 . „Pornind de la etimologia 
ebraică, Rhabanus interpretează cele două femei 704 ca atitudini existenţiale: viaţa activă şi cea 
contemplativă: Marta şi Măria'™ 5 . 

Continuă binecuvântarea poporului pentru casa lui Booz: 

12: Casa ta să devină precum casa lui Fares, pe care Tamara i 1-a născut lui Iuda, 
din a cărui sămânţă să-ţi dea ţie Domnul prin această tânără femeie!" 

„Fares, strămoş al lui Booz, fusese rodul unei căsătorii de levirat; istoria despre Iuda şi 
Tamara în Facerea 38" 706 . „Istoria naşterii lui Fares seamănă cu cea a naşterii lui Obed, întrucât 
Tamar, ca şi Rut, rămânând văduvă, va fi propusă unei căsătorii de levirat (cf Facerea 38, 1- 
30). Fares şi urmaşi săi aveau să fie strămoşii după trup ai Mântuitorului Iisus Hristos, 
menţionat şi în genealogia din Evanghelia după Matei (1, 3)" 707 . 

13: Atunci Booz a luat-o pe Rut, iar ea i-a devenit soţie. El a intrat la ea, iar 
Domnul i-a dat ei rod şi a născut un fiu. 

„Cărbunele aprins (Rut) a urcat în patul lui Booz şi s-a culcat acolo. A văzut Arhiereul 
ascuns în coapsele lui. Focul a alergat spre căţuie şi s-a aprins. Şi juninca lui Booz (Rut) Te-a 
născut pe Tine, Viţelul cel Gras" 708 . Din nou, rezerva de mai sus: doar despre Iosif se afirmă cert 
în Noul Testament că ar fi descendent din Rut. 

14: Şi au zis femeile către Noemina: „Binecuvântat este Domnul, Cel ce n-a răbdat 
să ţi se stingă rudenia, ci a făcut ca numele tău să fie rostit în Israel! 

15: Acesta-i cel ce sufletul ţi-1 va întoarce la sine şi-ţi va hrăni bătrâneţele, că nora 
ta, cea care te-a iubit, a născut un fiu care-ţi este mai bun decât şapte fii". 

16: Iar Noemina a luat pruncul şi 1-a pus la sânul ei şi i-a fost ca o doică. 

„Gestul nu indică o adopţie (de fapt, Noemina devenise mama legală a pruncului), ci 
protecţie" 709 . Suntem din nou obligaţi la rezerve: Noemina nu devenise mama legală a 
copilului! Oricum, aceasta nu tulbură armonia din casa lui Booz. SEP 2 traduce îţi va fi 
înviorare sufletului: „Theodoret (al Cirului) interpretează astfel înviorare a sufletului (gr. eiq 
£7ri<rrpE(povTa \|/t)xnv): După un înţeles mai la îndemână, expresia arată restabilirea 
sufletească; după înţelesul potrivit adevărului, arată întoarcerea lumii păgâne (la Dumnezeu). 
Căci de acolo a înflorit mântuirea întregii lumf ,7W . Şapte fii: „şapte: număr simbolic al 
perfecţiunii. Şapte copii erau semnul binecuvântării date de Domul unei familii (cf. I Regi 2, 
5)" 711 .' 

17: Şi vecinele i-au dat un nume, zicând: „Un fiu i s-a născut Noeminei". Şi i-au 
pus numele Obed; acesta este tatăl lui lesei, tatăl lui David. 

„De obicei, numele unui nou-născut era dat de mamă şi, uneori, de tată. Aici se petrece 
un fapt neobişnuit: comunitatea se implică în naşterea pruncului, cu convingerea că evenimentul 
o priveşte direct. Obed înseamnă Cel ce slujeşte. Prin el, Rut devine bunica regelui David şi 
strămoaşă a lui Iisus (Matei 1, 5-16)" 712 . „Mulţi au văzut în căsătoria moabitencei Rut cu Booz 
din Betleemul Iudeei o căsătorie de levirat, deşi Booz, precum se ştie, nu îi era frate fostului soţ 

al acestei eroine, ci o rudă după tată. Prin acest act nu s-a urmărit perpetuarea în Israel a 
numelui lui Mahlon, soţul decedat al lui Rut, cât păstrarea moştenirii acestuia în cadrul familiei 
din care făcea parte. Lucrul acesta rezultă din dialogul purtat de Booz cu o altă rudă mai 
apropiată de Rut, care avea prioritate la cumpărarea ţarinii ce fusese parte din moştenirea 
familiei fostului soţ. [...] Că în căsătoria dintre Booz şi Rut nu trebuie să vedem neapărat 
aplicarea legii leviratului se deduce, pe lângă cele arătate mai sus, şi din faptul că primul născut 
din această unire a celor doi nu s-a numit Mahlon, după numele fostului soţ al lui Rut, cum 
prevedea legea leviratului, ci s-a numit Obed" 713 . „S-a asimilat adeseori căsătoria lui Boaz cu 
verişoara lui prin alianţă, rămasă fără copil, ca o formă de levirat, ceea ce de fapt nu este" 714 . In 
plus, „iudeii fugeau de astfel de căsătorii, deşi-i silea legea; astfel Rut, moabiteanca, rămasă 
văduvă, abia s-a căsătorit cu o rubedenie tare îndepărtată" 715 . 
18: Şi acestea sunt generaţiile luiFares: 
Fares i-a dat naştere lui Heţron, 

19: Heţron i-a dat naştere lui Aram, Aram i-a dat naştere lui Aminadab, 
20: Aminadab i-a dat naştere lui Naason, Naason i-a dat naştere lui Salmon, 
21 : Salmon i-a dat naştere lui Booz, Booz i-a dat naştere lui Obed, 
22: Obed i-a dat naştere lui lesei, iar lesei i-a dat naştere lui David. 
Genealogia lui David începe cu Fares, fiu al lui iuda, unul dintre cei doi gemeni ai 
Tamarei (Facerea 38, 24-30): 

Fares (= spărtură) - Heţron (= înverzit; înflorit) - Aram (= înalt) - Aminadab (= ruda 
este darnică) - Naason (= şarpe) - Salmon (= umbrit) - Booz (= curaj) - Obed (= slujitor) - 
lesei (= bogăţia Domnului) - David (= cel iubit). Genealogia încheindu-se cu David, deducem 
că perioada lui David este şi aceea a scrierii cărţii (altfel, ar fi apărut şi Solomon sau, pentru o 
dată mai târzie, şi urmaşii acestuia). Continuând, genealogia începută aici s-ar încheia cu Iosif, 
bărbatul Măriei, astfel că nu o putem numi pe Rut strămoaşă a lui Iisus (doar dacă nu cumva şi 
Măria, pe o altă linie, se va fi trăgând din Rut, după cum, de altfel, susţine Tradiţia Bisericii, 
fără a avea, însă, un prea solid fundament scripturistic); oricum, prezenţa ei în genealogia 
Mântuitorului e onorantă (chiar dacă, în cazul de faţă, termenul de genealogie e oarecum forţat, 
fiind vorba de genealogia lui Iosif). „Theodoret (al Cirului) vede în această genealogie ideea 
mântuirii universale: De aceea şi dumnezeiescul Matei, consemnând genealogia, a omis femeile 
vestite prin virtute, pe Sara, şi pe Rebeca, şi pe altele; însă a pomenit de Tamar, şi de Rahab, şi 
de Rut, şi chiar şi de femeia lui Urie, arătând că pentru toţi oamenii S-a întrupat Fiul Unul 
Născut al lui Dumnezeu, şi pentru iudei, şi pentru celelalte neamuri, şi pentru cei păcătoşi, şi 
pentru cei drepţi" 116 . „Majoritatea interpreţilor sunt de părere că ţelul principal al acestei cărţi 
este să arate genealogia lui David şi, prin el, genealogia lui Hristos, scopul ultim al Vechiului 
Testament" 111 . 

„Când Rut a repetat soacrei sale aceste vorbe 718 , Naamis a fost cuprinsă de speranţa că 
Boaz le va lua sub ocrotirea lui. Pe la jumătatea zilei, Boaz a venit în oraş, a strâns laolaltă 
bătrânii cetăţii, chemând-o pe Rut împreună cu ruda ei apropiată. Când s-a înfăţişat ultimul, 
Boaz 1-a întrebat: - Vrei ca moştenirea lui Elimelec şi a fiilor săi să intre în stăpânirea ta? Acela 
a primit, căci legea îi dădea acest drept, ca rudă apropiată, şi Boaz i-a zis: - Dar nu mai înainte 
ca tu să respecţi şi cea de-a doua jumătate a legii, îndeplinind toate prevederile ei. Femeia care a 
venit aici este văduva lui Mallon şi, potrivit legii, trebuie s-o iei de nevastă, dacă vrei să 
primeşti moştenirea! Omul a cedat femeia şi moştenirea lui Boaz, care era de asemenea rudă a 
răposatului, recunoscând că el avea şi nevastă, şi copii. Boaz a chemat bătrânii cetăţii ca martori 

şi i-a poruncit femeii să vină şi să-i descalţe ruda de-o sanda, scuipând-o în obraz 719 . Făcând 
ceea ce i s-a spus, Rut a devenit soţia lui Boaz şi după un an i-a născut un fiu. El a fost dădăcit 
de Naamis, care, la îndemnul celorlalte femei, i-a dat numele de Obed, fiindcă ea 1-a crescut ca 
să-i poarte de grijă la bătrâneţe. In limba evreiască, Obed înseamnă slujitor. Din Obed se trage 
Iessaeu 720 , şi din acesta David, caie a fost rege, lăsându-şi moştenire tronul urmaşilor săi până în 
a douăzeci şi una spiţă. Iată ce am crezut că trebuie să povestesc despre Rut, vrând să arăt 
puterea lui Dumnezeu, care poate lesne să înalţe până şi oamenii de rând la rangul cel mai înalt, 
precum David trăgându-se din părinţi neînsemnaţi" 721 . 

„Să trecem acum la Rut; vom vedea că şi istoria vieţii sale se aseamănă cu cele ale 
noastre. Rut era de alt neam, trăia în cea mai neagră sărăcie. Totuşi, când a văzut-o Booz, n-a 
dispreţuit nici sărăcia ei şi nici nu s-a scârbit de prostul său neam. Tot aşa şi Hristos S-a 
căsătorit cu Biserica, deşi Biserica era de alt neam şi foarte săracă, făcând-o părtaşă marilor 
Sale bunătăţi. Şi după cum Rut, de n-ar fi părăsit mai întâi pe tatăl ei, de n-ar fi dispreţuit casa, 
neamul, patria şi rudele, n-ar fi avut parte de o înrudire atât de mare, tot aşa şi Biserica, după ce 
a părăsit obiceiurile strămoşeşti, a ajuns dragă Mirelui. Acelaşi lucru îl spune şi profetul David, 
adresându-se Bisericii: Uită pe poporul tău şi casa părintelui tău şi va pofti împăratul 
frumuseţea ta (Psalmi 44, 12-13). Aşa a făcut şi Rut; de aceea a şi ajuns mamă de împăraţi, 
precum şi Biserica. Că David se trage din Rut" 722 . 

Ca şi cartea precedentă, Cartea Rut pregăteşte, în felul său, perioada instaurării 
monarhiei în Israel, epocă de care ne vom ocupa în comentariile la următoarele şase cărţi ale 
Sfintei Scripturi, cele patru ale Regilor şi cele două Paralipomena. 

